
SHIKYNTIEN 


Bun na kine ki jingiathuhkhana kim long ki bathym- 
mai, hynrei kiba lajan baroh shityllup ka ri Khasi-Jaifitia 
ki tip bha, khamtam haba ki lashong sawdong ka lyng- 
wiar-dpei barhem ka ding hui-hui ; ka long pynban kaba 
kham-blui, namar ki pyni ba kim long tang ki jingiathuh- 
khana phawer, hynrei ki Khanatang shisha, kiba la hiar 
pateng naduh u Longshuwa Manshuwa, u 'hi-u-kong, ka 
mei-ka-iaw. 

Shisha, ki khanatang ki long borabor ki khanatang, 
hynrei dei khamtam ha ki ba ka shong-nongrim ka Histori 
jong kano-kano ka hima ne ka ri. Ki hima badonnani ka 
pyrthei-~Ka Greece, ka Rome bad ka India hi — kim pyn- 
shong-nongrim i‘a k<i jingsdang jong ki ha ki khanatang? 
U Perseus jong ki Greek, u Romulus jong ki Roman, U 
Ram bad u Rabon jong ka India bad Lyngkapuri— ym dei 
ki khanatang ? Ym tang katta, ka long kaba pynmyllen 
bad sngewtynnat, ban wad bad ban tip kumno ki Long- 
shuwa Manshuwa jong ngi ki pyrkhat-pyrdain shaphang 
ka pyrthei-ka-mariang ha ka por jong ki. Ka Histori ba- 
sngewtynnat bad bajanai jong kano-kano ka ri ne ka jait- 
bynriew, ka long ym tang ban tip kumno kata ka ri ne 
kata ka jait-bynriew ka la im bad ka la leh, hynrei ban tip 
ruh kumno ka la pyrkhat. 

Ka jingsngevvieid la ki por barim jong ki Longshuwa- 
Manshuwa bad ka jinglymun i'a ka thoh-ka-tar la jong, ki 
long artylli ki dak-ki-shin kiba pynpher ia u Viewshai na u 
riewkhlaw, ia u riewpyrkliat na u 'riewlyngkar, ia u ’riew- 
shisha na u Viewkai, ia u Khun ka Ri na u Ingldiong- 
shyllangmat. 

Shillong, 

’Nailur, 1965 U NONGTH^g 




KI KHUN KA RAMEW 


Dang nyngkong eh ka sngi, ym don eiei ruh 
ha kane ka pyrthei. U Blei, Trai Kynrad, Nong- 
buh Nongthaw, U la pynlong tang ia ka Ramew 
hi marwei, bad ia u Basa, u tnga jong ka. Kine 
baroh arngut, ki la im ha ka suk-ka^aih la 
jong ; hynrei, ki la don kawei ka jingkhuslai 
kaba pynsngewsih ia ki synnia-sngi. Kane ka 
long namar ba kim don-khun don-kti satia. Ka 
Ramew, ka diaw, ka sngewsih, la ha kata ka 
im-suk-im-sain, bad ka dual kyrpad miet-step ia 
u Blei, Nongbuh Nongthaw, ba la kumno kum* 
no ruh un ai tang i 'matkylliang ban sah la ka 
jait-ka-kynja. Ynda ka la iai-kyrpad kumne, 
ynda la bun la ka sngi ka ia, u Trai Nongthaw 
u la sngap ia ka, bad u la ai san ngut ki khun* 
Kita ki la long ka Sngi, u Bnai, ka Um, ka Lyer 
bad ka Ding. Ka Sngi ka la long ka khun 
phrangsngi kaba la iohi shuwa ia ka pyrthei,- 
ka-jaka, bad ka Ding pat ka la long ka khun 
khlieng-kpoh, kaba ri ba sumar la ka ing-ka- 
sem, la ka kam-ka-^uk, kumba ju dei ka 4ustur 
khun-khatduh. 



Kumta ka Mei Ramew, ka la sngewphuhmat- 
pbuh-mynsiem, ba la roi-la-pa ka ing-ka-sem, 
ka jait-ka-kynja, ba la parum-pareh ka lynti-ka- 
duwar. Kumta, ba la don ka Sngi, ka Um ka 
Lyer, la man ka dieng-ka-siej, la phuh u syn- 
tiew u skud, bad ka pyrthei-ka-mariang baroh 
ka la pliah-rong hi shaid, Katno ka kmen, ka 
sngewbha ka Mei Ramew haba ka iohi kat kane 
ka roi-ka-man parum-pareh ! 

Ynda la katto-katne por, ka la kyrpad ia u 
Trai Nongbuh Nongthaw, Nongpynlong-pyn- 
man baroh shisnieh pyrthei, ba Un sngewbha 
sngewsynei ban ai u nongsynshar nongpyniaid 
uban phikir, uban sharai satlak ka pyrthei-ka- 
mariang. U Trai Nongthaw pat, ..haba U la 
iohi ia ka jingangnud jong ka Ramew, kaba la 
trei shitom ban pyn-iphuh-iphieng ia- ka ma- 
riang, U la kular ban, pynhun ia kata ka jing- 
kwah jong ka. Kumta ka la long ka dorbar-bah 
dofbar-san ha bneng, iano ban phah ban wan- 
synshar ha kane ka pyrthei. Ynda la bun la ka 
sngi la ka ia, ba ki la iasaid iapyni ir-shi-ir, la 
rai ban phah na ki khathynriew bynriew-bneng, 
hynfliew bynriew, bad la khot ia ki, “ ki Hyn- 
filiew Trep ne Hynfliew Skura. Kine ki la wan 
shong ha kane ka pyrthei ; ki la shong-suk 
shong-saifi, ki la trei la ktah, bad ki la nang 
pynroi-pynman ia ka pyrthei, haduh ba ka la 
iphuh-iphieng baroh shityllup. 

U Blei ruh, U la kyrkhu-kyrdoh ia ka pyr- 
thei-mariang baroh kawei bad U la lateb-jutang 
bad u khun bynriew. Kata ka jutang ka la 
long, ba, lada u bynriew un laid hok, im bok, 
un sumar kyndong ia ka aiil Blei, u Trai Kynrad 
na-neng na-tbian un kyrkhu-kyrdoh ia u, bad u 
bynriew ruh un suk-un-saifi ; bad un ialeit* 
iawan sha bneng, katba u mon, na uwei u luitt 
uba kyrteng u Lum Sohpet Bneng. Bad kum ka 
synjat jong kane ka jingiateh-jutang, u Trai 
Nongthaw U la buh da kawei ka dieng kaba 
kyrteng ka Diengiei, ba kan long borabor ka 
dak jong kata ka jingiateh-jutang. 

Te, katba u bynriew u dang bat-hok bad 
iaid-hok katkum ka ain Blei, u suk-u-saifi, u 
roi-u-pa bad u manbha man-miat. Um tip kata 
ka khuslai-ka-sngewsih, ka shitom-ka-shijot, ka 
shun-ka-pen, hynrei ka shlei ka jingieid jing- 
sngewbha salonsar. 

Ia kane ka suk ka-saih, ka man bha man miat 
jong u khun bynriew, nang don uwei uba psit 
matdong da ka jingryhah bad jingatkhu ka 
mynsiem, bad u pyrkhat syn-nia-sngi, khlem 
ioh-thiah ioh-dem, kumno ban shem lad ban 
riam bad ban pynhap ia u briew na kata ka 
suk^ka-saifl. Ynda u la iaipyrkhat kumne bull 
sngi bun bnai, bad la u phud-u-pyrton la j^ng* 
u la wan wei-briew na la pohfliamra ba u 
shong, sha pdeng u khun bynriew. tine u la 

long u lakjakor khyndai niamra; ka khmut-ka- 
khmatjongu ka long byrnep, sohkhruh tyrdum 
bad ka banep lytuift. Ka met jong u, ka long 
kum ka met kyrbei. U long uba long baroh 
shiryni'eng, hynrei ki khmat jong u, ki phyrnai 
kum ka phylliah-ding. Ka shyntur jong u ka 
long shaweh, hynrei ka saw kum ka snam, bad 
u thylliej u jrong lyter bad u phyrnai kum ka 
thylliej-ding. Halor ka met jong u, u don artylli 
ki thapniang kiba long kum ki thapniang lym- 
bit, bad u tdong ruh uba jrong kynned. 

Ynda u la laid katto-katne por ha sla-khyn- 
dew, u la iakynduh bad uwei u briew uba 
ishynrang bha ; kumta u la iakren iakhana 
shaphang ka pyrthei-ka-mariang, bad namar ba 
u long uba pnah-ktien pnah-thylliej, u la pyn- 
myllen ia uta u briew bad pynshoh-biej ia u. 
Ynda u la kren katto-katne por shaphang ka 
rep-ka-riang, ka trei-ka-ktah, u la kren sha- 
phang kane ka diengiei ruh, bad u pyni katno 
ba ka heh, ka san man la u snem, ba ki tnat 
jong ka ruh ki nangi’ar-nangiar bad kan poi ka 
por ba kan tap lut ia ka pyrthei-ka-mariang 
baroh ; ki jynthung-jyntep baroh kin sngop bad 
kin duh-lut khpit ; hangta u briew un shu 
ang-um, namar un ym ioh-bam ioh-sa shuh. 
*' ^da/' u la ong, “ phi ngeit ia nga u aongwei 
shisngi» hynrei uba sngewlem fa ki para-jyn- 
thaw^ bad para-mynsiem, te, phi dei ban pom- 
nbh ia kane ka dieng kynsha.” U ta u briew, u 

la sngew ba kane ka jingpyni jolig uta u Bong- 
wei, ka long shisha kaba dei ; kiimta n la kten 
la khana, u la pyni la sneng^ ia ki para-bynriew 
baroh kumba la Ong uta u fakjakor. 

U Khun-bynriew, haba u la lohsngew kum 
ia kane kaei-kaei, u la kyndit, u la sngew 
sheptieng her bad u la suh-jer riw. Kumta« ki 
la khot ka dorbar dorsha ban iapyxkhat kumno 
ban pynngat-noh ia kata ka Diengiei. Ka dox* 
bar, ka la rai ba dei ban pynngat kloi katba 
lab, namar lada nang iehnoh kham slem kan 
nangheh-nangheh haduh ba yn ym lah f>yn- 
khyllem shuh ia ka. Kumta ki la shna ka 
wait-ka-sdie, ki la shut la siar bha ia ki, bad 
ki la pom ia Jcata ka dieng. Ki la iatrei shitpm 
baroh shisngi, hynrei kim shym lah pom Wat 
tang shipawa ruh, na ka jingheh jong ka. Yrida 
la lap ka badum, ki la leit phai-noh sha la Ing 
da kaba iakut ba lashai kin iawan kham bun 
ngut, ba na man la ka ing, un wan uwei u 
khlieh-rangbah. Tang kynjat shai, la tuid u 
khlieh-shynrang baroh shata sha ka Diengiei, 
hynrei katno ki la lyngngoh ba kata ka dieng- 
pom kam shym don shuh. La katta, ki la sdang 
iatrei biang khui ; hynrei ha kata ka sn^ ruh 
kim lah pynngat satia, namar la lap^noh ka 
miet. Kum lashai, ki la iawan biang, hydrit, 
ki la lap ba kata ka dieng ka la da]p-doh bian^» 
Kane ka la pynlyngngoh ngaifi ia ki, namar 



ynda ki wan sa ha kawei pat ka step ruh ka 
shu long hi kumjuh. 

Kumta ki la khuslai haduh byra lah ong 
sbuh bad ki la ia-bynfiiaw para-ki hi. Ha kane 
ka por la wan her ka Phreit kaba wan bam 
kba, bad haba ka la iohi ba u khun-bynriew 
um shad um kmen kumba ju long bad ba u 
i-sngewsih, ka la kylli ia ka daw na uwei u 
tymmen. Haba ka la tip ia ka daw jong ka 
jingbynfliaw u bynriew ka la ong : “ Nga ioh- 
sngew ba u '5ii-La u ong ba kan da san bha 
kane ka Diengiei bad ynda la dura thlip ka 
pyrthei, un sakma kylleng bad un bara-doh ia 
u khun-bynriew, bad dei ma-u, uba wan jliah 
ia ki dien-pom jong ka dieng ba kan dup dap- 
doh biang, khnang ba phin yra lah pyngngat ia 
kane ka dieng. Hynrei lada phi ngeit ia nga, 
iasdang ban pom biang, bad man ka janmiet, 
shuwa ba phin ialeit-noh sha la ing-la-sem, to 
phnieng pynap da u sdie bad da ka wait ha 
kata ka jaka kaba phi la pom, bad haba u khla 
u wan jliah, un phot u thylliej. 

Te, u bynriew u la khih biang ban iatrei 
iaktah, bad ynda la premmiet, ki pynap sdie 
pynap wait kumba la ong ka Phreit. Ha kata 
ka miet, u khla u la wan laid najan jong kata ka 
dteng^ bad haba u iohi ba ki briew ki la pom 
biang ia ka, u la leit jliah lep-lep, hynrei la dei 
pynlmn ha u syrti, bad u thylliej jong u, o la 

phot kumba kyryiah 'kha-blang; kumta u la 
phet>noh soit. Naduh kata ka miet, u buh ahuo 
thlong-mluh thlong-sying ia u khunbynriew, 
bad u byrngem ba lada un lap un pyiihiar*kppt. 
Ki briew pat, ynda ki la trei bun sngi bun tai^W, 
ki sa lah ban pynngat ia kata ka dieng^ Hynrei 
u Trai Nongbuh Nongthaw, u la sngewsih ba u 
bynriew u la pynkheifi-»oh ia ka jingiateh-jut- 
ang, bad u la pyndkut-noh ia u Sohpet Bneng. 
U bynTiew pat u sah ha ka lyngngoh, namar um 
lah shuh ban ialeit iawan sha bneng kum myn- 
shuwa. Naduh kata ka por, ka pop-ka-sang ruh 
ka la nan^-jyllei ha ka pyrthei; bad ka suk-ka- 
saifi, ka iaieid-iabha shityllup ka pyrthei, ka la 
kylla khongpong. Kyllon ka hok, ieng-rangbah 
ka pap-ka-sang. 


U Syiar Khraw Jataag. 

Te naduh kata ka por, ba la jur eh ka pop 
ka sang, ba ym don shuh ba sumar ia ki aift^ 
Blei, ka pyrthei ka la dum thlip bad miet 1^ 
sngi. Bad ynda ka la iai-long kumne bun sngi 
bun taiew, katto katne ki briew ki bahok ki la 
kyrpad ia u Blei 'ba un ai lad ban shai biang 
ka pyrthei, lymda kumta te la iap lut baroh. 

A Trai Nongbuh Nongthaw,” ki la duai kyj>- 
pad, ” Me uba buh ia ka bashai-ba-^um, la ka 
miet, ia ka sngi, ba n khan-bynriew un ioh bKh 
trei ban beng, to isynei ia ngi kiba sah ha. kik 
dum-ka-lyngngoh, ha ka iaid tare kylleng 

rum shaneng.” Ynda ki la iai-pyrta, iai-kyrpad 
kumne, u Blei u la ai-buit ia ki ban iapyrkhat- 
pyrdaifi ban dup shai biang ka pyrthei. Kumta 
u briew u la lalum ka dorbar, bad u la khot ia 
u taiphew-mrad laiphew-mynsiem baroh ba un 
iawan shata sha ka dorbar. Ynda la poi kata 
ka ia, la wan poi u laiphew-mrad laiphew- 
mreng baroh ha kawei ka lympung-bah lymp- 
ung-san, ha kjat Lum Shyllong. Hangta ki la 
iakren iapyni ia la ki nia ki nia. U Kseh ruh 
ban pynshai ia kata ka jingialum dorbar, u la 
ai ia lade ba kin thang. Haba la bun la ka sngi 
la u bnai; ka dorbar ka la rai ba dei ban ai 
jynkfiia ha u Blei ban pynbeit-pynbiang ia ka 
pop-ka-sang jong ka pyrthei. Baroh ki la 
iamynjur ia kta, hynrei ki la ia-kylli uei na ki 
para-mynsiem uban leh ia kata ban shah-knia 
kum u nongkit-pop? Hapdeng kit^i kiba ia- 
shong-dorbar ym don satia uban treh ban long 
u nongkit-nongbah jong ka pyrthei. Haba ym 
don kumne, u briew u la kut la ka buit la ka 
stad. Hynrei ban pyni ba u long uba khara- 
nang kham-tip ha ka pyjkhat-pyrdaifl u la 
thaw-lad-noh bad u la ong;' “Hato, la iadon 
lut hangne baroh ? " Kane ka jingkylli ka la 
pynlyngngoh ia ka dorbar pyllun, bad ki la 
lapeit shih peit lyngngoh para-maki hi. Hathar 
b^gta la mih bluit u Kbeit uba kham shai 
litilibat bad u la ong: **Nga imat ba u Syiar 
HiU* Ibym wan dorbar.” Hangta uba pyrta : 



“ ko um Syiar ” ruh don, nba ong : ** ko ^tna 
Syiar ” ruh don, hynrei u Syidf um thie satia. 
Te u briew u la ong ia ka Dkhoh ba kan her 
thir-thir ban leit peit ?a u Syiar hapoh krcm, 
bad lada u don ban wan ialam kloi la u. Ka 
Dkhoh de ka la her thur bad ka la jah ha kata 
ka jingdum syiinia. Tang shiphang ka la wan 
biang bad ka la ong: “Ko kynrad, ko bakhraw- 
batri baroh, u Syiar u don ha la poh kretn, 
hynrei um treh ban wan namar u sngewlehraifl 
ba u lyngkhuit lyboit, bad u ong ba lada ka 
dorbar kan ai ia ka kup-ka-sem te un wan.” 
Kurata u briew u la phah da u ’Lieng-jathang 
ban her stet katba lah, ban leit-shaw ia u Syiar* 
namar ka dorbar ka dang-ap ia u ; bad u kular 
ruh ban ai ia ka kup-ka-sem, ka deng-ka-phong 
ka babiang. Tang khuk-khak, uta u Syiar u la 
poi, hynrei u la ieng ha kyndong badum bad u 
la ong : “ Ko bakhraw-batri baroh, hakhmih 
nga la poi, hynrei phin leh aiu ba phi phah-khot 
sa ia nga u lyngkhuit-u-lymboit ubym iabit ban 
paw ha ka dorbar ki heh-ki-haifi ? ” U briew u 
la kera-ktien bad u la ong : “ Koit kam leU^i, 
ngim sngew-eiei ia kane ka lyngkhuit-lym^it 
jong phi, nga hi u bynriew ngan sa kit-khlieh 
ban ai ia phi ka kup-ka-sem, ka khor^ka- 
khriam, tang lada phi kohnguh ban bah ban 
kit-ryrtdang, ban long u jynkfiia ha u Bid, ’Rcai 
Kynrad, Nongbuh-Nongthaw, bad dttp, dlitt 
biahg ka pyrthei*ka-rtiuluk.” Bad u' Syiut'W la 



ong : *' Na ka bynta ka bha-lang, te lada u Trai 
Kynrad na neng na tbian, U shah ba ngan kit 
ngan bah manga ia ka pop-ka-sang jong ka 
pyrthei, nga u lyngkhuit-u-lymboit u baduk- 
batoi, u khlem-bor khlem-sor, ngan leit-kyntait 
lei ? Tang ba /maphi u bynriew kumba phi la 
kular, la pynmih la ka juban-hok, hakhmat 
kane ka dorbar, phin ai ia nga ka kup-ka-sem 
ba ngan long uba bit ban leit paw hakhmat u 
Trai Kynrad ban iasaid-iawoh na ka bynta ka 
suk-ka-saifi bad ka jingshai biang ka pyrthei/’ 
Haba la kut ka jingkren u Syiar, ka dorbar ka 
la risa shaid ban pyni ia ka jingkmen ba la mih 
u ksiang uban iasaid ha duwar jong u Blei. 
Baroh ki la ia-ai katba ki iadon ei. 'U briew u 
la ai ka spopg-khor-spong-rusom, bad kiwei 
kiwei pat ki la ia-ai ka kup-ka-sem, ka rong-ka- 
rup, ka sopkjat-ka-sopkti. Te u Syiar u la riam 
u la beit jkuid, bad kum u 'rangbhadur bha- 
dar, u ieng jreng hapdeng ka dorbar ; uba bit 
shisha ban ieng hakhmat ka duwar u Blei, 
hakhnat u Nongbuh-Nongthaw. 

Hangta ka dor^r, ka la rai ban ialeit ki 
rangbah ban synrah ia u Syiar sha khmat ka 
duwar u Blei. Hynrei namar ba ka lynti ka dum 
bad ka jngai, u Syiar u la ong: “To, ngan' 
p|itig-!aio manga sha khmat bad ngan nang 
1^4# artat ba phin ithuh lynti, bad phi to nang- 
liibdd uadien katba nang-’ba ka ding bad u 

pr&w. Te, ynda la janpoi, ngan sa ap bad ngin 
ialeit lang ha ka duwar-ka-jynkhang u Btei." 
Haba ki la iamyajur baroh, u Syiar u la mih- 
bak, u laid bad la ka krad-lynti^ bad ki rangbab 
pat ki nang-iabud-dien ia u haduh ban da poi 
ha ka duwar<Blei. Ka la long hangta, ka dor- 
bar ha kaba la wan poi lut ki jynthaw na 
bneng. Bad haba kata ka dorbar ka la sdang, u 
Syiar u la mih ha phang, u la nguh la dem la it 
Trai Nongthaw bad u la ong : " Ko Kynrad, ko 
Nongbuh, ko Nongthaw, uba buh uba seng la 
ka pyrthei-ka-mariang naduh daag-nyngkong 
ka sngi, phi la buh hok, seng hok keifi nadong- 
shadong, hynrei, yn leh kumno, haba la wan 
pynshad-pynking u dusmon khyndai hiamra, 
haba u la wan pynshoh-biej, pynkylla-anna ia u 
khun bynriew uba long u nongsynshar-nong- 
pyniaid ka pyrthei-ka-mariang, ia uba phi hi ki 
Trai Kynrad phi la thung ? Te, naduh ba it 
khun bynriew u la pynkheifl ia ka aih-ka-jutang 
Blei jong phi ki Trai Nongbuh Nongthaw, na- 
duh ba u la ryngkang-hukum ia phi Uba lah 
Uba iai, ka pop-ka-sang ka la nangroi nangpa, 
ha satlak ka pyrthei ; ka jingsniew ka la nang- 
ban nang-ban, haduh ba u briew u dutn thlip. 
um nang shuh ka pyrhhat-ka-pyrdaifl, um nang 
shuh ka pynshong^ka-pynbiang, bad um tip 
shuh ban leh eiei, haduh ba dum thlip. 
bneng-ka^khyndew. Te, lada phi shah 
ki Trai Kynrad, nga kular hakhmat 



surom jong phi bad hakhftiat Kane Ka aoroar 
baroh, ba ngan kit ngan bah-ryndang manga ia 
ka tam-ka-duna, ka lait-ka-let u bynriew, naduh 
'mynta. Ngan long manga u ksiang bad u nong- 
krdd-Iynti hapdeng jong phi, ki Nongbuh Nong- 
thaw bad u bynriew. Bad, kum ka jutang ba- 
thymmai ba phi ki Trai Nongthaw phi lateh 
bad u khun-bynriew, phin shah ba ngan kynih 
laisien laiwat, bad ka pyrthei baroh kan shai 
kdar.*’ Shaw, la risa ka dorbar, haba la dep ka 
said-ka-woh jong u Syiar. U Trai Kynrad ruh, 
u la mynjur ia ka nia-ka-jutang jong u ; bad 
tang'shu la kynih u Syiar laisien laiwat, haduh 
mynta-mynne ka pyrthei ka shai kdar. 


Ka Nam bad a Khla. 

Ha kawei ka sngi, kawei ka briew kaba seng- 
khun, namar ba shit eh ka sngi, ka la sngew- 
kwah sohjew, kumta, ka la leit sha khlaw ban 
Wad sohmyndong ne sohkynphor katba ioh. 
Ynda ka la iaid-la-iaid, shaneng sharum, ka la 
lap uwei u dieng-sohphie uba soh rynjaifl kum- 
ba uh kheifl. Hangta ka la jaw-dud bad ikwah 
haduh bym don pyrthei shuh. Haba ka la poi 
ha trai-dieng ka la lap uwei ar uba dang shu 
, ; ka la tam bad ka la dait bad mam 
Hangta lei-lei la kumba dait bniat, 
MjBtfgjawdud sohphie kabym nahg ong shuh. 

da don ba £>ynkhyhiliuh te, uil da pan 



ciei ruh ngan ai,” ka la kren wei-briew. U kbla, 
uba dang bam sohphie halor dieng mep-shi'*mep^ 
baba u la lohspgew ia kine ki ktien u la ong : 
“Lada pha kular ban ai i'a nga, !a kaba nga 
pan, te ngan pynkhynfliuh.” Haba ka iohsngew 
sur ^umne ka la mied la ki khmat shata sha ba 
ka iohsngew ba wan ka sur : ka la iohi pynban 
da ti khla utei mep-sa-mep. Kumta ba ka la 
tieng artat, ka la kren khroh bad ka la ong: 
“Ko ’^i‘la, to seh, pynkynniuh shi-khynfliuh 
ar-khynfiiuh ; ngan da nguh arti-arjat, lada 
phin pynhap ia kito ki soh.” “Em, pha,” la 
ong u Khla, “ u bynriew, u la shet la phon ia 
nga, ba u kwah ban pyndkut sa wat ia u thylliej 
ruh haha dan don kato ka Diengiei; nga la 
buhnud ia u, ba shisien ka sngi, ngan pynhiar- 
kput.” “ Hynrei,,ko ’5^i-la,” ka la ong kata ka 
briew, “ Ma-phi u ’rang khatar-buit khatar-bor 
uba dei ban iarap ban isynei ia ka kynthei-ka- 
khynnah, ka rangli-ka-juki, ka sem-shiliang ka 
kup-shiliang, hato phim isynei ia nga ka bapli, 
kabym shym iadon eiei bad phi ka basniew? 
Ka ia-ieng ka ialeh te, ka long para ryngkat-bof 
seh, haba phin lehbeifi ia ki rit-ki-ria, ki kyn* 
thei-ki-khynnah te ym long pop hakhmat a 
Blei, u briew?” Uta u Khla u la sngap shi- 
phang, bad u la sngew ba ki ktien jong kata ka 
briew ki long kiba dei. Kumta u la kfaynfli^ 
bad ir bad ir. Kata ka briew ruh ka nanj^^'^ltSl 
bad nang-bam bad ka la khar shipneh jailkHMOfc. 



Hadien kata u khla u la hiar-noh bad u la ong : 
'** Hynne pha kular ban ai eiei katba u pan uba 
pynkhynfliuh soh i'a pha, mynta, to bat la ka 
juban-hok. Te lada, pha kha da u khun-shyn- 
rang, uta un long u jong pha, hynrci lada pha 
kha da ka khun*kynthei, te, kan long ka jong 
nga.” Kata ka briew la kan kyrngah ruh, ka 
sheptieng ia u ba ioh un pyn'iap, kumta ka la 
shu kohnguh pynkloi, namar ka tharai artat ba 
un rat sh^m ia ka shano ; kumta ka la ong : 
“ To, to ’^i, kumba ong maphi.” Bad ki la leit- 
noh la ka lad ka lad. Kata ka briew te, ka 
khung kyndung la uta u sohphie, khlem da kyn- 
maw ne pyrkhat eiei shuh shaphang kata ka 
jingkular ha u Khla. 

Ynda la poi la ka sngi-ka-ia, kata ka briew 
ka la suh-kha ; u Khla ruh uba la nang laid 
swait, u la wan ap na khrum-ing. Haba la kha, 
baroh ki la iaong : O ! i kynthei,” u Khla pat 
uba dang Sngap-siar nangta na khrum, u la 
rkhie kyndeh shadem kduk-kduk. Shibit pat 
don kiba ong “ O ! em phi u shynrang ! ” U 
Khla pat u iam hu-hu bad u leit phet-noh sha la 
sem. Ha lynti, u iakynduh ia u Myrsiang uba 
dang laid thaptuh*syiar tuh-blang harud ’nong ; 
“ Shano um *La phi wan ? Balei phi i sngewsih 
kalne^katiae ? ” U Khla ruh u la iathuh ia la ka 
Btisip la jong baroh. Hynrei u Myrsiang u la 
o«g : “ Koit, koit, um-’La wat khuslai ! Lada 

phi pynloh blatig kawei te, ngaa sa hikai Ja phi 
ban tip la ita i khunlung i long i kynthei ne 
shynrang.” U Khla mar kumta kumta hi u la 
wan rah kawei ka blang, bad u la ai ha U Myr- 
siang. “ Peit shane, um-’La u la ong, “ laahai 
dang-step haba kin jer leit sngap-siaf ba kl 
jer ka kyrteng shynrang ne kynthei.” U Khla 
ruh u la sngew-iahap jingmut bad ka buit u 
Myrsiang bad u la wiat-samrkhie muifi. 

Te, kum lashai, ynda haba la sei u thlong u 
synrei, u khaw u kba, ka prah ka shang, u 
klong-u-ksaw ban suit- ban jer, u Khla u la ap- 
kmang ban iohsngew ia ka kyrteng. Haba ki la 
dep ka khreh-ka-khrum, ki la pynlong sa ka 
suit-ka-shor bad ki la pynskhem kyrteng ia ita i 
khunlung “Ka Nam.” Kumta uta u Khla u la 
atnud khui ba ki briew ki shukor ia u, bad u la 
phet-noh namar u la sheptieng ioh kin pyniap. 
Bad u la shu iai-thap ban ioh-kem ia ka Nam. 
Katba ka dang-rit, ka kmie kam ju pyllait la ka 
ban leit shano-shano ruh, hynrei ka bat rydin 
ha kti ha kjat la Jong. 

Haba ka Nam ka la san la.rangbah, ki para- 
khynnah samla ki la leit iawer tong-iim m 
shyngiar, bad ki la iakit la ki ktang‘M-ktang> 
Katba ki dang iatong, la wan u Khla ngiep-ra- 
ngiep bad u la milt ban rah ia ka Nam. Hynrei 
kawei na kita kiba iatong-um lang, ka ta ong; 
** Dong-dong, shityndong um-ngap umwai.” Bad 

u Khla, namar ba u sngewlehraiii, u la phet-noh 
soil. Te ka blam bad la ki paralok, ki la iawan 
phai suk sha la ing. Ha kawei pat ka sngi, kita 
ki lok ki la leit iawer tong-um biang ia ka Nam, 
hynrei ka la ong : “ Em phi, ngam leit, ioh wan 
kem u Khla.” “ Em pha biej,” ki la ong ki lok, 
“ ngin ia-ong biang kum hynnin bad u Khla un 
phet-noh.” Ka Nam ka la kohngph bad ki la 
ialeit la ka leit. Tang poi ha shyngyiar tong-um, 
u Khla uba la wan ap syntiat lypa, u la mih 
bluit bad u la rah bak ia ka Nam. Kita ki lok 
ki la lapyrta : “ Dong, dong, shityndong um- 
ngap umwai ” bad ki la iakynshi kyneh ia u 
Khla, hynrei u phet la ka phet bad u rah ia ka 
Nam sha la krem. Hangta u la pynshong ia ka, 
u bsa-u-btiah, u wan rah ka bam-ka-dih katba 
ka mon ; ka kup-ka-sem, ka jain-ka-nep, bad 
baroh katba ka donkam. Ka ruh ka suk-ka- 
saifl, ka bha-met bha-phad bad ka sngaid bha. 

Ha kawei ka sngi, u Khla u la ong ia ka 
Nam : “ Khmih keifi khun, mynta ka miet, 
kum ka rukom jong ngi, ngi ju pynlong ka kha- 
wai-dawai, te maphi nang-khreh ha ing ka ja- 
ka-jhur, namar ngan wan ialam lasyit ia ki para 
baheh-bahain, ki lok-ki-jor jodg nga. Da sar 
bha ka ing-ka-sem, da buh beit bha ki tiar-ki- 
tar, ki khiew-ki-siang.” Kumta u mih-bak bad 
u khang lypdet ia ka. Ka Nam de tang shu la 
teit 11 Khla, ka lum ia ka ing-ka-sem, ka..Sar ia 



ka madan-madiah, ka shet ia ka«j£l''l£a'^dt. 
Yada la ih» ka theh la ka ja ha u ptah ha4 ka 
tap harud>dpei. Hangta ka syaid-^ing bad ka 
bsiat-kai la ka mieng. Hamar hangta la Wah 
raih iwei i Khnai, i leit hajan u prah bad.! ]ia 
bam ia ki soh khawja kiba la jan hap sha 
madan. Ka Nam ka la ong : “ Phet pha ’haitdb* 
lada pha wan pynjakhlia !a ka bam-ka>$a ki 
briew, ngan tied shi dongsliewding.” Ita i Khnai 
i la phet shajan la thliew bad i la ottg : Lada • 
pha mai la nga kumta, ngan ym iathuh eiel 
ruh.” Ka Nam ka la sngewlyngngoh bad ka la 
ong : “ To bam, la iba shisohkhaw arsohkhaw, 
nga lut a!u ? hynrei, iathuh ho ta kaba phi 
ong t ” Ka Khnai ka bam, bad ynda ka la 
kdang ka ong : “ Ka Hynroh ka phah !a nga 
ban ai-byrta la pha, ban Iathuh ba u Kh|a uk 
da wan lashibit bad la ki lok, un lakhawai doh 
ia pha.” Hangta ka Nam ka la sheptieng ym 
don pyrthei shuh bad ka la kylli : ” Te kumno 
ngan leh ban lait ? ” Ka Khnai ka la ong ia ka 
Nam ba kan ap katba ka dang leit kylli lad na 
ka Hynroh. Ka Hynroh pat ka la loit la ka' 
$opti bad ka la ai ha ka Khnai ba kan rah ska 
ka Nam. Kumta ka Khnai tang shipeiir, ka <la 
wan ka la ong ha ka Nam : Hih, tap la ka 
khmat # kane ka $nieh hynroh, leit klaw k^ 
sha bneng, na ka kya bad ka jri, nan^ohk pdlef 
katba pha kiew ’san ka kong *a, pat ka. kbdir 



*ri» s^in ka kotig ’ri pat ka kong ’a. Kumta kin 
san Jbaduh bneng ba phan lait-im." 

Ka Nam ka la tap la ka khmat da kata ka 
snieh hynroh, ka la prong shabar na kata ka 
krem bad ka la leit sha ka jri bad ka kya. Ka la 
shong halor kawei ka tnat-kya bad ka la kren 
ia ki ktien ba la hikai ka Khnai : “To san ko 
kong ’a to pat ko kong ’ri, to san ko kong ’ri to 
pat ko kong ’a.” Ka la iai-ong shi-iai-ong 
haduh ba kata ka kya ka la kynduh bneng. 
Hangta ka la hiar bad ka la leit sha u Xurphira 
uba ap ia ka bneng-ka-khyndew, na shaphang 
shatei. Hangta ka la pyrta na shah-ksew : “ Ko 
ma-phira, phin iakhot ing-basa mo ia nga ka 
bapli?” U ’Lur-phira u la phah jngoh da u 
mraw ba dei mano ita iba wan wad ing-basa 
ynda la miet katta. Uta u mraw u la leit bad u 
la wan phai-noh. “Shi-eh, phi kynrad,” u la 
ong, “ Kaba shatweh kum ka hynroh." Hangta 
u ’Lur-phira u la ong : " Em, em, ym don ing- 
basa shuh." Ka Nam ka la leit-noh bad ka la 
poi ha phalor ing jong u 'Lur-miet, “ Ko ’Ni,” 
ka la ong, " phin shah ing-basa mo mynta shi- 
miet 7 ’’ U ’Lur-miet u la kylli : “ mano ita, iba 
T«an katne por 7 Ha khie mraw leit peit.*^ K^ta 
ka mraw ka la leit bad ka la wan phai poh : 
“ Nga ieh phi kynrad, dei ka hynroh tyrdum.” 
**.Khife,” la beh u 'Lur-miet, "ym don jaka 
ahuh/’ Ka Nam ka la ^sngewsih bad ka la shu 

If 



shang tyngkong Kng-briew kumne. Khaiduh- 
khatwai ka la wan poi ha khyrdop Kng jong ka 
Sagi. Ka la pile bad ka la rung hapoh phyllaw, 
“ Ani ! ” ka la pyrkhat ha lade, “ kum kane 
ka jingitynnat jingphyrnai ngam pat ju !ohl 
mynno-mynno ruh. Katta ka trai-ing leilei 
kaba kumno shuh I ” Kumta ka la leit- kham 
hajan shahksew bad ka la pyrta : “ Ko mei *Ngi, 
sngewbha seh lakhot !ng*basa mynta shimiet* 
ar-miet.’' “ Leit mraw-dkhar,” la ong ka Sngi, 
“ khmih dei mano ? ” Kata ka mraw ka la leit, 
bad ka la wan phai-noh. “Ani ! kynrad, tyrdum 
shatweh dei da ka hynroh. Ba phin khot-lng- 
basa kum katei te, la lehraih-ei sa ka ing>ka* 
sem.” “Em, em,” la ong ka Sngi, “ym don 
ing-basa shuh ; leit wad shawei-shawei pat/^ 
“ Waw I ko mei ’Ngi,” la ong ka Nam, “ kata te 
nga la lap, nga ka bapli ka ’riewkynthei, ym 
man don satia mano-mano ruh kiban sngewlem 
sngewsynei i'a nga ka kup<shiliang-sem'Shiliabg» 
ka khlem-ing khlem-sem.* To isynei tang phi 
keifi.” Jait para-kynthei, ka Sngi ka sngewlem 
bad ka ai jaka ha kawei ka sem-dieng-iap. Ka 
Nam ka la sar, la pynkhuid ia kata ka aein bad 
ka la pynlong kum iwei i ing shong-briew. Ka 
Sngi pat haba ka la lohi 'ia kane ka la sngewbha 
shibun, bad ka la ong ia ka Nam ba kan shong 
kan sah hangta katba ka sngew.bit. Ka Ham 
ruh ka la shong-suk bad ka la iatreMaktah ha 
ing ka Sngi. 



E« Bam Hynroh a Bnai. 

Yilda ka Nam ka la sah kum'ne kumba shi* 
tal6w, ka la kwah ban leit khmihkai la ki jaka- 
ki-puta, ki lum-ki'Wah. Namar ba ka Sngi ka 
long ka ba rang bha kdiar-kdiar, kumta ka la 
leit jogikai hapoh um. Ynda la dep phong^jaifi 
phong-nep, ka la shongkai halor u mawsiang 
ban thad la u shfiiuh uba' noh rymphai kum 
ka kshaid ha ka por Lyiur. Hamar hangta, la 
wan poi u Bnai. Ka Nam ka la shim ia kata ka 
snieh hynroh bad ka la tap ia la ka khmat. U 
Bnai, hangta u la lynghgoh jlang. Myntan kaba 
bhabriew la biang, mynta pat ka hynroh tyr- 
dum. Kumta u la leit la ka leit sait-jaifi shata 
sha wah ; bad ka Nam pat ka ~wau-noh sha la 
ing. Ynda la janmiet u Bnai u la leit sha la 
ka hymmen, ka Sngi, u la khroh ia ka ba kan 
iakren bad ka Nam ba un iapoi-kha poi-man. 
Ka Sngi ka la mai la sneng ia u ba u khmih sa 
ia ka Hynroh ruh. Kumta, namar ba um lah 
pyni-nia eiei, u Bnai u la shu leit-noh. Ha kawei 
pat ka por, u la leit ap biang sha wah, bad haba 
u lohi ia ka Nam ba ka wan sum, wan sait-jaid 
sait^nep, u la rich ha khap mawsiang. Ka Nam 
ba kam tip eiei ka la salt la ka sait. Hynrei 
hamar ba ka dang leit sum kham sha pajih, U 
Bnai n la mih bad u la leit shim noh ia kata ka 
imieh hynroh ba ka huh halor mawsiang, U la 
phet kham Sha pajill. bad ti la bret Irtlpoh 
kawei ka *liewkhap. Ynda la lah sum ka Nam 

ka la phongjaifl phong-nep, hynrei la ka. wad ia 
kata ka snieh-hynroh shano-shano ruh kam' 
shem. Hamar hangta, wan u Bnai ngung* u 
kern fa ka bad u bat thtait na ka kti. Ka Nam 
pat, ka lynfliar kliang. Hangta khih u pald- 
bneng baroh, bad u iawan mareb shata. U ’Lttt’* 
phira bad u 'Lurshai haba ki la tip ia ka jingl*^ 
u Bnai, ki la khot ka dorbar dorsha ban !a> 
bishar-khadar ia ka dei-ka-lait. Haba kata ka 
dorbar ka la long, la wan u paid baroh ; u la' 
iasaid-iawoh haduh ba ka dorbar ka la thnam 
shaid. Hynrei ym don ba lah ban rai la ka 
tam-ka-duna, la ka lait*ka-let jong u Bnai ne, 
jong ka Nam. Hamar kane ka shyngkhan bad 
ka dum-dngiem, la wan ka Sngi ka rah la d 
’peisih. Tang poi, ka bynthiew phlak na ka 
shyllangmat jong u Bnai bad ka khalah da uta 
u dpei, ka mai ka tim ba u la leh pynjahburom 
ia ka khun-bynriew, da u, uba long u para jong 
ka Sngi uba dei ban leh don-burom-surom ia ki 
barangli bashitom : “ Wei uba la nud hi bajn 

leh kat kane ka kam jah>burom, u del ban ^jla, 
ban siew ka kuna-ka-kait bad* ka baimynram- 
khmat ka bajur/’ Ka dorbar ruh ka la myttjnr 
ia kata ka jingong jong ka Sngi. Hynrei n Bnak 
u la pan map na ka dorbar ba urn lah han leh 
eiei lada ka Sngi ka iehnoh ia u* Ka Sngi pat 
ka la ong^ " Wei um lah ban siew^ kato k« jing* 
bynthiew jong nga, kan long bad kan 
ha ka shyllangmat jong n knm ka jing|nliiillP^ 



raifi ia ka kam-sniew ba u la leh. Bad naduh 
mynta, kat haba u dei ban wan laid na kane ka 
wah, kato ka snieh Hynroh kan kem bad kan 
dait Ja u ; bad u khun-bynriew pat un kynhoi 
un risa, un tied ka ksing-ka-dhah, ban kyniw 
pateng-la-pateng.” Kumta ka dorbar ka la wai, 
bad baroh ki la iamynjur ia ka jingrai jong ka 
Sngi. Te naduh kata ka por, haba u bnai u dei 
ban iaid-lynti narud kata ka wah, ka snieh 
hynroh jong ka Nam ka kem-khak ia u ; bad u 
khun-bynriew pat u risa u duhoi ban kynshi- 
kyneh ia u Bnai uba la leh ia ka kam bymman. 
fa kane haduh mynta ki khot Ka Bam Hynroh 
n Bnai. Bad haduh kine ki sngi, haba u Bnai u 
pyllun bha, ngi iohi ia ka dak jngem ha ka 
khmat jong u, ba bynthiew bad khalah ’peisih 
ka Sngi. 

Nadien natigta, ka Sngi ka sa kylli tohkit ia 
ka Nam, balei ba ka tap ia lade da ka snieh- 
hynroh. Bad ka Nam ka la lathuh baroh ia 
kaba la jia naduh basdang haduh ba kan da poi 
sha bneng. 

« • • 

U Khla pat, tang shu lah mih ka Nam 
nangta napoh krem u la wan bad la ki-lok ki-jor 
ki parakher-paramer kiba u ia leit-wer, bad p ia 
^ageMrphphmut-phuhmat ba un sa ioh pynhiar- 
kpht ta^u bynriew da kaba bapi^oh la ki khun 
kynthai kiba id ia ia ka jait-ka-kynja,ka ing-ka- 



sem. “Ko Nam ! ” u la pyrta, bynrei jar»jar ym 
don ba thie. Kumta u la kyndat bak fa ka jya« 
khang, u la rung-lut, bynrei ym don matib- 
mano, tang kata ka ja ba u prah, harud disg! 
La u wad ia ka kyndong-kynshrot rub um sbem 
satia. Ki lok jong u, baba ki la lohi ba u sbn 
thok, ki la kren pynjah-burom ia u, bad ki la 
leit-noh sha la ing la ing. 

U Khla pat u la shu shong-pyrkhat-^marwei 
ban babe la ka duh-ka-dam bad la ki jingkrep 
pynjah-burom jong ki lok. 

Te, katba u dang-shong-puson hangta, ka 
khnai pat, ka nangpynshad-khun ha la poh- 
thliew kynthoit-shikynthoit. Kumta u khla u 
la pyrta : “Ko Kong ’Nai, phim tip mo shano 
ka Nam ka la leit ? " “ O,” la ong sa ka kbnai, 
“ ka la leit sha bneng.” “ Sha bneng phi ong ? 
la knieh-ktien sa u Khla, “kumno ka leit 
shata ? ” Ka khnai ka la kren mynthi bad ka 
la ong : “ Tip seh, leit tip mano ? ” U Khla u 
la khroh, u la pah ia ka khnai bad u la kular 
ba lada kan iathuh un ai lut ka ja shiprah 
ba kan iakhawai-sngewbha para-lok para-jojt. 
Kumta ka khnai ka la iathtih-lut baroh kumnp 
ba ka Nam ka la kiew na ka jri bad ka kya. Te 
u khla rub mar-mar u la mareh ^a ka kya, n la 
ong : “ To san ko kong 'a, to pat ko kong ’ii4 
toisan kokong ^ri to pat ko kong 'a.** Ea jii 



bird ka kya ruh ki la san bad ki la poi shaduh 
-bn^ng. Haba u la poi ha bneng, u la tohkit 
kylleng, hynrei ym don batip ; ynda u laiaid la 
^aid bun talew, u la wan poi sha u 'Lur-phira, 
hynrei u ’Lur-phira um lathuh eiei. Khatduh- 
khatwai u la wan ha Ing ka Sngi ; bad haba ka 
Sngi' ka la Johsngew ba u wad la ka Nam ka la 
phah sor-sor la la ki mraw-dkhar ban leit shna 
jynthang bad ban shew ka ding kaba klang bha. 
Ynda kumta, ka la wan iashongkai bad u, ka la 
kylli tohkit ba u kwah aiu sha kata ka pyrthei 
bajngai. U Khla u la iathuh la la ka jingthmu 
baroh ; hynrei ka Sngi ka la ong ; “ Phi la wan 
dier than ; dang kumne ki dang shu lah leit- 
thang. Lada phin leit beh mar-mar shatei 
sharud nong, haleh phin lap ba ki bah !a ka 
metiap.” U Khla u la mihsoit, bad u la mareh 
beit-beit sharud ’nong. Haba u la poi hangta, u 
la lap ba ka ding ka la leng ym ibit shuh. 
Hangta, u la leit beit-beit sha uwei u rangbah 
uba leh kum u nongkylla thang, bad ,u la kylli 
ha u ; “ Dei kane ka jynthang jong ka Nam ? ” 
“ Hobid keifi,” la ong uta u rangbah, namar u 
la long u ’Lurshai, ha uba ka Sngi ka la iasuh- 
buit kumnp ban pyniap ia u Khla. “ A I ka 
bapli ka shu lap-ei khlem kur khlem jait, khlem 
kmie khlem kpa« hangne ha ri nongwei. Kumno 
Ida ong ki-kmie ki-kpa bat kin da tip 1 Hynrei 
®hi ttei ba phi wan wad la fcat*’ “Manga ? *’ 
la cMSg n ktda. “ nga te nga del u ncoii^niiar 

jong ka, namar laaduh ba ka dang^rit* nga^la ri 
la sumar manga. A ! ka bapli ka kbuavka-pym 
mo ! Yn leh kumno ba ka la poi .hi la ka 
sngi ! " “ Te,” la kem'-ktien sa u ’Lurshai, 
“ lada phi dei shisha u kynja-kfii kynja-kpa» tt 
ale wan peit shuwa ba kan ing kan duh ka met 
jong ka khun-ka-pyrsa jong phi." Uta u K.hia, b 
la shyngkhan hi tiaw, namar u la ngat ha^khim 
khak ; la un leit ruh u tieng ia ka ding, la um 
leit ruh, u sngew-lehraifi, namar baroh baroh ki 
la laban eh. Kumta, um banse, u kiew joit 
halor ka diengker-thang. it ’Lurshai pat u la 
ong : " Peit, peit kathie, ngan pynkrad manges* 
Phi iohi ? ” Phewse dei da ka met u ’sew-iap. 
Bad u Khla u ong ; “ A ! ka bapli kynrad." U 
leh mynjaw-ummat artat, namar ba la auh dh 
ka tdem-ding. U ’Lurshai pat u ong biang: 
*'Kiew nangne, kiew nangne na ba duna ka 
ding ! Kiew kham ha jrong ! " Katba u Khla 
u dang kiew bad wad jaka re-re ban buh la ki 
kjat, uwei u mraw rangbah ka Sngi, u fiiat 
kynsan i'a u piuk hapoh ding ; bad u Khla de u 
ingkhong hangta khait. 


Kaba bam bynroh ka Singl. 

Ynda la tap u Khla, ka Nam ka la 
bha, ka la kmen haduh katta^katta, iMtd ka 
lashong-iasah ryngkat bad ka Sngi, hapott^khta 
ka !ng>paki dulan. 



U Bnai pat, naduh kato ka sngi ba ka hyn- 
m9li M, ka bynthiew plak hapdeng ka 
dorbar, u rieh khop-khop ba u sngewlehraifl. 
Bad dei na kata ka daw ba mynta-mynne um 
tyngshaifi bad um phyrnai bha, bad lada u shai 
malu-mala ruh, u shai tang mynmiet-mynmiet. 
Sa kawei pat, .ym dei tang ba u lehraifl, hynrei 
u don rub ka budnam, baroh ki isih ia u, bad 
kim ialeit-iawan shuh, lait tang ka khyndew 
kaba synshar ka Ramew ; te haduh mynta-myn- 
ne ruh u Bnai u ialeit-iawan ryngkat tang bad 
kane ka pyrthei jong ngi. " Kat kane eh ka jah 
burom, te ngan wad kput,” u la ong ha lade, 
“ Dei ka Sngi keifi, kaba pynlehrain bad pynjah- 
burom ia nga, hapdeng ka dorbar-ka-sorbar. 
Te nga ruh ngan kheifi-duh/' Kumta u la leit 
mar-mar sha u Pyrthat bad u lap ba u dang- 
shongkai marwei bad u shut-u-aiar la ka wait- 
lam kaba u la' iohknieh la slem na u Kui, “ Ko 
ma Pyrthat, phin leit-shad leit-mastieh shano 
ktHnne la ka wait!” “Em phi,” la ong sa u 
Byrthat, “ namar nga la shu buh eh baroh shi- 
katta te ka la sarang, kumta, nga shut nga siar 
ba kan yra sniew eiei. Na shano phi dang wan 
kumne ? ” “ Nga wan khnang sha phi keifi ; 
ban wan lapankai la kane ka wait, shisngi 
ar-sngi, ban pyrshang maatlehkai ban leit ma- 
stieh ynda long ka shad-ka-knjen,” la ong sa 
u Bnai. Te u pyrthat, namar um shym la suba 
sniew eiei, u la ai Sa kata ka wait. U Bnai pat« 



ynda u la poi ha Ingt u la shut hha hat^ kaa 
da nep jher, u la talaiii-kai bad u mastieh-kai 
katba u mon u mon. 

Ynda kum lashai« tang shu la sdang kynjat- 
shai, u la rah ia kata ka waitlam bad u la mih 
na la ing. U la l«it ^t siak-siak sha kpcr-Iilg 
jbng ka Sngi, bad u leit ap ha tral jynkhang-it. 
Ka Sngi pat, namar kam shym tip eiei la ka 
jingapsiar jong u Bnai, ynda la lah bta-khtnat, 
lah sad lah khyllong, ka plie bad ka lengkai 
nangta najan jynkhang-it. U Bnai uba la ap 
kmang, u tang shu iohi ba ka mih la ka kbmat 
ban peit-kai sha kper, u kawang bhut shiwait, 
bad u phet artat bak. “ Hangto phan ioh la kfi 
bainong,” u ong, “ kumta phan ym nang shuh 
ban lulia ia ka kam kiwei.” Ka Sngi ka lynhiar 
kliang bad ka kyllon artat kram. La phlei ka 
snam haduh ba la lyngkien hi sak bad ka la tutd 
kumba tuid ka umsaw. Kumta-kumta ka Lyer 
ka beh wut, ka leit iathuh sha la ka Kmie, kaba 
dei ka Ramew, ia kaba la jia baroh. Ka Ramew 
ka la ai kynbat ban tah mynsaw ; hynrei ka la 
sngewsih haduh katta katta, ba ym doil jing- 
iasuk shuh shipara, bad la poi haduh $a da ka 
wait-ka-sum ; bad sa ba ka la tymmen eh, ka ia 
ioh-pang khlop. Ka Iyer ka leit’sumar-sukher 
la ka Sngi na kata ka jingmynsaw. Ka Ding pat 
kum ka khun khatduh ka sumar Iki la ka kmie, 
jca peit-miet^peiHong, ka b8a-ka'-btiah< bad ka 

pyntngen ia ka. Hadien kattO’^katne taKew ka 
Sngi, ka la nang-kham ioh-bor, hynr^i ka kmie 
pat ka la nang-sdot nang-sdot bad ka la iap-noh. 
Ka sngewsih kat kata, ym don shuh. Ka pyr- 
thei ka mariang baroh ka lam pangnud-pang- 
nam. Ka maw>ka-dieng ka tyrkhong khait. 
Baroh shi-tyllup ka pyrthei ka dum thlip4ip-lip. 
Ha kata ka dum-synfiia, ka Lyer bad ka Ding, 
ki pynkhreh ka thang-ka-tep la la ka kmie. 
Ynda la poi baroh u kur-u-kmie, u khunkha- 
khunlong, bad la dep ka pynkham-ka-pynsoh 
baroh, la rah-thang ia ka Ramew. Ynda la poi 
ha jynthang, ki khun baroh san-ngut ki la 
iaknieh ban thang shuwa ia la ka Kmie. Te ban 
ym don ka iamai-iania, ka iashoh-iadat shipara, 
la rai ba ka Sngi, ka khun nyngkong, kan thang 
shuwa. Hynrei namar ba la dei janmiet ka Sngi 
kam khlaih bor shuh, kumta kam lah thang. 
La poi sa ka pali u Bnai, hynrei u ruh um lah. 
Kumta la wan ka Um bad ka Lyet, hynrei ki 
ruh kim lah. Khatduh-khatwai, thang sa ka 
Ding, bad ka Ramew tang shiphang ka la kylla 
dpei khoit. 

^ Dei naduh kata ka por, ba ka pyrthei-ka- 
mariang ka sa kylla khohruh-khohram, ka sa at 
$a them, sa don ki lum-ki-wah, ki them bad ki 
lyhwh. 

-Haba la dep ka thang ka tep, kibe saw ngut 
ki hynmen jong ka Ding, ki ib. sngewrem ba kini 



ioh-thang fa la ka kmie. Kumta ki la ia at*iiu4 
la ka Ding, bad ki la mut ban pynduh-pyojab 
mynsiem !a ka. Ka Ding ka la phet bad tdr- 
lap kat shaba kynduh tang ban lait na la ki 
hynmen kiba la shun la ka bad kiba la kwah 
baa sot la i mynsiem jong ka. Kumfa ka la 
leit-rung^ hapoh dieng, poh maw, hapoh nar, 
poh isbad ban rieh na kita ki hynmen dusmon. 
Dei na kane ka daw ba haba kyrshut eh la ki 
dieng, ne haba pom ba shut la ka maw bad ka 
nar ka mih ka Ding. Bad haduh mynta mynne, 
kaba ki ong ka Bam Hynroh ka Sngi, dei ba ka 
Sngi kam ju mih ju paw, haba kata ka jing** 
mong na kaba pynmynsaw u Bnai, ka pang^ka 
ktha bad ka pynshitom pynkordit la ka. Bad 
ka daw ba ka 'leilieh, ka Wait Pyrthat, kam ju 
talaifi shuh haba don ka Sngi, ka long namat ba 
u Pyrthat um nud sei hakhmat jong ka Sngi loh 
ka knieh*noh. 



II 


U MALA KONGOR BAD U MAWKSEW 

Dang mynkulong-kumah mynba dang-lung 
ka pyrthei-ka-mariang, haba ka lum-ka-wah, ka 
maw-ka-dieng bad ki mrad-ki-mreng ki dang* 
iasngewthuh kawei ka ktien, ki dang-iatrei-ia- 
ktah, ialeit-i’awan kumba leh mynta u khun- 
bynriew; ha ka shnong kaba ki khot mynta ka 
hima Nongtung, la don arngut ki kynja blei- 
dken. Uwei u kyrteng u Mala, \iba ki kheifl 
ba u dei u kynja bakhraw-batri bad u la long u 
kongor ha Ingsyiem Jong u Xei Shillong* Une, 
u khraih, u pyniaid ia ka hima Shillong sha- 
phang kita ki thaih bad u i’arap-lem ia ki syiem* 
khynnah bad ia u syiem-rangbah. Uta uwei 
pat, ki sin kyrteng haduh kine ki sngi u Maw- 
ksew. U la long u batbit shibun ha ka trei-ka- 
ktah, khamtam ha ki kynja jyntrei-maw. Ha 
baroh kata ka hima Nongtung, ym don uno-uno 
uba kham nang kham tbit ban ia u ha ka tei, 
ka pynieng-ing pynieng-sem, 

Klne baroh arngut ki iaieid iasngewbha kum 
shi-ihg shisem, bad ki ialeit iawan, iabam iadih 
sngewbha katba mon ; bad haban leh ia kano- 

kano ruh, la ka kam-shiiong'-iq4jn>thaw, ne ka 
kam ing-kam-sem« ki da iapyrkhat bad da 
lamynjur lang. 

U Mala Kongor ha kawei ka sngi u la pyr^' 
khat ba un tei kawei ka !ng-paki>dulan, kbaang 
ba un dup ioh wanlam ia ka syiem ban shdng 
ban sah ryngkat ha Nongtung. Ynda u la pyn- 
paw fa kane ha la u paralok, u Mawksew u la 
kular ban shimti fa ka kam bad ba un trei un 
pyniaid hi ma-u nadong-shadong. U Kongor^ 
namar ba don katto-katne ki kam-lng kam-sem 
ki bakyrkieh, u la dei ban leit sha Shillong, bad 
u la sngewbha haduh katta-katta, haba u Maw- 
ksew u la bah-khlieh ba un peit hi ma-u ban 
pynshna ia kata ka paki-dulan. Kumta u la ai 
ka tiar-ka-tar bad u la siew ka bailut-baisejl 
baroh bad u la mih bak na Nongtung. 

Ki kam-fng kam-sem bad ki kam-hima-sima, 
ki la bat slem ia u palat ban ia ka por ba u la 
khmih-lynti. Kumta u la dei ban sah bun bnai 
khlem da ioh leit jngoh leit khmih ia la kata 
ka ing thymmai, bad khlem !oh jingtip eiei ruh, 
shaphang ka tei ka pynieng. Kumta u la pisa 
wit ; um nang pyrkhat, nang trei nang ktah 
shuh. 

Ynda u,la poi pat ha Nongtung, u la Jew- 
mynsiem slam kumba bam sohmyndong bad u 
la kthang ngang ka dohnud kumba bam soh>- 
lynshang. Uta u Mawksew, ha ka jaka ba an 

tei kawei ka paki-dulan kumba la iakut-iabuh, 
u la tynrong khohruh khohram da ki mawsiang 
lynruholynram bad shu tei kawei ka ing kaba 
kum ka sem-masi. 

Haba u Kongor u la iohi l6i-lei sa ia ka 
Iffg-paki jong u Mawksew, u la meh-ding lep, 
namar ka itynnad bad ka jrpng bun mala 
haduh ba la jan kynduh la ka sahit ; bad ki 
tiar-ki-tar baroh ki la long da ki jong u pyn- 
ban. U la leit bak-bak sha u Pyrthat, u la 
lathuh !a kaba la jia baroh, bad u la lapan !a 
ka wait iong.u. U Pyrthat pat, khnang ban 
pynsngewbha la u, u la hiar halor ka'paki-dulan 
jong u Mawksew, u la talaifi kadiang katnon !a 
la ka wait, u la kyrhuh jraifi-raifi-raift bad u la 
malt bhat ia ka !ng paki jong u Mawksew. 
Kata ka shynrong Ing ka la hap jram da khong- 
pong, ka la pait kumba pharia bad la khynwin 
ka pyi:thci baroh kawei. 

Naduh kata ka por, kine baroh arngut kim 
ju ialang lok bad kim ialeit-i'awan shuh kum- 
ba mynshuwa. U Mawksew, namar ba u la 
isngewlehraill la la ka kamthok kam-shukor 
bad la kata ka jingleh pynjah-burom jong u 
Mala Kongor bad u Pyrthat, urn ju nud mih 
pyrthei shuh, bad u shu set-kut la lade hangta 
hapoh Ingmaw khtem tnuih.. U Mala Kongor 
ruh, namar ba u sngewjah-burom eh ba ka Ing 
jong Q ka long tang kum ka sent maai, u la rich 



ia lade hapoh ki synrang kata ka Ing itiaw^ 
siang, khlem da paw-pyrthei shuh tang ka ngoh- 
ka-‘ia ruh. Haduh mynta-mynne, ha kine ki 
sngi, ki shu khot ia kata ka ing-mawsiang jong 
u, u Lum Mala Kongor, bad ia ka ingmaw jong 
u Mawksew pat, ki shu khot u JMawksew. Une 
u maw haduh mynta u dang don, jngai kumba 
hynriew ne hynftiew mer na u Lum Mala 
Kongor, hapdeng kawei ka lawbah lawsan, u 
ieng kynthuit; ha ka jingjrdng ka rynieng, u 
palat wat ia ki diengbah ruh kiba don ha kata 
ka khlaw. Ka trai jong u ka long ka baheh la 
jan kat kawei ka ing. U long u bajlih plin-plin, 
ba, wat ka khiat ruh kam lait ban kiew halor 
jong u. Ha trai jong u pat, don bun ki ttta'lV', 
bad barit bad baheh ; bad hapdeng jong ki, ddn 
ki krem ki kroh ki baheh ha kiba shong ki 
dngiem ki khla. Ki ong ba ia kine ki krem 1^ 
pynlong da kita ki maw haba ki hap ba pom ti 
pyrthat. 



Ill 


KA NGOT BAD KA lEW 

Mynkulong-kumah, mynba dang lung ka 
pyrthei-ka-raariang, la don arngut shipara, kiba 
kyrteng ka Ngot bad ka Jew, ki khun jong u 'Lei 
Shillong. Baroh afngut haba ki la samla bha, 
ki long ki babha:briew, la nam ka pyrthei-ka- 
mariang baroh. Ka spah-ka-hajar, ka im-suk- 
im-saih jong ki, ka nang-pynum pynphuh ia ka 
shyllangmat bha kupar jong ki. Ki iaid-ki-ieng, 
ki leit-kai-lieit laid ryngkat ryngkat baroh shi- 
para, bad ki lakup i'asem ruh kumjuh-kumjuh. 
Ka nantr-ka-burom bad ka dur-ka-akor jong ki, 
ka la par kylleng ka ri Khasi ri Jaintia. 

Ka Sew ka long kaba kham san kham rang- 
bah, kaba la iohi shuwa ia ka Sngi ia u Bnai. 
Hynrei ka kham sngewmeng, ka khoi-khoi myn- 
siem sngewrem lada kam lah ban leh ia kano- 
kano kaba ka la thmu ban leh. Ka la long 
kaba kham kab-kab bad kham shlei-ktien khlem 
pyrkhat. Kam ju riej, bad kam ju tyngkai, wei 
ka la mon ka kren ne leh phrak-phrak. Kaba 
leh kjeh, hynrei ka phoi kynsha bad ka syam. 
Ka Ngot pat, ka long markhongpong ia ka lew. 

Ka mynsiem jong ka, ka jem hun’-hun ba4 ka 
bapasiang kum ka tlieng. Ka khmut-ka-khmat 
jong ka, ka i jemnud jai-jai, bad ka phuh sam- 
rkhie rymnauifl kum u 'tiew-dyngngai ba dang 
shylluit hapoh kob. Ka smat, ka sting bad ka 
larap ia la ka hymmen ban trei i'a kane4tatai. 

Ha kawei ka sngi Synrai kaba rang bha 
kdiar-kdiar, bad ba phngaifi bha ka bneng, ba 
lah ban iohi sawdong ia ka trai-bri pyrthei ; ka 
lew ka la iawer ia ka Ngot ban leitkai shalor 
Lum Shillong. Ki la iaiaid-kai kylleng shane- 
shatai, haduh ba kin da poi top halor lum. 
Haba ki dang khmih nangta sawdoig ka ri 
Khasi, ki iohi ia ki lum-ki-them, ki wah-duid 
wah-heh, ki lyngkha-ki-risai bajyrngam byrtem, 
ki baitynnat la biang ; bad haba ki phai sha- 
phang arsut jong ka ri, ki ia iohi ia ka ri thor 
baiar jong ka ri Dkhar, kathie ngai-lyngai, imat 
kumba kam don jingsdang bad don jingkut 
shuh. Kane ka jingiohi baitynnat ka la shoh* 
jingmut ia kine baroh arngut shipara haduh ba 
ki la kwah ban leit jngohkai ia ki jaka-ki-puta. 
Ki um ki baphyrnai khlek-khlek bad ki bapha-^ 
lang ha ka jingthaba jong ka sngi, kiba doa ha 
ki baden bad ki bir, ki pynkyndeh-mynsiem ia 
ka iew bakhyllew bad ka la ong la la ka para, 
ka Ngot, ban ialeit-kai shata. Ha ka banyng* 
kong, ka Ngot kam shym la treh, namar ka k 
sheptieng ba jngai than. Hynrei ka lew, ka 

beid-ka-sin ia la ka para ba ka long ka bakhaw- 
pud ku/n ka rabit bad ka barit-bor rit-mynsiem 
kum ka syiar. “To” la kren-kob ka few, “lab 
mapha ne manga ban iamareh pynpoi kloi sha- 
duh shathie.” “ Em phi kong,” la ong ka Ngot, 
“ lada phi kwah te ngin iaieit lang kein, naraar 
ngim tip ia ka lynti-ka-syngkien kaba kumno 
bad ba ka bajngai artat.” — Ka lew ka la kem- 
ktien bad ka la ong : “ To ngin shu iakylla-um 
bad ngin leit tuid katba poi kloi.” Ka Ngot 
pat haba ka la iohi ba ka lew ka la sngew- 
sarong than, ka la klet-noh ia la ka jingrit-myn- 
siem baroh bad ka ong : “ Lada phi da kob eh 
katta katta te to.” Te baroh arngut ki la kylla 
artyili ki wah. 

Ka Ngot ka la wad lynti na basuk-basuk bad 
ka tuid hin-lyhin, na ki jaka ki bajem-bajem, 
haduh ba kan da poi sha Shilot. Hynrei la ka 
lynti jong ka ka kham suk, ka la long pynban 
ka bakhongdong mongdong, ka bakyllaifi, bad 
ka bajngai. Ynda ka la poi ha Shilot, la ka 
peit‘ka*khmih ia ka hynmen shano-shano ruh 
kam iohi, kurata ka la sngewlyngngoh shibun 
bad ka la sheptieng ioh la jia eiei ha lynti. Ka 
la khun lalade sha Shatok,. bad ka la leit sha- 
duh Dwara, nangta ka phai-dien jbiang ban leit 
wad ia ka lew. Kane ka jingkhun lade jong ka 
Ngot ka ia long ka baitynnajt haduh katta-katta 
ba ki kjat sngi ki sngewtynnat ban leitkai sha 

ka» bad ki shad ki sngewbha ha ka. Ka Ngot 
pat da ka jingphalang ka sngi, ka thaba khtelo 
Uhlek kum ka rupa ; bad namar ka jingpyr* 
|chufi jdng ka, haduh mynta-mynne, ka long 
Kumba tylli, ki briew ki sin ia ka, ka ** Rttp»» 
tylli.” Bad ha kata ka jaka, ki khot la ka 
haduh kine ki sngi, ka “ Wah Rupa tylli/’ 

Ka lew pat, ha la ka sngewmeng-sngewsa** 
rong, ha la ka sngewkhlaifl-bor khlaifl-tyrpeng, 
ka wad na bajan bajan. Ka thom-bor la ki lum 
ki them, ka kylla khriang bad lat-lat ; ka syllut 
ia ki diengbah-diengsan, ki mawbah mawheb, 
bad ka tih naphang kat ia kiba wit ha lynti. 
Hakhmat jong ka, ym don heh ym don rit, ym 
don bakhraw ym don barit, hynrei, ka syllad 
naphang ; wat ki mawramsong, hakhmat jong ka 
ki kylla-mat-lieh, bad ki tyllun kum ki maw- 
pyllon. Hynrei haba ka la poi ha Sheila, ka 
dum ka-buit-ka-stad jong ka baroh ; ka la lyng- 
ngoh ngain bad ka la sngewiwkhong khait, 
haba ka iohi ba ka Ngot, ka lah da poi nyng- 
kong. “Id kat kane ka rain-ka-rem, ka jah- 
burom duh-burom, hakhmat ka pyrthei, ban da 
jopeh da ka para, la ong ka lew, “ ngan nai im 
shuh hi, la suk ka iap.” Kumta ka-iatn*ka-ud 
ka lympat-ka-lynsher ia lade, haduh ba kan da 
pait san bynta bad ka kylla san tylli ki shnat- 
wah ; ka Dwara, ka Umtang, ka Kumarjani, ka 
Pasbiria bad ka Umtarasa. 

Naduh kata, don kiba khot fa ka, ka Umiew, 
bad don ruh kiba khot ka Umiam. Bad na kata 
ka jingjop, ka Ngot ka la kylla-long kaba kham 
halor. Baroh ki fiiew ia ka kaba kham paw- 
nam, kham don-burom-surom, kham itynnat 
bad kham iphuh-iphicng. Te u dkhar-u-lyhg- 
kien ruh, u kheifl ia ka kum ka blei bad u noh 
ka kflia-ka-khriam, u nguh-u-dem bad u duai- 
u-phirat ia ka. Haduh kine ki sngi, u khun ka 
ri Laiphew syiem bad u khun ka ri Khatar 
Doloi, u kheifl ba ym bit ban jam pynjah-burom 
sht shiliang Jong ka, khlem nguh khlem khu- 
blei, kumba ju long ka akor Khasi naduh 
hyndai ka sngi, ba ym bit ban ryngkang ne ban 
jam iano iano ruh, ne ban laid na khmat jong- 
no jongno, namar ba ka long ka nongjop 
basngewrit. 

IV 


K\ lEW LURI-LURA JONG U 
LAIPHEW MRAD 

Mynkulong-kumah ch, myndang-lung . ka 
pyrthei-ka-mariang, ynda la lah pynngat la ka 
Diengiei, haba u briew-u-mrad um pat-iakrih 
eh kumba mynta, u laiphew-mrad laiphew- 
mreng ruh, d ialeit few leit hat, leit die leit 
thied kumba leh u bynriew. Kata ka lew ka la 
ju long shaphang ri Bhoi, ka jaka khlaw kaba 
dap da ki ’lawbniap bad ki diengbah diengsan. 
Ka kyrteng jong ka, ka la long ka lew Luri-Lura, 

Man la ka ia ba long lew long hat, u lai-phew- 
mrad phew-mreng baroh u iapoi ban iaphriang 
la ka die-ka-thied, la ka khai-ka-pateng, la ka 
mar-ka-mata. U rangbah pyniaid ia ka iew, u 
la long u Khla, ia uba baroh, naduh u barit 
haduh u bakhraw, ki shynraifi bad ki burom. Ki 
nongdie-nongbet ruh, ki die la ka jong ka jong 
ka mar ne ka tiar, khlem ia knieh la ka jodg 
kiwei kiwei. Te, kumta ki mrad baroh ki lawad 
la ki jong ki jong ki jingphylla ban rah sha 
iew. Ka Dngiem ka die la u sohot ; ka Shrioh 

pat ka die la ki soh-ki-pai, ki sohjew-sohthiang ; 
ka Sier-ka-Skei, la ki sohmylleng bad kumta 
ter>ter. 

U Ksew pat, ynda u la sngewrem tang ka laid 
kyntiap basa khlem jyndie-jynthied, u la pyr- 
khat bad wad buit wad lad ban loh eiei ka 
baphylla ban die hangta ha Jew. Ynda la bun 
la ka sngi la ka ia ba u la wad, u la leit lap 
kyndit shiteng shang ka *tung-rymbai ba bu- 
rieh ki briew kiba wan hat leit hat, namar 
bakhia jynkit eh. U la iw huifl-huin ia ka 
shang bad u la jliah bad jlap bad jlap. Haba u 
sngew ba ka long ka babang bashngiam u 
la rong bak sha iew Luri-Lura. Hangta u la 
shong halor uwei u maw uba shynna bha, bad 
u la khot la wer ia u laiphew-mrad baroh ban 
wan iathied ia kata ka jynbam baphylla. Ki 
mrad-ki-mreng baroh, haba ki la iohsngew bad 
iohi ia u Ksew ba u khot u pyrta katta katta, ki 
la iabeh-iatur para-ki ban leit peit ia kata ka 
Jyndie jong u. “ Me die aiu ” ? ki la ia kylli. 
“ Ka ’tungrymbai ” u la jubab, " ale, ale seh, 
iathied.” Ka ’tungrymbai ” ? Ki la iaong ba- 
roh, *' hato, hato kaba kumno ” ? “ Aw ! kaba 
iwtung sat ” ! ki la iapyrta, “ me wan die sa 
kum ia kane”? Mame uban pynlehraifl ia ka- 
iew^'ka-hat. Phet-phet.” Kumta ki la iaiuh ia- 
kyrdem.ia kata ka shang ’tungrymbai haban da 
lyko hi pom. U Ksew haba u la iohi ia kane um 

lah shah shuh, u la wiar, u la jlaw, bad u la 
iamai-'iania bad ki, haduh ba la win bad kulmar 
ka iew-ka-hat. 

Hapdeng kane ka kulmar, ka iamai-iania 
bad ka huri-hura, kaw-kaw daw-daw la wan u 
Khla ban kylli bad tip ia ka daw. U'Ksew u la 
mudui ha u, hynrei u ong pynban > “ Me wan 
die sang die ma ha lew-ha-hat jong nga da kum 
kaei kane? Phet kloi ioh nga sip.'* Kumta u 
Ksew, u la i'ohi ba wat u rangbah-iew ruh um 
sngap i'a u, u la phet iamrem nangta na lew, bad 
u la leit sha u briew. “ To iabishar lem phi u 
bynriew u basngewthuh bashemphang, naduh 
hyndai-hynthai, naduh kulong-kumah, ka dei 
ma kynrad ban leh bein ban beifl ia ka jyndie 
jynthied jong u rit-u-ria ? Hato ka shong-hok 

hi ban ban-bor ia u baduk-batoi ” ? “ la ka 

kam jong ki mrad,” la kem-ktien u briew, “ngan 
leit bishar manga da kumno”? “A, ko khun 
bynriew,” la ong u Ksew, “napdeng ki para- 
mrad ym don kiban sngap ia nga ; mynta nga 
sah marwei ha kane ka pyrthei, bad kin sa leh- 
beifl-lehkhoh ia nga u khlem lok khlem jor. To 
long-noh maphi, u kynrad jong nga, to shah 
ngan wan shong wan sah noh bad phi, ngan 
synran ia phi ha kti ha kjat bad ngan ap ngan 
phira ia ka ing-ka-sem jong phi, hynrei ia-ai 
tang ka ja-kyntien mynmiet mynstep bad iarap 
ia nga ba ngan ioh pynhiar-kput ia u laiphew 

mrad baroh.” Rumta u briew ba u iasngewlem 
ia kane ka shem-pap u para ba ia-don-jingim, 
u sa khot-noh ia u ban shong ryngkat sah ryng- 
kat ban ap ia ka ing-ka-sem jong u, bad u ai ia 
u ka jamiet jastep. 

Naduh kata, u Ksew u sa shong bad u briew; 
bad u sa tip^haduh mynta mynne ban sma-dien 
ia ka mrad baroh, namarba ka iadon ka syrwet 
jingiw 'tungrymbai. 

V 


U KYLLANG BAD U SYMPER 


Dang hyndai eh, kine ki lum baroh artylli, 
u Kyllang bad u Symper, ki iadon marjan, ki 
long ki lum kiba shong ki blei-ki-dken. Une 
u ’lei-Kyllang, u la kwah ban pyni ia u ’lei- 
Symper ba u long uba kham khraw-bor ban la 
u, bad u ’lei Symper ruh u kwah ban pyni ba 
ma-u, u long uba kham khraw ban la u Kyl- 
lang. Kane ka jingiaknieh-burom jong ki, ban 
dup kham loh ka tieng-ka-burom na u bynriew, 
bad ka knia-ia-khriam, ka dem-ka-nguh, ka la 
poi shaduh ka jingiakajia bad jingialeh. Ki 
la lather ka ’kawang-ktieh uwei-ia-uwei pat, 
haduh ba la lyko-pom bad la win ka bneng ka 
khyndew, ka pyrthei-ka-mariang baroh. La 
wan mano-mano ban pyniasuk ruh, shu lehnoh- 
ei pynban. U Kyllang, la kaban jah-burom eh 
te, u sloit lyngkhuid la lade u khlong ka ktieh 
ka khyndew baroh katba don na lade, bad u 
kawang ia u Symper. Ynda ki la ialeh sia 
kumne, shipor-arpor, u Symper utti sngew don 
pyrthei shuh, u la phet-iap-noh nangta, bad u 
la leit shajan shnong Kmawan ha Maram ; baid 

hangta u la shong haduh kine ki sngi. Ka met 
jong u ka dap rynjain da ki thymmei dienmong, 
kiba long thliew long kroh, pong-hung pong- 
heng. U Kyllang pat u sah hi hajuh, hajan ka 
shnong Mawnai. Naduh kata ka por u la shu 
sah syllen da ka met mawsiang. 

Naduh kata, ia kine ki lum baroh ar la khot 
u Lum Symper Kmawan bad u lum Mawsiang 
Kyllang. 

VI 


KA TEILIEH 

Mynhyndai eh, mynba ki sira-ki-doh, ki 
khfiiang-ki-puit, ki mrad-ki-mreng baroh ki 
dang lakren bad iasngewthuh kawei ka ktien, 
la don hangne ha sla-pyrthei, ka hima-bah jong 
u laiphew-mrad phew-mreng baroh. Baroh ki 
iashong ia-im ha ka suk-ka-saifi, ka jinglaieid 
iabha, ki iabam iadih ryngkat, ki iashong iasah 
ryngkat bad ki ialeit iawan ruh ryngkat. Kim 
tip kata ka iashun iapen, ka la-ka-jia-majia, ka 
iadait ka lapyniap para-ki hi, hynrei wat u 
Khla-u-Thlen u burom ia ka Blang, u Sing u 
iarap-ia-beh ia ka Masi bad u Dkhiew u iaieid 
iasngewbha kum shi-ing shi-sem bad u Hati. 

Ha kawei ka sngi, u Shakyllia, u Diengkhied 
bad u Risang haba ki dang ia-iaid khmih> 
shnong khmih-thaw, ki wan poi hajan kawei 
ka lympung, ha kaba u khun bynriew u iashad 
iamastieh kat-kum ka phur-ka-siang, ka-rong-ka 
tamasa shisien shisnem. Kine baroh lai ki la 
sngewshoh-mynsiem ia kata ka leh u bynriew, 
ki la iapyrkhat ba kan long ka basngewbha bad 
itynnat lada kin lah ban pynlong kum kata 

hapdeng u iaiphew mrad baroh. Kumta haba 
ki la leit phai biang sha la khlaw, u Diengkhied 
bad la ka shaw-shaw, u Shakyllia bad la ka 
tangmuri, u Risang bad la ka ksing, ki la iaput- 
iatem haduh ba la sawa ka khlaw baroh kawei. 
Kane ka tem-ka-put basngewtynnat, ka la pyn- 
khih la u laiphew-mrad baroh ban wan iapeit 
bad ia sngapkai ; haba ki la lohi lei-lei ba dei ki 
para-mrad la jong katno ki la sngewphuhmut- 
phuhmat ! Katto-katne na ki, ki la iaong ba 
haba ki la don ki nongput-nongtem kiba kum 
kita, balei ba kim lah ban pynlong sa ka shad- 
ka-kmen kumba leh lem u bynriew ? Ki mrad 
ba dang samla ki la it'asngew-dei-jingmut *ia kata 
ka jingtyrwa bad ki la pynshit ba dei ban buh 
ka la ha kaban pynlong ia kane ka rong-ka- 
biria sngewbha. Kumta ki la la-buh ia uwei u 
samla, uba kham-nang kham-tip ka talat-kam 
shane-shatai, bad uba kham-sting bad kham- 
tbit ruh ha ki kam sngewbha-sngewmiat kiba 
kum kita. Une u long u Pyrthat. Ma u pat, 
ban leit pyntip ia ka hima-sima baroh kawei 
ban long kum kata ka phur-ka-siang, u la shna 
kawei ka nakra kaba lah ban iohsngew shaduh 
jngai-bah, bad u la tied da kata kyndung-shi- 
kyndung bad step bad sngi. 

Y nda kata ka la ka la poi, u laiphew-mrad 
phew-mreng baroh u la iawan-poi ha ka lym- 
pung kaba la khreh lypa hangta ha khlaw. 

Baroh ki la la riam la belt da ki kup*ki-sem 
tyngkai, ki larkhie bad iphuhmat naduh ki 
tymmen hadub ki khynnah-khunlung. Ka 
Shrieh ka la pynsad pynkhyllong bha la la ki 
khun bad ka la rkhie phuhmut-phuhmat haduh 
ba la dam sa ka khmut-ka-khmat. U Sniang 
ruh u la sum la sleh jriang bad u la laid wiat* 
sam-rkhie haduh ba la ang shynded sa ka khmut 
kum ka shata. Ka Dkhoh ka la sad la khyllong 
bha, bad ka la nap tang ka peit It haduh ban da 
plaid ki irmat bad byrie. Bad u Dkhan pat uba 
la rkhie lap-ang lapler la ka u la dam la rit sa 
ki khmat. U ’Labasa bad u ’La-thapsim, ki la 
sei la ki khor-ki-khriam bad ki la kup la deng 
baroh shirynleng. 

Te, haba la sdang ka put ka-tem, ka ksing 
ka tangmuri, ka lympung ka la shit ir. Ka 
kmen ka risa kum kata ym pat ju don. Hamaf 
ba ka kmen ka sngewbha ka la shit bha pum, la 
wan poi u Kui, u phong u kup da ka khor-lca- 
khriam khyrwang, kaba phyrnai na khlieh ha 
kjat, bad u rah ka waitlam rupa kaba u la phah 
thaw khnang nakabynta kata ka-shad-ka-kmen. 
Tang shu poi tiap ha lympung, u mastieh ir, u 
pynshad-wait bad kadiang bad kamon, haduh 
ba u paid-peitkai u la shoh-biej thiaw bad u 
larisa shaw-shi-shaw. (J Kui pat u la sngewsa- 
rong sngewmeng haduh bym lah ong shuh. 
Ynda shiphang, mih sa u Pyrthat, u tied la ka 
ksing. Haba la shong thait u Kui, u Pyrthat u 

la leit iapankai la ka wait Jong u ba un khalai* 
kai shipor. U Kui u la sngewbynnud ban ai, loh 
u Pyrthat un shad kham-bha ban la u bad ioh 
baroh kin laroh. Kumta u la kren da 'rapjot 
da kumne-kumtai, hynrei um banse ban ai, haba 
baroh baroh ki ban i*a u ba u dei ban ai, namar 
ka jingheh-jingkhraw jong kata ka shad-ka- 
kmen ka long na ka jingtrei shitom jong u 
Pyrthat. Te u Pyrthat u tang shu i’oh ia kata ka 
wait, u king-u-mastieh, haduh ba la i biria hi 
khait. Baroh ki la iarisa bad iaroh ia u. Hynrei 
hapdeng kata ka jingiarisa, u Pyrthat u tied u 
talaih shane-shatai ia kata ka wait haduh ba u 
laiphew mrad baroh, bad baheh bad barit u la 
sheptieng ym don pyrthei shuh, bad u iaphet 
sakma. Hapdeng kane ka jingkulmar, u Pyrthat, 
u kiew de soit sha sahit bneng, u rah jyndat bad 
ksing bad wait. U Kui u la sngewsih shibun ba 
u la duh-noh ia la ka wait, bad u iai-pyrshang 
ban loh-kiew sha sahit ban ioh-knieh biang na 
u Pyrthat uba la shukor ia u. 

Naduh kata, sa mih ka jinglashun iabitar 
hapdeng u laiphew-mrad baroh. 

VII 


KA DIENGLIENG 


Mynhyndai kulong-kumah, mynba dang* 
kham-lung ka pyrthei-ka-mariang, haba kam 
pat shai kam pat stad laiphew-buit kum mynta, 
badang synshar ka palei-ka-pasiang mynsiem 
ha u khun-bynriew, ba ki briew ruh ki dang 
khamfiiar, ki dang ia-shong kynhun-kynhun, 
kumba shiphew, khatsan ne arphew ing shi- 
shnong-shishnong, bad ki ialeit palei wan palei 
na kawei ka shnong sha kawei pat, ne na kawei 
ka iew-ka-hat sha kawei pat, khlem tip tieng ia 
uta u khla u thlen ; haba ka kynthei briew ka 
leit-ka-wan biang-biang la ka siew-ka-tda, la ka 
puh-ka-daifl, la ka rep-ka-riang, ka trei-ka-ktah, 
khlem tip tieng iano-i’ano ruh kum mynta, la 
don kawei ka diengbah kaba mih kham pajih 
khyndiat na ka lynti leit-iew wan-leW ki brjew. 
Kata ka dieng, ka la long ka baheh ralaifi, ka 
bajrong bha jwaifl, bad ka balar ki tnat. Wat 
napdeng ka tlang-bah tlang-san, haba ki dieng- 
ki-siej baroh ki shoh-thah, hynrei kata pat ka 
dieng ka sei ki sla-lung ki bajyrngam bad kiba 
im khrek-khrek. 

Halor jong k.ata ka^dieng, kawei ka khlieng 
kaba kyrteng ka ’Liengi'ong ka buh skum. Kata 
ka khlieng ka la long ka baheh bad ka bakhlaih 
ruh. Nalor jong kata ka dieng, teng-ten'g ka 
ju peit-pyrman kylleng ki shnong-ki-thaw, ki 
jaka-ki-puta, ki lum-ki-wah, bad ka ju khmih 
pynshad shane^shatai ia la ki khmat banep, 
hangno ba don ki kynja babit bam, kum ki sim 
ne ki khun-blang, khun-masi, bad ka suh kyn- 
aan wut ka rong de bak ia ki sha la skum. 
Bunsien ki briew ki la ju thap banipyniap-noh 
ia ka, hynrei kim ioh satia. 

Ha kawei ka sngi iew, kawei ka briew kaba 
pun-khun bad kaba la dap-bnai, ka la mih na 
la ka shnong dang kham step ban leit slew leit 
tda, leit die leit thied shata sha iew, bad namar 
ba kam lah jam stet kumba jam lem ki para- 
shnong, para-nongleit-iew, ka la shu iaid suki- 
suki marwei-marwei, bad ka la sah khatduh 
wei-briew. Ki para-marjan-marpa, ki la pyn- 
kren pynong ia ka ba kan sah-noh ha ing, 
hynrei ha ka duk-ka-kyrduh, kam banse satia 
ban mih leit-iew leit-hat. Haba ka la poi pajih 
khyndiat na kata ka dieng, la lap kaba suh, bad 
ka la kha da i khun kynthei. Ka la kli la sop 
bha da ka jaih-kyrshah, ka la pynthiah ha ka 
jaka ka babit, bad ynda ka la tap da ka kiiup 
ka leit kyrkieh ther-thet sha iew ban leit siew 
leit-tda, ban leit-thifed jynbam-jynsa bad ban 
loh'thied kait de. 

Kata ka khlieirg nalor dieng, ka la nang-Iohi 
bad ka la nang-peit kliaw la kata barob kaba 
la jia. Haba ka la lohi ba kata ka briew ka la 
leit, ka la suh wiaw sha kata ka knup, ka la 
khyllie ia ka wak bad ka la rah !a ita i khun- 
lung shalor ka skum la jong. Hangta, ka la 
pynthiah bad pynkli syaid bha khop bad ka 
kdup ta i da ki thapniang la jong. 

Haba ka kmie ka wan phai na iew, la ka pelt 
ia ka knup, kane ka la lab khyllie, bad i khun- 
lung pat de im don shuh. Ka la wad kylleng 
shata shajan barob, hynrei kam lap satia. Ka la 
shu pyrkhat ba la rah la rong mano-mano, 
namar kata ka jaifi ba ka pynsop rub kam don. 
Ka sngewsih sngewpangnud haduh katta-katta, 
ka la ud-la-i'am la la ka apot sepsngi, bad ka la 
wan-phai-noh sha la shnong. Barob shishnong 
ki la ieng ka leitfwad i'a ita i khunlung, haduh 
ban da miet-ram, hynrei, ki la shu wan-phai 
tbylli khlem ioh sabut eiei ; bad ki la iai-wad 
bun-bun sngi, haduh ba kim tharai shuh ba in 
dang-im. 

Ka khlieng pat, ka ri-ka-sumar ia ita i khun- 
lung; ka leit wad bam wad dih, ka leit tub jaifi 
tuh ncp bad ka wan pynbam-pyndih, pynkup- 
pynsem ia ita i khunlung. I^tba i la oang- 
khamheh, ka la nang-pynheh-pyniar ia ka 
skum, bad haba i la nang kham-sian, ka 
leit tuh ki sopti-sopjat, ki jyndeng-jynsien, ka 

kpieng-ka-khadu ; ka la pynriam-pynbeit bad 
pynsad pynkhyllong ia i, ka la pynleh bha- 
briew ia i kyntiak kumba leh ki kmie briew ia 
la ki khun. Ita i khynnah ruh, i ieid, i burom 
ia ka kum la ka kmie-trai. I suk-i-saifi, bad i 
kmen hangta halor dieng. Haba ka khlieng 
kam don ha ka skum, i ju lehkai myllen mar- 
wei-marwei, da ki tiar-lehkai kiba kata ka 
khlieng ka la pyntiar lypa ba wat ki khun- 
binong-bishon ruh kirn kham-ioh-koit. 

Hadien katto-katne snem, la bna wer-wer ba 
don kum i briew iba shong bad ka khlieng ha 
ka skum hangta halor dieng, bad ba ju ioh- 
sngew teng-teng kum ka sur-briew kaba rwai 
kaba kynud. Ki briew na shnong, ki kmie-ki- 
kpa bad ki kur-ki-Jait, ki ialeit-swait mynstep- 
mynsngi, bad ki syntiat bha ia kata ka khlieng 
ban iohi ba ka wan-rah, wan-rong aiu sha la 
skum. Ynda la bun la ka sngi la ka ia, ki la 
thikna shisha ba don iba kum i khynnah ; la 
ieng ka shnong-ka-thaw, u marjan-u-marpa 
baroh, u wanwir-u-wanhap bad u sohshnong-u- 
sohthaw na kylleng, ki la punjynkieng ia kata 
ka dieng, da ki siej-ki-skong ban dup leit shim- 
noh. Haba ki la Jan poi sha ka skum, ita i 
khynnah i la pyrta bad i la ong : “ Mei ’Lieng, 
mei *Lieng, ale ki khunbynriew ki la wan-rong 
la nga.” Kumta kumta, ka khlieng ka wan sia- 
sia, ka thab da ki thapniang bad kadiang bad 

kamon, bad ka ialeh*iap laleh-im ba kin ym poi 
sha skum, hynrei ka lehnohei. Soit ki ioh-rah- 
noh ia ita i khynnah. Ka khlieng ka bud sia 
na suin na suin, bad ka pelt shano ba ki leit ; 
bad ka la leit-swait narud-narud man ka step 
man ka sngi ban ioh-rah biang ia ita i khyn- 
nah. Haba ka iohi ba ym don lad namar ki 
kur-ki-jait, ki kmie-ki-kpa, ki pynrieh ia i, ka 
la khuslai sngewsih bun-bun sngi khlem nang- 
leit nang-wan shuh. Ita i khynnah pat, la ki 
kmie-ki-kpa, ki pynklit-pynklat, ki pynmyllen 
da kumne da kumtai ba in dup klet-noh ia kata' 
ka khlieng, hynrei i shu iai-khot synfiia-sngi 
mei-’lieng-shi-mei-’lieng. Man ka sngi i la 
nang-ring nang-ring-raikhoh, haduh ba la sah 
sa tang ka shyieng bad ka snep bad la thliew 
ki khmat lyhong. 

Ha kawei ka sngi, haba ki kmie-ki-kpa ki la 
leit lyngkha, bad ki iehnoh ia ita i khynnah 
bad la ka kmie-rad, ita i khynnah i la shongkai 
ha shiahksew shyngkub bad i la rwai bynfliaw : 
“Ko mei-’lieng, mei-’lieng, to ale seh wan shaw- 
noh ia nga.” Kumta-kumta, kata ka khlieng ka 
la wan suh wiaw, ka la pyrshang ban rong ia i, 
hynrei kam lah ; ka la shu ang ia la ka shyntur 
bad ita i khynnah i la phrung ia lade, i ong 
artat : “ Nguid mei-’lieng, nguid.” Ka khlieng 
de ka la nguid lut kluk ia i. 

Haba ki kmie-ki-kpa ki la wan phai na lum 
ki la lap kane ka khlieng ka la iap lyngktop, 

hynrei la ki wad ia i khun shano-shano ruh 
kim.shem. Ki la puid ia kata ka khlieng bad ki 
la lap pynban da ita i khynnah ba i la lah iap. 
Ki la sngewsih haduh katta-katta, hynrei haba 
ki pyrkhat ia ka jingieid jong ka khlieng, ki 
sngewhun ha lade : Kumta ki sa tep sa thang 
bha ia ki baroh ar, ki da leh bha leh miat kat 
ka rukom. 

Haduh kine ki sngi, ia kata ka jait-dieng 
ki khot ka “ Dienglieng,” namar ba kata ka 
khlieng ka la buh skum bad ka shong halor 
jong ka, haba ka ri ka sumar ia ita i khun- 
briew. Ki kyndiah ruh ban thaw-ing thaw- 
sem ne, ban thoh dieng-ing dieng-sem ia ka, 
namar ka pynkynmaw ia kata ka jingjia ba- 
sngewsih jong ka jingiap. 

VIII 


U. MAW NGUID BRIEW 

Slem-slem bah, ha kawei ka shnong kaba 
kyrteng ka Mawbeh, la don kawei ka briew 
kaba don arngut ki khunrei, namar u kpa jong 
kita ki khynnah u la iap-noh mynba ki dang- 
rit. Kata ka ’riewkynthei ka la shu shong bad 
la kita ki khun, ha la i Ing trep suh-tdem ; uwei 
uba la khamnang ban iaid ban ieng, bad uwei 
pat uba dang shu thum shu bah. Ka trei-shitbm, 
ka leh shitom, ka kynshew ka kyndiap shane- 
shatai ban ioh-bsa ioh-btiah, ioh ai-bam ai-dih, 
ai-kup ai-sem ia kita ki khun bad ia lade ruh. 
Kumta man ka sngi ka shu laid kyndoj jakpoh 
kylleng ka shnong, khmat tyngkong-ing-briew. 
Ka trei na phang katba i'oh ; la ka kit-nong, ne 
dung-kba-dung-khaw, ne ka trei lyngkha-risai, 
ne kano-kano ka kam, katba don la i bor bariti 
Bad katba ka ioh, ka kynshew-kyndiap ia kaba 
tarn na la ka bam baduk-batoi, ban thted-jaifi 
thied-nep, thied-sopti sop-jat ia la ki khun 
sfaisien shisnem. 

llaba ka leit kyntiap wad jyntrei 
kylleng, uta u hynmen, jait u khun nyngkongt 

u kham tip-briew bad kham-sian, u nangrri 
nang-ap ia la i para ha ing, u pynkoh-kait» 
pynkoh-ja la i ; u thum, u bah bad u sumar 
kyndong ia i. Mynsngi pat, haba ita i para i 
nang-iohthiah lypgngai, u leit tong-um tong- 
wah, u sar ka Ing-ka-sem, u lum u lang ka 
khoh-ka-star, bad u shet u tiew katba u nang- 
synei. Ynda i para i la kyndit-thiah, bad u, u la 
dep ka trei-ka-ktah, u bah ia i bad u leit ialeh- 
kai bad la ki para-khynnah. Hynrei tang shu 
sdang sepsngi, u her bran-bran sha la ing, u sliew 
ka ding-ka-theh, u tiew um-sum-kjat ia la ka 
kraie bad u ai jynbam la la i para haba in da 
kdang da kdang pdik. Ynda ka kmie ka la poi 
ha ing, katno ka sngewsuk, wat la ka thait-ka- 
jrem ruh, haba ka iohi ia la u khun ba, la u 
dang-rit, pynban u trei kum u rangbah, ba u 
minot-u-ador bad ba u iakit-lem ia ka jing- 
rangli jong ka ! La ka duk-ka-kyrduh, la ka 
trud ia ka maw-ka-dieng baroh baroh shisngi, 
hynrei ka hun bad ka sngewbha, bad ki jing- 
shitoni baroh ki jah-noh, ka tang shu la poi ha 
la ing. Kumne ki la ia-im bun bnai bun snem, 
baroh shi-kmie shi-khun, haduh ba ita i khun- 
lung i la lah ban iaid dob-dob da kaba ksoh 
nangne-nangtai. Haba u hynmen u iohi ia 
kane, katno u kmen-u-sngewbha, namar u tip 
ba yn4a ita i para i la kham-san, in iarap ia u 
bad ia la ka Wie. 

Ha kawpi k;a step ka barang bha kdiar kdiar, 
bad ka pytthei-ka-mariang baroh ka phyrnai 
bad ka thaba, ka kmie ka la !alam myllen !a la 
ki khufi sbi ka jaka ba ka leit trei lyngkha. Ka 
pynsong la ka ja, la ka mluh bad ki kait de ka 
tbep ha ka khoh, bad ka pynkit ha uta u khun- 
nyngkong. la lade pat, ka bah la ita i khun- 
rit. Uta u khynnah u la kmen la sngewbha 
haban da biang, namar u la long kum uba la 
shu set-kut eh hapoh ing, khlem leit sha lum 
sha wah kum kiwei-kiwei pat ki para-khynnah. 
U la ryngkoh, u la mastieh katba mon, baroh 
shilynter ka lynti. Ita i para ruh, i kmen, i 
sngewbha, jait ba la bah la thum ka kmie. 
Hynrei ka mynsiem jong ka kmie ka shlei mam 
da ka jingkmen, haba ka puson i'aiaid ba sa' 
katto-katne snem, ka ing jong ka, kan ym long 
shuh tang ka ing jong ka ’riewkynthei, ka kup 
shiliang-sem-shiliang, hynrei ka ing kaba don u 
’riewkiengstieh kiengwait, u rangbah uban ieng 
ban iasaid ka thma-ka-ktien, uban kamai-kajih 
bad uban bsa ban btiah ia ka. 

Haba ki la poi ha kata ka lyngkha, ka kmie 
ka la pynshong ia ita i khun-rit ha uwei u maw 
uba don ha khlieh lyngkha hapoh dymmiew, 
bad yiida ka la sei ia kita ki kait bad ia ka 
jasong, ka la buh lang halor uta u maw, mar- 
Syndah ita i khunlung, bad ka da ong artat la 
uta u hynmen : ** Ap khop ia i' hep hangne mo 

khun ! Da peit bha ioh i hap. |^a4a i thngan 
sa pyntian-kait. Ngan leit trei shathie sha kjat 
lyngkha.” Kumta de, ynda ka la pynshong |a u 
ruh halor u maw, ka la shim la ka khoh la u 
star, la ka wait la u mohkhiew bad ka la hiaf 
shata sha kjat-lyngkha. 

Tang shu lah leit ka kmie, Uta u hymmen u 
ialehkai ban pynmyllen ia la ita i para, u pyn- 
ieng bad u btin-kai halor uta u maw. Hynreij 
ynda katto-katne por shu kyndit-kyndit ita i 
para i la dambit sbak kumba tah i'a ki slajat ha 
uta u maw. Uta u khynnah u la kyndit bad u 
la lyn&iar : “ Ko mei, ko mei ! u maw u la nguid 
ia ki slajat i hep ! ” Ka kmie ba kam lap ba- 
sn^ewthuh aiu u kwah ka la ong : “To khun 
tang shu dep kane ka nur ngan sa wan.” Bad 
ka trei la ka trei. “ Ko mei, ko mei, to kloi, to 
kloi ; u maw u la nguid ia i hep haduh khoh- 
siew ” la pyrta biang uta u khynnah. “ Da ap 
khun,” la jubab ka kmie, “ ngan da dep-noh sa 
kane kawei ka nur.” Hynrei haba u peit ia la 
i para, uta u maw u la nguid haduh shadem. 
“Waw, ko mei, to ale kloi seb,” u la pyr^ai 
biang, “ u la nguid haduh shadem.” “ To khun, 
nga la wan,” la phai-ktien ka kmie, “ sa tang 
ine khyndiat la dep artat.” La u phai sha I para, 
um iobi ciei shuh. U iam u lyhhiar, ba la duh 
para, bad u pyrta ia la ka kmie ; “Ko mei ! ko 

mei, i hep te im don shuh; u la lah nguld lut 
une u maw.” “ Wat tieng khun, ngan sa wan 
hi tang shu dep,” la phai-ktien ka kmie. 

Uta u maw pat, u la sdang ban nguid sa la 
uta u khynnah. Nyngkong eh na ki slajat, 
nangta u nangkiew ter-shi-ter, ha khohsiew, ha 
shadem ha ryndang ; bad man la ka por, uta u 
khynnah u iai-pyrta : “ Ko mei ! waw to rap, u 
la nguid sa la nga de ! ” Hynrei ka kmie, ba 
kam lap sngewthuh bad ba ka kwah ban pyndep 
noh la kata ka lyngkha, ha kata ka sngi, ban 
dup ioh bai-khaw, ka la shu jubab : “ To khun, 
ngan sa wan kumne ! ” Kumta, uta u maw u 
la nguid kluk ia u ruh. 

Ynda la kumba shiteng-sngi, ka kmie ka la 
wan kiew sha khlieh-lyngkha ban labam jasong-* 
jasngi bad la ki khun ; hynrei haba ka la poi ha 
uta u maw, kam iohi eiei shuh. Ka la nang- 
tharai ba u shu pyrta-kai ia ka, bad mynta u la 
iarieh danda ; ka pyrta bad ka khot-kyrteng ia 
ki, hynrei ym don ba thie satia. Ka la kem- 
sheptieng har, bad ka la sngew ha lade ba kam 
don shuh ki khun, ba ka la sah rangli satang 
marwei. Ka la iam pangnud-pangnam» -lea la 
lympat ia lade lyndang-lyndang-pyllup-pyllup, 
ka la kyrsum shirynieng da u khyndew, bad ka 
la pyllait rangieb la u shfiiuh. Isangsot ia ka 
’riewkynthei bapli, kat kata ka shem 'Jew ! 
Ynda ka la !am, la lynfiiar kumban pait 'kiS 

maw-ka-dieng, ka la ong ha lade ; " To ieh yn 
leh kumno, nga kaba la kit la ka kupar kad, ban 
shem lanot, shem jynjar ha kane ka pyrthei 
shong-bynda. Hynrei, ko khun baieid i mei, 
kumba nga la pun hok kha hok ia phi, te pyni 
keifi ka dak-ka-shin ba ngan tip hangno phi 
don. Pyni ia nga, ka kmie rangli jong phi, kaba 
iam pangnud pangnam.” Mar kumta hi, ha 
krung uta u maw, ka la iohi ia ka kti bad ia ka 
kait. Bran-bran ka la mareh shata, ka la peit 
bniah bha ka la ithuh ba kata ka kti ka la long 
ka jong u khun-nyngkong, bad ba kata ka kait 
pat, ka la der kaba ka la wanrah ban ai ia ita i 
khun-rit. Ka la pyrshang ban sei ban phut ia 
ki hynrei kam lah. Kumta ka la mareh thew- 
thew bad la uta u shniuh rangieb, shapoh 
shnong bad ka la iathuh ia kaba la jia baroh. 
Buk, ki la khih baroh shi-shnong, bad ki la sei 
la ki tyrnem, ki lyngka bad ki tiar-ki-tar baroh 
katba don, ban wan pynpait ia uta u maw. Tat 
shu poi, ki la tied la tangon ir-shi-ir, ki la tih- 
la-khlong thum-shi-thum, hynrei katba nang- 
tied, nangheh, katba nang-tangon u nangsieb ; 
katba nang-tih, u nangdap, katba nangkbong, u 
nang-dap-doh. Ynda kim ialah leh eiei shuh, 
ki la shu wan-phet-noh sha la shnong da kaba 
sngewlyngngoh. 

• • • 

Shajngai bah, ha Sepngi, hapdeng ki lum 
baiong jngum, kiba suh sha ki lyoh ia la ki 

kliar bajrong, ka Sngi baphyrnai iakut, suki ka 
ngam arsut bad ka siat sha sahit la ki kjat-sngi 
baphalang ha ki lyoh. Ka trai-bn ka byrtem 
sawhuifl bad shen ka premmiet ka tap lup i‘a ka 
pyrthei. U nongrep u pawang sha la ing ia la 
ki kjat bajrem ; ki blang-ki-masi na ki 'dew- 
langni ki phai sha la sem ; ki sim ka suift-bneng 
ki kaweh la ki thapniang, ki her i’arwai sha la 
ki skum ; ki syntiew ha ka them ki dem la ki 
khlieh bad ki kohnguh samthiah ha ka jing- 
kynoi ki ’Er-Mangkashang ; shen-shen ka pyr- 
thei-ka-mariang ka kynjah jlam, ka thiah ha 
pneh jong ka Miet, bad ha suifl u ieng-phira por 
u ’Lur-laipateng ; hynrei hapoh ing-trep ba sur 
pring, marwei ka kmie basngewsih ka i’am 
paitdohnud. 

# * « 

Haba la kynjah jlam, bym don shuh mano- 
mano ruh, uwei pat u Maw uba don kham- 
pajih na uta u Maw-nguid-briew, u la kynshi- 
kyneh ia u ba u leh sangsot kumta, ba u la nguid 
sa ia ki khun jong ka bapli ka rangli-ka-juki, ka 
kup shiliang-ka-sem-shiliang, kaba la nangtrei 
shitom khui-shi-khui ban ioh pyndap ia ki. 
Uta u Mawnguid-briew, u la sngewrem bad u 
la sngewlehraifl kumba tep da u ’pei-sih, u la 
sngewbitar lep bad u la siat ia ti pruk, na ka 
krung. Kata ka jingmong ka la pei thliew 
lyhong ha krung jong uta u Maw bad ka mih 
ka um kaba tuid synhia-sngi. 



Kine ki maw ki dang sah haduh kine ki sngi. 
Sawdong ia ki, ki don ki khlaw ki baiong ngiw- 
ngiw, kiba dap da ki diengbah-diengsan, bad da 
u syntiew-u-skud, uba phuh sadhai bad sieng- 
iwbih ryngkat bad ki ’tiew-phlang bad ki 'tiew- 
tyrkhang. Ha krung jong uta u Mawnguid- 
briew, don ka kti-khynnah bad ka kait; bad ha 
krung jong uta uwei paVka tuid ka umpohliew 
ka basngur-khriang-khriang khlem rngat bad 
Tlang bad Liur. 

IX 


KA UMIAM KHWAN BAD KA UMKHEN 


Slem-slem-bah, mynba dang-lung ka pyrthei- 
ka-mariang, ka Sngi-u-Bnai, la don arngut shi- 
para ; ka hymmen ka kyrteng ka lam bad ka 
para pat ka Khen. Baroh arngut, ki la long ki 
khun bha-sngi ka kmie, ki khun binong-bishon 
kiba im ha ka pahuh-pahai. Ha ka suk-ka-saifi, 
kiba katba ki ang,* ki kmie-ki-kpa kim ju pyn- 
pute, hynrei ki pynbiang thik-thik. Ki la long 
ruh ki khun iohmon, kiba pynmyllen ia lade 
tang ha ka kmen ka sngewbha har-rukom. Ka 
iam, kam ju kham pyrwa, kam ju kham kit- 
khia eh ia la ka Ing-ka-sem, ne ka kam-ka-duk, 
ka nap tang ha ka put-ka-tem, ka rwai-ka-siaw 
bad la ki para-lok, bad ka sngewbha ruh tang 
ka shangmakia ban iohi ia ki kynja jingphylla 
jong ka pyrthei. Ka khen pat, jait ba dei ka 
khun>khatduh, ka ap, ka sumar la ka ing-ka- 
sem, ka peit, ka pynbeit ia kane-katai, bad ka 
ju kyntu ju pyni ia la ka hymmen ba kan ym 
shu leh thurmur eh. Hynrei ka lam kam ju 
patiaw, ka iaid la ka iaid, bad ka leh la ka leh 
kyllut. 

Shisien, ka Jam ka la iohsngew wer-wer ba 
don shaphang ri-thor Kamrup, ki dohkha-bah 
ki baheh-baheh, ki basaw ki shnet bad u 
shreng ; ka la kwah haduh katta-katta ban ioh 
ia kita ki dohkha. Ha kawei ka sngi, ka la mih 
na la ing, hajan lum Shillong, ka la leit sha- 
phang Soh'iong ka la iawer ia ki paralok, ki 
nongbud-nongrap baroh ban ialeit-kai sha Kam- 
rup. Ki la pynkhreh ka put-ka-tem, ka ksing- 
ka-dhah, ka besli-ka-sharati, bad ki la mih-bak 
ryngkat bad la kata ka put-ka-tem. Ka Tham 
ruh bad la ka shad pangah kadiang-kamon, ka 
la leit ialam-lynti. Ban kham suk ka leit-ka- 
wan, ka iaid-ka-ieng, namar ka dei ban laid 
lyngba ki khlaw-ki-btap, ki riat-ki-ram, ki 
krem-ki-lyhuh, ka lam ka la kylla-um hin-lyhin 
bad ka tuid jai. Ka rwai-ka-siaw, ka tem-ka- 
put, ka shad-ka-kmen, kum ha kita ki sngi, ym 
pat ju don. Kat na ba laid ka Jam bad la ki 
nongbud-nongrap, ki khih ki shnong-ki-thaw, 
ki muluk ki jaka haduh ba ka pyrthei baroh 
ka la khynwin jlang. Haba ki la iapoi ha Parin 
Shohksing, ( ka rynsan tern ksing ), ka Jam bad 
la kita ki paid nongbud-nongrap, ki la iashong 
sadhai, ki la pynshit ir ia la ka kmen-ka-sngew- 
bha, ki la sei-lut katba don ki ksing-ki-dhah, ki 
shaw-shaw, ki sing-padiah, ki sharati bad ki 
’tangmuri, bad ki la iakhawai sngewbha bun 
sngi. 

Hapdeng kane ka rong-ka-tamasa, ka kmen- 
ka-biria sngewbha, ka khawai-dawai, ka bam- 
ka-dih mutlop, kyndit-kyndit, ka fam ka iohi 
liak ia la ka para, ka Khen ba ka mareh pynstet 
ban poi sha ri Thor. Ka la sngewbabe haduh 
katta-katta ia la ka jingpynsepei biej ia ka por 
tang ha ki kam mangkarong, bad ka la syier la 
tieng haban da suh sa ka kpoh-ka-snier ba ioh 
kan ym ioh shuh ia kita ki khabah saw s}ireng 
saw shnet, ba ioh yn paw sa ka lehraifl. Hangta 
ha shen, ka la iehnoh-dak ia ki ksing-ki-dhah, 
ki ’tangmuri, ki sharati, bad ka noh jram-ram- 
ram shapoh riat ; ka tih ia ki niawramsong bad 
ki mawsiang-bah, ka pynkhyllem ia ka lum-ka- 
riat, ka pynngat ia ki diengbah-diengsan bad k^ 
mareh ban poi kloi sha ri thor Kamrup. Haba 
ka la poi hajan ki thain ba shong u Malakongor, 
ka la mut ban thorn lin-lin ia ki jaka-ki-puta 
jong u, ban leit iasoh lang bad ka Khen ; hynrei 
ma-u pat urn shah, u byrngem triang, bad u bah 
la ka wait. Ka lam namar ba ka sheptieng ioh 
kan jia ia ka ruh kumba la jia ia u Mawksew, 
ka la phai pyngkiang wak sha kadiang, ka la 
ngam ia ka krem-ka-kroh, ka poh-maw poh- 
dieng, bad ka la iaid lyngba ia ki thliew-ki-syar 
bad ki fiiamra, ban ym paw eh ka jah-burom 
khein-burom. Hynrei haba ka la poi ha ri thor 
ka iohi ba ka Khen ka la lah shim lut ia kita ki 
’kha-bah baroh. Kumta ka la sngewsih bad ka 
la sngewrem ruh shibun. 

Naduh kata, kine baroh arngut shipara, ki 
kylla sah artylli ki wah, bad haduh kine ki sngi 
la khot ia ki, ka Umiam bad ka Umkhen. Ka 
Umiam, kam leit-phai shuh sha la ing, namarba 
ka la sngewlehrain eh, bad ka shu shong sah 
haduh mynta mynne, ha khap Sohi'ong bad 
Marpna. Haduh kine ki sngi kata ka Parin 
Shohksing ka dang don, kumjuh ruh kito ki 
ksing-ki-dhah, bad ki jynput-ki-jyntem baroh ; 
bad ha kjat jong ka don kawei ka thwei-bah ka 
bajylliew, namar ba tih ba kbong ka Umiam ha 
kata ka jingphet kyrkieh jong ka. 

Kita ki ’kha-bah saw shreng saw shnet, ia 
kiba ki khot ki kha-saw, haduh mynta-mynne, 
ki roi-ki-pa bha ha Umkhen, hynrei ha Umiam, 
wat tang shi sapie4 ruh ym don. 

Naduh kito ki sngi, haduh mynta mynne, ki 
briew ruh ki mane ki burom ia ka Umkhen, 
bad kim ju nud klan ne jam khlem-akor ia ka, 
khlem noh ka kflia-ka-khriam, ka bam-ka-dih, 
bad khlem nguh khlem dem ia ka. 

X 


U KWAI, U TYMPEW BAD U DUMASLA 


Mynhyndai kulong eh, haba dang kham-lilfcg 
ka pyrthei-ka-mariang, haba ka mynsiera sngair- 
hun, ka mynsiem leh bha kylliang ka 
long da ka jingshida palei suda,^bad ka shong 
lang-sahlang parabriew ka dang-iaid ha ka jing- 
sngewlem, ha kawei ka ’Nongkyndong ka barit 
kaba kyrteng ka Rangjyrwit, la donjarngut ki 
briew kiba iaieid thep-mynsiem. Uwei u la long 
u baioh-bakot, u badon-baem, bad{uta uwei pat 
u baduk raitoi. Ka kyrteng jong uta u ’riew- 
spah ka la long u NikMahajon;ibad ka jong 
uta u baduk pat, u Shing Raitoi. U Shing u 
don la ka briew kaba kyrteng ka Lak. 

U Nik Mahajon u pahuh-pahai, u dap Ju 
biang la ka ja-ka-dohkha, la ka kup-ka-sem^ 
hynrei u Shing Raitoi bad ka Lak pat, ki bapli 
baroh arngut ki trei-shitom -bad ki trud ta ka 
dieng-ka-maw ban. ioh ja-kyntieii,| Pyabtn ti 
’riewspah urn ibeih !a u lok baduk, bad ttta u 
baduk ruh umpihuifi, atnud !a la u lokFriaw- 
spah. Baroh arliang ki sngewthub la ka kyrdau, 

hynrei ka jingieid Ba tyllep ia ka Jingiapher 
kyrdan jong ki, bad ka teh-syrdoh lang la, ki. 
Ki iadei-jingmut bad ki iahap-nia hq ka leit*-ka- 
wan, ka leitkai-wankai sngewbha, ka kti6b-ka- 
(ihylliej ; kumta, ba kata ka jingialolir jong ki ka 
la nangsbur man ka sngi* 

U Nik u ieid bad u burom shibun ia la u lok 
"baduk; bad man la ka teng ba u Shing Raitoi u 
leitkai sha ing jong u, um ju wan-phai thylli ska 
la ing, khlem da bam-da-dih de. Te, ynda la 
bun wat eh kumne, namar la um treh, la u kyr- 
ngah ruh, u lok ’riewspah jong u, u kren bad u 
pyni ka khmat sngewsih, u Shing u la pyrkhat 
pynshongnia weibriew ba ka man kan shu noh 
shiliang eh tang sha kawei ka liang, ym bit; 
kumta, ha kawei ka sngi u la ong : “ Ko lok, 
tang nga toi-shi-toi nga wan hangne ha ing 
jong phi, maphi pat ka ngoh-ka-ia ruh phim ju 
wan pyni ha ing jong nga, imat phi isih mo, ba 
nga duk eh ? ” U Nik Mahajon u‘ la kem-ktien, 
bad u la ong : “ Phi pyrkhat lei kumta lok ? 
Nga nang"kwah khnang ia phi ban wan-ban-leit 
hangne ha ing jong ng^ ban iashongkai bad nga, 
ban bam-ban-dih katba mon, ngan isih lei ia 
phi ! ” “ Nga kubur ia kaba phi ong," la kem- 
ktien sa u Shing, ** bad nga sngewnguh naduh 
ka dohnud jong nga baroh ia ka jingsbun 
bashisha jong phi, hynrei ngan sngewsih bad 
ngan sngewthuh lada phim wankai kylliang sha 



ing jong nga, Sa-lei wat lada ia bam da ka 
ja-tah-mhih, haba suk ka mynsiem ? ” “ To 
niuma,” la ong u ’riewspah, “ ngam kwah ban 
pynsrigewsih ia phi u lok. Ngan sa wan.” 

Arsngi laisngi hadien kane, uta u ’riewspah 
u la leitkai sha inglu Shing. • U Shing bad ka 
Lak ki la sngewbha bad ki la pdiang-burom ia 
uta u lok bajynsur mynaiem. Katba ki nang- 
iashongkai para-shynrang, ka Lak ka la nang- 
leit-trei la ki kam-ing kam-sem ha ing-shetja. 
Itatto-katne por hadien, u Shing u la wan ong 
ia ka Lak ba jcait khreh-noh da ka ja ban 
iabam sngewbha bad la u lok uba wan-kai 
shMen-shisien. Ka Lak, da ka jingjew-mynsiem, 
ka la iathuh ia u ba yin don khaw shuh wat 
tang shi-symboh ruh. Ngaifl u la thang-iong u 
bapli u Shing, ba kum kata ka apot khyllah- 
sngi bad ka jah-burom kin wan hap-shop haba 
wankai waniaid u paralok uba u ieid thep- 
mynsiem. “ Adur lanot ! ” u ong, “ khie nang- 
leit pet-khaw-shah nano-nano kat na ba ioh ! ’# 
Hynrei da ka jingdiaw-mynsiem, ka Lak ka la 
wan phai sha insilian^ chvlca shang thylli. 
“ Shu leit iapan Kj^ang tang shisynshet na 
kine ki paramarjan,” u la ong ia ka. Ka Lak 
ka la leit, hynrei da ka jingkthang-mynsiem ka 
la wanphai. thylli kum mynshuwa. 

U Shing, ha kat kata ka sngew-jahburom, u 
la ong : “ Ban ia kat kane ka kheift-burom te 

la suk ka lap ! Ngan lei ngan im thadrong ha 
ka pyrthei ? ” U la shim ia ka waitsum kaba 
sdien ha ’dong*tympan, u la dung prak ia lade, 
bad u la kyllon-iap ha shen. Ka Lak kaba la 
pule lut ia ka mynsiem jong u, uba la im-shitom 
ryngkat bad ka ha ka shitom-shijot, ha ka 
pang-ka-jhia, ka pyllup-ka-lyndang, ka duk-ka- 
kyrduh, haba ka iohi kat kata ka sat, ka la 
pyrkhat bad ka la kren weibriew : “ Ngan leh 
aiu pat ban im ha kane ka pyrthei jynjar, 
hapdeng ka rkhie-bein bad ka jahburom? Ya 
ia-im ia-iap lang kumba iathoh i nusib.” Kum- 
ta, maka ruh, da kata kajuh ka wait, ka’dung- 
iap ia lade, bad ka kyllon lang hangta ha sheni 

Ha1ja kane ka jingjia basngewshyrkhei ka 

nang'iaid la ka hud, u Nik u la shu sngewblaw 
ha lade kumno-re-kumno. U la ieng bad u la 
leit shaS^ing shet-ja, hynrei waw mei ! u la iohi 
ia kitajki met-iap bad ia ka snam ba ka lyng- 
kien ia ka madan-madiah. Ka jingiap jong u 
lok, ka la pynkthang ia ka mynsiem jong u. 
UJa pyrkhat bad u la wad ia ka daw jong kata 
ka jingiap bashyrkhei. Haba u la iohi ia ka 
um ba ka shu thnam kynphluk ha u khiewja, 
u la peiphang bad u la ong : “ Adur lanot ia 
nga I Ngan nai spah, ngan nai hajar, u loik uba 
nga ieid thep-mynsiem, bad la ka tnga, u pjiar 
la ka snam tang namar ba um don jynbam baa 

ai la nga, haba nga wan-kai shisien-tohkhat ha 
ing jong u. Banlei ngan im pakai ha kane ka 
pyrthei shongbasa shiphang-sngi ? ” Irak da 
kata kajuh ka wait u la duhg-iap la lade, bad u 
kyllon lang hangta hajuh. 

Haba la jan kynih ’yiar-nyngkong, uwei u 
nongtuh uba la shah-beh-thong na kawei ka 
shnong kaba marjan, u la phet-iap phet-im, bad 
u la wan poi ha kata ka shnong Rangjyrwit. 
Haba u la iohi ba kata ka ing-iap ka plie ryng- 
hang u la rung, bad u la tare shane-shatai ban 
poi sha kyndong. U la shu shong pynrit myn- 
siem hangta hapoh kyndong. Hylirei namarba 
la shoh-thait shoh-jrem eh kumba shoh-dkhan, 
u la kum leit ka khmat jar bad u la kum ioh- 
thiah haduh ban da kynjat-shai. Haba u la 
kyrjaw ia lla ki khmat bapyrkhing, u la pelt 
sawdong ia kata ka ing ; bad haba ulla iohi ia 
kito ki met-iap, u la kyndit thret kumba iuh 
tdong bsein. U la pynkhih la ki khmat khrip- 
ngaifi-khripngaifi, bad u la ong ha lade[: “ Waw 
ko mei ! haei kumne ia nga ? Na ka shyntur u 
khla, hapoh tyngam u Thlen syndon pluk! 
Kumno ngan leh haba kumne ? Lada ki brlew 
kin lap ne kin iohi ia nga ba nga irrih hangne, 
kin kynnoh-tuh shiban, bad kin kynnoh-^ng- 
shohnoh shiban. Adur lanot ! ka myi)isi€l» ka 



bapop kam ju shem jingsuk ! Hynrei ban ia ka 
sah khlem-raifl, ban shah-khilai-nuid, ban shah- 
kren-bein, shah-bynthiew ha ka kynthei-ka- 
khynnah, ynnai shuh ka im, la lah ka iap.” 
Markumta de, da kata kajuh ka wait, prak u 
dung ia lade bad u kyllon-iap ha shen. Baroh 
sawngut ki thiah-iap lyngktar ha kajuh ka 
pung-snam, na ka bynta la ka Jong ka Jong ka 
daw, kaba kim sngew-lah-lait-shuh, lait tang 
da ka jingiap. 

Ki briew, ynda ki la tip ia kata ka jingjia 
bashyrkhei, ki la kyrpad ia u Blei, Trai Kynrad, 
Nongbuh Nongthaw, ba Un ai-noh da kano- 
kano ka lad kaba kham suk ban iaburom-bam 
burom-dih para-briew. Kumta, la mih u Kwai, 
u Tympew, ka Shun, bad u Dumasla, ba u 
baduk-batoi la u kyrduh katno-katno ruh, un 
ym shitom-jingmut ban iaburom-lok burom-jor, 
ban iaburom-bam burom-dih para-bynriew. 

Naduh kata ka por kulong-kumah ba sngew- 
maian, haduh kine ki sngi, sa wan long rukom 
iabam-kwai bam-tympew khlem jingiapher ha- 
pdeng u bariewspah ne u baduk, ban lada ia ka 
burom-surom, ka akor tip-kha tip-man para ba 
dang iatip-blei tip-briew, iatip burom-surom. 

Kine baroh sawtylli, u Kwai, u Tympew, ka 
Shun bad u Dumasla, ki shop-pharshi ia kita ki 

nongiap sawngut. U Kwai u long uta u ’riew.- 
spah ; u Tympew ba tab bad bam lang bad ka 
Shun, dei uta u baduk bad la ka tnga batlem 
bad sngur-mynsiem ; u Dumasla dei uta u nong- 
tuh. ia une, ki bam khat-duh bad ki shu tyng- 
khap ha kyndong ryraiang-shyntur, kumba rieh 
uta u nongtuh. 

U MAWLONGSYIEM HA MAWSMAI 


Mynbarim eh, mynba dang bun ki shnong 
ki barit-baria kyntoit-kyntoit, ki ing ki dang 
shu don tang patung-pateng hangne-hangtai, 
bad ki ’lawbah-’lawsan ki dang tap lup ia ka 
lum-ka-wah, ka at-ka-them, ka lynti-ka-syng- 
kien, haba ki briew kim pat don kano-kano ka 
rukom synshar ne pyniaid hima-sima ka bathi- 
kna, bad ki shu im, shu synshar hi ha la ing la 
ing, la don ha kawei ka ’nongrit ba ki khot ka 
Swer, uwei u kynja nongsynshar, uba ki khot u 
Basan, uba kyrteng u Buh Sing. Uta u briew u 
la long u basngewthuh shibun eh, u bakhraw 
ka pyrkhat-pyrdain bad u ba-pnah ka ktien-ka- 
thylliej. Da ka buit jong u, u la seng kawei ka 
rukom synshar ban pyniaid-hima bad u la pyn- 
long ia lade kum u nongsynshar. Mynshuwa 
eh, ka hima-sima jong u, ka long ka barit, ka 
kynthup tang ia ki shnong Surong-Sumer- 
Umthli bad Swer, hynrei suki-pa-suki u la ioh 
ia ki khat-ar shnong, ki Mawphu, ki Lait-iam 
bad fciwei-kiwei de. Te haba ka raj-ka-hima 
jong u ka la nang-iar kumne, u la rwat jaka 

kaba kham bit ban buhai-shnong, ban pynlatd 
ia ka bishar-ka-khadar bad ia ki kam hima* 
sima baroh. Ynda u la lai-rwat kumne, u la 
Vfern poi ha kawei ka jaka kaba ki khot Nong- 
lyba, ka jaka ka babit ban shong ban sah, kaba 
long ha khlieh-riat ba lah ban ker, ban shna ia 
ki kut bad ki kharai. Kumta ki la buhai 
shnong-noh ha Nonglyba, bad ki shong-suk 
shong-sain, la ka trei-ka-ktah, ka rep-ka-riang, 
ka iew-ka-hat sadhai. 

U Buh Sing, ryngkat bad u Borsing, u pyrsa- 
trai Jong u, ki la thaw-buit thaw-lad ban ioh 
pyniaid-beit ia ka it-ka-hima, ban ym mih 
kulmar eiei. Ki la niew la khein ia ki khun- 
kur baroh kiba ha ka hima ; napdeng Jong ki, 
ki la jied khatar kur ba kin long ki nongsynrap 
lem bad u syiem ; bad na kine, ki la jied ia ki 
khatar myntri ; ki la buh ruh ia ki nongpyniaid 
ia ka raj kyntoit-kyntoit, ia kiba ki khot ki 
Basan. Ka hima-ka-sima, ka shnong-ka-thaw, 
ka muluk-ka-jaka, ki suk kynjai, khlem tip kata 
ka tieng, ka suhjer, ka thngan-ka-jyngit. Bad u 
Buh Sing ruh, u la ioh la ka nam syiem kumba 
u dawa. 

Hynrei, katto-katne por hadien, u Morsing, 
u pyrsa arkmie jong u Buh Sing Syiem, ia uba 
buh kum u Syiem-korbar ha Mawshuit khatitr- 
shnong, u la khreh ka thma-ka-wait ban ieng- 
pyrshah ia la u kfii, ban ioh ha lade ia ka nam 

syiem-rangbah. U Buh Sing, namar ba um 
kwah ban i'ajot shi-ing shisem, ban pynjot ia ka 
shnong-ka-thaw, u la lum ia la ki bakhraw- 
batri, ki myntri-korbari bad ki paid ki-hajar 
baroh, bad ki la mih-noh na Nonglyba, ki hyn- 
niew myntri ki bud ia u, hynrei kiwei pat ki 
san myntri ki la sah bad u Morsing, kiba la leit 
buhai-shnong ha Sohra. U Buh Sing pat, ryng- 
kat bad la ki paid, ki la hiar sharum bad ki la 
buhai-shnong hangta. "Vnda ki la iashong 
katto-katne, ki la pynlong ka dorbar-dor-sha ha 
kaba ki ia iakut bad iasmai ban ym leit-kiew 
shuh sha Nonglyba. Ban pynskhem ia kata ka 
jing-iateh-jutang, ki la thung uwsi u maw 
uba ki khot u Maw-ia-smai , bad naduh kata, 
haduh kine ki sngi, ia kata ka shnong ruh la 
khot Mawsmai. 

Hadien kitei ki jingjia, u Buh Sing, u la 
sdang pat ban pynskhem ia la ka jaka-shong 
.aka-sah, u la tih ki kharai, u la shna ki kut, 
5ad u la buh ka ing-niam bad u la lum ia la ki 
chun-ki-hajar baroh khnang ban iada ia ka 
muluk-ka-jaka, ban jop ka thma-ka-wait, ban 
heh ban iar ka hima-sima ; u la buh ia ki 
Ryngkew-ki-Basa kiba u sin kyrteng u Maw- 
longsyiem, Rangjadong bad Khmat Kharai. 

U Lum Mawlongsyiem. 

U Mawlongsyiem, u long u lum u baitynnat 
shibun, u don shaphang sepngi ha syndah eh 

jong ka shnong Mawsmai. Haba peit na 
.u i kum u syntai-masi. U long u lum uba dap 
da ki mawbah, bad mynshuwa da ki diengbah 
kiba iphylia ban peit. Hapoh jong u don ka 
krem pubon ka baitynnat shibun, kaba i, 
hapoh, kum kawei ka paki-dulan kaba don bun 
mala. Halor jong u, don ka khlaw kaba, dang 
kham hyndai, wat hadien ki syiem Mawsmai, 
ka dap da ki diengbah diengsan kiba la dap 

padstar. la kata ka khlaw, ki khot kyrteng ka 
’Lawbah. |Ha kane ka khlaw, ki Mawsmai ki 
ju leit kfiia-blang shisien ne ar sien shisnem, 
ban ainguh ne ban kyrpad ia u Ryngkew Maw- 
longsyiem ba un iada ia ka shnong-ka-thaw, ka 
muluk-ka-jaka bad ka it-ka-hima. Ki nong- 
shong-shnong banyngkong, ki ngeit bad ki sha- 
niah ha u, ki pynshet ha u la ka iap-ka-im, 
bad la ka hima-sima baroh. Ki syiem bad ki 
bakhraw-batri baroh ruh, ki iamynjur lang ban 
pynkham-pynsoh ha u ia ka it-ka-hima, ka 
khet-ka-bishna bad ka longsyiem-mansyiem. 
Naraarkata, ki sa jer ia u, u Mawlongsyiem, 
uba lah ban bat ban ri ia ka longsyiem-man- 
syiem, ka ingsad-ingsunon ; ban long ka jing- 
shngaih jong u rit bad u khraw kumjuh. Myn- 
dang ha ka por jong ki syiem Mawsmai, teng- 
teng la ju iohsngew ia ki jingsawa temksing ba 
ki mih na une u lum, ki briew ki ju tharai ba u 

Mawlongsyiem u pynshad-khun, hynrei, kaba 
ju jia\a long, ba wei la mih kane ka jingsawa 
tem>ksing, ym ju pep ban iap-syiem. 

Haduh kine ki sngi, uta u maw uba sakhi i’a 
ka jutang ba u Buh Sing u iateh bad la ki 
myntri ban ym kiew shuh sha Nonglyba, u 
dang sah tyngkreifi ha Mawsmai ; bad ia uta u 
lum ha uba ki ju leit ai jynknia da ki blang, ia 
u Ryngkew-u-Basa, ki dang shu khot hi u 
Mawlongsyiem. 

U SIER LAPALANG 


Mynhyndai eh mynba dang lung ka Sngi- 
u-Bnai, ha ka ri-thor ba thiah lyngngai ha 
kjat ki lum Khasi kiba ieng rysung sha bneng, 
hapdeng ki ’lawbniap ba ieng harud ki wah ba 
kyrhuh bad Tlang bad Liur, kiba pynkaweh 
synflia-sngi ia ki khah-ki>nor ba mih harud 
jong ki, bad kiba teng-teng ki pyndem lih ia ki, 
bad ki pynkyllon ia ki mawlong-mawtehl; ha 
kita ki jaka ba thang ka Sngi bad Liur bad 
Tlang, khlem khein Pyrem ne Synrai ; hangta, 
la don kawei ka Sier kaba la don uwei u khun- 
shynrang. Ka jingieid jong ka ia une u khun 
marwei, ka long kaba la palat liam ia ka jing- 
ieid kmie baroh. Une u la long u Sier Lapalang. 

U Sier Lapalang, u dei u khun marwei, bad 
u khun iohmon jong ka kmie kaba la sngew- 
phuhmut-phuhmat bad sngewsarong la biang 
haba ka peit ka peit ia u. Ka|dur-ka-dar jong u 
na khlieh ha kjat, ki reng ba pait-pnat kynrem, 
ka bor bad ka jingstet-jingsting jong u, kinc 
baroh ki pynphuhmat ia kata ka kmie Im 
shong-kynjah marwei ha ri’u khab-u-nor. ICatba 



u nang-san nang-rangbah, katta rub ka Kmie ka 
nang-sngew-skhem sngew-khlaifl la ka tyrpeng, 
bad katba u ang, kam ju pynbijai-ei. La ka 
duk ka kyrduh katno-katno rub, ka ialeb-sbi- 
tom katlab katiai ban pynbun ia u. 

U Lapalang, ynda u la im kumne bad la ka 
kmie katto katne snem, u la sngew-btai ia kata 
ka jingim sbisur, kblem iob-leit iob-wan sbano- 
sbano, bynrei tang ba trailum bapdeng ki kbab. 
Kum u samla uba dang sbit, u kwab ka ryng- 
kang-ka-mastieb sbane-sbatai, ka kiew ia ki 
lum bad biar ia ki riat ; u la sngewsalia ia ka 
kbap maw-byrsiew. 

« 

Ha kawei ka Pyrem, baba ka sngi ka pbyrnai 
bba bad ka suit rong-ksiar ia ki dieng bad ki 
syntiew ba ranab-lum, ka mynsiem jong u ka 
dap miar, bad ka dobnud ka kyndeb tik-tik, 
baba u la mied la ki kbmat sba ki ranab-lum- 
Kbasi. “ Ko mei,” u la ong, “ Ka ri aiu katei 
kaba tbiab lyngngai balor ki lum, katba ka 
sngi ka dang kynoi, bad ki sim ba suifi-bneng 
ki iarwai ban pyniob-tbiab ia ka ? Hakbmib, 
bateng-bateng, nga iobi ia ki umpobliew bad ki 
ksbaid ba tuid ba sbaring-ium bad ba ki lybub, 
bad ki pbyrnai kum k^i rupa ! Peit ia kitei ki 
slew bad ki symparat, katno ki iasbad-iakmen 
bad iatbab-kti sngewbba ba ka jingbeb-'bir-bir 
ki ’erbatemon ! Teng-teng rub nga sngew, baba 
ka Iyer ka wan sbane, ki jingiwbib basieng jong 

kft niyn$te. ka .stki^ik 

tfttiluli seh me] ka li a!tt^ katel ? ** 

“ Katei ** la ong ka kmie, ‘* Kat«i kdiSlkl|#jl* 
del ka ri KJbasi, ka ri t>a shoflg ki hM."' 
joBtgka* ki dap da ki khlaW'-ld-btap, kil«^ 
ki syntiew iwbih hairT^rukom* ba4 iia‘iE®bl 
lum ki kyjrsoi ki pmpohliaw piawsiaog 
rngat bad Tlang bad LIur. Ha rana|>|i|#i'|E| 
noh rymphai ki kshaid rymphum, 

Ryngngi bad ka Dymmiew ki sngewIblikM^^^ 
shongkai shi-»ryta jingim. Bad ha kk u 
jaflgew-u-jaj:hang.kynthong uba la paw(pa|aL'M 
roh shisnieh pyrthei-muluk f ” Ka ri 
bid, phi ong”? la kem ktian u tapa%"'^ 
“kaba don u jangew-u-jathang kyntbopjg; 
bna-nam baroh ka pyrthei-ka-muliik ? iis 
ki lum bad ki ranab-lum jong ka, ki wi^i^ 
rkhie kattd la nga, katno leilei ka ri ! Nga'f 
mo mei, ngan iawan tang ba ngan ipk btth*t| 
ha ka *ia la ki kjat bad ban loh^mad Ja‘u jar 
bashngiam f ” Ki ktien ruh kim pat shy^ 
u ieng joit “.Waw ko khun, ynnail*' 
ka kmi«; ‘*haba phirr leit kat fhaduh'^l 
ka p;^thaii tip kaban long kafeaa:b^lt^s|V 
Kait» la duk. la kyrduh, ngia 
lal^ da tt kkah^d-JSbf ‘ ka la ,W 

ruh, ka la sngew dukha myosiem khiem !oh- 
thkh-lohdem, khlepi nang shuh ban bam ban 
dih. Kumta, ka la wan ban kiew sha ri lum 
Khasi. Ynda ka la kma kylleng, bun-bun sngi» 
nalor uwei u lum ka la i'ohsngew la ka jingiarisa 
duhoi u bynriew, ba u kmen u sngewbha; 
shyeng ka la mied ia la u ryndang bad ka la 
iohi pynban ba ki iabah kynhoi la u khun jong 
ka. Kitai-tai, ki iashad-iakmen, ki iakynhoi, 
bad haphang jong ki, ka met-iap u khun la 
jong. Ka bapli ka Kmie I La dum ngaid ka 
bneng ka-khyndew ; ka mynsiem jong ka, la 
kumba dung prak shisum ; ka lam pait-dohnud- 
dohnam, haduh ba ka maw-ka-dieng kani 
shym lah kun ha lade, khiem sngewlem ia 
kata ka kmie ba shem-sat shem-jew : 

“ Ka Si6i Lapulang, kynrad i'a ka raei, 

Nga la ong ynnai yn klang ka pyrthei ; 

Yn fashong ha ri-dkhar ri-pynthor, 

Yn labam da u khah, yn iabam da u nor. 

Me ong : “ Ngan leit wad t’u jangew bakynthong, 
Ngan leit mad la u jangew ba-oh shrong.” 

Ha kaba mynta seh mo kyilrad ia ka mei. 

La dum ka bneng, ka khyndew^ ka pyrthei ; 

La kiew sa ka ’tleh-pongdeng bad u ’namsarang 

Ha ka met jong me, mo Sier Lapalang! 

U bynriew ‘U ieng la ka ksaw-ka-kpong, 

U la Idb^risa kynhoi ha ryngagi Shillong ; 

Tang ia nga sehv ind Kyatdtdi-fdag I mei, 

‘^a>ka kheifi-burom auda ha k«me.ka pyrthei 1 



Mynno-mynno ruh, ym pat ju don ba tip ad 
iohsngew kum kata ka jingi’am jong ka 
Ki tymmen hyndai, ki la sngew shoh-jingtaut 
haduh katta-katta ia ka, ba kim banse baa 
sngew ba kata ka shem-pap shem-shitom jong 
ka Sier, ka la long kumba jia^ha lade, 'kf 
met la jong hi ; da ka dong jaifl-kyrshah ki la 
iatap la ka khmat bad ki la jaw>ummat ryagkat 
bad ka Sier. Te, naduh kata, haduh raynta^'; 
mynne, haba ki Kam-briew, ban pynpaw !a la 
ki jingsngew baroh bad ban ktah-mynsiem la 
kiba ladon lang, ki da oh da tah la ki ktien 
ja-li ja-um bad ki pyniahap bad ki sur myllung 
jong ki kumba la leh ka Sier hyndai. 

KUMNO LA SDANG BAN LONG KA PHUR 

Mynhyndai kulong eh, mynba ki briew kim 
pat long kum mynta parum-pareh, bad ki 
shnong-ki-thaw ruh ki dang bun tang ki ’nong- 
rit-*nongkyndong, hangne-hangtai, bad ki iapa- 
jih bun-bun spah pruh kawei na kawei pat, la 
don ha kawei na kine ki *nongrit, arngut shi- 
kmie-shikhun. Kata ka kmie, namar ka la sah 
’riewkynthei, kumta, ka trei-shitom mynmiet- 
mynstep ban loh-kyndoi-jakpoh ban im la ka 
met bad ban bsa ia la u khun ruh uba nang-san 
nang-synter ir-shi-ir. Haba u Synring u la sdang 
samla, u ruh u la trei la ktab, u la larap-lem ia 
la kata ka kmie bapli, ha ka trei lyngkha-risai, 
ha ka puh-ka-daifl, bad ha ka tynrong-lem ia 
ka khia-ka-shon baroh. Ka kmie ruh, haba ka 
iohi ba u khun u la nang la tbit h^ ka trei- 
ka-ktah, bad u la nang ka kamai-kajih, ka la 
sngewphuhmut-phuhmat : sa kawei ■ pat kaba 
kha^m pynphuhmut-phuhmat bad pynsngew- 
sarong ia ka, ka long ba ka sngewshngaifi ka 
ing-ka-sem ba don u nongrah-walt nongrah- 
stieh, ban hiar ka thma-ka-wait, ban iada la ka 
shndng-ka-thaw, ka jaka^ka-muluk. 

Ka la ju loag ka dustur jpng ki kittijsJClW 
naynhyndai ba, haba ki don bijn agttt ki klw 
shynrang, ki sngew ha lade kumba ki dehg 
paila baroh shirynJeng ; namar ki briew bdrohi 
ki para marjan-marpa, u shatei’U-shathie, ki 
burom la ki, namar ba ki don ha la ing !a ki 
khla-ka<wait, kiban leng na ka bynta la ka fng- 
ka-sem, ka kur-ka-jait, ka shnong<ka-thaw bad 
ka hima-sima ; kiban kieng la ka stieh, la ka 
ryngkap, bad kiban rah la ka wait, la ka ryo- 
tieh pyrshah ia u neng-u-rum uba mint ban wan 
lehbeifl ban-beifl ia ka kynthei-ka-khynnah» ka 
rangli-ka-juki, ka sem-shiliang kup-shiliangi 
bad la ka hima-sima baroh. Kumjuh ruh, kata 
ka kmie barangli ka sngew. 

Hynrei hapdeng kane ka kmen-ka-sngewbha, 
ka phuh-mut phuh-mat, kata ka kmie ka la 
kem-pang-roit, bad kata ka jingpang ruh ka la 
nang-ban dit-shi-dit, haduh ba ka la thliow 
jiang sa ki khmat bad la mih sa ki reng-ngab, 
namar bun sngi kam bam kam dih shuh. Uta u 
khun u la thong la u $tad-u-jhad na kylleng, 
hynrei ka la shu long lehnohei, khlem loh-bor 
tang shirati ruh. Katno uta u samla bapU n 
sngewsih, khlem tip shuh la ka bam-rka-dib^ ka 
thi^h-ka-dem, ka leit-ka-wan, bad ipiet llad 
sngi ! Baroh kaba u leh, ka la shu lohg lebnoibifi 
bad shu um-ei tang ka spah-ka-phew, kanifti* 
kajih bad ka umsyep kaba u la pynmih sbibS^t 



Khatduh-kliatwai, ryngkat bad kine ki jingkyr- 
duh barob, ka kmie ka la lap-noh. Ka dohnud 
samla jong u ka pdang bad urn kwah im shuh 
ha kane ka pyrthei. Hynrei la katta ruh u 
khreh ka thang-ka-tep ia ka, u da leh katba kot 
la ka bor ban pyndonburom ia la ka kmie kaba 
la pun la kha, bad la pynsan pynrangbah ia u. 
Nangta u lum u lang ia ki shyieng bad u buh 
khop hapoh u mawshyieng uba u la shna 
khnang hapoh kper. 

Ynda la lait-miet lait-ia, ba la dap taiew dap 
bnai, u la khreh biang la ka trei-ka-ktah, ka 
kamai'kajih, ka rep-ka-riang ; u minot-u-ador 
ia la kata ka lyngkha ba u la ioh-pateng na la 
ka kmie, bad u pynkhuid pyn-itynnat kum 
haba dang don hi maka. U thiew ia ka fiuit- 
ka-ftier, ka phlang-ka-kynbat, u puh-u-daift bad 
u thung'»u-tep. 

Ha kawei ka sngi, katba u Synring u dang 
trei minot kumne, la wan hapoh lyngkha kawei 
kaba kum ka sniang. U la sngewphylla la 
biang, haba u lohi ba ka kyntur ia ka khyndew 
ba u dang ahu lah puh, i kumba ka kwah ban 
larap ia u. Ynda ka la iai-wan kumne man ka 
sngi, u la nang-lyngngoh nang-lyngngob, hynrei 
bunsien, ka jingiarap jong ka, ka la long pya- 
ban ka jingpynaniew namar ka la leit kynroi 
bad leit iuh ruh ia ki jynthuag-jyntep fciba la 
adang mih sdang man. Haba u la iohi la kata 



ka jingleh pyntuksan, u la bttar-tep u If 
slat shjikhaam na ka kjat. Kata ka attiani^ 
la phet-wjit na lyngkha, ka march' khongndfei* 
khongnek, bad ka ring ia uta u khham. ^ 
sahkut. Ma-u pat, ba u kwah ban ioh biang ia 
la u khnam, u bud sia, shano ba kan leit. 

Ynda u la bud la bud ter-shi-ter, u la leit pol 
pynban sha kawei pat ka pyrthei ; hangta u la 
lohi bad la iashem ia la ka kmie ba la iap, bad 
ka la ong ha u : “ Haba nga dang wan iarap ia 
phi ha lyngkha, khmih kane ka kjat, that 
pynban u shiah.” Hangta u la kyndit-tOTe4 
Pleng ! ” u la ong halade, “ ym dei ka sniahg 
kaba la wan ha lyngkha, dei ka mynsiem jong t 
mei kaba la kylla-dur khnang ban wan Tarap ia 
nga. Jahare ! ba ngan da la siat-iap ia i, ngam 
tip shuh kumno kan long ! ” Kumta, u la pyn- 
tah-pynbiah kynbat bad hadien khyndiat sngi 
kam shym lei-lei shuh. 

U Synring, u la shong la sah bad la ka kmie 
ha kata ka pyrthei baphylla, hynrei tang hadien 
katto-katne sngi, u la iohi bad sngewthuh ia ka 
jingiapher bad jingbyraiadei jong kine ki pyt- 
thei artylli, kaba u shong mynta bad kaba n la 
shong raynshuwa. Kita kiba shong hangtf rtth» 
kim ladei ka jingpyrkhat-pyrdaifl, ka shop^Jta- 
sah, ka !aid-ka-ieng bad u Synrmg, bad u Sp- 
ring ruh urn sngewthuh, um shemphang laM 
rukothftrei rukom-ktah jong ki ; bad namaf^ 
bunsien* u leh pyrshah, khlem tip» M kaba ’fei 
kwah ne ki leh ma-kh ki la Sflia had btaiUhi^iJ 



haduh ba lei la pynbor !a lea kmie jong u ba kaa 
phah-noh ia u sha. la ka pyrthei. U Synring hi 
rub, u la iohi la kata ka jinglong-khongpong la- 
jong bad ka jiaglapher na kita, u la kwah ban 
leit-noh nangta, hynrei, u ieid eh i'a la ka kmie. 

Ha kawei ka sngi, ka kmie ka la ong ia u ; 
“ Kg Synring, ko khun, nga sngewbha ba phi 
wan shong shane bad nga,' phi pynkmen, phi 
pynhun ia ka mynsiem jong nga, hynrei, phim 
pat bit bad phim j)at iadei ban shong ha kane 
ka pyrthei jong ngi, kiba la wan poi shane da 
ka jingiap. To khie, leit-noh shuwa sha la ka 
jaka-shong jaka-sah, to trei-to-ktah, to khih-to- 
beng bad to kamai ia ka hok, haduh ba ka jing- 
iap kan da wan-kit ia phi shane.” 

“ Hynrei,” la kem ktien u Synring, “ aiu mei 
ngan leh ban pynkmen-pynsngewbha ia phi ? 
Kumno ngan leh ba ngan sngew ba phi don 
ryngkat bad nga, kum haba phim pat shym 
wan shane ? ” Ka kmie, ka la sei ki ksing bad 
ki kynja jynput kiba syriem ia ka besli. ” Heh 
kine,” ka la ong, “ pyntem kine ki ksing bad 
pynput kine ki sharati ; to lum to lang ia ki 
shyieng jong nga, bad to buh, to thep-lang 
hapoh ki mawbah, ryngkat bad ki kur-fci-jait 
baroh. Haba phi la dep ka lum-ka*lang, phi la 
khreh fca put-fca-tem, to pynlojng ka khawai- 
dawai, ka shad-ka-kmen, ka phur-ka>^iang, da 
kaba buh ia jki nongshad symphiah ruh de.” 

Ka hikai ia u, ia ka rukom-tem rakom^pilt* tn 
ki khat*ar sur-ksing, sttr‘«harati» bad la loa siiad 
symphiah ruh, Kumta u la wan-phai biaog 
sha kane ka pyrthei. 

Haba ki marjan-marpa barob ki la iohi pat 
ia u, ki la lyngngoh ngaifi namar kx la tiang* 
tharai ba u la iap, haba u la jah jlang bun btiai» 
khlem tip eiei. Hynrei haba u la iathuh la 
kaba la jia baroh, ki la kynjik-kynjak bad ki la 
sngewlyngngoh ym don pyrthei shuh. Haba u 
la pynt leilei sa ia kita ki ksing, ki sharati, ka 
rukom-put, ka rukom*shad ki la shaiong ngath* 
bad ki la dum ka buit>ka*stad baroh. Man ka 
miet ki la wan ia hikai na u Synring ban nang 
tern nang put bad ban nang shad symphiah. U 
Synring ruh u la pynhikai minot thop; bad 
haba la bun la ka sngi la u bnai, ka teni'ka-put, 
ka shad-ka-phur ka la laid beit shibun, bad ki 
briew ruh ki la kmen la sngewbha ba ki la nang 
ia kata ka kam ban pynsngewbha ia la ki kmie» 
ki-kpa, ki kur-ki-jait ba la iap. 

U Synring u la lum la lang ia ki shyieng-ki- 
shruh jong ka kmie, u la khreh ka syiar-ka“ 
sniang, ka blang-ka-masi, u la pynlong ka kha- 
wai-dawai. Ryngkat bad ka put-ka-tem, ka 
ksing-ka-dhah, ka put sharati, ka shad^ka-kmcf « 
u la leit thep ia ki shyieng jong ka kmie ha^h u 
mawbah ba la shna khnang» ryngk»t bad kiwex 
ki kur baroh. Kata ka kam bad ka jinglohi« ka 

la shoh-mynsieitt la u paidbah baroh, bad ka la 
par kylleng ka snleh-pyrthei, haduh ba baroh 
ki la sdang ban bud la ka jinghikai jong u. 
Kumta, naduh kata ka por sa long sa man ka 
phur-ka>siang, ka put sharati, ka tem-ksing tem- 
dhah, haba leit thang ia ki kynja tymmen, bad 
ka leh-rong leh-rup halia rah-thang ia ki kynja 
baheh-bahaifl. 

La ha kane ka juk jong ngi raynta ym kham 
don koit ka Shad Symphiah, lait-tang ha ki 
shnong kiba dang kham bat ia ka riti u barim, 
hynrei ia ka pynput sharatr, ki dang bat hi 
kylleng ka ri Khasi, katba ki dang buh ia ka 
met-iap ha ing, ne, haba ki leit thep-mawbah. 
Haduh mynta raynne, ha ki jaka-jaka kiba dang 
bat bniah ia ka jinghikai bad ka khanatang 
jong u Synring, haba ki leit thang-briew, ne 
haba ki leit on-shyieng ban thep-mawbah, nalor 
ka put-ka-tem, ka ksing ka sharati, bad ka shad 
symphiah, da don ruh uwei u kynja no^pha- 
war uba rwai phawar baroh shilynter^ynti 
shaphang u Synring ba u long u nongseng ia ka 
phur-ka-siang, bad kumno u la seng ia ka. 

Kine ki jingjia* ki pynpaw shai ba u Khasi, 
naduh hyndai kuibng-kumah, u ngeit skhem ba 
ka mynsiem jong u b^iew kam duh*noh ne kam 
lap-duh tang shu lap ka met, hynrei ka leit poi 
$ha 'kawei past ka pyrthei ban kit la-ka ^non^ 
kat kumba ka la kamai ha kane ka pyrthei 
shongba$a. 

U XEI-SHILLONG 


U Lum Shyllong ne Shillong, kumba ki khot 
mynta, u long uwei na ki lum ha ri KLiinsl bad 
Jaintia uba dap da ki kynja jingmaia-slldat 
hapdeng ki Khasi. U long uwei na ki lum ki 
bdjrong-tam eh ha ka Ri. Ha ki por kulong* 
kumah, u la long u lum uba dap bad na uba 
mih ki jingphylla. Kine ki jingmaia bad ki 
jingphylla khyllah, kim long tang ki purlskam* 
kai ba ahu thaw bad iathuh ki tymmen, ban sbti 
pynbyrngia-kai ia la ki khun-ki-ksiew bad ki 
’siewjap ’siewtun, hynrei ki long ki khanatang 
ia kiba u khun Khasi shityllup ka ri, khamtam 
ha ki por mynshuwa, u sngcwburom bad u 
kheiii-kyntang. 

Mynta hi une u lum, ha ka bynta kaba dei 
shaphang ba mih ka sngi, u khuid plan-plad, la 
hangne-hangtai ki don pateng-pateng ki diang- 
kseb, hynrei sha kawei pat ka liang, ka leng ka 
khlaw kaba dum tiw-tiw, kaba la tap ki 
diongmet bad diengeh. Kine ki dieng ki 
ba ki long kiba la slem bha. long vki bkhflk 



bad jrong, hynrei ka jinglong ba la tymmen 
jong ki, ka pyni ba ki la thap-troifi. Ka khyn- 
dew ha kane ka liang ka long ka basngem bad 
shong um, hynrei ka basboh bad kaba kyrsei fa 
ki dieng bajyrngam bad ki syntiew har rukom. 
Kine ki dieng, la ki mih na sharing luro, hynrei 
ki kham jrong ban ia ka kliar lum hi kaba lam 
madan bad jrong lyter. Na bun ki bynta jong 
ka Ri, lah ban lohi *ia u bad ia ki dieng bakhlaw 
ki baiong ngiw-ngiw. 

Naduh hyndai kulong, ki Khasi ki ngeit ba 
ha une u lum shong u Blei. Hynrei kirn ju leit 
ai jynkflia-jynkhriam eiei ka bakyrpang namar 
ha kito ki por, u khun Khasi-Khara um don ka 
kfiia-ka*khriam ka bajyrwit-jyrwat bad kaba 
bun kyndang kum mynta. Ki don tang ka 
nguh-ka-dem, ka duai-ka-phirat synlar, miet- 
step; bad lada ki noh-jynkfiia ruh, ki pom shi- 
sien tohkhat tang uwei u blang, uba long u 
*lapg>ainguh ia u Blei, Nongbuh-Nongthaw, 
Nodgsei-Nongpynlong, u Trai-pyrthei shityllup. 
Tat ynda u Khasi u la pynjei ki blei-ki-dken 
taiphew har rukom, sa mih ka khia-ka-khriam 
ruh laiptew-har jait. 

La don uwei u briew, katkum ka jingong ki 
tymmen, uba kyrteng u Shyllong, une U' la long 
u kfii ha la Ing4a^sem» ha la ka jait-ka-kynja, 
Haba u lohi ba la bun eh kiba iabuh laseng la 
ki'phan ki phan bad ki blei-ki-dken bun shnat 



bun rukom, ma-u rub u la noh jynkfita ha tt 
blei-u-dkqn uba shong halor une u lum. Sukl- 
pa-suki, kane ka la nang-phriang ha kiwei-kiwei 
Tuh. Maki ruh kum uta u Shyllong bad ki kpr 
jong u, ki ianoh ka kfiia-ka-khriam ha une u 
lum. la u blei uba shong hangne ki $a ai kyr* 
teng da kaba khot ia u, u blei jong u Shyllong, 
namar dei u Shyllong uba la seng, la bub» la 
pynnoh ka ainguh-aidem, ka kfiia-ka-khriam ha 
uta u blei. Y nda kham hadien, ki sa khot ’lei 
Shyllong, bad ia u lum ruh, u lum Shyllong, 
Naduh kata, ka jing-mane-blei ia u ’lei Shyl- 
long, ka nang-iar bad nangpar kylleng ka ri 
Khasi bad Jaintia. 

Ki Khasi ki dem-ki-mane, ki ieid ki burom 
ia u, namar ki ong ba ki syiem Nongkrem ruh 
ki mih na u ; bad ki Jaintia ruh ki noh ha 
u ka kdia-ka-khriam, ka kyrsan-kyrbah ban 
mane-blei ia u. Haduh mynta-raynne, ym ju 
don ba leit thoh-dieng thoh-siej na une u lum, 
namar ki fliew kyntang ba ym bit. 



XV 


KA PANSflANDI DEM ’LOR KHAH 


Mynhyndai eh haba ka um-Jca-wah baroh 
ka dang sngur dang khuid bha khriang- 
khriang, la don ha kawei ka wah, ka thwei ka 
bajylliew. Kata ka thwei ka la long ha ryng- 
ngi, ka jaka ka basyaid bha bad miet bad step. 
Harud jong ka, ki mih bun ki khah kiba ieng 
naduh ki por barim-bajah, bad kiba la iada !a 
ka na ka Iyer bad na u slap. Hangne hangtai 
la don ki ’tiewphlang bad ki ’tiewtyrkhang kiba 
pynsieng iwbih ia ka phud-wah baroh, bad 
kiba pynsieng iwbih ia l^i ’erbah. Hangne, man 
ka miet, ki met-bneng bad ki khlur ka sahit ki 
wan peit ia la ka dur bha-briew, bad ki wan 
sum wan sleh, wan sad wan khyllong ha ka 
it-um. 

Kawei ka Dkar samla ka ju wan shong 
syaid-sngi hapdeng ki khah, bad ka ju jngi-kai 
hangta hapbh thwei. La ka long kaba dang 
samla, dang khie dang san kti met-^ka-phad, ka 
la long l^ynban ka bajaipdeh bad ka ha^alhia. 
Kam ju kwah ban trei>ban‘'ktah, ban kbih-ban.' 

beng, ne ban leit shane-shatai ban kynsb^w- 
kyndiap na ka bynta lashai-lashisngi. Kadnh 
dang step haduh ban da miet ka sngi ram, ka 
shu thad-sngi ang-ang. Ka kyrteng jong ka, ka 
la long ka Panshandi. Nalor ba ka long ka 
ba-jaipdeh, ka la long ruh kaba jakhlia rynjaifi, 
ka dap tang da ka ktieh baroh sbirynteng, 
naduh khlieh haduh kjat. Nalor ba ka long ka 
bajakhlia, ka long ruh ka basniew dur shaweh, 
bad ka khmut-ka-khmat jong ka, ka long 
tyrdum. 

Haba ka jingdum jong ka miet ka phyrnai 
da ka jingshai bad ka jingphalang jong u *nai- 
rupa, ka Panshandi marwei-marwei ka mih 
napoh ki khah basahium, ka jngi-kai ha sla um 
jong ka thwei, bad ka peit lyngngoh ia ki khllir 
ba-phyrnai ba-phalang ha sla-um. Kam ju tip- 
thiah tip-dem baroh shi-miet bad ka shu iap- 
ngiah tang ban peit i’a kita ki met-bneng 
phyrnai baphylla. Ka kwah ban poi ban lajan 
bad kita ki jynthaw bamaia, ka ngam shaduh 
trai jong ka thwei, hynrei kam lap satia la ki. 

Te, u ’Lurmangkara batyngshain marwei ta 
sahit. haba u lohi la ka Panshandi ba ka ap bad 
ka khmih lyngngoh la ki khlur, man ka miet, u 
la wan hiar bad u la tapoikha-poiman bad kn, 
u la wan-rah la ka spah-ka-hajar, ka fcaiar-ii^- 
rupa, ka khor<ka^khriam bad u la shopg bad fa 
hangta ha thwei. Ka Panshandi, haba ka la lOh. 



kat kane ka nusip kha-bha-sngi ka kmic, ka la 
sngewmeng-sngewsarong, ka la kiew ’langtylli 
bad ka la sngewhieng ka khmut. Ka la nang- 
kham-jaipdeh bad kham-alhia ban ia kaba 
mynshuwa. Kam shym tip shuh la ka trei-ka- 
ktah, ka khih-ka-beng, ka leit-ka-wan, hynrei 
tang ka thad-sngi ang-ang. U Mangkara u la 
sneng-la-kraw, la pyni la pynshai ba kan leh- 
smat leh-sting kumba leh lem ka pyrthei baroh, 
hynrei ka pat, ka pynshah na ka 'kor-kadiang 
bad ka pynmih-noh na ka ’kor-kamon. Haba u 
la ngiah pa-la-ngiah ka kren-khroh kren-kjor, 
ka ja-li ka ja-ultn, u la lum la lang la tiar-la-tar, 
la spah-la-phew, la ksiar-la-rupa, bad baroh 
katba u la wanrah, u la song la teh khop bad u 
la kit biang sha la ing la sem, ha sahit-bneng. 
Bad naduh kata, urn ju wan-hiar shuh sha 
kata ka thwei. 

Ka Panshandi haba ka lohi ia kata, ka la 
khuslai, la iam, la sngewsih, ka la kyrpad la u 
synftia sngi ba un wan>phai biang, hynrei u 
phai pynban da ka ’kor-kyn-riang. Kumta ka 
shu sei phnguid-phnguid la u ryndang bad ka 
mied sha suifl ban lohi ba u wan sha kane ka 
pyrthei, hynrei lehnohei. Ka shu im swai mar- 
wei hangta hapdeng ki khah bad ka dap da ka 
fchuslai-sngewsih, khlem tip sngewbha-sngew- 
miat, khlem tip ka fkhie->ka-Kmen, bad hakhmat 
ki para-]ynthaw baroh ka buhrieh khop>khop 
la la ka khmat haduh kine ki sngu 



XVI 


U RAMHAH 


Mynhyndai eh haba ka laid'ka-leng jong ka 
pyrthei-ka-mariang baroh ka dang shu long 
ngut-ngut nget-nget, ki briew kim pat shongneh 
thikna tang ha kawei ka jaka-ka-puta, bad ki 
dang shu shang kyntiap jaka kylleng ban rep 
ban riang bad ban ioh phlang loh kynbat !a la 
ki jynri-jyndub, haba kim pat sianti bad ba ka 
jingpalei ka dang synshar kynjai, la don uwei u 
briew u bajrong shiteng bneng. U la long u 
bamet-bah mien, ki-kti-ki-kjat jong u ki baksah 
bad ki batylli bha, ki khohwah ruh ki baheh 
bha mdeng kumba shipad-kti. U la long u 
bakhlaifi haduh katta-katta ba wat u khla*ii“ 
thlen ruh kim shlan ban peit pyrshah la u. 
U la long u radbah uba baroh ki tip, namar Sa 
ka kyrteng jong u la nam kylleng ka ri baroh. 
U ju kham-sngewbha eh ban iaidkai nalor ki 
lum, ban jam shiliang la ki them bad la ki 
lyhuh-bah lyhuh-san. Na lum Sohpet-bhehS 
sha lum Diengiei dla jam tang chiteng>jamyi,na 
lum Diengiei sha lum Shillong, u jam tahg fm'* 
jam na lum Shillong sha lum Mawpat, tgi|g 

shijam bad na luiti Mawpat sha lum Sohpet- 
bneng, tang shijam. Namar ba ki pung Jong u 
ki long ki bajrong, um shym shitom eiei ban 
i’aid sawdong ia kine ki lum. Ka kyrteng jong 
u, ka la long u Ramhah. 

U la iarap bad i'ada shibun ia kito kiba sah- 
marwei sah-khynnah, ia ka rangli-ka-juki, ka 
sem-shiliang, ka kup-shiliang, na ka jingleh 
bad ban-beifi jong u rum»u-neng, u kadiang-u- 
kamon ne utei-u-thie. Ka kyrteng, ka nam bad 
ki kam babha jong u, ki la par haman la ka 
tMiew-ing, wat ki khunlung-ki-khynnah ruh ki 
tip ia u. Hynrei u kynja ’riewsniew-’riewsmeh, 
u kynja nongtuh-nongthiem, ki ma bad ki suh- 
jer riw tang shu iohsngew ia ka a wad jong u. 

Hynrei suki-pa-suki, haba u la iohi ba ki 
briew baroh ki la burom bad iaroh ia ka jing- 
bJia jong u, u Ramhah u la kylla-long-noh u 
basarong, haduh ba baroh ki la isih kylla. 
Haba u la iohi ia kane, bad iohsngew wer-wer 
ba wat ka kynth6i-ka-khynnah ruh ka beifi-ka- 
khoh, ka kynshi-kyneh ia u, kata ka jingsarong 
jong u ka la meh-ding lep bad u la bitar sia. 
Kat sha ba u iaid-u-ieng, u pynduh-pynjot ia ki 
jynthung jyntfcp jong ki briew, bad u pyniap 
dusmon ia ki jynri-jyndub baroh; bad tang 
shipor nadien kane, baroh ^a shnong-ka-lhaw, 
ka muluk-ka-jaka, ka la lynfiiar-'kaw la kata ka 
jihgl<»fa-kptit jong u ; hynrei la kin Ich eiei !a u 

ruh, ym don ba shlan. Ma-u pat» u nang^islt- 
sat haban da biang da biang. 

Ha kata ka por, ha khlieh shnong Sohfdr 
mynta, la don kawei ka iew kaba ki khot kit tew 
Umleng. Ha kata ka iew ki briew ki ju leit 
iathied'iadie, na kylleng ki shnong, na sha thaifi 
ri lum bad na sha thaifi ri War ruh kumjuh. Sha 
kane ka iew, u Ramhah u ju leit, u kit arfad la 
ka khoh-dung kaba kum u sup. Hapoh hangta, 
u ju thep ia ki kynsha laiphew-jait phew-skof^ 
bad kat shaba u leit, u kit kyndung. Wei u la poi 
ha iew um ju pep ban lute, ban shim hi rek-rek 
kat ia kaba u mon. Ka nongiew-nonghat baroh, 
ka iabeh, ka iamai, iakynshi-kynphuit ia u, 
hynrei um pynsngew, u nang-kham-leh-'than 
pynban bun shah. Ki kynthei kiba iashong-basa 
die jyndie, haba ki la iohi ia kata bun wat, ki 
la iapyrkhat buit kumno ban pyniap-noh ia u, 
namar ki tip ba wat lada kin ialang baroh shi- 
iew ruh kin ym lah leh eiei satia. 

Hadien katto-katne por kawei ka mahajbn 
ka bariewspah, kaba la wat buit khia-shi-khia 
ban pynhiat-kput ia ki jingleh-sat jong u 
Ramhah, ynda ka la khreh u khaw-u-kba, ka 
doh>ka-kah, ka syiar-ka-pylleng kyrhai ka la 
pynlong ka khawai-ka-dawai ka bakhraw* ba4 
ka la wer ia ki para*nongdie-nongthied.ba^Ph 
kiba shong shajngai bad shajan shnong, bap 
wan ia leh kmen leh sngewbha ha kata ka 
wai paidbah. 

Haba kata ka ia jong ka jingkhawai ka la 
poi, ki paidbah byllien ki la i'awan. La don ka 
put-ka-tem, ka shad-ka-kmen, ka sngewbha- 
sngewmia^ baroh shi-sngi. Hynrei hapdeng jong 
kane ka sngewbha-sngewmiat, u paidbah u la 
shu lasngap kynsan jar bad u shu iapastaw : 
“ U Ramhah ! U Ramhah ! ” 

U Ramhah, haba u la tip ba don ka jingkha- 
wai bad mano ba la pynlong, u la shu wan 
khnang tang ban ioh pynsniew-noh la kata ka 
kmen-ka-sngewbha, namar u la tip ba baroh 
kim sngewbha la u. Ka trai-nongkhawai pat, 
ka la leh kumba ym don eiei ka bapher ; ka la 
ai la ka ja-ka-doh la u Ramhah, uba la bam 
pynhiarsat haduh ba la thylli ki khiew baroh. 
Ha kawei na kita ki khiew ka la shet da ka 
ja-doh, bad ka thep ruh katto-katne ki nar isbad 
lyngkhot ki banep shir-shir. Hynrei ma-u ba um 
shym suba eiei, bad ba u pyrkhat tang ban shu 
bam-kput leh-kput, u la tian bad mew bad mew 
bad u la nguid jlek-jlek. Piat u ia shong bad u 
la bam-kyrthai haduh ba la sur-ang. Haba u 
sngew ba la pura bad ym don jaka shuh ban 
thep, u la leng joit, u la leit-noh la ka leit. 

Katba u nang-laid ia ka lynti, u sngew ba 
stih ba thar ym don pyrthei shuh; haba u la poi 
ha Thangkharang, u la pynshet bhek la la ka 
khoh bad u la thiah lyngkrang ha ranab-lum; 
katba nang-slem, katta kata ka jingsuh ka la 

nang-jur. Kita ki nar ki la dung bad la pbot la 
ki snier-ki-snap jong u baroh, haduh bauun da 
iap marwei hangta ha lum. Haba ki briew 
baroh ki tip ba u la lap, kiba kmen ruh kito, 
kiba kyrkoh ruh kito, kiba sngewlem ruh kito. 

Bun bun sngi u la sah iwtung hangta ha 
lum, haduh ban da boi sa u ksaih bad haduh 
ban da wan pynkhuid-pyut ka khlieng-ka- 
tyngab bad u pukni-bhur. Ki shyieng-ki-shruh 
jong u, ki la poi sakma shane shatai ba rung 
kylleng ki mrad-ki-mreng, bad haduh mynta ki 
shu sah hangta. 

Katba nang-slem, nang-bun la ka por-ka-ia, 
kine ki shyieng, ki la kylla khyndew, bad ki 
kylla long ki par-shun, na kiba haduh kine kt 
sngi, u khun Khasi u tih shun la lade bad u 
phah ruh kylleng ki ri thor. Haduh mynta- 
raynne ruh, kata ka khohdung jong u Ramhah, 
ka dang-sah ha Thangkharang, ba u pynleng ha 
kyndon jong kawei ka riat. 



XVII 


U i‘AR 


Ka thaifi Sohra, naduh hyndai-hynthai ka la 
long kaba dap da ki lum-ki-them, ki riatbah 
riatsan, ki krem-ki-kroh bad ki lyhuh baiar. 
Ha ranab jong ki lum bad ha sharing jong ki 
riat, ki niih ki dieng bad ki tyrkhang, ki slew 
bad ki symparat kiba kaweh khwep-khwep ha 
ka jingbeh ki ’erbatemon. Ha shiteng-riat, ki 
phuh ki syntiew har rukom bad ki phlang 
baiwbih kiba pynsuhsieng la ka lum-ka-wah 
baroh. Bad ha trai kine ki riat-ki-ram, ki tuid ki 
wah baphyrnai phalang la ki kjat sngi Pyrem 
bad Synrai, bad ki kyrhuh, ki byrthen ha ka por 
Liur. Ki khlaw badum bad baiong, ki tap lup 
ia ki ranab lum, bad niar eh ba ki kjatsngi kin 
ioh ban rung lyngba. Kine ki jaka ki long 
kiba kynjah jlam-jlam bad kiba pynsngew- 
tmang ; bad fliar eh ba ki briew kin leit kin 
wan kum sha kita ki jaka. Pynban, la kim long 
ki jaka-Ieit jaka-wan, ne ki jaka^shong-briew, la 
ong ba ki long ki jaka ha kiba ki kynja ksuid 
bad ki puri ki shong. Ki ong ba kine ki ksuid 
ac puri, ki ju kern !a ki briew kiba leit sha kito 

ki jaka-shong jaka-sah jong ki, bad ki ju leb 
ki bun Tukom. Ki ong ba kane, ka da&g jia 
haduh kine ki sngi rub, ba don ki briew kiba 
ioh-ksuid ne ’ioh-puri. 

Mynhyndai eh, ha kawei ka ranab lun^ ha 
Saitsohpen, la shong uwei u puri uba kyrteog u 
lar, ryngkat bad la ka pyrsa. Kine barob 
arngut ki la shong la sah bad ki la im kum ki 
briew hi. Ki ing-briew ha kito ki por, ki fiiar 
bad ki iajngai bad ym shym la don ba suba eiei 
ia kita shikiii-shipyrsa. U iar, u la leit kylleng 
shane-shatai, bad u laid banang-batip sawdong 
ki shnong-ki-thaw, ki muluk-ki-jaka, baft Icit 
bat-khun, bad ki briew ruh ki ju shaniah ia u* 
Namar ba u long u radbah u bakhlaifl, u la 
shna hangta ha ranab lum kawei ka lyngknot 
ka baheh ha kaba u ju shong-kai syaid*»sngi, 
haba um leit-jingleit. 

Ynda la katto-katne por, kata ka puri, ka 
pyrsa jong u Iar, ka la iapoikha bad uwei u 
briew uba kyrteng u Syntemiar. Ha kawei ka 
Sitgi, kata ka puri ka la ong ha u Syntemiar : 
** Ew ka jingkwah siarkob kabam lah ong sbub* 
Khie seh leit wad ba nga kwah bam db«” 0 
Syntemiar u la shim la ka waitkhmut, tt la hlib 
bak bad u la ngam ia ka khlaw-ka-btaj^, ka ^ 
ttgam-sajah kat shaba u tip ba don lakait V 
pom bad u la khoh ia ka kob-kait bad u Ig lPb 
bun ki siarkait ki balung kiikir hapoh kdb. Ellba 



u la ioh bun tylli, u la wanlam la ki sba la ing 
bad u la ai ha la ka tnga. Hynrei maka pat, tang 
shuiohi ia kita ki siarkait, ka la kynwu-kynwa, 
kynshi-kyneh haduh bym bit shuh, bad ka la 
ong : “ Waw, me la biej phngar ! Haba ong ba 
men leit wad siarkob, te me wan-rah pynban 
da ki fiiut kynsha aiu kine ? ” 

Janmiet, ynda la wan u kni, ka la iathuh ha 
u ia ka jingbiej u Syntemlar bad ia kaba la jia 
baroh. Hynrei ma-u u shu phuh-samrkhie bad 
u la kular ia ka ba kan sa ioh hadien shisngi 
arsngi. Kum lashai, u la lalam ia u Syntemiar, 
bad ki la ialeit baroh arngut shaphang Khatar- 
blang. U iar, hangta, u tang shu ioh iwei i 
khunlung iba dang shu lah kha, u la sop bha 
khop da ki dobwai, u la ai ha u Syntemiar ba 
un leit ai ha kata ka pyrsa, bad u la phah-noh 
ia u sha ing. 

Katba u nang-iaid weibriew ha kata k'a lyn- 
ti, u Syntemiar u la poi pyrkhat shaphang ki 
siarkob, siarkait. U la pyrkhat marwei-mar- 
wei : “ Haleh, yn dei kine kita ki siarkob ba tyf 
ong ha kato ka sngi ! Haba kito kiba leit ai 
ma-nga ruh, ka ong ba kim dei, hato kin long 
pat kumnQ keifi?” Kumta u la loit ia ita i 
jynsong ; bad u la kyndit katlah-katiai haba u 
iohi pynban da i khvnlung iba dapg lung Agih- 
n^b. “Plengl kum ine mo»” u la kreu wei- 
briew, " ita i siarkob ba ka kwah bam eh ! ** 

Kumta^, u la song biang khop bad u la waio^ab 
sba la ka tnga. Maka, ka tang shu loh la ita i 
song, ka la kmen la sngewbha ym don pyrtb^i 
shuh ; bad ka la buh tyngkai khop. U Syntem- 
tar pat, u ap hi kmang ban iohi kumno kan leh 
ia ita i jynsong. U la leh mynleh bun kam 
shane shatai tang ban loh-syntiat bad u la rich 
khop ha iwei i jaka i babit bha. 

Ka tnga jong u kaba la pyrkhat kmang tang 
ia ita i song ba la phah u kfii, haba ka iohi ba 
u Synteroiar um don shuh ba la kynjah jar, ka 
la sei lor bad ka la loit. Ka dur-ka-dar, ka 
khmut-ka-khmat jong ka, ka la kylla wak. Ka 
rngiew bad ka dur briew jong ka, ki la shu jah 
kyndit. Katno ka isaitmet ban peit ! Ka la bat 
baroh ar’ti ia ita i khunlung-iap ; ka la dait bad 
mam bad mam, haduh ba u Syntemiar um shlan 
shuh ban peit. Haba ka la lah bam kumta im> 
im peit-peit, ka la leh myntrei-mynktah shane- 
shatai. Hamar kumta, u Syntemiar u la mih 
nangta na la ka jaka-rieh : “ Pleng,” u la ong, 
" pha phah wad siarkob ia nga da i khunbriew 
iba dang shu lah kha, ba phan bam im-im peit- 
peit kumto? Wow nga leh! Pleng pha bam- 
doh-briew kumto ? Pha da kylla sa ka dur-ka- 
dar ka khmut-ka-khmat baroh haduh ba la 
kum ka ksuid khyllah-sngi aiu-re. Shi! Shi! 
yn nai im shuh ban kum pha eh, la suk ka iajp 
U la kynshi kyneh ia ka kumne, haduh batkan 
kyllie ia u ’htuhmat ruh kam nud shuh. 



Ha kata ka janmiet, haba la poi u lar, ka 
la lathuh ia kaba la jia baroh, khamtam i'a ka 
jingkrenbeifi jong u Syntemiar. U lar, u kfli jong 
ka, haba u la lohi la ka pyrsa ba ka iatn, ka 
sngewsih khlem jingtngen, u la bitarlep, u la 
■feng-joit na ba shong, bad u la kynjat id u Syn- 
temiar phak shi-kynjat. U Syntemiar u la tyllun 
lykhuit-lykhuit nangta na ranab bad u la kylla- 
maw ha kjat-lum. 

Haduh kine ki sngi, ia kata ka jaka-shong u 
lar ki khot ka ri ne u lum jong u lar. Kata ka 
lyngknot jong u ha ranab lum ka dang-sah 
haduh mynta ruh, bad ki khot ia ka, ka Lyng- 
knot u lar. Bad haduh mynta-mynne, ia uta 
u maw ha trai lum, ki khot Syntemiar. 

XVIII 


KA JYNTHOH BA LA JAH 


Da kaba pynngat ia ka Diengiei, u khun- 
bynriew u la pynkheifi-noh ia ka jutang ba u 
Blei u la iateh bad u briew. Bad naduh kata ka 
por, u briew u la nang-hiar nang-hiar na kata 
ka jinglong-hok bad ka jingtip-jingmane Blei, 
kaba mynshuwa ka sngi. U la sah ha ka dum 
ha ka biej, ha ka palat-ka-paliang, ha ka laid 
tare ruma kum u bamatlah. La synshar sa ka 
khawpud-ka-khaweit, ka tieng-biej ka tieng-kyn- 
sha, haduh ba um nang thiah nang dem, nang 
shong nang sah palei shuh, bad u la shu laid 
lamwir shane-shatai. La u peit ki khmat, la u 
sngap ki shkor, um iohi bad um sngewthuh eiei, 
um iohsngew bad um shemphang eiei. 

Haba u la poi ha kat kane ka jinglong, ba 
kat kane ka khmied-long-bneng bad ka dum- 
dngiem, u la shyngkhan khait, bad u la ieng ka 
kyrpad Blei katba nang la ka buit, la ka lad. U 
Blei u la i bad u la sngewsynei ia u bynriew 
bapli. Kumta u la bthah ia u Khasi bad ta u 
Dkhar ruh ban leit hakhmat jong u halor uWbi 



u lum bajrong. Haba kine baroh arngut ki la 
poi halor uta u lum, u Blei u la paw ha ki. U 
la hikai la bthah, la sneng la kraw iia ki, laisngi 
lairaiet lynter ; bad haba u la lah pynthoh ia 
kine ki aiii jong u, u la ai bad u la phah-noh i’a 
ki ban leit hikai sha la ka jait-ka-kynja. 

Kine baroh arngut, ki la kmen, la sngewbha 
ba ki la nang la tip biang ia ka jingthoh bad ia 
ki aifi ba u Blei u la buh ha ka pyrthei, bad ba 
ki la ioh ruh ia kita ki jynthoh-jyntar ban 
hikai ia la ki para-bynriew. 

Katba ki la nang-Iahiar da kaba sngewkmen 
bad kaba sngewbha, ki la iapoi ha trai jong uta 
u lum, ha kaba la don ka wah-bah ka baiar, 
bad haba ki iohi ba ka shlei-umsaw ki la shyng- 
khan tiaw ban klan sha shiliang. Ki la pyr- 
khat ban iasah-miet-noh hangta ha rud-wah, 
hynrei kata ka khubor bad ka jingthrang jong 
ki ban ioh leit-lam kloi sha la ki para>jait, ka 
kyntuit ia ki ban kyrkieh ban pynpoi kloi sha 
la ka jaka-ka>muluk. Kumta ki la iakut-jing- 
mut ba la kumno-kumno ruh kin shu iajngi 
bam-bam ban dup poi sha shiliang. Bad ki la 
iapyrkhat-buit ban ym pynsniew ia kata ka jyn- 
thoh, ba ioh kin dei um bad ioh kin jot. 

Uta u Dkhar, namar u don u ’hiuhtrong u 
bajrong, u la teh syngit sbak la kata ka jynthoh, 
bad u la jngi la ka jpgi, haduh ban da poi sha 


UO 



shiliang-wah. U la hikai, u la batai ia la ki 
para-jait baroh kat kumba la thoh, bad ki 
briew ruh, ki la roi jingtip-jingoang. 

U Khasi pat, namar um jrong shfiiuh kum 
uta u Dkhar, u la shu dait ha ki bniat !a kata 
ka jynthoh, bad u la jngi la ka jngi. Ynda u la 
poi marshiteng wah, namar ba kata ka um ha 
kham long khriang, bad ba u la thait ba um 
ioh pynhiar-mynsiem bha ba set ka shyntur, u 
la kum noh ka khlieh. Kata ka jynthoh ka la 
jhieh bad u la kum nguid klak. Hangta, u la 
sngew-dukha, u la pisa bad shitom-jingmut ba 
u la duh noh !a ka jynai jong u Blei, kaba long 
ym tang ia u shimet, hynrei ia ki para-jait ba- 
roh. Kumta u la jngi dadien wak, bad u la leit 
biang sha kliar uta u lum ban iapan biang da 
kawei. Hynrei um shym iakynduh shuh ; bad 
u shu wan-phai thylli sha la ka ri ka-muluk: 

Haba u la poi ha la ka muluk-ka-jaka, u la 
khot la lum ia ki parajait, parakher-paramer, 
parashnong parathaw baroh, bad u la iathuh 
ha ki tiakpatiak ia kaba la jia baroh, naduh 
basdang haduh bakut. Baroh kiba iadon hang- 
ta, ki la iasngewsih, sngew-pangnud-pangnam 
ba ki la duh-nob ia kata ka jynthoh na kaba 
kin ioh ia ki laiphew jingnang-jingtip barohi 
bad ki la lum da kawei ka dorbar-bah ha kaba 
u khun-Khasi shityllup u la lapoi-lang^ Hangta 
ki la iakren-iakhana shaphang kita ki aifi ba la 



lathuh uta u nongmihkhmat jong ki, bad ki la 
iabat ha la marwei-marwei hi ia ki jingtip-jing- 
nang kiba ma-u u la iathuh ha ki. 

Te, naduh kata ka sngi jong kata ka dorbar- 
pyllun, u khun-Khasi-Khara haduh kine ki 
sngi, u nguh u mane Blei, u im-u-man ha pyr- 
thei marwei ne bad ki para-jynthaw baroh, kat- 
kum kita ki khanatang bad ki khana-pateng- 
pakit ia ki ain Blei kiba u ioh pateng-pateng 
naduh kito ki ’pakulong-kumak, ki ’meikulong- 
kumah, kiba la don ha kata ka dorbar. Ia kine 
u shon ha la ka dohnud bad u aiti pateng-la- 
pateng ha la ki khun-ki-ksiew ba maki ruh kin 
leh kumjuh. 

Haduh mynta-mynne, na kata ka jynthoh 
ba la kum nguid-noh, ki Khasi, ia u briew ne 
ka briew ki basian-bashalak, banep-baproh- 
jingmut, ki ong u briew ne ka briew uba dap 
shikpoh ka buit. 



U SUIDNOH BAD U THLEN. 


Naduh mynhyndai kulong eh, ka don ka 
khlaw ha Laitryngew kaba ki khot haduh myn* 
ta-niynne ka 'Lawsuidnoh. Ka long ka *law- 
lynnong ha kaba don bun ki dieng-bah dieng- 
san, bad ka long bniap bha, namar ym ju don 
ba leit pom ne pynqgat dieng na kata ka jaka. 
Kata ka jaka kaba dum tiw-tiw bad miet bad 
sngi ; hynrei ia ka khlaw lah ban iohi kyn- 
diang na shaphang ri thor baroh. 

Ka long ruh ka ’law-kyntang, ha kaba baroh, 
bad Khasi bad Dkhar ki pynshet la ka jingngeit, 
jingmane, jingnohkhia ha u Ryngkew-u-Basa 
uba ki khot u Suidnoh. Ki briew baroh, namar 
ba ki la pynkyntang ia kata ka khlaw ht u 
Suidnoh, kim ju shlan ne nud leit leh thala, 
kum ban leit thoh-dieng thoh-siej ; wat tang 
ban shu leit shajan ruh ki tieng ioh yn jia eiei, 
namar ki kheid ba lada kin leh kumta, ka long 
kumba leit pynbyrsieh, ne leit pynthut ia la ti 
Ryngkew-u-Basa, uba la sharai ia ki, bad la ka 
shnong-ka-thaw baroh. 



U Suidnok ruh, khyndiat-pa>khyndiat u la 
nang-ioh nang-ioh burom-surom, ka nohkfiia- 
nohkhriam, ka aibam-aidih, na u briew, haduh 
ba ka nam-ka-burom jong u, ka la par kylleng 
ka snieh jong ka pyrthei. Katba u briew u 
nang-roi ha kane ka pyrthei, katta ruh ka bor 
bad ka nam jong u Ryngkew Suidnoh ka la 
nang phriang. Kumta bun-bun snem u la 
shong-suk kynjai hangta ha ’lawkyntang khlem 
don ba pynthut mano-mano ne khlem don ba 
pynwit ia u. U la im-suk sadhai, ha ka burom- 
surom, ka nam-ka-kyrteng, hapdeng u bynriew 
shityllup ka sla pyrthei. 


Naduh dang nyngkong ka sngi, u Blei, Trai 
Nongbuh - Nongthaw, Nongsam - Nongbynta, 
Nongpynlong-pynman, u la don uwei u kynja 
myntri, ha ka dorbar bneng jong U ; hynrei na 
ka bynta ki katto-katne ki daw kiba sakhi 
pyrshah ia uta u myntri, u la beh bad u la 
shop-noh ia u arsut shapoh khyndai^pateng- 
fliamra. Uta u myntri, ynda u la hiar-nob na 
kat kata ka kyrdan bakhraw,'ka jinglong myn- 
tri ha ka dorbar-bneng, u la sngewjah-burom 
khait, bad u la kyrpad ia u Trai Nongthaw, ba 
un shah la u, ha un wan shong ha sla-khyndew, 
bad Wan-bam wan-dih ryngkat bad u bynriew. 
U Blei ruh u la shah ia kata. 


114 



Ynda u la swait bad wad jaka shoagkyliedt* 
u la wan poi ha ’Lawsuidnoh, Laitryng^. U 
la kyrpad ia u Suidnoh ba un shah fa u ba Un 
shong un sah ryngkat bad u hapoh kata ^a 
khlaw, hynrei un thaw la ka jaka-ka-puta hap<^ 
ramew. U Suidnoh, namar um sngew-phoida 
ban iakhing bad ba um kwah ban bynnud la 
ka poh-ramew, haba u la lade u shong halor, u 
la shah angewbha. Uta u myntri pat, haba u 
fuidnoh u la shah sngewbha, u la krang ia ka 
khyndew, u la pynkylla-krem pynkylla-kroh la 
kata ka khlaw, bad u la sam lyngba ia ka lum* 
ka-wah haduh ba kan da poi sha Pomdoloi. U 
la kylla bseifl ia lade wen-lywen, bad u la dem 
la thiah hangta ter-lyter. Ka tdong jong u ka leit 
poi sha krem Pomdoloi, bad ka khlieh pat, ha 
'Lawsuidnoh, harud-lynti ba leit ba wan ki 
briew. Ha neng-khlieh u krang ia ka khyndew 
haduh ba kan da kylla long kawei ka *liew- 
long heng-ryngheng. 

Naduh kata ka por, Jci briew kiba leit-iew 
leit-hat, leit-siew leit-tda, leit khai-pateng, ne 
leit-trei leit-ktah, leit-lyngkha-risai, haba ki p<« 
hajan kata ka thliew, ki phet raimaw-raidienf 
ba ki tieng ia uta u mrad uba shong hangti 
hapoh krem 'liewlong. Ma-u pat, haba lohi ia kl 
briew ba ki la-Iaid brum-brum, jar ia itto ma iba 
u khatn ijem-rngiew, u kjit siak, kumba kjit ka 
thwei !a i sla dieng, bad u nguid kluk. U la fai- 

leh kumne man ka sngi, bun-bun talew, bun-bun 
bnai. Ki briew. ki la khot ia kata ka jaka ka krem 
thlen bad la uta u mrad uba kylla bseid ki la sin 
u Thlen. Ka jingpynjulor briew, bad Khasi bad 
Dkhar, jong une u Thlen ka la par kylleng, ha- 
duh ba ka leit-ka-wan, ka trei-ka-ktah, ka la 
shyngkhan hi khait. 

U khun-bynriew u la kheih-la-khai, u la 
pyniap ka syiar-ka-sniang, ka masi-ka-blang ban 
kyrpad ia u Blei, Trai Nongbuh-Nongsei, ban 
pynduh-noh ia uta u mrad bambriew. Hynrei u 
Blei, namar u la khlei la ka juban naduh dang 
nyngkong ka sngi, ba un kylla-jutang pat kam 
shonghok. Kumta u la bsiap ka buit-ka-sap ha 
u briew ba un iawad-lad ban pyniap-pynduh ia 
uta u Thlen. U bynriew bad Khasi bad Dkhar, 
u la ialum dorbar bun sngi bun taiew, ban 
wad-lad kurano ban pyniap-noh ia uta u Thlen ; 
hynrei kim lah iapynkut da kumno-kumijo ruh, 
namar yra don bashlan bah leit shur shajan ka 
krem ban pyniap ia u^ Ynda la bun la ka sngi 
la ka ia ba ki iasaid-iawoh, iawad-buit wad- 
dong kumne, ki la iakynmaw ia u Suidnoh, ba 
dei tang ma-u uba lah ban leit ha u Thlen, 
namar ba ki iashong-lang ha kajuh ka khlaw. 
Kumta ki la ai jynkflia ha u, ki la tyi'wa ka 
blang-ka-masi, ka syiar-ka-sniang ba un iarap 
ia ki ban pyniap ia uta u mrad< U Suidnoh* 
uba ia iohi da ka jingsngewsih !a ka jinglehsat 

pynhiarkput jong u Thlen, u la bah-khlieh ba 
un larap la u briew, namar u la pyrkhat ha lade 
ba, lada yn ym pyalap-noh Ja u Thlen, ki briei^ 
baroh kin lut-noh na ka pyrthei, bad !a u pat, 
yn ym don shuh ba burom, ba ai ka khia*>ka- 
khriam, ka bam-ka'-dih, 

Ha kawei ka sigi iew-bahi ba long ka lew- 
blei ha Lynghing<Khongkhen, u Suidnoh, u la 
khreh leit lew la dang step; shuwa ban mih- 
noh na la khlaw u la leit shajan ka ’liewlong 
jong u Thlen bad u la ong : “ Ko um, yn wan 
thied aiu ia phi na iew ki blei ? ” U Thlen u la 
kyndit na bathiah, u ia khih wen-lywen bad 
namar ba u la sngaid than da kaba bam doh- 
briew, u la dam ka khmut-ka-khmat baroh, 
khlem lah khyllie shuh la ki 'niehmat, u la ong 
“To phi um, wan thied tang shilyngkhot ka 
kshong sniang, namar nga la sngewngiah tang 
kane ka doh-briew baroh shikatta.” U Suidnoh 
u la nrih-bak, u la kylla ia lade kum u briew, 
bad u la leit ha u lyngdoh-kiiia 'LawsuidnOh. 
Kata ka rngiew-briew jong u Suidnoh, ka la 
hukum ia uta u lyngdoh ba un shna marmar 
khlem pynslem wat tang shikhyllipmat ruh, 
ia kawei ka shlem, kham pajih na kata ka 
*liewlong jong u Thlen, bad ban shna kawei ka 
nap ka baheh bad bajrong. Haba kata ka shlem 
ka la dep, u la thang da uwei u mawleifi, u 
balieh kshhid-kshuid kum ka kshong-sniaag'. 

had u la phah pyrsut haduh ba un da khluit 
bha tar. Ynda la sdang noh ka sngi, ba la 
sdang wan-iew wan-hat ki briew, u la khap ia 
uta u tnawleifi khluit, u la mareh sha ka ’liew' 
long jong u Thlen bad u la pyrta : " Ko um, 
ko um, kloi ba nga kyrkieh ! Ang, ang, kanc 
ka dob ba phi phah-thied hynne. Nga la ioh 
ruh da kaba kynsai bad ka ba-ibang bha ; 
baroh shi-iew ki la bynnud ba nga lap ba thied 
noh ma-nga ! Phi te, uba la bha bok sat. Ang 
um, ang ! ” U Thlen ba um shym suba-sniew 
eiei ia ka buit-phon buit-shukor jong u Suid- 
noh, u la ang heb la ka shyntur dohweh bad u 
khapbrip ngain-ngaih. “ Pynhap ’um ” u la 
ong. U Suidnoh, haba u khongoid liak, u iohi 
ba saw haih-haih, ba u la ang la ka shyntur 
kaba kat kata ka krem ’liewlong, u pynhap 
pduk ia uta u mawleifi, u phet de soit. Uta u 
mawleih, namar ba u Thlen u kjit, u la poi sha- 
duh ka kpoh, hangta u la thang pynpdung ia ki 
snier-ki-snap baroh, haduh ba u Thlen u la 
sngew ba ym don pyrthei shuh. U la lympat, 
syngngeit ia lade hangta hapoh krem ; la win- 
ka-lum ka wah baroh, la twa ka riat-ka-ram, la 
kyllon sa ka dieng ka maw, la khih u paid-u byn- 
riew bad la ka tieng haduh ba ym don pyrthei 
shuh. Tang shiphang, baroh ka la jem jai, 
kumba ym shym la jia eiei ruh. 

Kumta u Suidnoh, u la leit biang shata sha 
*Uewlong; la u peit u lohi.ba u Thlhn um khih 

um ksar shuh, la u kawang da ka maw<>k^ 
dieng ruh, shu jar-jar ; mih pynbaa tang u 
’kaifi-iong uba her wung-wung. Hangta u la 
phah-tem ka ksing-ka-dhah, ka bom-ka-nakra, 
ban khot ia u bynriew baroh, na kylleng ka sla 
pyrthei, namar ba u la iap u Thlen, ba kin 
wan labam khawai. La win-ir ka pyrthei-ka- 
mariang, ba khih u bynriew, bad Khasi bad 
Dkhar, bad mihngi bad sepngi, ban wan bam- 
khawai ia kata ka doh Thlen. Hynrei, nt^mar 
ban sei ia u Thlen na ’Liewlong ’Lawsuidnoh, 
ka kham-shitom bad ba lada ki briew baroh kin 
leit kiew hangta, ym bit namar ba ka long ka 
’lawkyntang, kumta ki la iamynjur ban leit sha 
krem Pomdoloi, ban sei ia u da kaba ring na 
ka tdong. 

U paidbah ubym tip shuh, bad shynrang 
bad kynthei, bad rangbah bad khynnah bad 
Khasi bad Dkhar ki la iasop ban iatan shabar 
ia u Thlen ; ki la ring-shi-ring ia u, ba un mih 
ka khlieh, haduh ba ki la leit poi sha ka jaka 
kaba ki khot, haduh mynta-mynne ka Dainthleii 
Hangta, ki la leit rah ka wait-ka-tari, ka shang- 
ka-prah, ki la ot tukra-tukra ia ka met baroh 
shilypter bad ki la sam lang ban iabam bad 
Khasi bad Dkhar katba ki iadon baroh. Ki 
Khasi, ki la shet ha la ka rufcom-khasi, bad ki 
Dkhar ruh ki la shet-la-tiew ha la ka rufcom- 
dkhar.. Bad namar ba ki lymun bad ki hang 



la ka doh ki kynja bseifi, ki la bam lut phoifi, 
khlem pynsah wat shidkhot ruh. Ki Khasi pat, 
ba ki kham bashia, bad ba kim ju mlien baa 
bam !a ka kynja bseifi kynja ktiar, kim shym la 
lah ban bam-lut ia kata ka doh>sam ba la ai ia 
ki. Kumta ki shew da ka ding kaba klang kum 
ka la war-ding, ban thang-noh ia kata ka batam- 
basah baroh, khnang ban ym sah-snap eiei shuh 
na u Thlen, ioh un kylla biang. 

Haba ki la dang ialum ialang kumne, kawei 
ka briew, namar u khun-rangbah jong ka um 
shym Ioh wan sha kata ka khawai-dawai, ka la 
buhrieh shidkhot ka doh, ka la song khop da 
ka sla bad ka la thep hapoh pla, ban dup ai la 
u ynda ka poi ha ing. Haba la dep kata ka 
khawai-dawai, ka bamja-bamdoh ki briew 
baroh ki la lapra bad ki la laleit sha la shnong- 
la-shnong, sha la ing-la-sem, da ka jingkmen, 
jingsngewbha ba la lap u nongshun jong ki. 
Hynrei ia kita ki wait-ki-tari, ki shang-ki-prah, 
ki la iehnoh hangta hi, namar kim kwah shuh 
ban rah la kito ki tiar-ki-tar kiba la bit 
snam-thlen. 

Ynda la poi ha Ing, kata ka briew, ka la sel- 
ler la ita i dkhot doh-thlen bad ka la thep ha i 
ruh buh ktung, ba ka sdien ha tyngir, ban dup 
pynshet pynsdieh ynda la wan kam wan duk 
uta u khun rangbah. Hynrei ynda la dap shi- 
sngi ruh ka shu klet, ynda la dap arsngi shu 

kumta, lai sngi ruh shu kumta hi, kambu ahofa- 
tyndep aiu-rc-a!u. Te, ha kawei ka mict, haba 
ki la lohthiah sak-sak baroh shi-!ng^ kata ka 
briew, ka la iohsngew ba ud hi-shi-hi iei-re*ici, 
hangta halor tyngir. Ka la jngoh, la peit bha 
ia ka kyndong-kynshrot baroh, hynrei kam lap 
eiei. Kumno-re-kumno, ka la shim la ita i ruh 
buh ktung, la ka peit, ka lohi pynban da ine i 
bseifi-rit ba i khih lir-shi-lir, kumba i ksaid 
hangta hapoh ruh. “ Waw ko bynriew ! to rap 
lem ma-phi, hynrei te nga la iap la duh>jait 
khait.” Katno ka ta ka briew ka la kyndit haba 
ka iohsngew ia uta u bseih*rit ba u kren kum ki 
briew hi. Te ka la kylli : “ Me dei uei ba me 
shim da kane ka dur bseifi ban wan kiew khyl* 
lah ha ing jong nga ? ” “ Wa ” la ong u baeifi, 
“phim kynmaw shuh ba u khun-bynriew u 
pyniap ia nga, u la iabam, iathang'duh ia ka 
doh jong nga, hynrei tang phi, phi la tyagkai 
shidkhot ? To isynei seh ia nga, to ri, to sumar, 
to bsa to btiah, nga ruh, ngan kyrkhu-kyrdoh 
ia phi, ngan ai-spah ai-hajar, ka ksiar-ka-rupa, 
ka khor-ka-khriam ; ngan pynphuh-pynphieng 
ia ka ing-ka-sem jong phi, ia ka trei-ka-ktah, ka 
khai-ka-pateng, bad phin suk phin saifi kyrhai.” 
Kata ka briew, haba ka la iohsngew shaphang 
ka spah-ka-hajar, ka ksiar-ka-rupa, ku khor-ku- 
khriam, ka la kmen ym tip briew shuh, ka la 
shim ia uta u bseifl, kanla song-khop ha ha 
jaiilsem dhara bad ka la thep-khop hapoh 
synduk. 



Ynda la katto-katne taiew, uta u Thlen ba 
la im biang, u la ong ia kata ka briew : ** Nga 
la leh kumba dga kular, hynrei, nga ruh, nga 
thngan ; pha dei ban ai ’langthobkhlieh ia 
nga ban bam.” Kata ka briew ka la phaK wad 
kylleng ban loh katto-katne tylli ki biang kiba 
thoh ka khlieh. Hynrei haba ka la leit-lam 
sha u Thlen, u la byrngem-byrit ia ka : “ Haba 
nga ong,” u la ong, “ Phan ai 'langthohkhlieh, 
pha wanlam pynban da ka mrad aiu kane”? 
Haba u la kynteit kumne, kata ka briew ka la 
khaweit bad ka la ong : ” Te, ka ’langthoh- 
khlieh aiu kynrad, phi kwah, haba nga la wan- 
lam kine ruh phim treh ” ? “ Sa ia kata ruh 
pham tip ” ? la kynhied u Thlen “ ai ia nga 
ngan bam ia kiba kum ma-pha. ” Haba ka la 
iohsngew, ia kane, bad ka la sngewthuh ba u 
pan briew, ka la suhjer har baroh shirynieng 
bad ka la ong : ” Waw, ko kynrad, naei ngan 
leit ioh ia kaba phi pan ? ” “ Lada pham ioh,” 
la ong u Thlen, “ ngan bam ia pha, ia ki khun 
jong pha, bad ia ki ba ha ing ha sem jong pha 
baroh.” Bad shisha, ka la jia kumta. Hadien 
shisngi arsngi, ba kam ai briew, la iap uwei na 
ki khun jong ka, hadien katto-katne sngi sa 
uwei — kumta ka la iehg ka beh, ka pyniap 
briew, kumba ngi khot mynta ka beh noni^hoh- 
noh, ban ioh ai snam-briew la uta u Thlen. U 
Thlen ruh, u’ la nang khlaifi nang khlaifi^bor ; 
bad ka jingri ia u ruh ka la nang-roi nang-roi 
haduh kine ki sngi. 

Mynta-mynoc, ia kito kiba ri ia u bad ki- 
byib pynbiang ka ai snam-briew, u pynduK* 
pynjot la ka ing-ka-sem jong ki, ne u pynkhleoa* 
raifl ia ki da ka ba pynpaw ia lade bad kylla- 
dur kum u ’kha-thli, ne kum u miaw, ne ha 
kiwei-kiwei pat ki rukom, namar u long u 
kynja-ksuid-kynsha uba kwah ban pynshitom 
bad pynjot ia u khun-bynriew. Ki nongri Thlen 
pat, khnang ban ai jingkhia ia uta u kfii-u^kpa 
jong ki, haba kim ioh ban pyniap im-im peit- 
peit ia u briew, ki shu khap shiiiuh ne ot ia ki 
tyrsim, ne ot ia ki jaift-ki-nep jong u, bad ki 
pung ha u Thlen. Hynrei kine kiba shah ot ne 
khap-thlen, wei kiba dang bat la ka kflia-ka- 
khriam, ki leit pynkit ha u Suidnoh ba un iada 
ia ki kumba u la leh mynhyndai kulong eh. 

Haduh kine ki sngi, kata ka ’lawsuidnoh ka 
dang sah ; don ruh ha ka bun ki kynja ’liew- 
long kiba la twa ha u Jumai. Kane ka khlaw 
ka dang-long hi ka ’lawkyntang, bad ka don 
bun-bun ki diengbah-diengsan. Dang don ruh 
kata ka krem hiamra kaba leit shaduh kretn 
Pomdalci. Ha kata ka jaka kaba ki ot tukra- 
tukra ia ka met u Thlen, bad ha kaba ki lasam- 
doh, dang don tyngkrein kita ki wait, ki shang 
bad ki prah, bad ki khot ia ka, ka Dainthlen. 
Hajan jong ka, don kawei ka kshaid kaba ki 
khot ka kshaid Daihthlen,<^kaba don kawei ka 
thwei ka bajylliew, ha kaba uta u mawleifi u la 

tyllun bad ngam ; bad ha kaba ka dieng lyng- 
khot, ha kaba ki la shaifi-doh, ka la per bun 
sngi bun !a, haduh ba la kit-noh ia ka da ka 
umsaw. 

U Khun Khasi haduh kine ki sngi, u khaw- 
eit i'a u Thlen bad um ju shlan ban leit tang 
marwei shiliang, shanoshano ba kynjah, namar 
u tieng la ki nongri-thlen, kiba mane blei ia uta 
u 'suid-kynsha. Hynrei ia u Dkhar-u-kling, u 
thlen um bam, namarba u la bam pynduh-jait 
ia u, ha kata ka khawai mynhyndai. 

la ki jait syiem, u thlen um ju don bor, don 
iktiar eiei, namar khamtam ia u kynja-syiem u 
tieng shikham mynsiem. Na kane ka daw, kito 
ki nongri-thlen kiba la btai ban shakri ia u, 
haba ki kwah ban beh-noh ia une u ksuid 
bam-briew, ki leit sha u syiem-u-kmie, ki aiti 
ha u ia ki mar kordor baroh, bad u syiem pat u 
ai pli ia ki da kiwei. Kumjuh ruh, haba khap- 
thlen ia u diuhkhlieh ne ia ki jaifi, ki leit sha ki 
jait syiem ba kin thang da u narsaw, ia kato ka 
jaka ba la ot ne khap, bad kito ki briew kiba 
la shah-khap, kim ju lei-lei shuh. 

KI MAW NGUID NONGSHOHNOH 


Mynhyndai eh, ka Nongpriang ka la long 
kum kawei ka nongbah kaba pyniaid bad syn- 
shar ia kiwei kiwei pat ki shnong kiba long 
hapoh jong ka. Ka la long ka shnong ka baheh 
bad ka babun briew ha kaba u nongsynshar, u 
nongpyniaid la kita ki shnong'ki-thaw batofa, 
u la shong. Ka long ka jaka ka babit bha ban 
shna ki kut, ki kharai, ban iatur pyrshah bad 
ban iada na ki nonghiar-thma. Mynta, la kine 
ki kut ki la khyllem bad kita ki kharai ki la 
twa lut, bad hapdeng jong ki, ki ieng sa ki 
*lawbah bad ki bniap-bah, hynrei ki long ki 
dak kiba pynpaw tyngkreift bad pyni shynna 
ia ka burom jong ka thaifl ri War kaba ker 
sawdong ia ki. 

Na ki shnong bad ki jaka ba ka Nongpriang 
ka la dei ban synshar, ka shnong Mawkaliar 
ka la long kawei. Kane ka shnong la ka long 
kum ka. nongkyndong, kam shym da jngai eh 
n|i Nongpriang. Ka la long ka jaka kabyin bun 
briew, ka bakynjah bad kaba tap 4a ki *lawif 



bah ’lawsan suda. Hangne-hangtai don bun ki 
maw ki baheh-baheh, ki baiong ngiw-ngiw bad 
kiba i kumba ki la don hangta bun-bun phew 
hajar snem. Hapdeng kine ki ’lawbah-’lawsan. 
don bun ki lynti Khasi kiba pom kadiang- 
kamon bad kiba leit kut hapoh lyngkh^ ne 
hapoh bri jong ki briew. Ka la long ka shnong 
kaba ieng hapdeng artylli ki lum ki baheh ; 
hapdeng jong kine ki lum, don ka them ka 
baiar kaba dap da ki diengbah-diengsan, bad 
lyngba jong ka, ka tuid ka wah hapdeng ki 
khriang bad ki Ingen. Namar, kata ka jaka ka 
long ka batngen jai-jai bad ka bapyngngad na 
ka jingshoh jong ka jingshit jong ka sngi ha ki 
thaih ri War, la khot ia ka, ka Dymmiew; bad 
ia kata ka wah-duid ruh, ka Umdymmiew. 

Ha kuwei ka sngi kaba rang bha kdiar-kdiar 
bad ka suid bneng ruh ka khuid bha klir-klir, 
kawei ka briew, na Mawkaliar, kaba shong tang 
marwei bad la i khun-rit ba ka sah khunswet 
aah rangli, ka la khreh la dang-step ban leit bri, 
ban leit peit la u krai. Sha khmat ka kieng 
kyndung la ita i khunrit bad shadien pat, ka kit 
la ka khoh-ka-star bad i jasong ba la song bha 
khop hapoh ka dobwai. Hamarba ka bri jong 
k^, ka la long sha shiliang lum, ka la dei ban 
laid lyngba la kata ka Uawdynlmiew ban jam 
sha shiliang ka um-dymmiew. Katba ka nang- 
iaid, ka la nang iaraifi artat bad ia ita i khun," 

ka kynwu, ka kynwa laiphetir jait ban pybmyt- 
lea ia i. Ita i khynnah ruh i kmen i sflgewbha 
la biang, i rkhie iapler iaf^ng, i sha<i-i*kynthifa 
hangta halor ba bah. Baroh arngut^ ihlkmie- 
shikhun, ki la sngew-myllen, khlem poi pyrkhat 
shuh ba ki la p«)i shano. Kyndit kyndit, haba 
ka la poi hangta ha dymmiew la mih laingut ki 
nongshohnoh bad ki ker-kut la ka na shadien, 
sha kadiang bad sha kamon. Kata ka briew ka 
la tieng ym tip briew tip-mrad shuh, ka la 
suhjer baroh shirynieng bad ka la kyiuh that- 
that. Ka la lyndiar kaw ka la march bak-bak 
shaphang, ka la duai Blei bad ka la kyrpad ta 
ka maw-ka-dieng ban iarap-lem. Ita i khun 
ruh, haba i lohi ba ka kmie ka lam, ka lynSiar, 
i lam, i kyrkait lem kum iba sngewthuh la kata 
ka khim jong ka jingim. “Ko um, ko wah, 
ko maw, ko dieng,” ka la pyrta “ to khmih, to 
i lem ma-phi la kine ki dusmon shisngi, kiba 
shu ap tang ban bthat ia i mynsiem jong ki 
khlem-bor khlem-iktiar, ki kynthei ki khynnah; 
ko maw, ko dieng, to nguid ia ki.” Kita ki 
nongshohnoh, namar ki sheptieng ioh-lap ba 
wan briew, bad kin shu pynlehnohei kat kata 
ka kabu, ki la mareh mar-mar ban phalup ia 
ka da ki diengduh tylli. Katba ki dang iatur 
kumne roit-roit, ki la ryngkang nalor ka 
dieng-ka-maw baroh, bad hamar ba uta uba na 
kamon bad na kadiang kin sa lap, ki sah kut 
tden halor ki maw, khlem lah khih shuh. Uta 

uba nadieja pat, haba u la iohi ia kata ka jingjia 
u her-Iap her-im, u phet lailum-laiwah ba u 
tieng ioh kan jia kum kata ka apot ia la ka 
met. Kata ka briew pat, haba ka sngew bym 
don ba beh shuh, ka phai dien wak ; ka la 
lyng-ngoh ngaift ba kita ki nongshohnoh ki la 
shu jah la ka jah jyndam, bad ka sa sngew hiar- 
mynsiem biang-jrut. 

Kita ki briew baroh arngut, ki la kylla-maw, 
bad haduh mynta-mynne, ki ieng kumjuh, 
baroh arliang lynti, halor kita ki maw ba ki 
sahkut ; bad ka dur jong ki ka dang sah haduh 
kine ki sngi, ba ki Ieng bad ki bat la kita ki 
diengduh tylli. Ki briew kim ju kham leit-koit 
sha kata ka thaifi ba ki sheptieng wat tang ban 
iohi ia kita ki mawdur-briew ruh. 

XXI 


U KLEW BAD KI SYNTIEW TYRSO 


Mynba dang lung ka pyrthei, haba ki sim- 
ki-doh baroh ki dang iasngewthuh kawei ka 
ktien, la don ha kawei ka khlaw kaba^ha ranab 
Lum Diengiei, ka hima ki sim bad ki kynja ba 
don sner baroh. U syiem jong kata ka hima u 
la long u sim uba haduh mynta-mynne ki khot 
u Sim Syiem, bad kat sha ba u leit, don borabor 
ki nongbud-nongsynran. Baroh ki sim-ki-doh, ki 
burom bad ki ieid ia u, namar u long u babha 
bad uba kit-khia la ka hima-sima, na ka bynta 
ka jingbha jong u khun-u-hajar la jong; bad 
namar u long ruh u babiria ka ktien-ka-thylliej 
bad uba iabeh-iatur ha ka shitom-shijot. 

Hapdeng kine ki sim, la don uwei uba sngew- 
meng sngewsarong bad sngew tang manga. U 
kwah ban pyni ia lade ba u long uba kham- 
tip kham-nang, kham-heh kham-rangbah, bad 
kham-bha-dur bha-dar bad ia ka jaift-spong 
lyngngeh, ban ia kiwei pat. Kumta ym don 
mano mano ruh ba lah ban pyniadei>-jingmut 
bad u. Ha syngkai ti phong la ka saia kaba 

sakther, ba teng-teng haba u shad-u-king ka. her 
ther-ther haduh ba ym ju don ba shlan leit 
shajan jong u. Hynrei kane ka jingbymialeit- 
iawan jong ki para-sim para-doh jong u, ka la 
pynsngew-sarong bad pynsngewbha ia u, namar 
u la tharai ba baroh ki shynrain bad kim nud 
leh thala-thalein ia u. Ka kyrteng jong une u 
sim, ka la long u Shadkyrtoh. 

4 

Te, ki sim-ki-doh kiba la ithuh bha ia ka 
jingmeng jingsarong jong u Shadkyrtoh, ki la 
pynkhyllew ia u laiphew ka jait, bad haba ki 
iohi ba u kiew-’langtylli khlem sngewthuh ia 
ka biria jong ki, ki iarkhie bat-kpoh bat-snier, 
man la ka teng. 

Ha kawei ka sngi, ka Shakyllia ka la leit sha 
u bad ka la ong: “Ko ’rangdajied ba la J^ha 
bha sngi ka kmie, ki syiem-ki-patsha, bad ki 
bakhraw-batri ka hima-sima ki la rai ban ai ha 
phi ka nam-ka-burom ban ioh leit ha tyngkong 
ing jong ka sngi ban leit-nguh leit-dem ia ka, 
jait kaba la leh bha katne ia ka hima pyllun 
baroh kawei.’* Nangta ka her-noh thor sha la 
ki paralok, U Shadkyrtoh pat u la kmen la 
sngewbha haduh ba u la jaw-ummat brup. 
Kumta, u khreh-u-khrum, u riam-u-beit, bad u 
spong bha phar lyngngeh. Nangta u her thur 
sha sahit. U Simkyllai Dohdit bad u Sim Soh- 
phoh kiba long ki nongthawbuit-shukor, haba 
ki la iohi ia kane, ryngkat bad kiwei-kiwei pat, 

ki la iarkhie iapang-Iapler. Ki la nang-tharai 
ka u Shadkyrtoh u tang shu her shipor arpor 
un wan hap pduk, hynrei ki la iohi pynban ba 
u la jah jar shapoh thwei bneng. Baroh ki la 
ialyngngoh khlem,nang kren shuh. 

U Shadkyrtoh pat, u la her-shi-her haban da 
poi top ha phalor-ing ka Sngi. Hangta u la leit 
ha tyngkong-ing bad u la nguh la dem ia ka 
kumba la bthah ka Shakyllia. Ka sngi pat, kam 
shym la pyrkhat eh ia kane ka jingleh-burom 
Jong u, hynrei ka la shu sngewbha ban iakyn- 
duh ia u ’riewphylla uba la wan poi na ka ri 
bajngai. Ka la leh burom-surom ia u, bad ka 
la ai hukum ha la ki shakri-shakor baroh ba 
kin burom bad leh don-akor ia uta u mynder. 
Ynda u la sah katto-katne sngi ha ing Jong ka, 
haba ka la iohi ba u long u bakhyllew, maka 
ruh ka la sdang ban pynkhyllew. U Shadkyrtoh 
u la sngewbha ia ka, bad u la kyrpad ba kan 
shah ba un shong-noh bad ka, ba kan kheifi ia u 
kum u para. Ka Sngi, kaba la ju shong marwei 
marwei tang bad la ki mraw-dkhar, naduh ba 
ka la beh noh ia la u para, u Bnai, ka la sngew- 
bha haduh katta-katta ba don uwei pat uban 
long kum u para uban khmih ban i, ban sumar 
ban iada ia ka. Kumta ka la ieid la burom ia u 
la biang. Bad namar-ba ka tieng ba ioh un phet- 
noh, namar u Shadkyrtoh u la long ym tang u 
bakhyllew, hynrei u bathut kum u *lci-Synteng 



bad u bakjeb borabor kuna u soh-pyut pyndem 
dobwai, ka la pynmyllen ia u da ki bar rukom 
ki buit-ki-lad. Kumta, teng-teng ka la klet-noh 
ban pynshai-pynshit, ban pynsyaid-pynknaen ia 
ka sla pyrthei. Ki dieng-ki-siej, ki syntiew-ki- 
tkud, ki soh-ki-pai, bad ki jynthung-jyntep ka 
pyrthei baroh, kim heh kim san, kim shylluit 
kim phuh shuh, namar u lyoh u kah sngop ia 
ki ; u slap-u-phria ki shoh Iwet bad ki pynpyut 
ia ki, ka Iyer pat ka sympat ia ki bad kadiang 
bad kamon, haduh ba baroh ki jingmih bairn 
na ka khyndew ki shu iarain ia ka, khlem lah 
san lah heh. Ynda ka la long kumne, slem-slem, 
ki mrad-ki-mreng ka khyndew ki sim-ki-doh ka 
suifi bneng, kim ioh bam ioh sa shuh, bad ki la 
ialeit sha u bynriew ban wad buit. 

Haba ki la iapynlong ka dorbar. u briew u la 
tohkit na u laiphew-mrad phew-mreng, na u 
laiphew-sim phewdoh baroh, ia ka daw, ba 
lada u iatip ne iohsngew eiei kumba nam ka 
khlieng-ka-tyngab, shaphang ka jingbymmih 
thikna jong ka Sngi. U Syiar u la tur ha 
phang bad u la pynieng la ka ryndang, u ong ; 
“Ko bynriew, kat kum ka jutang ba la iateh 
te, nga tang shu kynih laisien-laiwat, ka pyrthei 
ka phngaifi bad ka shai-kdar ; hynrei ia ka 
jingmih ka Sngi, ngam lah ban ong eiei, na 
kano ka daw ba kam mih thikna. Tip lehse, la 
leit pynthut-pynwit u Shadkyrtoh?” Kumta 

ki sim-ki-doh baroh ki la iakyndit, bad ki la 
iakynmaw kumno ba ki la biria-kai fa u ShadT 
kyrtoh ban-leit sha ka Sngi. “ Sa tang kawei 
ka buit,” la ong u kbeit, “bad kata ka long 
ban pynwan biang ia u Shadkyrtoh sha kane 
ka pyrthei. Hynrei kaei ka lad ? ” ka dorbar 
kam shym lab shem buit satia, kumta, ka la 
shu pra-noh. Hynrei ka pyrthei ka nang-poi 
sha ka tan. 

Kawei ka tymmen kaba la tip bha i'a u Shad- 
kyrtoh bad ia ki jinglong jong u, ynda ka la 
lah kynshew-kyndiap shi-khiew-ranei-lud u 
Symbai Tyrso, ka la khot ia ki sim-ki-doh 
baroh, bad ka la ong : “ Lada phi kular ia nga 
ba phin ym puh phin ym bam ia u symbai jong 
nga, uba ngan bet ha katei ka lum kaba phi 
iohi ba nga la pynkhreh bha, ngan pynwan 
biang shane ia u Shadkyrtoh, te phin sa iohbam 
ioh-sa biang, namar ka Sngi kan shit, kan pynih 
ia ka pyrthei-ka-mariang baroh.” Ki sim baroh 
ki la mynjur ; bad u Pukni lem bad ka ’Lieng- 
jathang, ki la kular ban phira ia kata ka kper. 
Hadien katto-katne por, u tyrso u la sei sla, bad 
u la nang-san nang-san. Kata ka tymmen pat 
ka ioh-jhur ioh-jhep ei bad ka ioh-jyntah- 
jynber. Haba la biang la ka por, uta u tyrso u 
la phuh-syntiew hai-la-hai. 

Te, ha kawei ka sngi, haba u Shadkyrtoh, u 
dang shongkai marwei, bad u leh syam ia ka 

Sngi, u la kum pyrkhat biang la la ki por bad 
ia ki lok barim, bad la ki jaka-ki*puta, ki 
khlaw-ki-btap ba u ju shangkai kylleng ; katno 
u sngew-kynmaw ieid la kito ki sngi ! Kumta u 
pyndem la ki khmat sha kane ka sla-pyrthei 
bad u lohi pynban ba ha kata ka lum kaba u ju 
leit-kai wan-kai don kaei-re-kaei, ka baitynnat 
la biang, kmur-kmur ka stem, i kumba ka deng- 
ka-kup da ka ksiar shirynieng. Ka dohnud 
Jong u ka la kyndeh tik-shi-tik, bad um shym 
sngew-lah shuh ban shong ha Ing ka Sngi. La 
ka Sngi bapli ka la khroh-la-kjor, ka la kbih la 
u kumno-kumno ruh, hynrei um treh : bad u la 
wan hiar sak-sak sha sla pyrthei. Ka Sngi ka 
la lam la lynfiiar haduh ba ka bneng ka khyn- 
dew ka la dum tlip la ka ; bad ki ummat Jong 
ka, ki U leit hap ha ka met Jong u Shadkyrtoh. 
Hynrei haba u la poi ha kata ka lum, u la 
shera pynban ba dei da u syntiew tyrso! Katno 
ka jingbabe Jong u ! U la kwah ban her biang 
sha ka Sngi, hynrei um lah shuh, namar ki 
ummat Jong ka ki ban-khia la ki thapniang 
Jong u. Ki sim-ki-doh baroh haba ki la lohi ba 
u la wan-phai biang, ki la lakmen lasngewbha, 
bad naduh kata ka por, namar ka jingkhyllew 
Jong u, ki sin kyrteng u Klew. Bad kane ka 
kyrteng ka sah haduh mynta-mynne. 

Ki rong simpyllieng, kiba don ha ka met 
bad ka tdong Jong u Klew, ki long ki ummat 
Jong ka Sngi. U Klew haduh kine ki sngi um 
klet la ka, bad haba u lohi ba ka sdang mih 
mynstep, u shad>u-mastieh bad u tynjuh la ki 
thapniang kumba un her sha ka. 

XXII 


KA KPUT JONG U KSEW 


Shen, nadien ki jingjia kiba la jia ha ka lew 
Luri-Lura, ynda u Ksew u la wan-shong wan- 
sah, wan-ap-ing ap-sem i'a u brie^V, u Sniang 
haba u iohi ia u ba u suk-u-saifl ha ka shong- 
ka-sah, ka irei-ka-ktah, ka leit-ka-wan, ma-u 
ruh u la wan tyrwa ia lade ban shong-noh bad 
u briew. Nyngkong u briew u la ong ; “ Ngan 
leh aiu ia me ? Men trei eiei ruh mem nang, 
men ap-ing ap-sem, men beh-skei beh khiat 
kum u Ksew bad men trei lyngkha-risai ruh 
mem nang ! " Uta u Sniang u la ong : “ A, kyn- 
rad, na ki para-mrad baroh, nga long uba kham- 
bi ( kham-anna, hynrei la katta ruh nga nang 
ban puh ban lur-lyngkha ; te lada phi i syneit 
sngewsynei, ngan shu leit trei ha ka lyrigkha 
jong phi.” Kumta u briew u la shah ia u, ba un 
dup iarap ha ka puh-ka-shoi, ha lyngkha-risai. 

U Ksew pat, haba u la iohi i’a kane, u la 
pyrkhat atnud khia, kumno ban ioh pynhiar- 
kput ia u Sniang, namar dei ma-u uba la 
kyntur bad iuh-beifl nyngkong ia ka ’tungrym* 

bai jong u ha lew Luri-Lura. U Sniang pat, 
um pyrkhat eiei, lait-tang ka shong ne thiah 
thad-sngi haba la kdang ka kpoh. 

Ha kawei ka sngi u kynrad jong ki, u la 
phah ba kin ialeit iatrei lyngkha, ban leit puh 
leit shyrti, shuwa ban bet ia u symbai, ia ka 
phan-ka-shriew. Ynda la poi ha lum, u Sniang 
u trei khui ; u kyntur bad puk-bad-puk baroh 
shisngi ; hynrei u Ksew pat, u leit thiah skui- 
skui hapoh syrngiew bniap-dieng, hangta harud 
lyngkha, bad ynda la ngiah ka thiah, u Shang- 
hai kylleng la ka lum-ka-wah haban da biang. 
La u Sniang u iawer ia u ban iatrei iaktah, ban 
iarap lem ia u, u phai pynban da ka lyngkdong, 
Kamta u Sniang u la shu sngewjew mynsiem 
marwei marwei. Ynda la premmiet, shuwa ban 
wan phai-noh sha ing, u ksew u leit iuh lin 
halor kata ka jaka ba la lah kyntur u Sniang. 
Baroh arsngi laisngi, u Ksew u la shu iai-leh 
kumne, haduh ba uta u Sniang u la atnud 
khia, bad u la b^rngem ba un iathuh ia kata 
baroh, ha la u kynrad. Haba u la mudui ha 
ing, u kynrad u la khot ia u Ksew bad u la kylli 
tohkit : “ Sha ! pleng, mem ju trei, me shu 
thiah, shu makia kylleng-kylleng baroh shi- 
sngi ? Pleng ! da kumta mo, me shukor ia 
nga ? ” “ To leit ngeit phi kynrad,” la ong sa u 
Ksew, “phi ngeit sa ia u Sniang biej, uba tang 
ka kyrsum-ktieh bad ka thad-sngi an^-ang ? 

Dei ma-u keiifl uba shu thiah bad makia kyl* 
leDg. Wat ngeit phi ia une u thok-u-shukor 
ttba shu pynshoi ia kiwei.” Kumta u kynrad u 
la shu phah-noh ia ki, da kaba kyntu ba kin 
iatrei-hok trei-minot ia la ka kam-ka-duk. 

Kum lashai, haba ki la poi biang ha lyng- 
kha, u Sniang u la trei la ka trei, u Ksew pat u 
shong. “ Ale, me ong,” la ong u sniang, “ iarap 
lem ban khyllie ia une u maw.” “ To khyllie 
khyllie ma-phi seh,” la phai-ktien u Ksew, 
“ nga ngam ju nang te ka trei lyngkha ! ” Bad 
u thiah la ka thiah. Hangta u Sniang u la 
sngewatnud-khia bad u la pyrkhat ha lade : 
“ Ba un da thok da shukor eh da une te ngan 
id-iap.” Ynda la premmiet, u Ksew u leit iuh 
biang ia ka lyngkha baroh ba ’la kyntur u 
sniang, bad u leit phai sha ing, u iaid nadien 
nadien u Sniang. Tang shu poi top ha ing, u 
Sniang u la iathuh baroh ia kaba la jia, ha u 
kynrad, bad u la ong : “ Ko kynrad, lada phim 
bishar hok ia kane, te ngam treh leit trei ryng- 
kat shuh bad une u jaipdeh-jai-sngi. Nga ruh 
ngan shu leit thiah baroh shisngi kumba leh 
ma-u.” “ To niuma,” la ong u briew, “ lashai, 
ngan leit khmih ia ka lyngkha.” Bad u la 
phah bam, phah thiah noh ia ki. Dang step 
phyrngab ha kata ka step, u kynrad u la khreh 
la khrum ban leit lyngkha; u Ksew bad u 
Sniang ruh ki la iakhreh ban mih. Ynda la poi 

ha lyngkha, la u peit kylleng, u iohi ba bun tang 
ki dienjat-ksew suda. Kumta u la ong ha u 
Sniang : “ Me uba jler thylliej bad uba lamler, 
namar me la shu pharep-bein i'a u Ksew. 
Khmih kine ki dienjat, ym kham bun ki jong u 
Ksew ban ia ki jong me ? Naduh mynta, u 
Ksew un shong ha tyngkong, marjan bad nga, 
hynrei mame, men shong ha khrum, bad men 
bam men dih da kiba la tam-kyntait na u Ksew. 

Naduh kata, u Ksew u sa long kham halor 
ban ia u Sniang, bad u briew ruh u kham 
ieid ia u. 

XXIII 


KUMNO KA MI AW KA WAN SHONG 
BAD U BRIEW 


Mynkulong eh, ka miaw ban lait na u ksew 
uba la sni ia ka, bad uba la buh-shun thlong- 
mluh-thlongsying, ban ioh pyniap bad pynhiar- 
kput namarba ka la pynshoi ia u khla, ha ka Jew 
Luri-Lura, ban beh-basa bad pynher-iap pynher- 
im ia u, ka la leit shong-shakri ha u khla, jait 
ba u bakhraw-bor khraw-tyrpeng, un dup iada. 
U Khla ruh, jait ba ka long ka riewkynthei, u 
ri u sumar bad u iada ia ka ; u la hikai ruh ia 
ka ban kem ia ki sim-ki-doh, ki khnai bad ia 
ki kynja-mrad ba kham-rit kat kiba ka khara- 
khraw-bor. Ka khla kynthei pat, ka pynhikai 
ia ka kumno ban thap, ban kem bad ban pyn- 
iap. Ka miaw ruh ka la sngewjuh sngewsuk 
ha la kata ka jingim. 

Ha kawei ka sngi, uta u khla u la sngew- 
pang malu-mala, hynrei um pynsngew satia bad 
u shang-u-makia hi kylleng baroh shimiet. 
Ynda la poi ha ka kre,m ynda la Jan kynjat- 
shai, u la sngew bym don pyrthei shuh. Kumta 

u la shu thiah baroh shisngi khlem bam khlem 
dih. Haba la premmiet, u la sngew-suh-khriat 
bar, bad u khynniuh baroh shirynieng. La ki 
la pynsop pynkup ia u katno-katno ruh, ka leh- 
nohei, bad la ki tyrwa eiei ban bam ruh um 
treh. “ Te ynleh noh kumno? ” la kylli-duh-lad 
kiba ha ing-ha-sem. “ Sliew da ka ding,” u la 
ong, “ Wow, ka jingsuhkhriat jingsuhjer ka- 
bym lah batai-satai shuh.” “ Hynrei, yn ioh 
ding nangno ? ” la kylli ka khla kynthei, “ lada 
nga leit wad na u bynriew ruh, un beh bad un 
pynfap ia nga ” “ Phah da ka miaw,” u la ong. 
Kumta ka miaw ka la leit. 

Haba ka miaw ka la poi ha tyngkong, 
namarba ka fiheptieng ia u ksew, ka la pyrta ia 
ki trai-ing, bad ki la khot ia ka ban rung 
hapoh. Hangta ka la lap ia ki ba ki dang 
iabam-iasa, bad ka la iapan-ding. Hynrei ban 
mih-noh haba ym pat dep bam syndon, ki 
khein ba ym bit, ba ka long kumba pynbud-um 
thet ; te, ka la shu shongkai syaid-ding harud- 
dpei, bad ka la ktha myllen ia ki shyieng-doh 
ba bret ki trai-ing, bad ka la bam ia ki soh- 
khawja ba hap ha madan. Ynda ka la shong 
kumne shipor harud-dpei, hajan ka ding ba- 
syaid, ka la sngew-samthiah bad ka la iohthiah 
jar. Haba ka sngew ba la suhkhriat, ka la kyn- 
dit, hynrei ka ding ka la lip. Kumta la kan 
leit-phai pat sha ing u khla ruh ka sheptieng$ 

namar ka la jah slem than bad khlem ding ; te 
ka la shu shong-khop hajan mawbyrsiew. Myn- 
step ynda ki trai-ing ki la khie-thiah bad ki la 
khreh ka ding-ka-theh, ka shet-ka-tiew, ki la 
shem bd ka miaw ka dang Toh thiah khur-khur, 
ki la kyrsiew ia ka da kaba jyllud ia ka met-ka- 
phad. Ka miaw ka la sngewtynnat eh ia kata 
ka jingsyrpud-syrpai bad ka la ong : “ Ko khun- 
bynriew, phin khot-noh ia nga ban shongryng- 
kat sah-ryngkat bad phi ? Ngan ri ngan sumar 
ia ka ing-ka-sem, ia ka bum-ka-dih, ka thiar.- 
ka-sup jong phi, na ka khnai, na u khfliang-u- 
ktiar, na u wieh-u-bseiii baroh.” U khun-byn- 
riew ruh u la mynjur bad u la ong : " Lada phi 
sngewjuh te yn lei ka ? ym rat da duk da 
kyrduh na ka bam miet-step jong phi.” 

U khla pat, bad kiba ha ing-ha-sem jong u 
baroh, haba ki iohi ba ka miaw katno-katno 
ruh kam wanphai shuh, ki la bitar atnud khia. 
'* Ngan tang shu lap,” la ong u khla, ” ia kane 
ka haram pohrati, kaba iehnoh-bein ia nga ha 
ka pang-ka-jhia, ka shitom-ka-shijot, ngan ktha 
haba kan da Iwet bad shyieng bad shruh bad 
ngan nguid tyllan-snep tyllan-snieh.” Naduh 
kata, u khla u shun ia ka miaw, shi-thlong mluh 
thlong sying; hynrei ka pat, ka shong-ka-sah 
bad u khun bynriew, bad ka suk kynjai. 

XXIV 


KA KPUT JONG U KHLA lA U BYNRIEW 


Naduh ba u Khla, u la shah-shukor ha u 
bynriew, ba u la jan dkut-ei la u thylliej, da 
kaba leit jliah ia ka sdie-ka-wait ba la pynap 
dienpom ha trai ka Diengi’ei, u la kan tiaw, bad 
u la buhnud ban ioh-pynhiar-kput. Kumta, u 
shu iai-ap ban ioh ka lad ka babiang. 

Haba ka Diengiei, ka la kyllon kram, bad la 
kheifi ka jutang ka hukum Blei, ka pyrthei 
baroh ka la kulmar-wit. Ym don ba tip, ba 
kit-khia shuh la ka jong ka kam-kynti; baroh 
uba kwah ban leh trai-khlieh suda bad ban 
pyni la ka buit la ka sap, la ka bor-ka-sor, la ka 
jingnang-jingtip, haduh ba ka pyrthei la imat 
kumba kan ngop. Haba u Blei u la iohi i'a 
kane, u la lum kawei ka dorbar pyllun ha kaba 
baroh u laiphew jynthaw u la ia poi lang. 
Hangta, u la pynpaw ia la ka jingthmu, ba 
khnang ban ym mih shuh kane ka jingkulmar 
kaban pynjot ia ka pyrthei-ka-mariang, un ai 
ha uwei-pa-uwei u jait-mrad jait-jynthaw, ia la 
ka $ap-ka*phong, kumta ba yn ym don shuh 

kiban lah ban leit i'aiulia ne mushlia ^a. ka bot- 
ka-iktiar jong kiwei pat. Kumta, u la sam la 
ka bynta bynta ; ha u briew ia ka sap-ka-phong 
ba un long u basngewthuh-bashemphang bad u 
babha-briew lymphuin ; ha u Hati ba un long 
u bakhlain, ba-met-bah ; ha ka skei-ka-sier, ba 
kan long ka basting-basted ; ha u myrsiang bad 
u bsein ba kin long ki basian-bashalak ; ha u 
khla, ba un long u basianti bad u bajem-kjat 
jem-kti haba iaid ba ieng; bad kumta ter-ter. 
Bad ka dor bar ka la wai-noh. 

Haba u briew u la poi ha ing, u la iathuh 
ha la ka kmie ia la ka sap-ka-phong baroh ba 
u la ioh. Ka kmie ka la sngewbha la biang, 
bad ka la sngewphuh-mut-phuhmat haduh bym 
lah ong shuh, haba ka la pyrkhat ba ym don 
bad yn ym don lano-lano ruh ki jynthaw ha ka 
sla-pyrthei, kiban kham-nang kham-stad bad* 
kham-bhabriew ban ia u khun jong ka. Hyn- 
rei, kyndit-kyndit, ka la ong : “ Ko khun, phi 
la palat ka jingnang-jingstad bad ka jingbha- 
briew ruh, ia u laiphew jynthaw, hynrei phim 
don jingkhlaifl bor satia ha ka met babha-briew 
jong phi, te kine ki mrad kiba kham-khlaifl 
kham-heh kin sa lehbeifi bad kin thombor ia 
phi. To leit mareh biang sha ki Blei bad to 
pan na Ki ba phin long de u bakhlaifi.” Bad 
kumta u mareh bak-bak ban leh kumba la 
bthah ka kmie. 



Haba u la poi ha ka jaka shong-dorbar, u la 
lap ba ki Blei ki la khreh ban leit-noh. La kat^a 
ruh, u shur shajan khlem riej, bad u la kyrpad 
ba kin ai ha u sa ia ka jingkhlaifi. Hynrei ki 
Blei ki la ong ba un wan pat ynda kum lashai 
bad kin ai khlem pep ia u, ia kaba u kwah. 
Uta u briew, u leit-noh da kaba suk-mynsiem 
bad da kaba kyrmen ba naduh lashai un sa long 
ym tang u banang-batip bad u babha-briew, 
hynrei u bakhlain-bor khlaifi-sor ruh. 

U khla uba la nang iaid suki-suki da la ki 
kjat bajem, narud narud lynti, haba u la iohi ia 
u briew ba u leit phai-kylla bad u march stet 
sha ka jaka shong-dorbar, da la ka buit sianti, 
u la luba ia u, bad u la bud sor-sor nadien. 
Kumta haba u la iohsngew da kaba sngap-siar, 
ia kata ka jingiakren, ba u Blei u kular ia u 
briew ban ai ka jingkhlaifi, u la phet-noh-sor 
da kaba iaid buhrieh bad da ka buit-sianti- 
sniew jong u, u wad buit ban shukor ia u ban 
ioh pynhiar-kput. Baroh shimiet um shym la 
nang-thiah nangdem shuh, u la shu iaid pyr- 
khat shane-shatai. Tang shu shai phar, la dang 
step phyrngab, hamar ba la mih ka sngi, u leit 
sha khyrdop ing u Blei 'bad u bthah ha u nong- 
ap-khyrdop ba un leit iathuh ba kat kum ka 
hukum jong Ki, u la wan. Bad u nongap-khyr- 
dop u wan-phai da kaba ong : “ To khie leit 
suk leit biang, naduh mynta men long u ’rang- ' 

khatar-bor khatar-sor.” Te u khla u la htii 
phai-noh sha la krem ; u la sngewsarong sngew- 
phuhmat ba u la ioh-shukor kylliang la u byb^ 
riew, bad ba u la long ruh uba kham-kblaiS 
khatar-shah ban i‘a u. 

Katba u dang laid sammiit kumne marw^i- 
marwei, bad u pyrkhat biria ia kaba u briew 
un dum-buit haba un poi ha dorbar u Blei, u 
iohi pynban uthie-thie ba u la wan ban leit sha 
ki Blei. Kumta u la ap hapdeng lynti, bad haba 
u briew u la poi, u la talain la u tdong bad u la 
ong : “Mynta mem lait shuh na ki tyrsim bad 
na ki bniat jong nga. Na ki Blei nga la ioh ka 
bor-ka-sor kaba la thew ym duna khatar-bor. 
La me stad-me-nang katno-katno ruh me long 
ha ki kti jong nga.” Hamar hangta u rynsied 
ia u briew ha doh pum. U briew pat, haba u 
iohi ba u khla un sa rynsied, ka jingpyrkhat 
jong u ka kham stet ban ia ka ’leilieh, u shong 
noifi ; nangta u ieng joit bad u mareh stet sha 
ka jaka shong u Blei. U khla namar ba um pat 
lah ban thew bha ia la ka bor thymnsai bap 
antad ia ka jingjngai, u la kum rynsied bakla, p 
la tyllun lai-baji saw-baji bad u la hap jrak 
hapoh khap. 

Haba u briew u la poi, bad u la iathuh la ka 
daw ba u la paw hakhmat ki Blei, ba a wan 
katkum ka kular ba la iabuh, u Blei u la sngew* 
salia bad u la ong : " Me uba thlia than, 



pat me kwah ? Mem pat hun ia ka jingkhlaifi* 
bor ba nga la ai hynne ? ” Khliak, u briew u 
poi kynmaw ia ka jingkob-sarong jong u khla, 
bad u la iathuh ia kaba la jia baroh. U Blei u 
la sngewsih ba u khla u la shukor ia u, hynrei 
ban knieh-noh ia la ka jingai, um kwah shuh. 
Kumta u la ong ha u briew : To shim kane ka 
ryntieh bad kane ka ryngkap. Kine kin long 
ka bor jong me, namar haba u khla ne kiwei- 
kiwei pat ki mrad-khlaw kin thap ban thorn, 
ban iuh-bor ia me, siat da u khnam prak — To 
khie, to leit-suk, to shong-suk, to im-hok to leh- 
hok; Ngi la ai ia me, ka buit-ka-stad, te to 
pyndonkam bha ia ka.” U briew u nguh ngon 
arti-arjat bad u leit noh. 

Te naduh kata ka por, la wkhla u long u 
mrad khatar-bor, hynrei u briew pat u long u 
'rang-khatar-buit. 

U Briew, u Khla bad a Myrsiang. 

Haba u khla u la tip ia kane, u la jew slam 
kumba bam sohmyndong. U la nang-atnud 
atpttd ia u briew, bad u la wad ka kdong ka 
babiailg ban ioh-pyniap-noh ia u. Katba u 
nang-iaid wad bnit wad lad kumne ia ka lum- 
k%*wab4 ka shnong^’ka-tbaw, ban lakynduh ia u 
i^d'U'jhad u^n ai-buit ai-lad la u* u la wan 
jpai ba kawei ka jaka ba la shna malti^tjtala 
kpm ka‘setb*biang; bad baagta \i la ibhi tadg 

kawei ka blang ba la teh, kaba pab angewi^# 
sagewum-myiisiem haba ka iobi la a. Haagla 
u khla u la pyrkhat ba la kumno^kamno t\nk 
kata ka blang ka del ban long ka jong n by»^ 
ricw, U uba u shun thlongmluh thlongsyiug* 
“Ngan bam-noh ia ka” u la kren wei-briew, 
“ bad haba u bynriew un wan, un kbuslai w« 
sngewsih ba um shem shuh ia kaba u ri-u-sumar 
na ka bynta ia lade. Wat la ngam pat ioh bah 
pynhiarkput ia u haduh ban shim-noh !a i 
mynsiem, bad ban bam-shngiam ia u dohnud* 
dohnam jong u, hynrei ngan shu pynkordit bad 
ieng-pyrshah ia u borabor, ban khang'lad 
khang-lynti ia ki kam-ki-jam jong u baroh. Ki 
khatar-bor jong nga ki kham-khraw ban ia 
ki khatar-buit jong u. “ Bad u sied artat pum 
ha ka blang. “ Me-e-e-e-eh,” pah ka blang j 
“ khr..’.r...r...up ” riew ka jingsawa. La u phai 
ban mih-noh, um shem jynkhang shuh. ” Ddr 
lanot!” u la ong, “la shet-shukor u bynriaw. 
Dei pynban ha ka jynriam ba nga wan ngat. 
Jahare ! Katto te nga la sepei la ka sngi ! ** 
U la kyndar ir-shi-ir ia kata ka jynriam, hynrei 
lehnohei ; u bapli u la pang-ei sa ka met^ta* 
{i^ad, bad u sngew kumba la kheifl ki shyieni'’ 
ki-shruh baroh. Kumta, u la shu shong byn* 
Siaw ban pyrkhat la kata ka shem ku^ar-jdl. 

Hamar kata ka por, la wan poi s^a|3l^hf 
ii^ta, u rakho uba hiah la ki jynri“jynd^j|.l^ 
|]^nbam-phlang la ki. *‘Ko bynriewi^* U 



u khla, “Shano men left ? Shano men ialam !a 
kito ki blang-ki-masi ? A ! ki la shu iap-ei ! 
Mem ‘iohi ba kane ka thaid ka dap tang da ki 
jynriam suda ? Uei uba wan pynap dusmon eh 
katne-katne? Peit, manga ruh nga la $ah-kut 
hangne ! Kham-bha ba me leit ialam i'a ki sha 
kawei pat ka jaka/’ Kumta u briew u ting-noh 
la ki jynri bad u pynkdat ia ki shawei pat. 
Hynrei u khla u la khot ia u bad u la ong: 
“Khnang ba mame, bad kito baroh kiba me 
ialam, kin dnp lait na ka apot sepsngi kaba 
kum ka jong nga, nga la bthah la pyni ha me 
ia ka bashisha, hynrei me pat mem isynei lem 
ia nga uba la shu shah-set khama-kha khlem 
ka pop-ka-sang jong nga ? Mem isynei ban 
pyllait ia nga ? " 

“Ka dei hok ba men iap-thngan Xapsdot 
hangto, namar lada nga pyllait, wat ia nga ruh 
men bam shngiam rai,” la phai-ktien sa u briew. 
“ Ko khun-bynriew,” la ong sa u khla, - “ me 
kren-beih lei kumta ia nga u biej-u-anna bapli, 
uba khlem jingnang-jingtip. Nga kren hok te, 
wat lada me ong ba ngan da smai da spot ruh 
nga kloj. La katno sien me la ju shem ba nga 
la thok la shukor ia me ? Me tharai ba ngan 
haram haduh katta, ban pyniap la u nongleh- 
bha-lehisynei la jong? larap seh, khun'-bya- 
riew, lack me ruh me poi ha ka khim, ka 
shyngfchan, wat la ka jong ka jingim ruh ngan 
Haba u la iohsni^w ia ki ktian hok 

kiba kat kine, u briew u la ong : To to, |ait 
me la kren-hok katta, haduh ban kynjoh sfea 
ka smai-ka-spot, ngan pynplie," u rab amt 
joit ia ka jynkhang. Tat shu lait bluit, ba M 
sngewshngaifl la ka krung, u khla u la byrngem- 
byrit ia u bnew. “ Ine-shi-ine,” u la ong, ‘*naduh 
nyngkong ka sngi, i pynwit ia nga khia-sbi- 
khia, mynta te ngan shu bam tyllan-snep tyl- 
lan-shyieng.” “ Khun ka haram pohrati ! ” la 
kynhied u bnew, " me sngewhok hi ban bam la 
nga uba la pyllait la me sa na ka said ? Kumne 
ka smai-kd-spot, ka ’tienhok-’tiensot jong me 
ka kut ? Ia, ynda ialeit sha u nongbishar uban 
rai da ka ’tienhok ka juban-hok.” 

Haba la poi hakhmat kawei ka dieng-jri ka 
baheh bad iar bha, u bnew u la ong : “ Ko 
’nia-kha to pynbishar hok maphi seh, haba nga 
la leh bha ia une u khla, ba nga la pyllait ia u 
sa na ka said ruh, u nang-mut sa ban bam-doh 
ia nga ; sngew-shong-hok hi kum kata ? ” Ko 
'fii la ” la ong sa ka dieng, “ ba u leh alu u 
bynriew ia phi ? ” “ Ba u im tang, ka shet-shu** 
kor,” la ong u khla. “ Katba nga dang iaid la 
ka lynti, ha la ka kam-ka-duk, u pynap4alv 
pynban da ka jynriam bad hangta, nga la ngat 
khung-lykhung ; la nga ksaid, la nga khih, la 
nga thorn (|a ka bor ruh ym long eiei; te, sa 
pyllait une u briew.” “ U briew,” la kem 
sa ka dieng, ” u dei u nongpynduh^pyajot 
rtgi baroh. Naduh dang sdang ka pyrthei*ka^ 



mariang, u pom-u-mait Ja ka jait-ka-kynja jong 
nga ban thang diengiap ha dpei, bad katba 
dang don une ha sla-pyrthei, ngi baroh ngin 
shu iCap shu duh-ei. Bara rae la ka bara.” Haba 
u khla u la raut ban troh-raew, u briew u la 
ong : “ Da sngap la ka nia, kumno rae shu sngap 
tang ba rai ka kynthei ? Ma>ka, ka tip tang ka 
shet-ka-tiew, tang ka ap-dpei ha ing.” “ Balei, 
balei?” la pyrta u Mawlong uba don hangto 
hajan. “Bishar lera raaphi,” la ong u khla, 
“ balei ngan ym bam ia une u briew uba la 
shet-la-shukor ia nga, uba la buh jynriam- 
jynpah ban pyniap ia nga?” “Ban iakren ia 
kata baroh,” la ong sa u Maw, “ long pynban 
kumba pynsah nangang*nanghap, pynjrong- 
thylliej ia lade. Khmih shathie sha riat rae 
iohi ? Ki thie ki kur-ki-jait jong nga byllai- 
stai, ki pait ki phret haduh ba la i-pangmet-jhor, 
ba u tih, u khyllie u bynriew, bad kine baroh 
hangne u shoh, u tied haban da biang da 
biang, tang ban shu lehbein lehsat. Lada 
dang-im hi une ha ka pyrthei, ngin yra neh- 
shong neh-thiah shuh, bad ngin sa shu duh shu 
jot<^i khama-kha. Bara rae ’um*’la la ka bara.” 
U khla n la kyryait-bniat trut-trut, bad u la 
pynraih shier ia la ki tyrsim, ban ksara ia u 
briew. Hftimar hangta la wan poi i rayriiang 
iba iaid kyntab-kyntab. '‘Sangeh,” la pyrta u 
briew ia u khla, “ hangne, u don n para- 
raynsiem, te ieh^iih' bishar ina*u,JaiSien-laiwat 

ju dei ka hok, ka kyntien ka jubaa^^hok sakiassc 
ka pyrthei. To seh, ’di-siang, to bisbar sa 
maphi." “ A, khun bynriew, a, ’um-*ia kyniad^ 
nga te ngam tip eiei ho! Nga shu iaid la ka 
lynti-ka-syngkien ban iaid kyndoi-jakpob la la 
ki khun, ngan leit tip aiu ban bishar !a ka 
hok-ka-pop jong phi? jfapeit-Ia-i hi keifi,” 
“To phi ’um-’siang,” la kem-ktien u khia, “shU 
kyrkieh eh katta-katta, lada phi bishar hok te« 
ngan ym pynjaw-lem mo ia u bai-iohnong? 
Ha sngap seh ! Haba nga ruh, kumne kum phi, 
nga dang laid wad-khaw wad-dohkha, wad>bam 
wad-dih ia la ki khun, kyhdit nga leit ngat pyn- 
ban ha ka jynriam ba pynap u bynriew ; ba un 
ym pyllait une te, katta nga la shu iap-ei, bad ki 
khun-ki-kti jong nga ruh sa ba kin ang>um bad 
shu khmied long-bneng.” “ Sha khun bynriew, 
ka long kumta?” la kylli u myrsiang. "Nga 
hi,” la phai-ktien u briew, “ ngam tip kumno t 
la leit ngat hapoh jynriam, ia kaba lap te nga lap 
keifl ba u la ngat ! Hynrei u la kyrpad-kyrpoft 
ia nga ba ngan pyllait ia u, bad u da kynjob 
shaduh ka smai-ka-$pot ruh ba un ym bam-doh 
ia nga lada nga pyllait-im ia u.” “ Ngam shgew* 
thuh sngewthaw,” la ong i ’koh*’siang, “la 
kane ka kam. Ban bishar kat-kumba laid ka 
aid hok, nga dei ban da leit peit ia kata ka 
jynriam ban tip kumno i ’um-’la i la iigai/ 
!a ia, ^um-’la pyni hangno ka don ? " 



“ Kane phi ’um-’siang,” la ong, bad la kdew 
u khla. “ O ! kaba kum kane ? ” la kylli i koh- 
siang, “ wa kabym i-myntoi du ! Phi te uba la 
biej, Sa kum ha kane ruh phi leit ngat ! 
Kumno phi leit ngat hapoh, bad kumno une u 
briew u la pyllait ta phi ? Haw da pyni seh, 
’um-’la.” “ Ew, nga ieh phi ’ura-’siang,” la 

phai-ktien u khla, “ nga la pang lut ka met-ka- 
phad ym sngewdon-pyrthei shuh te ! To bishar 
noh khak-khak seh. Kynmaw phi ruh phin 
ioh lem ho na u bai-ioh-nong ! ” “ Koit, koit 
’um-’la,” lakem ktien u myrsiang, “ wat tieng ! 
Nga la tip hi manga, hynrei kan shu long 
kumba bishar bymhok lada nga shu rai madan 
khlem tip khlem i'ohi ia ka dang-ka-duh. To 
pyni seh, kumno phi rung, bad kumno phi ngat? 
Lada phi pynkloi maphi, nga leilei tang shikyn- 
tien, tang ban shu ong hooid, ne em. Pyni, pyni 
’um-’la u pynrah artat ia ka jynkhang bad u 
khla u rung kruk, nangta u pynhap biang. 
“ Kumne phi ’um-’siang,” la ong u khla, “ phi 
la bun peit katto ? To plie-noh kloi ba nga la 
sakhrai ban shu dem pyrkup kumne.” “O, 
kumto pleng ! Nga la sngewthuh, kum ia phi u 
kynja-haram, ka la shong-hOk ba' phin iap. 
Bale! ki tmaifi jong phi ki khah snam ? Mano 
ba pyniap ia kato ka biang hangto ? To shong- 
stik, to bam-suk ho ! Ale noh khun-bynriew, 
me la lait me la khuid .katto.” 

“ Ko ’ni-’siang, ba dap shikpoh da ka buit*” 
la ong u briew, “ ba phin ym don ma-pbi |iga 
la shu iap-ei, la kut-ei la u khaw khleni pat del 
por. Ngam tip shijh daei, ngan siew kylli^ng ia 
kane ka jinglehbha jong phi ? Pan seh ia kaba 
nga don-bor kot-bor te, ngan ym bynnud ia 
phi ! ” Katba ki dang-iakren ia-iaid kumne, ki 
la poi ha ka lum kaba ki masi-ki-blang jong uta 
u briew ki ia dang iabam-phlang kynjai. *' Jait 
ba phi la tyrwa,” la kniehktien u myrsiang* 
“ ngan kyntait ruh nga sngew pynban kumba 
leh-meng. Kine ki Jynri ki dei ki jongno ? Lada, 
ki dei ki jong phi te, ia-ai tang kawei katei ka 
balieh ban ioh-rah jynbam-rneng ia ki khun> 
kiba ap ang-ang katta ia nga ha ing.” 

“ O ! phi kwah ka blang ? ” la kem-ktien sa 
u briew, “ shim seh, kem kawei ar katba phi 
mon. Kine baroh dei ki jong nga keifi ! ” 

Haba u rayrsiang u la shem ba ka blang ka 
long ka bajem balykhai-doh bad ka babang, 
naduh kata, un iap tang ban ioh ia ka. Wat 
lada um ioh-hok ruh, un shu ap ha khim ban 
ioh pyniap ne ban ioh-tuh. 

XXV 


KA SKEI BAD KA MATTAH 


Ynda u ksew u la phet napdeng ki para? 
mrad bad u la wan-shong-noh bad u briewj 
namarba ki la lehbeifi-lehkhoh ia u ha ka lew 
Luri-Lura, kata ka lew ka la ju long biang 
kumba mynshuwa. Ki mrad baroh ki ialeit 
iadie-iathied biang kumba ki ju ialeh, bad ki 
iasiew-iatda kumba ju long. Ha kawei ka sngi, 
hiba ki nongleit-iew leit-hat bad la ka jynkit- 
jynbah baroh ki dang lashong thait hapoh 
dymmiew dieng-jri, harud lynti, ki la iakren 
shaphang kane katai ban shu iarayllen sngew- 
tynnat. Katba ki la dang iakren shaphang la ka 
buit-ka-buit, bad la ka bor-ka-bor, bad sha- 
phang la ki kam-ki-jam, ki jyndie-jynthied 
baroh, u Kynda na kaba khapbrip ngaiii-ngaifi 
u la ong: ** Lada iakren hok shaphang ka jing- 
stet-jingsting te, ngam tharai ban don kiban 
ujor, ba mynta hi hapdeng jong ngi, naduh ba 
la phet noh u ksew, dei tang ka skei hi kaba 
kham stet bad kham sting.*’ Baroh ki mrad ki 
iamynjur ia kata; bad ka skei haba ka la idh- . 
sngew ba baroh-'baroh ki kr6n shaphang jong 

ka, ka la kiew-Uangtylli bad ka la sngewskrcmg^ 
Ka la iathuh-kob fa la ka jing8ting<^jiii^tiiat 
bad ka la kum kren-beifi !a ka mattah bapll 
kaba nang-sttgap-kai bad rkhie sngewbba ha 
trai-dieng. “ Ban kum ia phi,” la kren bitar ka 
mattah, “ ngam pat dap. Lada phi sngewkhlaih 
eh katta-katta te, to ngin shu iamarehthong 
haduh kliar u Lum Shillong.” “ Sa kum mapha 
kane,” la knieh-ktien ka skei, “ pha kob kat !a 
nga ? Katba phan da iaid mapha jep-jep-jep, la 
ka kit-ing kat shaba leit, tang shirynsied thiaw, 
nga la poi.” “ Wei pha da kob, ia para-khun* 
kynthei te, to pha ong ngin iakhun.” Ki mrad 
baroh kiba iadon hangta, ki la rkhie>beih ia ka, 
mattah ba da kum ma-ka, ka khfiiang, kan kob 
kat ia ka skei. Hynrei ka mattah pat ka pyneh 
bad ka la ong: “ Lada pham nud ban iamaxeh, 
ngan sin ia pha baroh shiryta ka khawpud 
khlem burom-surom.” Ki para-jait pata-kur 
jong ka ki la iasneng iapyni ia ka ba ka tong 
lehnohei ban iakob kumne, hynrei ka pat kam 
sngap, ka pyneh hi triang. Ka skei haba ka la 
iohi ia kane, ka la ong : “ la ba phan da sin 
khawpud eh te, to pha yn iakhun. Ja kaba 
phan lah hi ma-pha, ngan nai leit«iew leit'-hat 
shuh. Dur khun ka sarong plak ! Pha eih 
shisha ? ” “ Sarong mapha ne ma-nga ? *' la 
kem-kticn sa ka Tah. 





Kumta haba ki la iaieng-joit bad la iapan- 
poh la ka syngkai, u laiphew-mrad phew-mreng 
baroh u la iaieng ban khmih-kai Ya kata ka 
raamla mareh-thong. Phrak, la suh ka skei, 
bad ka lyngngop jar. Ka ’Tab pat kane i kum 
hajuh-shi-hajuh. La ka skei ka la phai-dien 
katno katno ruh ka ’tab katn man poi satia. 
Kumta ka la sbongkai barud-lynti, bad ka la 
lobtbiab jar. 

Hamar ba ka la dang-leit-bba ka kbmat, ka 
mattab ka wan lap ngong, bad ka kiew sor 
balor ka met-jong ka Skei. Haba ka Skei ka la 
kyndit ka la pyrta : “ Ko Tab pba la poi ? ” 
Beb, beb,” la ong ka Tab. Ka Skei ka beb 
sia haduh ba ka la tbait bad syep pbak; ka 
kylla*dien wak : “ Ko Tab, pba la poi ? ” Beb, 
beb,” la ong sa ka Tab. La ka ber arlum rub 
kumjub, la ka ber lai-lum rub kumjub, badub 
ba ka Skei bapli kam sngew don pyrtbei sbub. 
Haba la Jan poi ha kjat lum Sbillong ka la pyrta 
biang: "Ko Tab, pba la lap?” “Kbam beb,” 
la jubab sa ka Mattab. Hangta ka Skei ka her 
syndon bad ka prie um-ksang shaid, ka kyllon 
artat pding “Pba’ la jop pba Tab, nga la 
rera ! ” ka la ong. 

Nadub kata ka por, ka la sngewlehraiii suib 
bapdeng ki para-mrad barob* bad kam ju nud 

khyllie shuh la u ’fliuhmat ; bad haduh mynta 
mynne ruh, ki khmat jong ka, ki rit bad ki 
irmat ki long kumba ka iam. Bad namar ba ka 
la prie lut ia ka um-ksang baroh, ha kata ka 
jingiamareh thong, kumta mynta kara don 
um-ksang shuh ha u dohnud. 



XXVI 


KA BLANG KA SHONG BAD U BRTEW 


Mynkulong'kumah, naduh ba u khla u la 
ioh da kaba shukor ia ki khatar-bor khatar-sor, 
u la shu kma kylleng bad miet bad sngi ; u 
thora-bor, u leh-bor naphang, u iuh-beifi ia u 
rit-u-na, bad u ia-aireng ia ki para-baheh- 
bakhraw. 

Ha kawei ka por pyrera ba la lyber bad 
khie-lung bha u phlang-u-kynbat, bad la jyr- 
ngam byrtem ka lum-ka-wah baroh, haba u 
khla u dang iaid palwan kylleng, u la wanlap 
kawei ka blang kaba dang-bam sla-tympew 
harud-um. “Phalei hangne?” u la byrthen. 
Kata ka blang ka la kyndit thret bad ka la 
kyitth map-map naduh khlielt haduh kjat, sa 
ba kan iap-ler, ka la kum ong : “Nga bam 
khla/’ ha ka jaka ban ong sla, u khla u la nang- 
tEirai ba ka kren mynthi, u la kyrhuh bad 
: “ Pha bam khla? Nga bam pblang.” 
ba u'n rynsied ha doh pum, ka blang ka pyr- 
khun la ka khlieh, ka pynshah da ki reng. 
Baba u 4a iohi !a ki rang bad |a u ’fliuhmoh ba 
tt khib inep-ipep ba ka kynphud pyntieng ia u* 

u la her-iap her-im, namar u tharai ba ka mut 
ban dung da ki sum. Kumta de ka bam la ka 
bam kumba ym shyra jia eiei. 

Ha kawei ka sngi haba ka dang-shongkai 
lyngngai hapoh them, hapdeng 'langlung, ka la 
rwai ngai-ngai la ki sur-lum sur-wah. Te u khla 
haba u iohsngew la kata ka sur myllung u la 
pynnoh la ka khlieh bad u la shah*skor bha 
dngiang; u peit sha them, u iohi la ka blang 
bad u iohsngew ia ka ba ka rwai: 

'‘A ^ mei-pun la nga ka bapli 

Ka khlem bar, khlem sor, khlem nongda-nongrap ; 
Nga im ha pyrthei tang ka nam thylli, 
Shaneng-sharum, nga shang wad-buit wad-sap. 
Hyiirei u ni-la syrtap khatar-bor, 

U tieng-fap tieng-im la nga ka sem shihang, 

Lai-Ium lai-wah, u phet sha them sha thor, 

Sha mon sha ’diang khlem phai-kynriang 
Waw mei la shet ka biej ^ 

Waw mei la phon ka biej 

“ Shuh pha,” la ong u khla, “ pleng kumta I 
La kumno^kumno fuh ngan shu pyrshang.” 
Kumta de, u hiar sor. Tang shu poi hajan p 
sied pum, u kynrup artat thrait. “ Meh ! ” la 
lynfliar ka blang bad ka lap artat ha alien. 
Kumta naduh kata ka por, u tang shu lap ta ki 
blang u shu kynrup naphang, bad u shu 
iap-kai haban da pliah shaid ka madan-madi^» 
ka khlaw-ka-«btap. 



Ki blang baroh; haba ki la iohi Ita kane ka 
jinglehsat leh pynhiar-kput jong u khla, ki la 
iapyrkhat kumno ban leh. Hynrei kim man 
shem-buit shem-Iad satia. La kin leit kin wan, 
kumba mynshuwa ruh kim nud shuh, la kin 
shu shong shu rieh sha krem sha kroh ruh, la 
iap-thngan. Ynda ki la iashong, ia-im pynrit- 
mynsiem kumne bun sngi bun taiew, ki la iarai 
ban leit-shong leit-sah-noh bad u bynriew, kum- 
ba la leh u ksew. Kumta ki la ialeit sha u 
briew bad ki la iathuh ia la ka jingangnud 
baroh; u briew ruh, u la shah ia ki. Bad naduh 
kata ka por kim ju shong shuh ha khlaw ha 
btap, lait tang ha shnong-briew. 

XXVII 


U MASI U SHAKRl lA U BRIEW 

Mynhyndai kulong-kuraah, mynba dang-lung 
ka pyrthei, dang-lung ka Sagi u Bnai, u khun- 
bynriew a dap tang da ka biej ka lyngngoli 
suda. La u trei-u-ktah, la u khih-u-khan u trei- 
u-beng, u $het-u-tiew, um ju pep ban pynsnicw 
pynduhei i’a kaba u leh. Un shop, un dung, un 
pynkhuid, un peh i‘a u khaw-u-kba, !a u krai, u 
sohriew ruh, bun ba u pynduhei. Kumta haba 
u shet ruh shiteng u bam bad shiteng u bret.- 

U Blei Nongbuh Nongai, haba u Tohi ia kane 
ka jing-leh-than bad ka jingpynsyrwa-ei ia U 
symboh ba kyan ka khyndew, u la phah sha u 
bynriew ia uwei u shakri uba kyrteng u Masi, 
bad u la ong : “ Khie leit sha u bynriew bad to 
ong ha u, ba un thep-khaw ha u khiew tang 
shi-symboh-symboh, la ha u khiewrit ne khiew- 
heh, la u ia-bun-briew ne khyndiat-briew kam 
pher, bad kata ka ja kaba mih na i shisymboh** 
khaw kan pynkdang ia u katba u iadon, l»id to 
ong ruh, ba nga kyrkhu-kyrdoh, nga peit nga 
i hi Manga ba un im^uk iiu->saifi, ba nn khiah'* 
krat ka met*ka-phad, ka mynsiem-ka-jitigtiiiiL 

U Masi u la sngewsarong ba u la ioh ban 
wanlam kat kata ka khubor, ha u bynriew, ba4 
u la laid khia-thew baroh shilynter ka lynti. 
Hynrei ka skai£L-ka-mait bad ka ’niangtyng- 
khap, ka pynsaja pynshitom ia u baroh shilyn- 
ter ka lynti, haduh ba u la btai bad u la shyng- 
khan-jingmut khait. Katba u dang-i'aid ngun 
kumne, kawei ka tyngab ka la hiar-top halor ka 
met jong u, ka la kem ia ki mait-ki-pyrjong bad 
ka la sot blot-shi-blot ia kita ki niangtyngkhap. 
U masi u shah hi ngun, namarba u la sngew-jah- 
dait bad sngewhun ia ka jingpuh jong ka tyng- 
ab, bad u la laid kham suki tuin-tuin. 

Ynda katto-katne, ka tyngab ka la kylli ia 
u ba un leit shano, ba u iaid khia-thew bad 
shong-kun eh katta-katta. U masi u la iathuh 
ha ka baroh kumba la bthah u Blei. ** Kata te 
kaban iap,” la pyrkhat ka tyngab, “ namar lada 
u briew um bret eiei shuh bad um pyntam eiei, 
ngan ym ioh bam sahuh shuh. Ngan sa hap 
ban trei-*shitom, ban leit kylleng ban wad-bam 
wad-sa, bad ngan ym ioh shong-suk shong-saih 
shuh kum mynshuwa.” Kumta ka la ong ia u 
masi : ‘‘Phim sngewtynnat ba ngan pynsud bad 
puhnoh ia kito ki ’hiangtyngkhap kiba pynshi- 
tom ia phi bad sngi bad miet ? Lada phi kwah 
to» ngan wan borabor/* " Wa,” la phai-ktien u 
masi, “ ym sngewtynnat phi ong ? Phim iohi 
n:^ nang-«hah Ingdn, >vat ban leit kyrkieh 

sha u bynriew ruh ngam kwah shiih ? Puh-pub* 
seh.” ^‘Lada phi kular la nga,” la kem^ktieit 
sa ka tyngab, **ba haba phin poi ha u briew 
phin ong : " To shet to tiew kham bpn u 
khaw-u-kba, to shet shiser arser, katba ngiaaa 
ha u khiew-heh, bad to pang, to shitom, to lap, 
to duh to tan bad to shem-shitom shem-jynjar 
haban da biang da biang.” Bad u masi u la 
sotsakular ban leh kumba la bthah ka tyngab. 

Kumta haba u la poi ha u khun-bynriew u 
la ong : “ Ko khun-bynriew, nga wan na u 
Nongbuh Nongai jong me, bad nga la wan 
khnang ban pyntip ha me ia kane. To shet to 
phon shiser arser u khaw, la heh ne rit u khiew, 
to shem shitom shem jynjar, shem pop shem 
duk, to pang to kordit bad to iap to duh.” 
Hynrei ia ka khubor ba bthah u Blei pat u set 
1khop“khop. Tang shu dep, u leit de soit sha la 
u Kynrad. 

Haba u la poi hakhmat u Blei, um shym 
nud shuh ban khyllie la u ftiuhmat, namar u la 
ryngkang palat*hukum. Kumta u Blei u la 
kylli lada u la ai ne em ia ka khubor ><ha u 
khun-bynriew. U masi u la oUg ; Kynrad, to 
map, ka tyngab ka la shet la phon nIu nga, 
ong markhongpong ia kaba Phi bthah Phi ong, 
bad nga la kum ngeit ia ka, namar nga^ la tint 
ia u khun-bynriew, ba i*n shitom un jynjar I»i4 
no iap un duh.” U u la sfigewsih ha tea 

bynta u bynriew, bad u la bitar-lep la u ittasi, u 
la shim da u diengduh*nar, u la tynnth 7a u 
pruk na ka shyntur kaba la shukor lamler, bad 
u la kynjat 7a u phak na ka krung, u ong artat : 
“ Naduh mynta, men long u mraw-duh jong u 
bynriew ; men ap-bam na u. Khie leit sha u, 
to trei to ktah, to shakri hok 7a u ; wat la u 
pynshitom 7a me katno-katno men kit kynthup 
la ka lyngkor khlem kren khfiium shikyntien 
ruh.” 

Naduh kata, u masi u sa shong, sa trei sa 
ktah bad u briew ; bad la u shitom katno-katno 
ruh, um ju ud. Haba u trei u dem ngun, bad 
katba leh 7a u, u shu shah kyrtlup. Bad haduh 
mynta-mynne, um don bniat shuh shaneng, 
namar ba u la shah tynruh bad la kheih lut 
baroh ; bad wat la u bam katno-katno ruh, 
shiliang ka krung ka them lyhong, kam ju dap 
satia« naduh ba u shah kynjat da ka khongdong- 
jat. Bad ka tyngab, ba ka la mlien naduh kata 
ka por, haduh mynta-mynne ruh kam tieng 
shuh 7a u masi, ka kiew-kai halor ka met jong 
u, ne ka 7eng-kai sngewbha halor ki reng, hynrei 
u masi um leh eiei 7a ka, u dem la ka dem, u 
bam la ka bam bad u trei la ka trei. 

xxvin 


U TDONG MYRSIANG 


Hyndai eh, mynba u laiphew-mrad u dang 
lasngewthuh kawei ka ktien-ka-thylliej, baron 
shisnieh pyrthei, bad u dang iashong tasaii 
ryngkat ha ki thaih ba la ngat ka Diengiei, la 
don kawei ka wah-bah kaba tuid lyngba la kata 
ka khlaw jong ki. 

Ha kawei ka Pyrem kaba rang bha bad 
khuid bha kdiar-kdiar ka suifi-bneng, uwei u 
khla u la iaid-kai kylleng ia ka khlaw-ka-btap, 
haduh ba u la leit poi sharud jong kata ka wah. 
Namarba u la laid naduh dang step khlem bant 
khlem dih, bad khlem rah rneng eiei, kumta 
haba la dap shiteng-sngi, u la sngewthngan bad 
sngewly wait thngan-ja ; hynrei la u wad eiai 
ruh um ioh. Kita ki ’erwah kiba beh hlr-hif* 
ki pynpyng-ngad hynrei ki ktik bad ki pyn- 
thngan ruh ia u. 

Te katba u dang iaid wad jynbam shaaeng^ 
sharum, u khmih khlang-khlang jsbane^^hataii^ 
la wan. mih pynban da u myrsiahg kymafe 
kyntab* ” Wa ! i um *siang du, sfeano pbi‘ 



mih kumne ? ” la kylli u khla. “ Shano phi 
’um-’la/’ la pynbud sa u myrsiang, ** kane ka 
kam te kaban Iap*khaw. Ka jiagthngan kaba 
ngam sngew don pyrthei shuh, bad n^a sngew 
kumba la dambit sa ki snier-ki-snap baroh bym 
ioh jynbam eiei ruh.” “ Mar kumjuh ka kupar 
kad ! ” la ong u khla, " tip ka apot sepsngi aiu 
kaba kum kane ! Nga la laid beh-mrad ia kane 
ka pbud wah baroh shilynter ruh, ngam man 
iakynduh eiei satia : tang kawei ka sim-ka-doh 
ruh ym don. Mynta nga sngew la dung-kura u 
khaw na ka lyngkdong ; ka sngi pat ruh kaba 
thang haduh ba sngew ban ih khlem shet. la 
phi ’um-’siang yn leit iadih noh da ka um.” 

Kumta baroh ar, ki iaryngkoh halor ki 
mawramsong ban leit shajan thwei. Haba ki la 
iapoi harud-thwei, ki kharit-kharia baroh kiba 
ialehkai hangta ha ki kjat-sngi, ki la iapra brui- 
rui-rui. “ Ko *um-’la,” la pyrta u myrsiang, “ew 
ka dohkha kaba la bun phngar! ” “ La ka bun 
niakna,” la ong sa u khla, “ yn leh aiu phi ’um- 
’siang, phin khwai, phin tong da ei ? Ban da 
iadon da ka jar-jot jar-pei, ne ka paron te 
mo seh ! ” “ Wa ! ” la kem-ktien u myrsiang 
** phi la biej sat ; ngin shu iakhwai da ki tdong 
keifl. Ngiffi iapynngam* jrop-jrop ; ki tang shu 
dait ki dohkha ngin shu kynjut trait $ha ryng- 
kew.” “ Katphite ’um-’siang,” la kren sammut 

u khla, “ ym don uba kham thawUr kktlumi 
biiia ! To, to seh, yn shu lapyrshang, tyodi- 
tynda ioh ngat-ei iwei ar.” 

Kitai-tai, mtung ki iashong bad kt wieb la 
ki tdong hapoh um. Kumno-re-kumno kawet 
ka khasaw-rit ka dait tdam la u khla; u khla pat, 
u kyndit shuit kumba rah, bad u rynsied bak 
sha ryngkew. La u peit sha tbian u lohi pyn- 
ban ia kata ka dohkha, kumta u pyrta : 
’um-'siang, nga la ngat kawei,'’ bad u tian artat 
kop, “ Ew phi ’um kaba bang te ! ” U myr- 
siang u la i-kwah haduh bym lah ong shuh bad 
u la shu peit ia u khla ba p ktha shogiam bad 
ba u pyrjah-thylliej. U la leit sha ba kham 
jylliew, bad u U kan hi sia, u pynngam la u 
tdong baroh. Ka dkar kaba shong hangta, haba 
ka iiohi ba don eiei i bajem, ka la par shajan 
bad ka la dait jmam. U myrsiang la u kypjtit 
katno-katno rub um lah, bad ka jingpang nih 
kabym sngew don pyrthei. “ Wah ! rap ’um- 
’la,” u la pyrta, “ Ka ’kha-bah aiu-re-aiu kat la 
dait ia.nga. To seh, pyntan-lem.” U khla haba 
u iohi ba i myrsiang i la thanglong-ngaih 
bad ba ka um ka la saw snam, u la tan la pajut 
katba lah. Ka dkar pat ka dait tbak, bad u 
tdong' u dkut kynsan tbut. Baroh ar, u khla 
bad u myrsiang ki kyllon khru-ru-ru. U khla 
rkhie lap-ang-iap-ler, hynrei i myrsiang pat^. iih 
nang-rkhie shuh. La i peit la u tdong, nne ht 
dkut muih-lymuifi. U khla, haba u Iohi M'Ta 



kata, u la rkhie haban da bat la ka kpoh-ka- 
snier, bad ka kmen, ka kyrkoh artat> I myr> 
slang i la sngewrem bad sngew-lehraifi, ym don 
pyrthei shuh ; i la jah ka thngan jah ka kdang, 
i byrngem-byrit i'a u khla ba u rkhie-beifi ha ka 
shem-shitom shem-lanot bad i phet de soit. 

Naduh kata, ka tdong myrsiang ka sa lyng- 
kot lymuifl, bad sa ym don sngewbha-sngewmiat 
shuh hapdeng jong u bad u khla. 

U Khla, tt Soiang bad u Myrsiang. 

Naduh ba dkut-noh u tdong, u myrsiang u la 
lehraih ban paw-pyrthei ban leit hapdeng ki 
para-mrad-para-mreng, ki parakher - pararaer 
bad u la shu shong set-kut hapoh krem ; u mih 
tang mynmiet-mynmiet shaphang rudnong ban 
kem ia ki syiar ne ki blang kiba sahkut habar 
sem ne kiba laid sakma kylleng. Ynda u la im 
buhrieh kumne bun-bun bnai, u la mih-pyrthci 
biang ; bad uta u tdong jong u, ynda la bun la 
ka sngi ka ia, u la sop shfiiuh saphup. 

Kumta u la wad-buit wad-lad ban ioh pyn- 
hiar-kput la u khla uba la rkhie-tohhoh-beih 
la u. La u thap kumno-kumno ruh ym man ioh 
^tia. Hynrei ha kawei ka sngi, haba u dang 
laid khlang-khlang ha ranab-Ium, u la kum 
lohi ia u ’Niangbri u-thie-thie, u dang kyrsum- 
ktieh hahan 4a lykd hi p6m, hangta l^a them 
hajan waWuid. 

Bran-bran u la march sha krem jong u ifchla 
bad u la pyrta na khmat krem: ** Ko ’u^**la ! 
Phi te, tang ka setkut phi mo! Bale! phi da tieng 
eh hi keifi ? Toi um kham-khlaifi te ban la phi 
u khatar-bor khatar-sor!” U khia haba U la 
iohsngew ba i myrsiang i kren pynkob eh katta- 
katta, u la sngewsammut bad u la ong: “ Rung, 
rung seh ’um-’siang! Mano bym khlaifi ban la 
nga phi ong?” “wa!” la leh mynleh kyiidit i 
kohsiang, “phi kylli pynban ha nga du! Utai-tai 
u ’Niangbri, ba u kyntur-ktieh, ba u kyrsum- 
ktieh, ba u kyrbeh, ba u byrthen-byrit, la sngaw 
ban twa sa ka riat-ka-ram baroh ! Bad u kren 
pynkhein burom ia phi laiphew jait laiphew 
rukom ; bad u ong ba ynda ia-kynduh te, yn 
laleh haban da lyngkien ka snam-ka-um. Hab^ 
iakynduh para-khun bakhraw, para-khun-heh- 
khun-hain para-khun-shynrang ka kmie, bad 
para-khla-ka-wait yn lathwiat haban da win ka 
pyrthei-ka-muluk. Shi phi ’um-’la, ia ban da kob 
eh da u sniang te, suk ka iap phi, ym dei?” ** ICa 
dei keifi ’um-'siang,” la mynjur sa u khla, “ hai^ 
duh katta u shlan ban kob ? ” “Kane,” la kniefa- 
ktien sa u myrsiang, “ ka long kaba nga ihu 
thuh lyngkot, namar ngam kynmaw lut ki 
ktien pynjab-burom kiba kham bha ba phin 
tip, ym Iohsngew. Maphi, u kynja-rangbah,k^n- 
ja lyngdoh phi la dei ban sngewthnili hi katnk^* 



U khla u la sngew-atnud sia, bad u kyan hi 
tlip. Ynda shiphang u ong: “To phi ’um-’siang, 
ieit ong ba, lada u kob eh katta>katta para 
ladon-reng, yn shu iamih ha madan, ong artat 
ba un buh ka sngi ka ia lano ban ialeh. ” U 
kohsiang u nguh ngon bad u mih-noh artat. 

Tang shu poi hakhmat u Sniang, i ud i nara 
bad i ong: “ Ko um kynrad, la lathuh ruh ym 
bit, la ym iathuh ruh ym bit ; hynrei sa ban 
shu sah-ei ka khlemraifl bad ka khein-burom.” 
“Balci, balei, ’um-’siang?” la knieh-ktien u 
sniang, “ shi phi “ um,” la ong i kohsiang, “ ia 
ba un da bein da khoh eh, bad kren pynjah- 
burom laiphew jait te, la suk ka tap. Utai u 
khla iw-syndot kat shaba u iaid, u beifi-u-khoh 
ia phi haban da biang-da-biang, bad u ong ba 
phi im tang ha ka kyntur bad ka kyrsum- 
ktieh la kum u 'fiiangkyntur eit-masi ! Shiphi 
*um, tang ba yn iakren eh ruh, shu sah ka bud- 
nam, sah khlem-raih-ei la ka met. Da khan da 
pyrkhat hi kein, phi uba la kot la ka pyrkhat- 
ka-pyrdaifi, kumno ban leh ban ri la ka burom 
la ka ijot.” 

“ La nga kyrsum-ktieh ne kyrsum-um-ksiar 
um-rupa,” la phai-ktien sa u sniang, “ balei un 
wan baiia siangsdieh khlem bai-wai ma-u ? La 
nga im kumno-^kumno te, ngatn la tip hi la ka 
met ? Hynrei balei ba u wan korbar ia u 

khiewja jong kiwei? Lada u sngewkhiaiS eli 
katta-katta te, pynong phi ’um-’siang ban shu 
iamih ha madan, oag artat ba un buh la ka 
sngi ! ” Kumta u ’kohsiang pynshad'khi^wja, a 
la leit sa sha u khla, u la pynbuh-sogi buh-ia, 
bad ia ka lympung ba kin ialeh mamla. 

Haba la poi kata ka sngi, u sniang u la kyr- 
sum ktieh nep-lymbnep baroh shistep, bad u la 
shut u la siar bha i‘a la ki bniat. U khla truh 
kumjuh, u la shut la pynnep bha ia la ki bniat 
da ki mawleifi na rud wah bad u la lit bha ia 
la ki tyrsim. Ynda ki la iapoi ha ka lympung, 
ki la iapeit-niatdong war samsia, ki iabyrngem 
iakyrhuh haduh ba la sawa ka lum-ka-wah. U 
Kohsiang pat, u nang shong-peit-kai na ranab- 
lum ; haba u iohi ba ki la iakynrup pum para- 
kti, u la kmen u la thap-kti thap-kjat ym don 
pyrthei shuh, bad u nang-pyrta artat; “Ho-lo-lo, 
lah u khla ne lah u sniang ! Ho-lo-lo, lah u 
um-’ri ne lah u ’um-’la ! ” U khla bad u sniang 
ki la ialympat-iasyngngih pdik-shipdik ; shi- 
phang lah u khla, shiphang lah u sniang. La u 
khla u la leh jubor, u la dait la ksam, u la prat 
la trud katlah-katiai, u sniang pat um sngeweiei 
ba la rben than ka ktieh. Haba u khla u dang 
dait-shisyndait lah pynban blek da ka ktieh, la 
u troh-mew da ki tyrsim, lah blek da ka khyn- 
dew, hangta u la dum la ka buit la ka stad 
baroh. Haba u dang shalong-jingmut kumnp, 
u sniang u ioh haba biang, u pombhut shipom 

da ka bniat bad u khla u kyllon pding. Naagta, 
u fiiom bad trait bad trait, u kawang da ki 
bniat bad kadiang bad kamon, haduh ba u khla 
u shu thiah-iap pen-lypen. 

U Myrsiang, haba u iohi ba la jop u sniang, 
u wan march kyntar-kyntar sha lympung, bad 
haba u iohi ba u khla u la tap u ong : “ Kok- 
khai, bam shini mithai. Syrtok hangto i khat- 
ar-bor.” U phai sha u sniang u ong : “ Kumto 
phi ’um ia kaba u da kob khlem-rain pohrati 
ia para-ba-khraw-bor khraw-tyrpeng. leh kan 
mat bam-ei ka khlieng-ka-tyngab, ka kbeit-ka- 
pukni, ia ka met jong kum une u sarong-plak.” 
U sniang ba u la sngewdei eh ia ka ktien i kohr 
siang, u leit-noh la ka leit. I myrsiang pat, tang 
shu khyllait ka khmat u sniang, i khlong ia ki 
dohnud dohnam baroh bad i bam hun-ei. 

Naduh kata, haduh mynta mynne, u khla 
bad u sniangbri ki iashun thlongmluh-thlong- 
sying, bad lada ki iakynduh ki iakhun haban 
da iap uwei-uwei. 

XXIX 


KA TYUT BAD U MYRSIANG 


Mynba dang lung ka pyrthei, haba kl 
mrad-ki-mreng bad baheh bad barit ki dang 
iasngewthuh kawei ka ktien*ka-thylliej bad ki 
sim-ki-doh ka suifl bneng, uwei u Myrsian^ u 
lalanglok, u laieid iasngewbha, u laleit-Iawan 
bad ka Tyut. Ka Tyut ruh de ka burom, ka 
fiiewkor ia u jait ba u ju leit pynkfiia-pyn- 
khriam, pynshat-pynkheifl ha ing-ha-sem bad 
ba u leh kum u kfti-u-kpa-trai. 

Ha kawei ka sngi, katba u Myrsiang u dang*' 
laid wad jynbam kyntar*kyntar ha rud-’nong, u 
la iohi la ka Tyut ba ka dang-kem-puit kenli- 
khfiiang ; bad ka bam artat kop-shi-kop. Hang* 
taulapyrta: “Ko’iaw-ut!” “Wa;imdtti”‘ 
la jubab sa ka Tyut, “ shano phi wan kunsne la 
dang step ? ” “ Nga shu laid-kai iaid-bam-l^af 
la ong u Myrsiang ; “ shane sha lum sha ‘wah 
namar ngam sagewshait-sngewkoit bha, bdd 
ngam shym lohthiah baroh shi-miet.’* “ Wa, i 
hi bapli I *’ la ud sngewiem ka Tyut, ** ta ’ pW 
barur'plii dih daei? Phi la khan la shat, kitp 

aiu?*' “Yn bam yn dih daei pha kkun pha 
pyrsa ! shu sngewswai kumban iap ! ” la phai- 
ktien u Myrsiang. 

Hamar hangta ki iohi kitai-tai ki nongleit- 
iew leit-hat kiba kit la ka kwai-ka-tympew, ka 
soh-ka-pai, ka khoi-ka-shira. Te u Myrsiang u la 
ong : “ Wn da ioh da kitai ki kait te mo seh ? 
Haw peit seh ! Ki la stem bha kmur-kmur kum 
ka ksiar.” “ Haoid kein,” la phai ktien ka Tyut, 
“ hynrei yn leit ioh shano ? Lada nga leit sha- 
jan ban iapan ruh kin kem pynban ia nga.” 
“ Rhie leit her shajan leh kumba ym lah ban 
her bha.” la ong u Myrsiang, “ ynda ki briew 
ki la beh ia pha, ngan sa pyrkhat ma-nga kum- 
no ban leh.” 

.Kumta ka Tyut ka la leit bad ka la leh 
kumba la hikai u Myrsiang. Ki briew pat, haba 
ki iohi kane ka sim hajan-hajan, ki iapynshet 
la ka jynkit-jynbah, bad ki iaknieh para-ki hi 
ban ioh-kcm ia ka. Ka Tyut haba ka la iohi ba 
ki la pynshet la ki khoh, la ki song, ka la nang*- 
her kham pajih khyndiat-pa-khyndiat haduh 
lyndet lum. U kohsiang pat uba la nang-swait 
ngoid-ahi-ngoid, haba u la iohi ba ym don shuh 
mano-mano, u leit-rong leit-kit lut shapoh law- 
bniap, ia kita ki kait-ki-sph ki khoi-ki-shira bad 
u bam haban da pyrkhing triang. 

Ynda dap shiphsing'^arphang, wan poi ka 
Ty'ut ; lit ka peit ia ka madan-madiah baroh, ka 

ohi da ka snep*kait snep-soh suda. Kumta ka 
apan-lem na u, hynrei u ai la ka tan^ da ki 
ichoi-ki-shira kiba pyntyrkhong-pdot bad kiba 
kam lah nguid. Ka la khroh ia u ba un la^ai 
tang kawei ar ka kait, hynrei um ai satia* 
Kumta, ka la leit-noh bad ka la rich hapoh 
sla-ki-dieng. UMyrsiang pat u la wah riangla ki 
kait baroh halor tnat-dieng bad u la leit-noh la 
ka leit. Haba ka Tyut ka la iohi ba u la leit'- 
noh, ka la hiar bad ka la leit-kjit lut la kita ki 
kait ba la wah u Myrsiang. 

Shipor-arpor hadien, ynda u Myrsiang u la 
sngew-thngan biang, u la wan shim ia kita ki 
kait ; la u dkhat kawei, ka jem sep-sep, la u 
shim sa ia kawei ruh shu kumjuh ; bad u la 
shem kumta baroh shinat-arnat. Hangta u la 
ingkhong-khait bad u la bitar sia. *'Thik,” u 
la ong, "la dei ka Tyut kaba la wan shet-shu- 
kor ia nga. Lada nga ioh ngan shu khoh-im ta 
ka snieh jong ka.” U la shna kawei ka shang^ 
khawiah bad u la pynap triang ha ka jaka ka 
babit bha, bad u la leit-rieh ia lade khbp. 

Kumba u la khmih-lynti, ka Tyut ka la wan 
bad ka la ngat khonglykhong, Ka la kyrthat, 
la kyrtlap katno-katno ruh, shu nang^syngit*- 
syngit skhem pynban. Hamar hangta, phii|odg 
wah mih u koh-siang ; u la kmen la sngaWbha 
yhi don pyrthei, u la shad, la kyrkoh habaO'do 
hiattg: "Hangto, phan jah kwah,’* il lavOiig, 



** pleng, ma-pha mo kaba tub ia ki kait jong 
nga? Ngan khoh-im la pha kumba khoh ia 
kito ki snep-kait.” Ka Tyut ka la sheptieng her» 
bynrei ka la pyniaw mynsiem triang : “ Ko ’&i- 
biej ” ka la ong “ ka lehnohei ba phin khoh- 
snieh ia nga namar ngan ym lap lymda phi da 
kfiia, da pjiar ia ka snam jong nga, hapdeng 
wah pdeng um.” “ Pha kumta pleng ! ” la ong 
sa u Myrsiang. “ Wa,” la knieh ktien ka Tyut, 
** phi la long nongshat-nongkheih jin katta 
shem ruh, phim pat tip tang ia kata ? ki long- 
shuwa-manshuwa jong nga, ki la iatang iasuit 
naduh kulong-kumah ba ka jait-ka>kynja jong 
ngi kan ym iap-pyllup iap-lyndang, lymda kfiia 
da ka ’iad-um da ka sapoh ba la suit bad ber 
pyllun kum ka jylli, sha khmat bad shadieng 
jong u nongkfiia.” Mar-mar u Myrsiang u la 
leit wad sapoh bad u la wan rah lang bad ka 
’iad-um ha u klong-u-skaw kfiia. 

U la shim ia ka Tyut bad u la leit shapdeng 
um. U la shdng mnong halor uwei u maw, uba 
tarn shl'uifi na ka sla um ; u la suit ka ’iad-um 
bad u la ber ka sapoh kumba la bthah hi ka 
Tyut. Katba u dangtim kfiia ktok-shi-ktok, 
bad u dang-thnum bnom-shi-bnom, prjp la mih 
ki thanu bad barit tmd baheb* bad batymmep 
t»id basamla, namar ba ki sma; sapoh ; ki iasnpb 
la ka tdQog jong o bad ki ichap kynsan tdam. 
V Myrsiang pat, kumba rab, u kyudit shuit,.tt 

ieng- joit, bad u kura pyllait'dak ia ka Tyut ; U 
shu ioh phut thui tang ia ka tdong jong kA, 
Buit-lybuit, la her ka Tyut ; u pat u shu sah- 
lyngngoh kum u babiej. Ynda u la kyndit- 
bynriew pat, u la kynjik-kynjak, u la babe 
haduh katta-katta ba u la ngeit ia ka buit- 
sianti jong ka ; bad u la buhnud sia ban 
pynhiar-kput ia ka. “Katba ngam pat ioh,” 
u la kren marwei-marwei, “ ngan ym suk, ngan 
nai thiah nai dem, ngan nai bam nai dih, ngan 
nai ing nai sem. Ngan thwiat haba ngan da 
ioh khoh-im, haba ngan da ioh sei shabar ia 
ki snier-ki-snap jong ka baroh.” 

Haba u la wad la wad ia ka bun sngi butt 
taiew, u la leit poi sha ka jaka ba ka don ; u la 
iohsngew ba ka pah-kai mynstep ba dang lah 
mih ka sngi. “ Ko ’law-ut,” u la khot jyllud sur, 
“Pha leh aiu hangto? Pha da tieng shisha ia 
kaba nga shu lehkai ha kato ? Pha te kaba la 
biej sohsat-sohjew ! ” “ Em, phi ’fii,” la jubab 
sa ka Tyut, kaba la nang-shongkai hajan ka 
skum-kyieng,- '‘Ngam lait-kti lait-kjat satia te 
ban leit shano-shano ruh, ba nga dei ban ap ia 
ka nakra ki syiem ! ” ” Kano ? ” la kylli li 

Myrsiang. “ Kane ei ! ” la phai-ktien sa ka 
Tyut'. “ Phan ai ngan tem-kai khyndiat katba 
pha nangrwai ? ” la kylli u Myrsiang. ** Em, em 
phi fii,” la kem-ktien ka Tyut, “ ioh ki mai ki 
syiem. Eada kin tip, ia nga, kin ong kumno 1 ** 



“ Em pha, kin leit rat da tip shano ? Ngan shu 
tern bad ding bad ding bad ngan phet-noh 
bak,” u la ong. “ To, to niuma, jait para ba-ia- 
ithuh eh pylleifl, yn shu leh thansi eh ruh yni 
bit. Tern bad ding bad ding, sa leit-noh mo 
’fii ? ” U Myrsiang de u kiew-joit, u thab ia 
kata ka skum-kyieng bad kamon bad kadiang 
haduh ba kan da Iwet pom. Hangta la mih sa 
u kyieng haduh ba la long hi ngain ; u la 
iakynthah ia u Myrsiang haduh ba la at ka 
khmut-ka-khmat war sukhmia. Katba u nang- 
kyang nang-lynniar, ka Tyut pat kham na 
pajih ka nang-rkhie kmen tohoh. U Myrsiang 
u la nang-atnud-atnud bad u la smai la spot ba 
u tang shu ioh ia ka Tyut un da leh pynhiar- 
sat hi khait. 

Kata ka jingkynthah-kyieng, ka la pynshi* 
tom pynsaja sat ia u Myrsiang baroh shisngi 
shimiet bun-bun taiew, bad u la pyrkhat sia 
katba don la ka buit-ka-stad, kumno ban ioh- 
kem ia ka Tyut. Haba ka jingat Jca la them-iar 
u la paw-pyrthei biang ban wad ia ka Tyut. 
Haba u la wad-shi-wad, u la iohi ia ka ba ka 
dem hajan ki sawiah-bseift. “ Ko ’Jaw-ut,” u la 
pyrta, “pha lei hang-to ,? ” “ Wa ! ko ’ni, phim 
iohi kat kane ka lyngkha-ka-risai ? Nga pynap 
w^u ’riew-ha-dem ki syiem keifl, namar mynta 
ba bun eh ka khlieng ka tyngab kaba wan tuh.“ 
Haba u khmih ia kita ki sawiah-bseih, kiba la 

ih-bha bad ki saw huiil>huifi[, kum u ’riewhadem 
pyrthiew, u la ikwah bam. “la ai pha ong,” u la 
pan, “tanguweiba nga ibang eh.” “Hei!” la 
pyrta ka Tyut, “ wat ktah ho ioh ki lohi ki 
syiem ? Ja ! phi la shah pyndait-diengsong-ei 
khamakha ! ” “ Em pha, kin leit lap lohi 

shano ! Ngan shu kdiah tdut ; ngan shrut bad 
khait-bad-khait, ngan phet de bak.” “ To to,” 
la kohnguh ka Tyut, “ tang uwei ho.” Kumta 
de u Myrsiang u kdiah bad tdut bad tdut, u 
shrut de bad khait bad khait bad u nguid jlak- 
jlak. Tang shiphang, u kylla ’matlieh khlang, 
ka jingbuid jingdait ha u 'tangkro kaba um 
sngew don bneng don khyndew shuh ; u la sei- 
tyrtho sei-sboh haduh ba u la long kum u 
balamwir. Ka Tyut pat ka nang-rkhie pashait 
nangrkhie bein, haduh ba u Myrsiang u la 
sngewlehraifi suin, bad u la phet-noh ban leit 
wad sapoh, ban pynjah ia kata ka jingdait- 
jingbuid. 

Haba la dap kumba ar, lai-taiew, u la wad- 
pa-wad biang ia ka Tyut, bad u la shem ia ka ba 
ka dem-ka-shongkai, ka pah, ka rwai hajan ki 
wang-kushu kiba jrong shi-rynieng-briew. “Ko 
’iiaw-’ut, pha leh aiu hangto ? Imat mynta te 
pha la kham sarong mo, tang ka ngoh-ka-ia mh 
pham ju wan mih shuh?” “ Yn leh kumno 
phi ’fii ? ” la kem-ktien ka Tyut, “la long 
noh kumba sarong kein haba ym lait-kti-lait- 
kjat kumne” “ Ew ! pha bun kam aiu eh katta 

katta ? ” la kylli u koh’siang. “ Wa ! ” la leh 
mynkren kyndit ka Tyut, " mynta ka por soh 
por pai te nga ap nga sumar ia kine ki pai ki 
syiem keifl phi.” “ To ia-ai pha ong uwei,” la 
khroh u Myrsiang, “ ngan bam myllen, ba shit 
eh bad ba thynrang katta.” “Ynnai, ynnai, 
ieh, wat ktah ho ! Wow kin pyniap ki syiem ia 
nga.” “ Pha ong ne ! ” la knieh-ktien u Myr- 
siang, “ kin rat da tip pha iarat uwei. Ngan 
kdiah mo uwei ? ” “ Sngew dukhi pyuban ” la 
ong ka Tyut, “ to kdiah, kdiah phi 'ni. Bam 
bran-bran ho, ioh ki wan lap? Hynrei, te ki la 
khohsnieh im ia nga, kumba khoh pai.” U 
Myrsiang u la kdiah bad tbuk bad tbuk naduh 
dyngkhong, u la ktha, u la kynjlap bad jlap bad 
jlap. U la buid, la dait haduh ba u la kyrshut 
kulmar ia lade, ha ka maw-ka-dieng. Ka Tyut 
pat ka nang-rkhie sahuh bad ka la ong artat : 
“Hangto te men jah kwah ka lalot ! Kok, kum 
ia me une ! ” Ka her de bak. U Myrsiang u la 
at khui; u la mai, u la tim ia ka haban da 
biang, hynrei ka Tyut ka nang-rkhie pakai-ei 
l^k-shi-kak. Kumta u la shu phet iamrem noh 
nangta. 

Bun-bun taiew hadien kane, u Myrsiang u la 
leit wad biang ia ka Tyut. U la shang kylleng- 
kylleng ia ka khlaw-ka-btap baroh, hynrei um 
man shem satia. Ynda u la thwiat la thwiat 
bun sngi bad u la kylli-pyrthew shane shatai, u 

la leit>lap !a ka ba ka shong kynjuiii ha ki ’lang* 
tylli kiba mih ha thmit khlieh-riat. “Ko 
’law-ut,” u la pyrta, “pha ap iano hangto kyn- 
juin ? ” “ Wa, i ’ni du ! ” la ong ka Tyut, “ phi 
wan shano kumne? Nga dang-ap ia kane ka 
rynsan ki syiem te ; namar kumne ki la jan 
wan ban pynlong la ' ka dorbar-dorsha, ka 
bishar-ka-khadar.” “ Kano ? ” la kylli-u Myr- 
siang, “ kata ka rynsan ? “ Wa kaba heh 

ur-lyur, kat katai ruh phim iohi ? Khie, khie 
leit-noh mynta, i’oh ki wan lap ki syiem-ki- 
kynrad.” U Myrsiang la u peit ia kata ka snur 
u itynnat la biang, ba ka phyrnai sohumjer ha 
ka sngi. ‘'Phan shah ngan shongkai shiphang?" 
U la kylli, “ Wow, ko ’fii-kynrad ! ” ka la ong, 
“ Kata te, phi pan ia ka mynsiem jong nga du ! 
Lada kin lap ki syiem ia nga kin ong, kin leh 
kumno? Pan da kawei kawei seh kaba nga lah 
ban ai.” Haba u Myrsiang u la iohi ba ka la 
kut-jingmut ban ym shah, u la pyrkhat ba un 
shu leit kiew jubor ban pynpra ia kata ka 
rynsan-syiem bad ban pynbudnam ia ka Tyut. 
"Em pha,” u la ong, “lada pham ai, te ngan 
shu leit kiew jubor...” ka ktien ruh ym pat kut 
u lah rynsied pjong sha kata ka snur-thapbawa, 
bad u la hap artat sham-lysham sha riat. U la 
tyllun, u la thung-baji haduh bym-ithuh-ithaw 
shuh, bad um shym la tharai ba un dangim, 
namar ka shiah-ka-tram, ka maw-ka-dieng ki 
la dung, la tar ia u phar-rynjaifi. La ka Tyut 

ka peit nangta na khlieh-riat, ka iohi u thie- 
thie ha trai-riat, u shu thiah lytar; ka la tharai 
ba u la lap, hynrei ynda ka la leit kham hajan 
ka la iohi ba u dang-ring-mynsiem bad u ialeh- 
shitom ban ieng. Ka la rkhie, ka la kmen 
haduh ba ka la jan iapler-iapang. U Myrsiang 
pat, ba u sngew la pang ym don pyrthei shuh u 
la shu kyan-khia bad u sngap la ka sngap. 

Ka Thina ki Mrad bad ki Sim. 

Khatduh-khatwai, ynda la jem kata ka pang- 
met, ba u iohi ba ym don buit don lad shuh 
ban ioh ia ka Tyut, u la iaid pynkhih-thma ia 
u laiphew-mrad phew-mreng ban ialeh-pyrshah 
ia ki sim-ki-doh baroh bad ban pynduh-jait ia 
ki khait, na ka sla-pyrthei. U Khla, uba long 
U syiem, u lyngdoh jong u laiphew mrad, haba 
u iohsngew ia kane ka jingpynkhih jong u 
Myrsiang, u la sngew iahap-jingmut, khnang 
ban dup ioh pynduhnoh ia ka Phreit kaba la 
iarap, la ai-buit ia u bynriew ban pom-noh ia 
ka Diengiei, bad ban ioh pyniap-noh ia u Syiar 
ba un ym kynih shuh ban ym shai ka pyrthei. 
Kumta, u la phah da u Sangot, u Phyrbew, ban 
pyrta-shnong ia u laiphew mrad baroh ban 
ieng ka thma-ka-wait, ba hadien saw-ia ban 
pyniap-lut ia ka kynja-sim baroh. 

Ka Tyut pat, haba ka la tip ia ka-ne, ka la 
iawer ia ki khfiiang-ki-puit baroh ba kin iarap 

ia ka Hang jong ka, bad ka la thung-rattgbdb 
nongialatn-thma ia u Kyieng. U Kyieng u la 
sngew-phuhmut-phuhmat ba u la ioh ka Ibng- 
heh long-haifi, u la iawer ia la ki kur-ki-jait, 
ki lok-ki-jor baroh ban ieng-pyrshah ia u lai- 
phew-mrad baroh. Haba la poi kata ka sngi 
ba la iabuh, la win ka pyrthei-ka-mariang, ka 
khlaw-ka-btap ka bneng-ka-khyndew. Katba 
ki laiphew-mrad ki ialeh na sla khyndew, ki 
sim bad ki khniang pat, na suin. Haba u 
kyieng u la iohi ba da kaba shu sah ha suifi, 
kin ym lah leh eiei, u la khot ia ki khniang-ki- 
puit baroh ban ialum-lang bad ban hiar sha 
tbian. Haba la iong-ngiw ka bneng-ka-khyndew, 
u Kyieng u iakynling poifi, u suh khongpong 
wiaw sha khyndew, u kynthah tdam ia u Khla, 
na ka khmut. Baroh ki khniang haba ki iohi 
ia kane, ki la ialeh kumjuh. Ka khlaw ka la 
win jlang, ki khlieh-riat ki sawa, ki lyhuh ki 
byrngem, na ka jinglynniar jong ki mrad. 

Tang shiphang, baroh ka kynjah, iohsngew 
sa tang ka jingkynud ki ngap-ki-lwai, bad ka 
jingrwai ki sim-ki-doh. Ki mrad baroh ki la 
phet-iamrem sha la ki krem-ki-kroh bad ki 
jaka-rieh jong ki. Bun sngi, u khla bad u myr- 
siang ruh kumjuh ki la saja na kata ka jihg- 
kynthah joitg u Kyieng ; kim shym lah leh eiei 
shuh, bad sa tang ban shu buhrieh ia la ka 
jinglehrain. 

Naduh kata, u Myrsiang um nud tur kulmar 
shuh sha ka Tyut, la u shun-iap shun-im ia ka ; 
bad naduh kata ka thma, u Kyieng u sa kylla 
long kum u syiem jong u kynja-khniang kynja- 
puit baroh. Ka I'yut pat ka sa ym don tdong 
shuh lymuin haduh mynta-mynne, namarba la 
phut-noh u Myrsiang ; bad ka sa shong-noh ha 
madan ne ha phlang, namar ka sngewlehrain ia 
kiwei pat ki para-si m. 

XXX 


KA SYIAR KABA KWAH JNGI 


Mynhyndai eh, haba dang-lung ka pyrthei- 
ka-mariang ba ki sim-ki-doh baroh ki dang 
iasngewthuh kawei ka ktien shityllup-pyrthei, 
ka syiar bad ka tyngab, ki la ialang-lok bha. 
Kinc baroh arty Hi ki iaieid-thep-mynsiem bad 
ki ialeh-burom, ialeh-sngewbha sngewmiat kum 
shi-ing shi-sem. Ki ialeit-iawankai kylliang- 
kylliang, kim iabynnud iakhapnap ia kaei-kaei 
ba ki don, ki iabam-iadih-lang kat kaba ki ioh 
bad ki iasam iabynta-lem ia i-ei i-ei i baphylia. 
Man ka step, ka syiar ka ju pynkrad-jynbam ia 
ka tyngab, bad mynsngi pat ki ju iashongkai- 
lang ha ryngngi ne ha dymmiew, ki iapynsad 
pynkhyllong markylliang. Kumne ki la ia-im- 
suk bun sngi bun bnai. 

Ha kawei ka step kaba rang bha kdiar-kdiar 
bad ka suin-bneng ka khuid synlar bha, ka 
tyngab ka la leitkai sha ka syiar, bad ka la lap 
ia ka ba ka dang pynkrad-jynbam ia ki khup 
kiba ka la dang lah puh kumba ar ne lai taiew. 



Haba kam ioh bam sahuh shuh kumba myn- 
shuwa, ka la sngew ingkhong Ja ka syiar-kmie 
bad ka la bitar i’a ki khun-syiar : kumta ka la 
pyrkhat kumno ban ioh-pyniap-noh ia ki bad 
ban bam shngiam bam bang ia ki. 

Ynda ka la shongkai shiphang-arphang,' bad 
ka la biria kumne-kumtai, ka la ialehkai myl- 
len bad kita ki khun-syiar, ka la pynhikai ia ki 
kumno ban her, bad ka la ong ia ka syiar kaba 
dang-dem-kai bad krad myllen bad katto-kalne 
ki khun ha trai-dieng : “ Ko ’niakha, phim 
sngew shit mynta ka sngi ? ” “ Haoid, kein 

'niakha,” ia phai-ktien sa ka syiar, “ sngewshit 
sngewtlot wiej-wiej waij-waij. Ynda ioh da ki 
kynja sohjew-sohsat, te moseh?” “ Ngam da 
lymun eh phi ia ka kynja sohjew-sohsat,” la 
phai-ktien ka tyngab, “ban da shu ioh sum ioh 
sleh, ioh jngi-kai ha wah te, kurano-kumno ruh 
kan kham-bit. la seh yn ia-leit-kai-noh sha um 
sha wah shisien shisien, kane ka shong-ing 
shong-sem eh kaban iap.” Kumta ka syiar ka 
lum ka khot la ki khun bad ki ialeit-kai 
sha wah. 

Tang shu poi, ka syiar bad la ki khun ka 
iashong-kai hapoh tyrkhang harud um: ka 
tyngab pat, ka noh pum hapoh um, ka sum ka 
kyrthlap haban da biang. Nahgta shuwa ban 
leit sum biang ka sad ka kynther la ki sner, 
halor maw. “ Ale seh ” ka la iawer ia ka 

syiar, “ka jingbiej kat phi te ym don shuh ha 
ka pyrthei. Ka jingtngen ka jingpyngtigad ym 
don eiei, ale, sum hangne haba kham jyndong. 
Katne phi-bha briew, lada phi sum leilei, phin 
nang kham iphuh-iphieng bad kham i samla.” 
Kumta katba ka nang-kyrshut-kyrjaw ia lade, 
ka khroh, ka kbih ia ka syiar da kumne-kum- 
tai, haduh ba ka syiar kam banse. 

Kumta ka syiar ruh ka pynbud-lem ia ka 
tyngab, ka wieh la ka khlieh prop-prop bad ka 
kyrthlap la ki thapniang. Ki khun de, haba ki 
iohi ia la ka kmie ba ka hiar ha um, ma-ki ruh 
ki iaryngkoh plom-plom khlem nang leh eiei 
shuh. Ka Syiar-Kmie, ynda ka la kiew na um, 
ka la shushoh-biej thapnger khlem nang leh 
eiei shuh. Ka la khynniuh bad ka la khih 
sheng, sheng, shcng, sheng, kumba shad-samtawi 
bad ka la shu dem khop. 

Ka tyngab, haba ka la Iohi kumne, ka la 
kem bad niat bad niat ia kita ki khun-syiar 
bad ka bam-doh ia ki hakhmat ka kmie kabym 
shym nang leh eiei shuh tang ban shu peit seh 
da ki khmat. Ka syiar ka bapli, la kan ieng-ialeh 
ruh kam lah, kam sngew-don-bor, ba dang shoh 
eh ka um, la kan shu peit ruh ka sngewpang- 
nud ia la ki khun, kumta ka la shu tim ia ka 
tyngab ka ong : “ Naduh kane ka sngi, ngan 
thngad ngan thngaw ban iajuh-iajem, ban 
ialeit-iawan, ban ialang-lok lang-jor bad pha ka 


187 



khun ka haram; bad kumba pha la bam-sap 
bam-pap ia ki khun jong nga da kaba pha shu 
shet-shukor, ka jingjngem um jong ka doh ka 
snam jong ki kan long ka rong jong pha 
baroh shiryta.” 

Naduh kata, sa don ka jingiapait, ka jingia- 
khlad-lok bad ka jingiashun hapdeng ka syiar 
bad ka tyngab ; haba ki iakynduh kumno- 
kumno, ki iapuh, ki iatrud, ki iakbia haban da 
suwan. Ka syiar ka sa tieng ia ka sum-ka-sleh 
ha um, ba ka tyngab ruh ka sa long synnia long 
jngem haduh ka snieh-doh, naduh kata ka 
jingjia. 

XXXI 


KA HIMA NONGTHAM 


Shaphang shatei jong ka ri Khasi, don 
kawei ka jaka kaba khot kyrteng Ka Hima 
Nongtham. Kane ka hima, naduh hyndai-hyn- 
thai ka long hapoh ki syiem Nongkrem. Ka 
long ka jaka ka baiar shibun, kaba don bun ki 
shnong-rit kyntoit-kyntoit hapoh jong ka. Ka 
don bun ki lum ki bajrong bad ki wah ki 
baheh. Ki ranab-lum, ki lyhuh bad ki sangam- 
sajah jong ka, ki dap da ki ’lawbah lawsan ki 
baiong ngiw-ngiw, ha kaba don bun-bun ki 
diengbah-diengsan kiba la palat pad-star, 

Mynhyndai eh, ha kane ka jaka ne hima 
kumba ki khot mynta, la don uwei u ’riewrad- 
bah u bakhlain shibun bad u badonnam ha 
kita ki thain. U la long u briew u bamet-bafa. 
lybing ; ka met-ka-phad, ki kti-ki-kjat jong u, 
ki la long ki baksah mlan ; hynrei u la long u 
basting u bashait kum ka khiat. U sngewtyn- 
nat eh tang ban kiew ia ki lum bad ban hiar la 
ki riat-ki-ram, ban leit beh-mrad. 11 la ddn 

kawei ka ryntieh baphylla, ia kaba u shna da 
kaba synrap bun tylli ki rniai ba la khud bha, 
bad u pyndait ne khum lang ia ki da ki kynja 
ksah. Ki khnam pat ki long lajan kat u synrei 
dung-khaw dung-kba. Wei u la wiat trait, wat 
ki diengbah diengsaa baieng shilynter ki pei- 
bylla blar-blar. 

U dctn ruh, uwei u diengduh-nar ia uba tang 
ma-u hi u lah ban rah. Ia ki hati bad kiwei 
kiwei ki mr*d-bah ki baheh bad itriem ban 
peit ka khmat, tang shisien tangon da uta u 
nar-lyngka, ki kyllon-khrup ha shen. 

Ha kawei ka sngi Liur, katba u dang iaid- 
pawang pyrthei kumne wei-briew, u la leit poi 
ha kawei ka wah kaba la shlei um saw. Kumta, 
u la laid ter-ter na phud-wah haduh ba u la poi 
ha kawei ka syngket. Ynda u la hiar nangta, 
u la leit poi harud kawei ka thwei ka bajylliew 
bad kaba kyrhuh na ka jinghap jong ka kshaid. 
Katba u dang khmih bad sngap ia ka jingbyr- 
ngem jong kata ka kshaid, kyndit-kyndit la mih 
kawei ka Tham kaba kat ka ’nup bah. Nangta 
na thwei, ka la jngi re-re sha u ; ma-u pat, haba 
u iohi ia kata ka mrad-kynsha, u la pyllait shi- 
khnam pduk, hynrei uta u khnam u la kyrtoh- 
lyndet pynban. Kata ka tham ka la kynrup 



kynsan ia u fiiat bad ka la dait haduh ba un 
da iap ha shen. 

Naduh kata, haduh mynta-mynne ia kata 
ka um ki khot ka Umtham, ia ka thwei pat ka 
'Weitham, bad ia ka shnong-ka-thaw ha kaba 
ka don bad tuid kata ka um, ka Nongtham. 



XXXII 


KA ’ER-KYLLANG 


Hapoh ka hima Nongtham, hapdeng ka lew 
Mahti bad ka shnong ba ki khot-kyrteng ka 
wah Daitsniang, harud ka Umsha ne Umblei, 
don uwei u lum u bajrong lyter. Ka kyrteng 
jong uta u lum ka long u Kyllang. Ha kawei 
ka tduh jong kata ka lynter-ium, don ka krem- 
mawsiang kaba leit raih sha Umiam khwan. 
Ha khmat krem don u maw-jynkhang uba long 
lyngknep kum ka jynkhang-ing, hynrei ki 
briew kim ju leit thala shaphang shata, kham- 
tam lei-lei kim ju nud ban leit rung hapoh kata 
ka krem. Kane, ki ong ba ka long ka ing jong 
u Kyllang, uba ha kito ki thain ki niew ba u 
long u kynja blei-dken. 

Ha kawei pat ka tduh-lum don sa kawei ka 
krem mawsiang kaba kham rit, ha kaba ki ong 
u shong*u-sah u Mawsheh uba iadei-jingdei 
bad u Kyllang. 

Naduh mynkulong-kumah, une u Kyllang u 
ju leitkai leitiaid sha u Malakongor, ia uba ki 
ong ba u dei kthaw-kurim. Hynrei shuwa ba 

un mih nangta napoh-krem, ban leit sba n 
Mawsheh ne sha u Malakongor, ju Iohsng(?w 
ka jingsawa bad ka jingwin kaba mih na kata 
ka lum kaba u shong. Bad haba u la mih na la 
krem ka kbie ka Iyer kaba shu shad pyllun 
Iwit-lwit, kaba kit ia u lyoh lieh uba shad 
ryngkat bad ka ; wei ka la khie kane ka Iyer, ki 
briew ne ki mrad ki her raimaw-raidieng, ki 
phet-idp phet-im ba ki sheptieng ioh ka kit ia ki. 

Haduh mynta-mynne, kite kiba bat-niam ha 
u Kyllang, ki leit ai jynkfiia, shisien-shisnem, 
da ka blang ne ka syiar katba ki mon. Bad 
haduh kine ki sngi haba ka khie kata ka Iyer 
kaba pynshad-kynting Iwit-lwit, ki khot ka 
’Er-kyllang. 





XXXIII 


U ’SUIDTYNJANG 


Mynhyndai eh, mynba dang-kham-lung ka 
pyrthei-ka-mariang bad ba ki briew ruh ki 
dang-kham-palei,la don ha iwei i ’nongkyndong 
arngut shipara, ka Mai bad ka Deng. Ka Mai, 
jait ba ka dei ka khun phrang-sngi kaba la iohi 
shuwa la ka Sngi, la u Bnai, ka la khamsian 
kham-shalak ban la ka Deng. Ka la tip ban 
kit-khia la la ka Ing-ka-sem, ban larap ban 
iatur la la ki kmie-ki-kpa, ha ka shet-ka-tiew, 
ka trei-ka-ktah ha Ing-ha-sem. 

Ka Deng pat, jait kaba don hynmen, bad 
ba ki kmie-ki-kpa ruh ki kham aili, ka 
kham-leh-kjeh bad kham-leh-roh. Ka nap tang 
ka shangmakia kylleng ban leit latied malai- 
shito, ne lahai, ne lasohtyngkoh, laleh-law bad 
la ki para-khynnah; bad haba ka shong ha Ing, 
ka nap tang ka shet-khiewjakai ne shna khun> 
mynriew. 

Ha kawei ka sngi lew Umleng, ka kmie, 
namarba ka kwah la ka Mai ban nang la ka 
siew-ka-tda, ka leitlew-leithat, ka la pynkhreh 



ia ka ban leit Jew. Ka Deng, tang shu la Up 
kane, ka ksoh rydin bad ka bud la la ka 
hynmen. La ka kmie ka la khroh la kbih !a ka 
ban ym bjid Ja la ka hynmen, namar kan ym 
lah laid ba kata ka Jew ka long ka bajngai 
shiteng-sngi-lynti, hynrei ka Deng kam koh- 
nguh, haduh ba ka Mai kam banse ban Jalam. 
Kumta ki la lamih baroh arngut shlpara da 
kaba shu bud fa ki para-nongleit-Iew leit*hat, 
namar ba kim pat ithuh ia ka lynti-iew. 

Ynda ki la poi ha few, baroh arngut shipara, 
ki la lyngngoh-lyngngaifi ia ki jyndie-jynthied, 
ki kynjnit-kynjnat Iftiphew jait bad ia u paid 
iadie-iathied uba iawin hum-hum ham-ham 
shaneng-sharum. Ka Mai, jait ba ka dang-Joh- 
mih lew nyngkong, ka la sngew phuhmut- 
phuhmat, ka la leh banang-batip bad ka la 
thied kat kaba ka idonkam ha ing. Ka tiar 
kaba ka ioh-tat eh ruh kato, kaba ka thied 
rem-dor eh ruh kato. 

Ka la long ka por tlang, bad shen-shen, 
shuwa ba ka Mai bashohbiej kan dep la ka 
siew-ka-tda, ka Sngi lung-khun, bad ngop bad 
ngop, ka noh sha lyndet ki lum, bad ka pftem- 
miet ka lap ia kita baroh arngut shipara, hangta 
ha lew. Ka Mai pat, kumba kyndit na ba rah 
soitan, ka iaid shaneng-sharum jong ka Jew biO 
khmih lada dang don ki para-shnong bam ioh* 
ialeit ryngkjat. Hynrei ka lehnohei. iCumtaka 



la btin ia la ka para bad ka la mareh der-der bad 
ka pyrta-lok. Haba ki la laid iamareh katto- 
katne, khlem ithuh shuh ia ka lynti, ki la poi 
harud-khlaw bad ki la iohsngew ka sur kaba 
pyrta : “Kaw-hoit, kaw-hoit.” Ka Mai ka la 

jubab; “Kawhoit, sha ne” Ka ia nang-tharai 

ba dei ki para ba iawan-iew wan-hat, bad haba 
ka sngew ba kata ka sur kynkaw ka la nang-jan 
nang-jan, ka la nang-kham*kynku khah-khah. 
Hynrei ka la kyndit kuraba rah, haba ka iohi 
pynban utai khongnek-kkongnek u rynsied u 
’Suid-Tynjang. Ka la ju ioh-sngew ba ki kmie- 
ki-kpa jong ka ki iathuhkhana shaphang une « 
ksuid kynsha, katno ka sftgewtriem bad isait- 
met ia u haba ka iohi ia ka dur-ka-dar bamala 
jong u, bad ba u kyrshut kyrjaw ha ka ia 
ka met tyrdum jong u bad u pyrta : “ ’Boh, 
’boh, ’boh ! ” 

Ka Mai, ka la poi ha khim-khait, la kan pyn- 
kboh ruh ka isaitmet ban ktah ia u, bad la kam 
treh pat ruh ka tieng ba ioh un ktik iapler- 
iapang ia ki baroh shipara ; hynrei namarba ka 
tieng ba un lehbein ia i para, ka la khapbrip- 
ngaifi bad ka la pynkboh haduh ba un da ioh- 
thiah. Baroh shimiet, ki la shu iashong thap- 
ngab kumne baroh shipara. Katba uta u ksuid 
kynsha bamala ka dur-ka-dar, u nang iohthiah 
sok-sok, ka Mai ka la suhbuit ia ka Deng ban 
ieit thang saw ia ka tdong wait lyngnguu, H 
kaba ka la thied na Jew. 

Haba kata ka wait ka la saw bha huifi, kd 
Deng ka la wan rah pynkloi bad ka la dbng 
pruk napdeng ka met jong u. Uta u Ksuid Tyti- 
jang, kynsan-kynsan u la shu jah jar ; bad ha 
kata ka jaka ki la iohi pynban da u Jyrmi-nub 
ba u kyllaifi syriem ia ka syngwiang. Kumta 
tang shu sdang kynjat-shai, ki la kylla>dien-bak 
nangta na khlaw, kj ia poi ha ka lynti-shnong 
bad ki la ia poi-suk sha la ing. 

Haduh mynta-mynne, ha ki khlaw bad ki 
jaka bakynjah, dang iohsngew ia ka jingkyn- 
kaw jong u ’suid-Tynjang bad iohi ia ka ding 
kaba iaid bad thaba iajah. Teng-teng, myn- 
miet, ha ki katto-katne ki jaka ba long riat ne 
kham-kynjah, ka syrngiew kaba kum ka dur^* 
briew ka ju paw, hynrei ki briew kiba la tip, ki 
dung ia ka da u nar-saw bad kata ka syrngiew, 
ka kylla kum ka syngwiang jyrmi. K,ane, ki 
ong, ka dei ka syrngiew jong u ’Suid-Tynjang, 
kaba lada kim dung da u nar-saw ka ktik ia ki 
briew haduh ban da iapler, ne pynshad haba 
kin da thait hop, ne ka ong : '* ’Boh, *boh> 
’boh ’* ba kin pynkboh. 

Mynta-mynne, ki tymmen kim ju shah ia la 
ki khun-ki-ksiew ban thung-kai ha ing, ia 
u Jyrmi-Nub, namar ki ong ba dei u ^^id- 
Tynjang. 



XXXIV 


KA DNGIEM BAD LA K1 KHUN 

Dang myndai kulong, mynba dang-kham- 
lung ka pyrthei bad ka Sngi u Bnai ruh, haba 
shityllup ka sla-khyndew ki dang-iasngewthuh 
bad dang-iakren kajuh ka ktien-ka-thylliej, 
harud. jong kawei ka ’nong-kyndong, la don 
kawei ka ’lawbah-’lawsan ka babniap bha bad 
kaba don bun ki diengbah-diengsan. Ha trai 
jong kine ki dieng, la don bun ki kretn-ki-kroh, 
ha kiba ki mrad-khlaw ki shong-ki-sah. La ki 
briew bad ki mrad ki dang-iasngewthuh bad 
dang-iakren kawei ka ktien-ka-thylliej, hynrei 
kim shym don shuh kata ka jingiaburom- 
surom, ka jingia-ieid-iasngewbha, kumba la don 
mynshuwa ban pynngat ia ka Diengiei. Ki 
mrad-ki-mreng baroh, la u^ Khla nei u Hati, ka 
Blang ne ka Skei ; naduh u baheh haduh u 
barit, kim kheifi shuh ia u bynricw kum u 
nongpyniaid nongsynshar, namar u briew ruh 
u ban-beifi, u leh-beifi bad u pyniap-kai ia ki, 
tang ban pyni la ka bor. 

Ha kawei ka sngi, ka barang bha, ki khyn- 
nah sharai-masi kiba wan pynbam-phlang la la 

ki jynri'jyndub, harud-shnong ki la laleit tarn* 
sohstiiang'sohstap na kata ka ’lawbah. Namar- 
ba u bun bad u kynrei bha, ki la tam-shi-tam 
bad ki la myljen khlem tip shuh ia la ki 
paralok, Kyndit'-kyndit, kawei ka dngiem ka 
baheh rahe ka la mih ngieb-ra-ngieb bad ka la 
kem thrait ia uwei u khynnah. Ynda ka la poi 
ha la krem, ka la ai ia u ha la ki khun ba kin 
ialehkai ne ba kin bam-doh katba ki mon. Hyn- 
rei namarba u la long u baphoi-lia bad u ba*- 
thawlir, kita ki khun-dngiem ki la sngewbha 
ban ri*pynim ia u bad ki la ju ialympat ne 
ialehkai bad u, laiphew jait. Uta u khynnah 
ruh u la leh kumba u la juh-la-jem ban shong- 
ban-sah bad ka Dngiem, bad i kumba um 
kynmaw shuh ia la ka ing-ka-sem kaba u la 
shong mynshuwa, haduh ba kata ka Dngiem- 
kmie kam adong shuh ia la ki khun ban pyllait- 
kai ia u teng-teng, haba kam don ha krem. 

Shisien, haba ka Dngiem kam don, uta u 
khynnah u la phet-sor bad u la leit bam soh*- 
khawiong, kham ha pajih. Kita ki khun 
dngiem, la ki wad ia u shano-shano ruh kim 
shem : kumta ki la shu ia-ap khraih-lynti* 
Ynda u la ngiah pa la ngiah ka bam, u la wan 
thuit-kynthuit. Kita ki khun dngiem ki In 
sngewbha bym lah ong shuh> Ki la Hamareh 



•thew-thew sha u. Haba ki la iiohi ba la pring 
ka shyntur ngaifi, ki la lyogngoh bad ki la 
lakylli ia u. “ Ko khun-bynriew, kumno phi 
leh ba itynnat ka shyntur katne - katne ? ’* 
“ Lada phi kwah te, ngan pyhleh seh ! ” la ong 
uta u khynnah, “ Haoid, haoid, pynleh seh ! ” ki 
la ong. Kumta-kumta u pynthnam um phruk- 
phruk. Haba ka um ka la thnam bha phrak, u 
phah shong ia ki riang, u ong artat ba kin ang 
la ka shyntur bad u theh da kata ka pm-thnam. 
Kita ki khun-dngiem ki la pdung ki snier-ki- 
snap baroh bad ki la iap. Uta u khynnaH pat, u 
pynkhuid shfiiuh da kata ka um-thnam bad u 
shet-doh ia ki. Haba kata ka doh ka la ih, u 
rieh ha kyndong khop bad u ap ba kan wan ka 
dngiem-kmie. 

Katto-katne por hadien, ka kmie ka wan 
rahe-rahe, bad haba ka iohi bad ka sma doh-im, 
ka la wan shajan uta u khiew, bad ka la bam 
ka la ktha khait-shi-khait. Ynda ka la jan 
kdang ka la iohi pynban ha trai-khiew ia ki 
khlieh khun dngiem. Ka la khot, ka la pyrta : 
ka la lyntliar, ka la kyrkait, hynrei jar-jar. 
Kumta ka la ong : “ Waw, ko bneng, ko khyn- 
dew ; u la shet u la pbon ia nga u khun-byn- 
riew, ba ngan b»nii-<ioh la ki khun I ” Ka iam 
ka lympat ia lade; hynrei uta u khynnah u 

mih bloit na la ka jaka rich ; u phet Imk-b&k 
sha ing, bad u pytfta artat : 

“Ko mei-ngiem lain bam-khun, 

Ko ’thei jyllun ko ’Ihei lymphuin; 

Ko kongsan ki laiphew nirad,' 

Ha ka iew Luri-Lura te, mo kyniad; 

Ba i)ha la thaw jingiem lade hi, ' 

Ba pha da luh la ka ’tiingtoh u bapli, 

U khyndai-sewbeh, u khyndai-sewshang; 

Te u bynriew u la loh ka lad ka babiang, 

Ban ieng ka ksaw-ka-kpong, u i vngkew-u-basa. 
Ban long ka lisa, ka kynhoj, ka tamasa.” 

Naduh kata haduh mynta-mynne, haba u 
khun Khasi u ioh dngiem, u kynih, u rwai da 
katei ka phawar, bad ki khot ia ka, haduh kine 
ki sngi Ka Phawar Dngiem. 

XXXV 


KA LANGBYRKfT SANG KHYNDEW 


Mynhyndai eh, la don kawei ka briew kaba 
la don arngut ki khun-kynthei. Haba kine ki 
khynnah ki dang-rit jakrak, u kpa uba kamai- 
kajih, uba bsa-ba-btiah ia ki, u la i’ap-noh. Ka 
kmie jong ki, haba ka la shong katto-katne 
snem tang bad kita ki khun-rit, ka la sngew- 
saja ia la kata ka jinglong-rangli, khlem nong- 
kamai'kajih, khlem jingioh-jingmih, bad ka la 
pyrkhat ban iapoi-kha-poi-man biang ban dup 
bsa, ban pynsan ia kita ki khun-kynthei ban 
san ban heh, ban man ban roi la ka jait-ka- 
kynja. 

Uta u kpa-nah pat, u isih-iap isih-im ia la 
kita ki khun-ruit; u tied u sympat ia ki bad 
step bad miet kumba sympat ia ka biang kha 
tyngka ; u leh-beifi leh-sat ia ki, u pynshah- 
jyngit, pynshah-thngan ia ki, haduh ba ki la 
kylla kum ka nap ; ka met-ka-phad, ki kti-ki- 
kjat jong ki, ki la sah sa ka shyiengsuda, bad 
ki khmat ruh ki la ngam shapoh kum u briew 
uba dang wan mih napoh snaiap. Haba u iohi 

lei lei ba ka kmic ka leh ieid bad ka lasbah la 
ki, katta u nang-leh-sat. KUmta kita ki khyonaW 
ki la shu shong pynrit-mynsiem rydiaw* khaui* 
tam lei haba uta u kpa-nah atlukhi jong ki, u 
sah ha ing khlem leit khlem wan. Sangsot ki 
khynnah bapli, ki la sah sa tang ka shyieng bad 
ka snep bad la paw lut ki paifi ka met-ka-phad 
baroh shi-rynieng, 

Ha kawei ka step, dang phyrngab bha, ka 
kmie bad uta u kpa-nah ki la song-ja song- 
dohkha, ki la khreh-la-khrum ka wait-ka-star, 
ka khoh-ka-trab, ban leit prat-lyngkha. Shuwa 
ban mih, ki la sneng la pyni ia la ki khun ba ki 
del ban leh tipsngi, bha baroh shisngi, ba kin 
ym ia-shang makia kylleng ka shnong-ka-thaw, 
ka lum-ka-wah, hynrei ban shong khop ha ing 
ban dung-khaw dung-kba, ban shet ban tiew, 
ban khreh ka ja-ka-jhur ba kin ioh-bam ynda 
ki la wan-phai na lyngkha ; bad ban sar ban 
sait, ban lura ban lang ia ka ing-ka-sem ka 
phyllaw-ka-mynshem. Uta u kpa-nah ruh 
shuwa ban mih, u la byrngem byrit ia kita ki 
khun-ruit ba lada kim leh kumba la hukutn, 
un sympat bad un pynshah-ja, pynshah-jyngit 
ia ki. 

Ynda ki la iamih-bak, kita ki khynnah 
baroh arngut, ki la sdang ban shet-ja shet- 
jyntah, ban iabam baroh shipara. Ki la Juna la 
lang ia ka ing-ka-sem, ka-kper-ka-phrah bad ki 

la iaduDg-kba ha phyllaw-fng. Katba ki dang- 
ia-dung tuk-shi-tuk baroh shipara, bad ki nang> 
iakren la ka shem-sat-shem-jew, ia ka jingleh- 
beifi uta u kpa-nah, ki syiar ki la wan-puh ia u 
kba uba hap ha madan. Kumta ka para ka la 
ong : “ Ko kong, ba ngin da don sner ma-ngi 
te mo ! Ngin shu her-noh na kat kane ka shah- 
lehbeifi-leh khoh ! ” Kine ki ktien, ki la leit 
shoh-jingmut tiak ia kata ka hynmen bad ka la 
ong : “ To hep, ngin ia-kem ia kine Jci syiar, 

ngin iaphut ia ki sner jong ki, bad ngin thung ha 
la ka met, nangta ngin iaher-noh bak nangne.” 
Kumta kumta hi, ki la iaber u khaw-u-stait 
ia ka raadan-madiah baroh. Ki la iakem ia ki 
syiar, ki la phut-sner, bad ki la thung ha lade. 
Kumta de, ki pyrshang ban kynting malu-mala 
sha jrong ; ki la her kylleng ia la ka kper-ka- 
phrah baroh, bad haba ki la sngewkhlaifi ki 
kynting thiaw shalor ki dieng. Hangta ki la 
iashong lang khop baroh shipara, ki da iakular 
ba lano-lano ruh kin ym iahiar-khyndew bad 
kin ym pyndei-khyndew shuh ia la ki kjat. 

Haba la prera-miet, ba la noh ka sngi, ka 
kmie bad uta u kpa-nah ki la iawan-phai na 
sha lyngkha ; hynrei ki la lyngngoh jlang haba 
ki iohi ba u thlong-u-syntei, ka shang-ka-prah, 
ki sah ha khyndew, bad ka ing ruh ka dum 
ti\y«tiw, khlem ding khlenj thfrh. Bad ki la 
naiig kham lyttgttgoh-Iyngngoh baba ki kbot- 



ki-pyrta Xa kita ki khun ruh kim thie. tjta l| 
kpa-nah u la ingkhong khait, ba lada un loh te 
ufi shu sip kumba sip Xa i symboh-khaw syra- 
boh-kba. U la laid sharum shaneng ban wad 
Xa ki, bad haba um shem leilei u la atnud khia. 
Ka kmie ka la nang-tharai ba ki la leitkai, ka 
sliew la ka ding-ka>theh, ka khreh-shet-khreh- 
tiew bad ka byrngem-byrit artat : “ Kan da 

iawan shibit te, ngan khum bad kti bad kjat 
bad ngan sympat da une u wartap na tympan. 
Tang la ka ing-ka-sem ruh kam iatip shuh.” 
Katba ka dang-korbar weibriew kumne, shu 
kyndit-kyndit, ka la iohsngew la ka sur jing- 
rwai bynfiiaw. Kata ka sur ka la long ka ba- 
myllung haduh katta-katta ba kam nang shet 
nang tiew shuh, ka shu sngap dngeng kumba 
shoh biej: “Ko mei,” ka la iohsngew ha kata 
ka jingrwai, “phi la lehbeifi-lehsat ia ngi, phi 
la pynshah-ja pynshah-jyngit haba ngin da sah 
sa ka shyieng bad ka snep, katto te phi la suk. 
Ngin sa phet-noh kylleng bad ngin sa shong 
ha khlaw-ha-btap. To wat wad shuh keifl mei 
ia ki khun rangli jong phi. Kuwa ! Kuwa ! 
ki her de thur. 

Kata ka kmie ka la mih bluit shabar, ka la 
khot, ka la khroh ka la kjor ia ki ba kin wan 
biang ha la Ing, hynrei kim patiaw satia; barob 
ar ki Xaher bak-lybak shapoh ’lawbah. Hangta 
ka shu iam pangnud-pangnam mtrwei-jmaf^ai»f 



hynrei shu lehnohei. Man ka sngi ka khmih- 
lynti ia ki ba kin wan-phai biang, hynrei tang 
ka ngoh-ka-ia jong ki ruh kam ju iohi: ka shu 
im ha ka jingkhuslai haduh ba kan da iap. 

Naduh kata ka por, ia kita ki khynnah 
kylla-sim, ki sin ki Langbyrku; bad haduh 
mynta-mynne kine ki sim kim ju hiar ne pyn- 
dei khyndew ia la ki kjat, katkum kata ka kular 
ba ki la iateh-iabuh baroh shipara. Kumta sa 
mih ka jingong: Kynjing sanit kum i Langbyrku 
sang khyndew. 



XXXVI 


KA SHNONG MAWPUNKYRTIANG 

Mynhyndai eh, mynba ki syiem Mawjraai 
ki dang synshar ha Mawsmai ia ki thaifi rMum 
bad ri-War baroh, bad ba ka it-ka-hiraa, ki 
khun-ki-hajar baroh ki shong ha ka suk-ka-saifi, 
don kawei ka wah kaba ki khot ka wah Maw- 
lyntang, hapdeng Mawsmai bad Sohra, kaba u 
sher u jei bha. Ki samla-kynthei bad shynrang, 
ha ki por ba ki la dep la ka trei-ka-ktah, ka 
leit-ka-wan, khamtam ha ki por synrai, sadhai 
ki ju leit tong-sher na shata. Ki shnong kiba 
na sha ba kham marjan, ki ju iaieng shrak la 
ki tyrsong-tyrsong ; la ka siaw, la ka rwai, la 
ka kmen-ka-sngewbha khlem khuslai. Kum ha 
kita ki sngi, ki phud Jong kata ka wah, bad ki 
khlaw kiba ker ia ka, ki sawa da ki sur jing* 
rwai lum kiba pynkie ia ka dohnud. 

Ha kawei ka sngi synrai ka barang bha 
kdiar-kdiar, katto-katne ki samla na ki thaih 
Mawsmai, ki la khreh ir ka leit tongsher pa 
kata ka wah. Haba la dap shiteng-sngi 
kawei ka khynnah-syiem kaba kyfteng ka 
Rytiang, ka la sngewthait bad ka la shongkai** 



noh halor uwei u maw uba don ha ryngngi jong 
ka wah. Ki paralok jong ka, ki la nang-shong- 
shit la ka tong«dohkha bad la ka iakob ban ia- 
rwai raarshiliang-lum shiliang-wah, ki la nang- 
iatong iarwai bad ki la nang-hiar kham sharum. 
Hynrei ka pat, tang shiphang ka la iohthiah 
ngai hangta haba shong. Hamar kata ka por, 
ha rngai ka la iohi ia uwei u briew u babha- 
briew lymphuin, uba ka main jong u kaba 
ishongkhia bad shongkun shibun, ba u wan sha 
ka bad u ong : “ Hakhmih, kane ka tyngka nga 
wan rah la phi shi-’sing-nalai ; to sotsakular ia 
nga ba phin phah shna uwei u mawpun halor 
kane ka wah, ban long iaid na shiliang sha 
shiliang ; ynda phi la dep, thaw pat kawei ka 
ing kaba da ki maw suda, naduh u rishot u 
rijied haduh ka krung ka knap baroh; bad lada 
kane ka tyngka kam dap biang, ngan sa nang- 
wan rah shuh. Te ynda kata ka ing ka la dep, 
ngan sa wan shong; phi ruh phin sa iohi ba 
phin long ka briew kaba don-nam-tam ha ka 
pyrthei.” Bad u la shu jah-noh jar. Ynda ka la 
kyndit nangta na ba thiah, ka4a shetp shisha ia 
kata ka tyngka shi-’singnalai ; ka la lyngngoh 
ngaifl khlem nang pyrkhat shuh. Bak-bak, ka 
la khung ia kata ka tyngka bad ka la lei^-phai 
sha la ing, ka la puson bad ka la kmen ym tipi 
briew ym tip-mrad shuh. Hynrei hano-hano 
ruh kam shym latbuh la ka^a baroh kaba la jia« 



Ynda katto-katne por nadien kata ka tong- 
sher, ka la wer ia ki lok-ki-jor, ki kha-ki-man, 
bad ki para-shnong para-thaw baroh ban buh 
mawpun ia kata ka wah. Ka la thied u khaw- 
u-kba, ka dohkha-dohpnat, ka sniang-ka-syiar, 
ka kiad-ka-um bad ka la pynlong ka khawai- 
ddwai ka bakhraw. Haba la dep uta u maw- 
pun, ka la khreh thaw sa ka ing-ka-sem, ka la 
phah tih-maw rijied-rishot, ki mawkynroh, ki 
maw-syngkhien, haduh ba la twa ka lum-ka- 
wah bad la shlei ka madan-madiah baroh, 
Katba ka dang-khreh kumne, ka la kum pyn- 
khein-noh ia ka jingsotsakular bad uta u briew, 
bad shen hadien khyndiat sngi ka la iap-noh. 

,Kita ki maw ki la shu sah lyngkrang-lyng- 
kreit shane-shatai, ha ka jaka kaba ki khot 
mynta ka Saitsohpen bad la shu pynduh-ei, pyn- 
bijai-ei khoit da kito kiba la wan kham hadien 
ban buhai-shnong ha Saitsohpen. Haduh mynta- 
mynne bad haduh kine ki sngi, ia ka shnong 
ba la buhai hajan uta u mawpun, ki khot ka 
shnong Mawpunkyrtiang, ba ki ioh sin na uta 
u mawpun jong ka Rytiang. Hynrei uta u maw, 
naduh u jumai-bah u la kheifi bad u la pait la 
ka jong ka jong bad lah ban iohi sa tang katto- 
katne hapoh jong ka wah. Haduh mynta- 
mynne, kawei ka lyngknap jong uta u mawpun, 
ka dang-sah ha wah; bad ki thliew kynroh 
harud wah ha kiba la pynshong ia uta u maw 
ki dang sah tyngkreifi. 

14 

XXXVII 


KI KHONGDONG’JAT ¥ KONG 


Ynda u Buh Sing Syiem bad la ki bakhraw- 
batri baroh, ki myntri-korbari, ki khun-ki- 
hajar, ryngkat bad u pyrsa-trai jong u, u Borsing, 
ki la mih bad phet-noh na Nonglyba, ban leit 
buhai-shnong ha Mawsmai, u Morsing syiem- 
korbar ha Mawshuit khat-ar-shnong ruh, u la 
leit buhai-shnong ha Sohra bad la ki bakhr^aw- 
batri, ki san myntri, bad ki paid-ki-hajar baroh. 
U la tei ki ing-ki-sem, u la tih ki kharai, u la 
shna ki kut bad u la thaw-buit thaw-lad katba 
lah ban pyniaid bad ban buh-beit ia la ka 
muluk-ka-jaka. Namar u la long u briew uba 
khara-pnah ka ktien-ka-thylliej bad u basianti, 
u la don bun ki nongbud-nongrap haduh ba ka- 
ta ka shnong thymmai ka la pliah da ki ing-ki- 
sem lin-lin-lin. 

Ha kata kajuh ka por, la don ha Khat-ar- 
shnong, kawei ka ’nongrit kaba kyrteng ka 
Rymmai. Man la u kynja rangbah uba shong 
ba sah ha kata ka jaka, u la long u shipai uba 
don shrak la ka khnam-ka-ryntieh, ka stieh- 

ka-wait, ka shuri-ka-jamdor. Ha kata ka por, la 
don uwei u kynja ’riewtymmen uba la kwah 
ban ioh ha lade ia ka nam-syiem nam-nongsyn- 
shar ; ynda u la pyrkhat bad wadbuit da kumne- 
kumtai, u la lum-dorbar ia u rangbah bad ia u 
shynrang-briew baroh, bad ynda u la lah phu- 
slai da kumne-kumtai, u la pynshit ir ha ka 
rah-stieh rah-wait ban hiar thma ia ka Sohra. 

Ynda u la lah khreh bad taiar nadong-sha- 
dong ia ka badonkam baroh, ki rangbah, bad 
samla bad tymmen, ki la ieng-ir bad la ka 
khnam-ka-ryntieh, ka wait-ka-sum, bad ki la 
tuid syllad ia ka khlaw-ka-btap baroh ban leit 
sha Sohra. Ki la kmen la risa, ki la iaid iashad 
ir-shi-ir haduh ba la win la sawa sa ka khlaw- 
ka-btap, ka riat-ka-ram, ka dieng-ka-maw 
baroh. 

Uta u tymmen pynkhih-thma u la iaid 
ha-phang ha-phang, u nang-pynshit da ki pha- 
war bad ki jingleh laiphew jait. U paidbah 
pat, u iaduhoi bad u la iajubab ia ki jingpha- 
war jong u, haduh ba uta u tymmen, ynda iaid 
katto katne, u la sngewthait hi rai, bad ym 
sngewdon pyrthei shuh. La katta ruh u la leh 
jubor, ban pynshit ia ki paidbah kiba la jied ia 
u kum u nongialam ; namar u la tip ba lada 
um pynshit-pynshlur ia ki, kita ki paidbhur kin 
pra la ka-jong-ka-jong bad kin leit kylla-noh 
sha la shnong. 

Haba ki la poi ha maw-rin-rin, . ki la iohi 
kathie-thie ka shnong Sohra, kaba pliah da ki 
Tng suda. Hangta ki la iapyrkhat ba lada tang 
ki ing ruh kiba bun katta-katta, tip sa kiba 
shong pat kin long katno ! Bad haba ki iohi 
lei-lei ia ki rangbah ba ki iaid shane-shatai ba 
ki trei-ki-ktah ha la phyllaw bad ha la ki jaka- 
puta, ki la suh-jer hi riw. La ki peit ia la u 
nongialam ruh, kim i don pyrthei shuh, namar 
u la thait eh haduh ba u la kylla-dur khlang. 
Ka jingkhaweit ka la par riw ia uta u paidbhur, 
u la kylla-dien-bak bad u la phet-khynrad sha 
la shnong. Katba ki nang-phet, katta ki nang- 
tieng, bad ki sngew kumba don ba beh nadien. 
Haba ki iohi ba uta u tymmen nongialam jong 
ki urn lah bud shuh, ki la teh ia u da ki jyrmi, 
na ki ryndang-kjat, ki la ring pakhud ia u, 
khlem pyrkhat eiei, tang ban dup poi-noh sha 
la shnong. 

Ka phet, ka march lamwir bad ka huri-hura 
kaba kum kata ka pyrthei kam pat ju iohi. 
Baroh kawei ka kynhun jong kita ki paidbhur, 
ka dap da ka jingkhaweit suda. Ki phet-iap 
phct-im, ki noh ia ka thliew-ka-syar, ka krem- 
ka-kroh ; uba ur ruh uto, uba mynsaw ruh uto; 
utei-tei uba nang-mareh marwei, katba don la 
ka bor-ka-sor, haduh ba sngew ban mih um- 
ksang ruh don. Tat shu poi top ha la shnong, 
shu kynjah jlam. Baroh u ia-leit-rieh sha la ing 

la ing bad u shu iakyllon lyter kumba lap. Uta 
u tymmen nongialam pat, um don khlieh don 
met shuh, la lut khoit, sah sa tang ki khong- 
dong bad ki sla’jat ba la khum lang da u jyrmi. 

Haduh mynta-mynne, kita ki khongdong’jat 
ki dang sah, bad haduh kine ki sngi ki khot ia 
ki, khongdong’jat u Kong.” 

XXXVIII 


KA KSHAID NOHKALIKAI 


Naduh hyndai kulong-kumah, hajan kawei 
ka shnong kaba kyrteng ka Rangjyrteh, ka tuid 
kawei ka wah kaba kyrteng ka Umiong. Ka 
tlong jong ka, ka long na shaphang Laitryngew, 
hynrei katba ka nangtuid arsut, katta'^ruh ka 
nang-heh nang-heh, ba bun ki shnat wahduid 
kiba wan iasoh-lang bad ka, haduh ba ka kylla 
kum kawei ka wahbah ka baheh. Ka don 
kawei ka kshaid kaba ki ju khot kyrteng ka 
kshaid wah Umiong. Kane ka kshaid ka long 
ka bajrong rymphai bad ka baitynnat shibun 
eh, khamtam leilei ha ka por liur haba jur u 
slap. Ka jingnoh rymphum jong ka na khlieh- 
riat shapoh thwei, ka pynthame bad pyniap- 
ngiah ia ki nongpeit haduh ba kim ngiah ban 
peitseh bad peit-jylliew ia ka um kaba tuid 
phir-phir kumba tuid ka dut. Napoh ka thwei 
bajylliew jong ka, ki kiew ki sur ba sawa kynud 
ha ka jingbeh ka lyej, ryngkat bad ka jynhaw 
tdem-um kaba kiew, man la ka teng, kum u 
lyoh ha sahit-bneng. 


214 



Dang hyndai-hynthai kata ka Rangjyrteh, 
ka la long ka shnong ka bapawnam hakhmat 
ki para-shnong baroh kiba iadon markhap bad 
ka. Wat la ka la duh-noh, hynrei haduh mynta- 
mynne, ka kyrteng jong ka, ka dang sah tyng- 
krein. Ha kata ka por, ka la long ka shnong 
kaba bun briew. Bad ki briew ruh ki basmat- 
basting ha ka trei-ka-ktah, ha ka leit-ka-wan. 

La don ha kane ka shnong, kawei ka briew 
kaba kyrteng ka Likai. Ka la long ka baduk 
shibun ha la ka jinglong. Nalor kane ka kupar- 
jot, kumba lynshop khnang ka pyrthei, u tnga 
jong ka ruh u la i'ap-noh haba ka dang loh 
tang iwei i khun-kynthei. Ha la ka duk bad ka 
sah rangli, ka la sngewsih shibun eh. Ka trei 
shitom khud-shi-khud shane-shatai, khlem tip 
shuh ia ka miet-ka-sngi, ban dup ioh baikait ia 
la i khun bad ioh-khaw ioh-jyntah miet-step 
ialade. 

Haba ita i khynnah, i la pyrthuh-kren bad i 
la nang laid sheng-sheng raalu-mala, ka la 
sngewbha haduh bym nang ong shuh. Ka jing- 
im weibriew bakynjah jong ka, ka la kham 
tngen ba ka ioh ban iakren bad pynmyllenkai 
ia la ita i khun. Bad haba ita i khynnah-rit i 
rkhie, i thapkti sngewbha, ka tnynsiem-kmie 
jong ka, ka sngewphuhmut-phuhmat bad ka 
dap da ka jingieid bashlei miar. Ka thrang ban 
pynsuk'pynsaifi, pynsan pynrangbah, pynshem- 

bha shera miat ia la i khun, hynrei kam don lad 
satia. Kumta ka la pyrkhat ban wad da uwei 
pat u nongbsa-nongbtiah, uban kyrshan ia ka 
ing-ka-sem ban roi la i jait^i-khong ; bad ka la 
iapoi-kha poi-man bad uwei u briew. 

Uta u kpa-nah, u la long u badukhi bad 
khapnap, nalor ba u long u bajaipdeh lywen. 
Haba u iohi ba ka Likai ka ieid thepmynsiem 
eh ia la i khun, u la buh-nud bad u la isih ia 
ita i khun-ruit bad u la wad-lad sia-shi-sia 
kumno ban ioh leh pynhiarkput. Um ju leit- 
trci leit-ktah, leit-wad-khaw wad-dohkha, hyn- 
rei u thiah-u-shong samsia bad u shu ap-bam na 
ka Likai. Ka Likai ka bapli, ka bynniaw ia la 
kata ka shem-sat shem-jew; haba ka la nang- 
tharai ban ioh u nongkamai uban kham-pyn- 
aram ia ka khia-ka-shon jong ka, hynrei mar- 
khongpong pynban dei pynban da u bam-ei. Ka 
la shu iai-shah ia la kata ka kupar-kad bad ka 
la leit trei on-’nong-nar ha Mawmluh, ban tang 
ioh theh umthet mynmiet-mynstep kumba leh 
lem ki para raarjan-marpa. 

Ha kawei ka sngi, haba ka la dei ban leit 
on-’nong-nar kham-jngai, ka la iehnoh ia la i 
khun bad uta u kpa-nah. Ma-u pat, haba ki 
briew baroh ki la leit sha la ka kam ka-duk, 
bad ba ka shnong ka la kynjah jar, u la pyniap 
ia la ita i khun-ruit, u la ot ia ki dohmet- 
dohmet bad u la bret-noh ia ka khlieh bad ia 

ki shyieng baroh sha rud-’nong, bad u shet- 
jyntah jai. Ynda la sdang i'ongreifi, haba ki 
briew ki la sdang wan-phai na la ka wan-ka- 
leit, ka trei-ka-ktah, u khyrdep khop ‘ia ka ing 
bad u phet bak. 

Haba ka Likai ka la wan na la kata ka kit- 
nong-nar, ka la sngewlyngngoh shibun ba ym 
don mano-mano ruh ha ing. Ka la pyrta ia 
la i khun bad ka la kylli ha ki paramarjan 
markhap baroh, hynrei ym don ba tip. Ka la 
shu tharai ba la ialam-kai u kpa-nah; kumta, 
namarba ka la sngewthngan eh ba ka la trei 
shitom baroh shisngi, ka la pyrkhat ha lade : 
“Teh ngan da bam-ja noh shuwa ba sngewthngan 
eh, ngan sa leit wad ynda la lah.” Haba ka la 
iohi ia ka jyntah-doh ka la kren weibriew: 
'* Wa ! nangno u kpanah u ioh doh kumne, 
mano ba iakfiia ba iashoh-sniang kumne ? ” Ka 
ktien ruh ym pat kut ka tian artat kop shi- 
dkhot. Ynda ka la khat leilei sa ka ja ka la 
sngewpyrhut bar da ka jingthngan lamher. 

* # * 

Ki kjat-sngi basaw sawhuin ha lyndet ki lum 
sepngi ki la nang-lyngkot-lyngkot bad ki nang- 
hiar nang-hiar na trai-bri kum shapoh jziiamra 
jong u lyoh baiong, bad shata, ki ngam jar. 
Ka premmiet bajar-jar marwei, ha ka jingkyn- 
jah ka pyrthei-ka-mariang, ka khmied long* 
bneng ia ki khlur ka sahit, kiba phyrnai ha ka 

jingkynud ki wah ha khriang bad ha Ingen, bad 
ha ki kshaid kiba kyrhuh shilnger-riat, shapoh 
thwei bajagum- Hangta hapoh thwei bajngum, 
ka i'ohi iia kawei pat ka sahit kaba shlei da ki 
khlur bad kiba imat kumba ki khih ngit-ngit 
shane-shatai. Ka sngewlyngngoh ngaifi bad ka 
shohbiejthlip, haduh ba ka jingdum ka miet ka 
lap bad ka beh-krad ia ka raimaw-raidieng. 
Tang shipor. Shano noh kito ki kjat-sngi ba- 
phyrnai sawhuin; shano noh kato ka premmiet 
bajar-jar ha ka jingpalei ? Kim don shuh. Hyn- 
rei ka miet ka la poi. U khla-u-thlen u mih na 
la ka krem bad u laid pawang pyrthei. Ka 
dkhoh napoh synrang badum, ba sur snur-thap- 
bawa, ka peit seh ia utai u briew uba laid sor 
bad la ka wait ha ka kti. Ka lymbit jong ka 
jingiap bad ka khvvak, ki kaweh khwek-khwek, 
shane-shatai, ia la ki thapniang, ki lynniar bad 
ki pah ha ka haw-haw. 

« * « 

Ynda ka Likai ka la lah bam lah sa, ka la 
shong syaid-ding harud-dpei. U prew bad ka 
ding ha dpei ki ’ba ’liap-’liap, katba ki thylliej- 
ding ki mih ki ngop bad ki pynshai ia kata ka 
ipg ba pah ’niangkynjah. Ka la shim ia u 
shang-kwai ban bam kwai tympew kura ban 
phler-shyntur haba dang shu lah bamja, hynrei, 
jahare ! Ka la sngewsuhjer-riw ka met-ka-phad 
baroh shirynieng. Ka la lap artylli ki .sla-’ti 

khynnah ! Ka la peit bniah la ki ha ka jingshai 
jong ka ding, bad ka la ithuh ba dei pynban ki 
kti jong i khun la jong. Ka sbadem jong ka, ka 
la kyndeh kdek-kdek ; ka sur baphuh-samrkhie 
jong i khun ka paw hakhmat jong ka ; ka lohi 
ba i lehkai bad marehkai bad i rynsied ha pneh 
jong ka ; hynrei mynta shano i don ? Ka doh- 
nud kmie jong ka, ka pdang hieb, bad ka 
lynniar-kaw. Ka iam, ka lympat ia lade bad ka 
pajut la u shniuh. Ka rah la kawei ka wait 
bad ka phet kulmar kum ka balamwir. “ Balei, 
balei” la kylli ki briew kiba wan iabeh haba 
ki iohsngew ia ka jinglynniar, “ balei pha leh 
kumne?” “ Ngan nai im shuh,” ka la ong. 
“ Waw ! u la shet u dusmon shisngi, ba un phon 
un shet ia nga ba ngan bam-doh la i khun. 
Ngan leh aiu pat ban im khlemrain ha ka pyr- 
thei, la suk ka tap.” La ki khroh, ki pyntngen 
ia ka ruh, kam patiaw ; ka phet la ka phet bak- 
bak. La ki mut ban kem ruh, ym don ba shlan, 
namar, ka talain da ka wait. Kumta ki shu 
iabud lyngngoh kham na pajih, da ka jing- 
sngewsynei kum ban jawummat. Ki kmie ki 
iaphet kulmar shane*shatai, ki iapyrta la ki 
khun ki khun haduh ba ka shnong ka la win hi 
niak. Ka Likai pat, ka la raareh sak-sak sha 
khlieh-kshaid-Umiong bad ka la noh-iap sham- 
lysham shapoh thwei. 

Naduh kata ka por, haduh kine ki sngi 
ki sa khot ia kata ka kshaid. “Ka Kshaid 
Nohkalikai.” 

XXXIX 


SYIEM SUTNGA 

Mynkulong-klimah eh mynba ka ri Pnar ka 
dang long ka ri khlem syiem, mynba hangne- 
hangtai, kyntoit-kyntoit ki shong ki briew kiba 
shu iasympain-lang ha ka-rep-ka-riang, ka trei- 
ka-ktah bad ka leit-ka-wan, bad la shu don 
tang ki kynja ryngbah shnong kiba long ki 
kfii-ki-kpa jong kito ki thain-kyntoit, la don 
uwei u briew ha Umwi, uba kyrteng u Ryndi. 
Kum ka jinglong ka ri bad ka jingmlien ha kito 
ki por, uta u Ryndi, u la long u basmat eh ha 
ka leitkai-lum leitkai-wah, ban leit beh-mrad, 
ne ban leit khwai-dohkha. 

Ha kawei ka step synrai barang bha ka 
bneng, bad ka suih ka khuid bha kdiar-kdiar, u 
mih na la Ingtrep bad la u ryngwiang bad u la 
leit khwai na kawei ka thwei kaba ki khot ka 
Waikhyrwi. La u la pynap bad iai-khwai 
baroh shisngi haduh ban da miet ram, u la 
ngat tang kawei ka dohkha kaba ki khot ka 
’khakhlur. la kane u. la phiah arliang wak, 
bad u la thad tyrkhong ha ka sngi, katba u la 
nang-pynap ban khwai shuh. 

Haba la lap kaba miet, u la wan phai-noh 
sha la ing ; u la thep ia kata ka dohkha hapoh 
kawei ka ruh kaba sdien napoh tyngier halor 
dpei. Kumta u shet-u-tiew, u bam-u-dih bad u 
leit thiah-noh. Ynda kum lashai, u la khie 
dang-step, u la khreh la khrum la ka bam-ka-sa, 
la ka leit-ka-wan bad um kynmaw eiei shuh 
shaphang kata ka dohkha; u la shim la u star, 
la ka wait bad u la leit sha lyngkha. 

Janmiet, ynda u la wan ha ing, u la shem 
pynban ba ka ing-ka-sem, ka syaid namar ba 
ryhem ka ding, ka madan-madiah baroh ka 
khuid kdom-kdom kumba dang lah sar ; la u 
peit bha, u shem ba la ih ka ja-ka-jyntah 
baroh. Kumta u la lyngngoh-ngain, bad u la 
korbar marwei-marwei : “ Hato mano ba wan 
iarap pakai ia nga kumne, juh? Tip imat yii 
dei pynban ki pyrsa, ki para ma ! ” U la khat 
ia kata ka ja-ka-jyntah bad u la bam iapyrkhat 
hangta marwei-marwei. Kum lashai ruh, ka la 
shu jia hi kum-juh. 

Kumta ha kata ka miet, u la shu pyrkhat 
sammut marwei-marwei ba lashai un khmih- 
siar ba dei mano ba la pynshet-pyntiew, pynsar- 
ing-sar-sem ia u. Ha kata ka step u la khreh 
ban leit lum kumba u ju leh. Ynda u la woh- 
dieng ia ka jynkhang u la leit rieh sha-rud 

shnong. Haba la del ka por shet-ja shet-doh- 
kha, u la wan siak-siak sha la ing, u la pile sor 
ia uta u dieng ba woh jynkhang bad u lap 
pynban da kawei ka samla ka babha-briew 
shibun, kaba dang shop-kba ha shyngkub. Ka 
la mut ban phet-noh, hynrei u la kem bad u la 
bat khak ia ka. Haba u la kylli-tohkit bniah ba 
ka del kaei bad bale! ka wan ha ing jong u, ka 
la iathuh ba ka long kato ka dohkha kaba u la 
khwai na ’Waikhyrwi bad kaba u la shu buh 
hapoh ruh khlem kynmaw ban bam. 

U Ryndi u la jer-kyrteng ia ka, ka Lidoh- 
kha, namar u la ioh ia ka kum ka dohkha, u la 
ri la sumar ia ka bad hadien u la iapoikha- 
poiman bad ka. Ynda katto-katne por, ka la 
kha arngut ki khun-kynthei, ia kiba la jer- 
kyrteng ka Rytong bad ka Rnga. Haba kine 
ki khun ki la kham-san bad tip-briew, ka 
Lidohkha ka la phet biang shata shapoh thwei; 
la u Ryndi bad kita ki khun ki la kyrpad- 
kyrpon, ki la iam pangnud-pangnam, hynrei 
kam pynsngew. 

Da ka jingsngew-sahnud ha kawei ka sngi, 
u Ryndi, u la mih leit khwai biang na kata ka 
thwei, hynrei haba u la ngat, um lah ring shuh 
ia la u ryngwiang. Kata ka dohkha ka la tan 
lang ia u shapoh thwei bad u la ngop Jiang. 

Naduh kata ka por ym ju iohsngew eiei shuh 
shaphang jong u bad kata ka dohkha. 

Ki khun jong u Woh Ryndi bad ka Lidoh- 
kha, ki la nang-san nang-rangbah ha ka buit- 
ka-sap bad ha ka rynieng ryniup ruh. Ki briew 
ruh baroh, ki burom bad ki mane la ki, namar- 
ba ki long kiba la wan kha phylla da ka briew 
ka baphylla. Bun snem hadien, kine ki la ioh 
la ki khun-ki-ksiew parura pareh, kiba la 
phriang kylleng ka ri Khasi bad ri Pnar baroh. 
Na ka Rytong, la mih ki jait Sutong, Pala, 
Huwa, iongrem bad kiwei-kiwei de. 

Ka Rnga pat, ka la ioh arngut ki khun-kyn- 
thei, kiba kyrteng ka Het bad ka Subon. Na ka 
Het, la mih ki jait LihetSutnga, kiba long ki 
jait lyngdoh ban pynYaid ia ka khia-ka-khriam 
ha ka hima-sima. Bad na ka Libon la mih ki 
jait Libon Sutnga, ia kiba la sin ruh ki Jong- 
Muliar. Na kane ka jait, la mih u syiem 
Sutnga banyngkong bad^i ba-bud ter-ter. 

Uta u ryngwiang khwai jong u Woh Ryndi, 
uba la hap ha um kum ba sieh khongpong, u 
dang don haduh kine ki sngi, hangta harud 
’Waikhyrwi. U la suh-thied harud-um bad u la 
sei-sla bad u la roi ruh bun-bun tylli. U long 
thik kum ki kynja siej, kynja shken baroh, 
tang ba u mih khongpong bad u seisla ruh 
khongpong. 

XL 


U SYIEM SAIT SNIER 


Mynhyndai kulong-kumah, mynba ki khun 
jong ka Pahsyntiew ki synshar shityllup ka 
hima Shillong, bad ki khun jong ka Lidohkha 
ki synshar ia ka hima Sutnga, la don kawei pat 
ka jait-syiem kaba synshar-lthadar hapdeng 
kine ki ar-hima. Kata ka jait-syiem ka la long 
ka jait^Malngiang, bad ia ki syiem ruh ki khot 
ki syiem Malngiang. U kpa jong kane ka jait 
syiem u la long u briew u baphylla, mynsngi- 
mynsngi u kylla-briew bad mynmiet-mynmiet 
pat u kylla-sniang. 

Ka hima jong kine ki syiem, ka la long ha 
Madur-Maskut; bad u syiem uba kham-paw- 
nam eh, u la long u Mailong Raja. Une u la don 
u para ia uba ki khot kyrteng u Niang Raja, 
uba la iarap ia la u hynmen ha kti ha kjat ha 
ka said, ka pyniar ia ka it-ka-hima, bad uba la 
long kum u rishot ka hima Madur-Maskut. 
Ban pynheh-pynkhraw ia la ka muluk-ka-jaka, 
ka ilaka-ka-singmana bad ka hima-sima, ki la 

kwah ban jop ia ki syiem Shillong bad Lt ki 
syiem Sutnga ruh. La kim shym la don bun ki 
khun-ki-hajar, u shipai-u-swar, u pbud-u-pyr- 
ton, kum badon kitei ki arhima, pynban ki la 
ju pynshitom ia ki bunsien, da kaba leit hiar- 
thma man la ka teng. Ka jingkhlaifl bad ka 
jinglong jong ki, ka la long ka baphylia shibun ; 
haduh ba u syiem Sutnga, wat la u la bun paid, 
bun pyrton ruh, haba iohsngew ia ka kyrteng 
jong kine ki Raja u bat-mynsiem ha ka kti. 

Uta u Niang Raja, u long u briew u ba- 
met-bah bha, ka met-ka-phad ka baksah bad 
ka kti-ka-kjat ka baheh mythen. Haba u leit 
shano-shano, um ju donkam nongbud-nongrap ; 
wat ban hiar-thma, u leit marwei. Bunsien u 
syiem Sutnga lem bad la ki phud-ki-pyrton,'ki 
la pom lyngkhot-lyngkhai ia ki kti-ki-kjat jong 
u bad ki bret ia ka met-iap jong u shapoh 
kharai, hynrei, ha kawei pat ka sngi, ki lap une 
kumjuh-pa-kumjuh, ba u la im biang. U syiem 
Sutnga bad la ki myntri-korbari, ki stad-ki-jhad, 
ki la duh ka buit-ka-stad baroh bad ki la iawad- 
lad da kumno ban pynduh-noh ia u, namar ki 
tip ba katba u dang-im ma-u, ka hima Sutnga 
kan ym suk bad kan ym iar.* 

U Syiem Sutnga, u la phah pynbna bad ai* 
byrta kylleng sawdong ka hima pyllun jong u, 

ban wad kawei ka samla ka babhabriew-tam 
eh, bad ba un ai buskit ka babiang ia kita 
kiban wanlam kum kata ka briew. Bun sngi, 
bun taiew hadien, u la ioh kawei na Nongbah. 
la kata ka briew u la pynkup-pynsem da ki 
jain kordor bad la pyndeng da ki mohonmalh- 
ksiar, u la pynriam ia ka kum ka khun-syiem; 
bad u la ong ia ka ba kan leit sha ka jaka kaba 
u dei laid u Niang Raja, kan pyniapmat ia u ba 
un pynlong mahadei ia ka. “ Bad,” u la bteng- 
ktien, “ lada pha jop ban leh-ieid leh-khroh ia 
u ba un iathuh hangno ba u buh-mynsiem, 
hangno ba ka shong ka bor Jong u ngan ai sa ar 
katne, ka sem-ka-kup, ka kpieng-ka-ksah.” 

Kata ka samla haba ka la lah khreh-lah- 
khrum nadong-shadong, ka la mih-bak bad ka 
la leit sha iew, hamar ka por ba u Niang Raja u 
ju wan peit-kai ia ka iew-ka-hat. Haba u la 
iohi ia kata ka samla, u la phah-khot bad 
u la ialam-noh sha Madur. Ma-ka ruh, ka la 
leh-ieid leh-thoifi ia u, kumba la bthah u syiem 
Sutnga. Bad namar ka jingieid la ka ri bad la 
u syiem, ka la leh katba lah ban pyni ba ka 
ieid bad sngewbha ia u syiem Madur. 

“ Ko kynrad Syiem,” ka la ong, ha kawei ka 
sngi, “kane ka iaid-ka-ieng marwei jong phi, 
ka pynsyier ia nga. Balei phim da sumar ia la 
ka iap-ka-im la jong ? ” “ Koit, koit,” la knieh- 
ktien u Niang Raja, haba. u lohi ba ka kren-bok 

bad ka phikir ia ka jingim jong u. “ Yn yin 
don ba lah ban pyniap ia nga, wat lada ki poin 
lyngkhot-lyngkhai, tukra-tukra. Wat lada la 
pom tukra, bad la bret ia ki dkhot-mct |ong 
nga, kawei sha mihngi bad kawei pat sha 
sep-ngi, tang shiphang kin wan iasoh bad ngail 
im biang.” 

“ A ! ” ka la ong pat, “ lada ki kynrad 
syiem, kin ym bynnud bad kin sngewsynei ia 
ki jingkyrpad ka shakri ka baieid thep- 
mynsiera ia ki bad kaba kloi ban pha ia la ka 
jingim ban iapli bad ka jong ki ; lada kin 
sngewbha tang ban iathuh ha kano ka jaka ki 
buh mynsiem ba ngan ioh-sharai bad miet bad 
sngi, bad ba ngan ioh-synran haba kim don ha 
ing ha sem ! ” Ka dem-ngon ha ki kjat jong u 
bad ka ong biang: “Hatophim isynei ia nga, 
lada ka jingiap ka kit-noh ia phi ? ” Ka la iam 
bad leh sngewsih haduh katta-katta, ba u 
Niang Raja, wat la u khlaifi katta, u tlor iar ; 
wat la u eh ki mat-ki-pung, hynrei u la jem 
wep. “ Wat khuslai,” u la ong, “Yn ym don 
uba lah ban pyniap ia nga, namar ka mynsiem 
jong nga, ka don ha ki snier. Man ka sngi, 
shuwa ban bam ban sa, nga dei ban sum ban 
sleh, ban sait ia ki snier baroh ; te lada kim ioh 
ia ki snier jong nga, yn ym don ba lah ban 
pyniap.” Haba ka la tip kumne, ka la leh kmen 
leh sngewbha pat, ka la sad-la-khyllong bad ka 
la riam la beit da ki jaift bad ki tiar kordor. 

Shen, hadien kane, ka la phah-ktien sha u 
syiem Sutnga ba un phah-briew ba kan ioh 
pyntip bad iathuh shaphang ka jaka buh myn- 
siem u syiem Madur. Tat shu la tip ia kiei-kiei 
baroh, u la buh ki nongsyntiat kiban phira na 
rich ia ka iaid-ka-ieng, ia ka leit-ka-wan jong u 
NiangRaja. Ynda ki la iai-syntiat ki la lap ia 
u haba u dang-sum ha kawei ka wah bad u 
tawah rynjaifl halor u maw, ia la ki snier ba u 
mut ban sa sait tang lah sum. Kumta ki la 
pom tukra lyngkhot-lyngkhai ia kita ki snier- 
ki-snap baroh bad ki la ai bam ha ki ksew. 
U syiem Madur u la kyllon-iap ha shen khram, 
katba ki nongsyntiat u syiem Sutnga ki la sied 
thiaw-thiaw ban leit iathuh sha u Syiem ia 
kaba la jia baroh ; U syiem pat, haba u la ioh- 
sngew ia kane ka jingbha-bok la jong, u la pyh- 
khreh la u phud-u-pyrton la ka wait-ka-sumj 
bad u la wan hiar-thma ia ka Madur. U la jop 
bad u la pynkma ia ka jait-syiem baroh. Kumta 
naduh kata ka por, ka hima Madur ka sa 
kylla-long ka jaka jong ki syiem Sutnga ne 
syiem Jaifltiapur. 

Mynta, ka shnong Madur ka long ka ilaka 
hapoh u Doloi. 

XU 


KI SYIEM SHILLONG 


Ha ka thaifl jong u Lum Shillong, kaba 
kyrteng ka Pomlakrai, ha tlong jong ka wah 
Umiew ne Umiam, don kawei ka krem kaba ki 
khot ka Xrem Marai. Kata ka krem ka la long 
ka barit bad bakhim shibun ; bad namar kham 
filar eh ba ki briew kin leit shaphang shata, ka 
la long ka jaka ka bakynjah shibun. 

Slem-slem-bah ha ki por hyndai, haba ki 
shuong-ki-thaw kim pat roi kuna mynta, bad ki 
briew ruh ki dang iashong patung-pateng hang- 
ne-hangtai, ban rep ban riang, bad ban ri Jynri, 
la bna na ki khynnah rakho kiba sharai-masi, 
sharai-blang, ba don ha kata ka Krem Marai, ka 
khynnah ka babhabriew ym don shuh. Kita 
kiba la iohi fa ka, ki sngewphicng bad kim ju 
nud ban leit-shur shajan jong kata ka krem ; 
kiwei pat kiba shu iohsngew na ka hamsaia ne 
nangne-nangtai na ba nam ka khlieng-ka-tyng- 
ab, kim pynsngew bad kim suidkhai eiei. 

Haba kane ka hamsaia ka la par kylleng ki 
shnong ki bamarkhap bad ki bapajih Lum 

Shillong, uwei u samla uba kyrteng u Sati 
Mylliem Ngap uba shong ha Nongkseh, namar 
u la long uba kham kwah tip kynsha ia ki kyn- 
dong-kynhoit, u la leit khnang sha Krem Marai 
ban peit la kata kaba ki briew ki ialap bad ki 
iathuh-khana ka long ka bashisha ne em. 

Ka la dei ka sngi ka bakhuid bha kdiar kdiar; 
ka sahit-bneng ka phyrnai khrek-khrek bad ki 
lum-ki-them ki jyrngam-byrtem da ki ’langlung 
ba dang-speh bad ki sla-dieng ba dang-lyber; ki 
wahduid ki ryngkoh phom-phom halor ki maw 
bajngum, bad ki rich tngen hapoh ki dymmiew 
jong ki tyrkhang ba dang-lung kiba kaweh 
khweb-khv/eb ha ka jingpyrhut ki ’erpyrem. Ki 
syntiew har rukom ki phuh ha khap ki synrang- 
maw bad halor ki diengbah, bad ki pathai 
pynsieng hir-hir ia ka sla-khyndew, da ki jing- 
iwbih bathiang jong ki. 

Haba uta u briew u la poi ha khmat ka krem, 
u la iohi shisha ia kawei ka khynnah-samla 
ka babha-briew la biang. Ka khmut-ka-khmat 
jong ka kaba ikhia bad shongkun, bad ki jaifi- 
ki-nep ba ka kup-ka-phong rilh, kiba ikordor 
bad ym i iadei bad ki jong u luk-u-lak baroh. 
Hato, kan dei kaei keifl? Lehse ka khun-ka- 
ksiew jongno-jongno kaba la phet wan shong- 
pukir marwei hapoh krem ; ne kan dei ka 
’riewphylla ba pynmih khnang u Blei, u Trai 
Nongbuh Nongthaw ? Kum kine ki jingpyrkhat 

ki la ialeit-iawan ha ka jabieog jong u* U la 
khawoit-kti bad u la khot ia ka, hynrei kaiti 
pynsngew, ka shu shong bad shu peit jfa u. 
U la pyrshang ban rung hangta hapoh krem, 
hynrei ka khim than. U la kren kunine>kumtai 
bad khroh ia ka ba kan mih nangta napoh 
krem badum, hynrei ka lehnohei. Kumno-re- 
kumno, ki khmat jong u ki la shat khlek ia ka 
jingitynnat jong ki syntiew jalyngkteng kiba 
mih pajih nangta na krem, bad la siat-jingmut 
ia u ba lehse kita ki syntiew kin ring ia ki 
khmat jong ka ruh de. 

Ynda u la kdiah shisong, u la wan pyni ia 
ki hakhmat krem. Kata ka briew, tang shu 
iohi ia kita ki syntiew, ka ieng*joit na ba 
shong; ki khmat jong ka ki khih sngewbha 
bad ka la kner la ki kti ban shim ia kata ka 
song’-syntiew. Hynrei ma-u pat u la pynran 
suki-suki ia la ka kti, bad u la nang-kynran- 
dien khyndiat-pa-khyndiat. Ki khmat jong ka, 
ki peit-shlip ia kita ki syntiew; suki-suki, khyn- 
diat-pa-khyndiat ka la nang-mih nang-mih na 
krem. Haba la poi ha ka jaka kaba kham-bit, u 
la kem-fliat ia ka bad u la wanlam sha la ing. 

Haba u la poi ha ing, la win ka shnong-ka- 
thaw, u paramarjan-marpa baroh, ba ki wnn 
iapeit ia kata ka briew baphylla. Kumjuh ki 
shnong kiba markhap-mardaifl baroh, ki 1$ 
iawan-peit ia ka da ka jingsngewphieng bajd 



jingsngewburom. U Sati u la sumar-sukhcr, u 
la bsa-la-btiah ia ka, u la pynjuh-pynjem ha la 
ing, bad u la jer-kyrteng ia ka, ka Pahsyntiew. 
Ynda la dap katto-katne por, u la iapoi-kha 
poi-man bad ka, bad ka la ioh-khun ioh-kti. 
Hadien khyndiat por, ka la leit biang shata 
shapoh krem, khlem mih shuh wat la u tnga 
bad ki khun jong ka, ki la leit khot, leit iam 
leit ud ba kan wanphai biang sha ing ; bad 
naduh kata ka por, ym don ba tip shuh ia ka. 

U Sati u la pynsan-pynrangbah ia kita ki 
khun ; bad ki la long ki basian-bashalak, ki 
badonburom-surom bad ki ba-don-buit don- 
akor. Ki briew ruh ki la ieid, la burom ia kita 
ki khynnah namar ki ngeit ba ka kmie jong ki 
ka la long ka khun u ’Lei Shillong. Kumta 
haba ki la san la rangbah, ki la thung bad 
raane-syiem ia ki. Kita ki syiem thymmai ruh, 
da ka buit-ka-sap ka jingnang-jingstad jong ki, 
ki la nang-pyniar pynheh la ka hima-sima 
haduh ba ki la ioh-synshar kumba shiteng ka 
ri Khasi. Ki la don la ki lyngdoh, ki myntri 
bad ki bakhraw-batri baroh ban iapyniaid ia 
ka hima-sima pyllun. 

Ki khun-ki-hajar ruh ki iatylli lang baroh 
shityllup ka hima, ryngkat bad ki bakhraw- 
batri, u syiem-u-kmie, bad ki la pynieng kawei 
ka ingniam ba ki khot ka ingsiad-ing-sunon. 
Hangne ka shong ka sah ka syiem-sad, ka 

hynmen u syiem-synshar, kaba bat bad pyn!aid 
ia ki kaiti-niam ka htma baroh kawei. Shisten 
shisnem ki ju wan leh ia ka puja bakhraw ha 
iewduh, da ka shad-ka-kmen bad da kaba pom 
ia u blang uba ki khot u ’Lang-Iewduh, khnang 
ban ainguh ia u Blei. Ha kane ka puja, ki ju 
wan ki khun-ki-hajar bad ki khun-ki-raiot 
baroh na kylleng ka hima-sima. 

Haba ka para jong kata ka syiem-sad tym-> 
men, ka la samla, ki la ring-kongor ia uwei u 
samla uba na Mylliem, bad ki la iakhlad la ka 
ing ka ing. Ka hynmen, khnang ba ka para 
kan ira-suk im-sain, ka la ai-bynta-noh katto- 
katne shnong na ka hima. Ka la pynkynriah- 
noh ia ka ingniam, ingsad-ing-sunon sha Nong- 
krem; kata ka para rub, ka la leit shong-noh 
sha Mylliem ; ka kflia-ka-khriam baroh, ka 
iaid belt kum naduh ba la seng la dang. 

Hynrei ha ka por ba dang synshar uwei u 
syiem uba kyrteng u Ronsing, u pyrsa jong u, 
uba kyrteng u Sing Manik, u la khih pyrshah 
ia la u kfli ban kniehnoh ia ka khet-synshar. 
U Ronsing syiem, da ka jingialeh u la jop ia u, 
bad u Sing Manik u la leit rieh sha Langkyr- 
dem. Ha ka por ba synshar u Bor Manik, 
hadien ka jingiap jong u Ronsing bad u Lata 
Manik, u pyrsa-ksiew jong u Sing Manik uba 
kyrteng hi u Sing Manik, u la wan shong ha 
Nongkrem. Namarba u la long u bashalak, a 

badon-akor bad u bapnah ka ktien-ka-thylliej 
bad u ju leh-ieid leh-pynrit shibun hakhmat u 
syiem, u Bor Syiem, u la ieid thep mynsiem la 
u bad u la kular ba tat shu iap ma-u, ia ka 
hi'ma un ioh-synshar u Sing Manik. Hynrei 
haba la iap u Bor Syiem, u pyrsa jong u uba 
kyrteng u Hajon Sing, u la dawa ia ka khet- 
syiem, bad ma-u u don-hok shisha namar u 
long u pyrsa-trai jong u syiem ba la iap. Hynrei 
ki bakhraw-batri bad bun na ki paidbah ruh, ki 
mon ban thung-syiem ia u Sing Manik. Kumta 
u khun-u-hajar ka hima u la pait arliang wak. 
Ki thain Nongkrem bad Langkyrdem ki >a 
thung syiem ia u Sing Manik, bad kiwei pat 
kiba sah ki la thung ia u Hajon Sing. 

Naduh kata ka por, ka hima Shillong ka sa 
pait arliang wak. la u Sing Manik, ki khot u 
syiem Nongkrem ne Khyrim ; bad ia u Hajon 
Sing, u syiem Mylliem. Ka niam ka rukom ka 
sah hi bad ki syiem Nongkrem, syiem Langkyr- 
dera haduh kine ki sngi ruh ; bad u syiem 
Mylliem, u sah khlem niam, khlem ingsad- 
ing-sunon. 

Haduh kine ki sngi, dang don katto-katne 
ki dak kiba pyni ba ka Nongkseh ka la long ka 
Ing-seng jong ki syiem Shillong. Ka lewduh ha 
Mawkhar, haduh mynta-rnynne ka dang-bat la 
ka kyrteng ha u blang ba ki ju puja hangta. 
Kumjuh ruh, kine ki rukom-kftia bad rukom- 

puja barim baroh, ki dang-don bad dang-kb 
ha Smit, ka jaka kaba ki syiem Nongkrem ki 
shong mynta. Bad ki Mylliem Ngap ki long ki 
Lyngskor hima pateng-la-pateng haduh kine 
ki sngi. 

XLII 


U INGSAW KHLAWAIT 


Mynhyndai eh, mynba ka hima Nongkrem 
ka dang long tylli kawei naduh khlieh haduh 
kjat ri Khasi bad ba ka bor, ka iktiar jong ka, 
ka dang ieng-rasong bha ; la don uwei u lyng- 
doh sha ki thain neng jong ka ri Khasi uba 
long hapoh ki syiem Nongkrem. Ka kyrteng 
jong u, ka la long u Ingsaw. Une, u la synshar 
ia ki thain bad ki shnong baroh kiba markhap 
la ka jaka-shong jong u kaba kyrteng ka shnong 
Ingsaw. U la long u khla ka wait ia uba baroh 
ki tieng bad khaweit wat tang shu iohsngew ia 
ka kyrteng jong u. 

Kata ka shnong Ingsaw, ka ieng kyndiang 
halor uwei u lum, uba shynna na kylleng kito 
ki thain bamarjan. Ka sngi tang shu mih, ka 
noh-kjat halor jong u, bad shuwa ban sep ban 
jah sha trai-bri, ka peit pangnud ban iakhlad na 
u. Bun-bun snem, kane ka shnong ka la ieng 
^hem, khlem da don kano-kano ka bor-briew 
kaba lab ban pynkhyllem ia ka, ne ka bor- 
mariang kaba lah ban pynduh-pynjot la ka. 

Satvdong ia ka, la don ki kharai baiar tsid 
bajyllicw ia kiba la pyniakhlad da ki khyfdop- 
rit. Ha shating-lum jong ka shnong, la don 
uwei u maw u baheh bad syriem ia ka shuki. 
Hangne u Ingsaw u la ju wan shong-kai, thiah- 
kai, haba u shong-shnong, 

U Ingsaw, khnang ban pynheh-pyniar la ka 
jong ka jaka-synshar, bad ban pynkhraw ia la ka 
jong ka nam-ka-burom, u la jop ia kiwei-kiwei 
ruh ki shnong kiba markhap. Namar u la long 
u bakhlain bad u bashlur, baroh ki la sheptieng 
ia u bad ki para-lyngdoh ba markhap-marjan 
ruh kirn nud saham hakhmat jong u. Kumta 
baroh ki khot ia u, u Ingsaw K-hlawait. Bad u 
la long shisha u khlawait badonnam jong kata 
ka por, ha kita ki thain. 

Bun-bun snem, u Ingsaw Khlawait u la syn- 
shar bad u la pynrit-ria ia kito baroh kiba la 
pyrshang ban ialeh pyrshah ia u, haduh ba ki 
lyngdoh bad ki jait-lyngdoh ki la iawad lad 
kumno ban pynduh-noh ia u. Ha kata kajub 
ka por ba ka nam-ka-burom, bad ka jing- 
khlaift-jingshlur jong une u khlawait ka la k!hie- 
rasong bha, la don ha kawei na ki shnong ba d 
synshar, kawei pat ka jait-lyngdoh ia kaba u la 
pyntroifi-bor. Ka kyrteng jong kata ka shnong 
ka la long ka Namsha. Kine ki |ait*lyn|doh 
Namsha ban pynkhie-biang ia la ka jong Wk 
daw, ki la shat la kheifi bad la noh ka kflia-ita* 



khfiam. Ha kawei ka sngi, kata ka shat-ka- 
khein ka la pyni-dak jingkyrmen ba ka Na^isha 
kan sa kbie-dew biang tik namar un sa raih 
uwei u lyngdoh uban kham-khlain ban la u 
Ingsaw ; bad ka pyni rub ba uta u briew u 
dang don ha kpoh ka kmie. 

Khyndiat por hadien kane, kawei ka briew 
kaba na ka jait-lyngdoh Namsha ka la kha uwei 
u khun-shynrang, uba katba u nangsan irat, u 
la pyni ba u long u 'riewiapora u bashlur bad 
babit. Haba u la samla bha, u la hikai ban 
talaifi-wait bad ban pynshah ia ka stieh kum 
u rangbah-iapom. Shen-shen ka nam jong u, ka 
la par bad phriang kylleng. Kumta, u la don 
bun ki nongbud, nongsynran. 

Ha kawei ka sngi pyrem basyaid, u Ingsaw, 
u la nang-thiah-kai halor uta u maw ha sharing 
lum ; la ka waitlam, u bub ha krung kamon 
bad ia ka stieh, u wah haneng-khlieh, ha kata 
ka kyndub-maw, bad kham ha pajih u ap u 
synran jong u. Haba ka jingsamthiah ka la ban 
ia u, bad hamar ba u dang leit bha ka khmat, 
na ka phang ba beh ka Iyer, uta u samla Nam- 
sha, u la wan sor ban ioh pyniap ia u. Hynrei 
uta u synran jong u Ingsaw, u la rah bad 
khmied la ka khlieh bad haba um iohi eiei, u 
la iw huifi-huifi ia ka Iyer. Haba u la sngew- 
thuh ba sma-briew, u la ong : ‘‘ Ko kynrad» to 
Khie-nph, ka jingiwbih jong ka ’^r pyrem* ka 



wanlam ka khubor ba u nongshun jong phi u la 
jan.” Hynrei u Ingsaw u la ong : “ Ka jing*- 
samthiah ka ban ia nga; wat sheptieng, ym 
don uno-uno u bashlur bad u bakhlaifi ban 
ialeh-pyrshah ia nga.” Bad u la thiah la ka 
thian khlem suit-fliew eiei. Haba ka Iyer kala 
khie pat, uta u samla u la her ryngkat bad ka, 
bad kumba dem u phlang-u-traw, ma-u rub, u 
pynrit ia lade ban rich. Katba u nang-jan, 
katta ka jingma jong uta u synran, ka nang-jur. 
Hynrei la u kyrsiew ia la u kynrad, ka shu 
long lehnohei. 

Hamar hangta, uta u samla u poi ngong, bad 
u pom ia u Ingsaw, shiwait bhat na ka ryndang. 
Ma u pat, wat la ka khlieh ka la dkut, u Ja shim 
niat la ka wait bad u talain; u kyllon artat 
khrup. U shakri jong u, u her-iap her-im 
shapoh shnong, bad u la leit pynbna ia kata ka 
khubor basniew, hynrei ym don mano-mano 
ruh ba nud ban ialeh pyrshah ia uta u Namsha. 

Ka shnong-ka-thaw baroh ka la win-ir, bad 
ka la thung lyngdoh-noh ia uta u nongjop, 

Naduh kata ka por, haduh kine ki sngi 
mynta mynne, ki lyngdoh Namsha ki synshar 
ia kito ki thain, pateng-la-pateng. Bad haduh 
mynta uta u maw-wah-stieh jong u Ingsaw u 
dang don hangta ha ranab-lum, bad u shu kylla 
u mawshut wait jong ki nongwan-nongleit 
lyngkha-risai. 



XLIII 


KA THADLASKEIN 


Mynhyndai eh ha ka por ba u Lamet, u dang 
long u Doloi ha Raliang, la don ha Nangli, ha 
ka ilaka Raliang, uwei u briew uba kyrteng u 
Sajar. U la long u bamatlah shiliang, hynrei u 
bashemphang bad u banang shibun ha ka kam 
Saifi-pyrthei sain-muluk. U Syiem Jaiiitia uba 
synshar ha kata ka por, u la thung ia u ban long 
u lyngskor ka hima ban pynTaid ia ki thaifi ri 
lum baroh. 

Shen hadien kane, u Sajar Lyngskor, u la leit 
shong noh ha Raliang, bad nangta, u la pyniaid 
ia ka it-ka-hima baroh. Namarba u long u ba- 
bha bad u bapariah-parai ka ktien-ka-thylliej, 
ki paidbah baroh ki la ieid bad burom ia u. 
Kumta, u la don kyrhai ki nongbud-nongrap 
bad ki khla-wait kiba bud ia u ha-kti ha-kjat. 

U Syiem ruh, u la leh ieid bad burom shibun 
ia u; hynrei suki-pa-suki, kane ka la pyning- 
khong bad pynsat ia ki myntri^ haduh ba ki la 
iasylla kumno ban ioh pynduh-noh ia u Sajar. 
Ki la sdang da kaba shu kren pyntieng, pyn- 

smiej la u Syiem, da kaba pyni katno u Sajar 
Lyngskor u bun ki paid bad ki khla-wait kibym 
riej iano-iano ruh, u tang shu ong shikyntien ; 
bad kan jia ba shisien ka sngi, un nud haduh 
ban knieh-noh ia ka longsyiera-mansyiem, ka 
khet-ka-bishna. Haba iohsngew kum kane, u 
Syiem, u la kyndit thret bad u la sngewdukha 
haduh ba u la suba-sniew shisha ia u Sajar. 
“ Ki syi jm,” kumba ong mano-re, *' ki long 
kum ki met-bneng.” 

U Sajar u la don tang kawei ka khun-kynthei 
kaba u ieid thep-mynsiem ; bad u Syiem khnang 
ban lait na kata ka suhjer, ka tieng-ka-smiej, u 
la thaw buit ban shu iapoi-kha-poiman bad ka, 
ban don jingiadei bad u Sajar. Hynrei u Sajar 
um kwah ban iakhlad na la ka khun bad um 
kohnguh. U Syiem u la meh-ding-lep, bad u la 
bitar sia. Kita ki myntri pat, haba ki iohi ba 
ka ding mawlein ka la nangbur, ki la tei preWf 
tei diengiap haduh ba kan da klang ir. 

Khyndiat sngi hadien kane, u Syiem u la 
phah pynbna ba un pynlong ka khawai hiraa 
hajan Wahiajer, ha Lympung Thadlaskeifi ; 
bad u la hukum ia u Sajar bad ia ki myntri 
baroh banpoi ha kata ka khawai. Da kane ka 
buit, u la pyrkhat >ad ioh pyniap ia la u 
Lyngskor. 

Shuwa kata ka sngi khawai, katba u Sajar u 
dang iaid la ka lynti ban leit sha ThadlaskeiiS, 



haba u la poi ha Nongbah, u la iakynduh ia 
kawei ka tymmen kaba la ia-kren-kai bad u. 
Kata ka briew kaba la iohsngew wer-wer ba 
nam ka khlieng-ka-tyngab ia ka jingthmu jong 
u Syiem, haba ka la tip ba un leit sha Thad- 
laskein, ka la sngew-synei bad sngewbynnud 
ba u briew u balui-lui bad u babha kum u 
Sajar un shu iap-ci. Kumta ka la pynbor da 
kumne-kumtai ba un sah-miet-noh ha ing jong 
ka, namar ka sngi ruh ka la sdang-noh, bad 
lada un leit ruh un ym poi, hynrei yn shu 
lapmiet ha lynti. U Sajar ruh u la mynjur bad 
u la leit-sah-noh ha ing jong kata ka tymmen. 

Ynda la dep ka bam-ka-dih, katba ki nang- 
iakrenkai shaphang kane-katai, ka jingiakren 
ka la btur shaphang kata ka khawai. Kata ka 
tymmen, hangta, ka la iathuh baroh katba ka 
tip shaphang ka jingthmu jong u Syiem ban 
pyniap ia u. U Sajar u la kyndit-thret kumba 
rah, bad u la shu pyrkhat baroh shimiet da 
kaba lyngngoh. 

Kum lashai mynstep, kata ka briew ka la 
pynkhreh ka bam-ka-dih ia u, ka la ai ha u 
uwei ti luta bad uwei u syiar u balieh bad ka 
la ong artat : “ To shim kine, wat pyni hano- 
hano ruh; haba ka khawai ka la sdang, bad 
phi iohi ba ka pher ka sla, pher ka doh, to 
usiar bha ; to dih to bam ia ka snam jong une 
u, syiar habt| ym don ba Iohi, nangta phin prie 

ryngkhat bad shaid-bad-shaid, phin long kumba 
kem-pang kyndit-kyndit, bad ki paid jong phi 
kin sa rah-noh na lympung khawai.” Kumta u 
Lyngskor u la ai-khublei, u la kyrkhu-kyrdoh ia 
kata ka tymraen bad u la mih de soit. 

Haba u Sajar u la poi ha Lympung, ki paid 
jong U kiba la wan shuwa, namar ma-ki ruh 
ki la tip wer-wer shaphang ka jingmut jong u 
Syiem, ki la ia-win hum-hum ham-ham, ki la 
iarisa-kynhoi da ki dieng-ryntieh bad ki la 
ia-ker ia u wui lywui. Kumta, ma-u ruh, u la 
iashongkai myllen, u biria bad u pynkmen ia 
ki laiphew-jait. Haba u iohi ba kata ka jaka 
ka long kaba shong um, ban shu pynmyllen-kai 
Va la ki-phud ki-pyrton, ba ka khawai-ka-dawai 
kam pat sdang, u la pynkhylluh ia ki ban tih 
nan. Ki paid jong u ki bun haduh katta-katta, 
ba tang shiphang da la ki tdong ryntieh, ki la 
tih kawei ka nan, kaba haduh mynta-mynne, ki 
khot ka Pang Thadlaskein bad haduh kine ki 
sngi ka dang-sah. Ka long ka pung ka bajylliew 
shibun bad ka baheh eh ha pnar. Mynta ka 
ieng kum ka sakhi, katno ki paid jong u Sajar 
ki long ki babun bad ki bakhlaifi, lada tang 
shiphang ki lah ban tih kawei ka nan tang da 
ki tdong ryntieh. 

XLIV 


KUMNO U SYIEM SUTNGA U LA lOH 
lA KA JAINTIAPUR 


Katto-katne snera hadien, ynda u Shahjer, 
u Syiem Sutnga u banyngkong, u la lah seng 
pynskhem ia la ka hima barit, u la kwah ban 
nangpyniar pynheh shuh ia ka, ban nang-kham- 
pynkhraw la ka bor bad ka nam. Bunsien u la 
ju iohsngew ba ki ialap ia ka jingseisoh jong 
ka ri Thor kaba don shaphang shathie na ka 
hima barit jong u. Kumta, ha kawei ka sngi, 
u la mih bad la u Lyngskor, u Mar Kuhaifi lem 
bad katto-katne ki rangbah, ban leitjngoh ia 
kata ka ri baseisoh, bad ban wad lad kumno 
ban ioh jaka hangta ruh. Ki la rah la ka bam- 
ka-dih, ka khawrka-kba, baroh katba donkam. 

Katba ki nanghiar arsut, ka shnong kaba ki 
ia leit poi nyngkong eh, ka la long ka Khat- 
dum; ki la sah katto-katne por hangta, kumba 
shongthait, bad nangta, ki iahiar biang arsut. 
Kumne ki la wanpoi ha Umtalen. Hangne 
ruh, ki la sah katto-katne por kum ha Khat- 
dum, bad ki la* nanghiar arsut. Na Umtalen ki 

la wanpoi ha Borkhat bad ki la sah-miet. Ka 
jingitynnat jong kane ka jaka ka la shoh*- 
jingmut shibun ia u Syiem bad ia ki nongbud 
jong n ; imat kumba ka thiah lyngngai ha pneh 
jong ka Myntdu, katba ki lum-ki-them, ki 
khlaw-bah bajyrngam bad ki riat ba-ibang ban 
peit bad ba-itriem ban kiew ban hiar, ki ker 
tawiar ia ka. Ha kawei pat ka sngi, ki la shim 
kawei ka bur, ki la jam sha shiliang jong ka 
wah, bad ki la wanpoi ha Sanghat. Katto- 
katne por hadien, ki la wanpoi ha Jaifltiapur. 

U Syiem bad kita ki nongbud-nongrap jong 
u ki la sah katto-katne sngi hangta, khlem da 
pynithuh ia lade hano-hano ruh. Hynrei ha 
kito ki sngi, u Syiem bad u Lyngskor jong u, ki 
la nangnujor bad khmih bha ia ka jinglong bad 
ia ka jingseisoh jong kata ka jaka. Ki la iohi 
shisha da la ki khmat ba ka jingseisoh jong ka 
khyndew, bad u khaw-u-kba u man bha, ba ka 
soh-ka-pai ka bun byllai, ba ka dohkha ka bun 
kyrhai ha ki wah bad ha ki bir. Kumta, u la 
wad ia u briew u basngewthuh bad u banang ia 
ka ktien Sutnga bad u la batai ha u ba u kwah 
ban thied khyndew. Ha kata ka por, ha Jaiatia- 
pur, la don u kynja nongsynshar uba ki khot 
u Nabab. U Syiem bad la u Lyngskor lem bad 
u'ta u nongbatai-ktien jong ki, ki la laleit sha 
ing u Nabab, bad ki la pyntip ha u ia la ka 
iingkwah ban thied' khyndew. Haba u Nabab 

u la tip ba dei u syiem uba kwah ban tbied 
khyndew na u, u la ong : “ Ka kllyndew ka 
don, hynrei ka dor ka barem ; shistieh ka 
khyndew, shistieh ka tyngka.” U Syiem haba 
u la iohsngew ia kata ka ktien u Nabab, u la 
jngan hi tiaw, bad um nang jubab shuh. Kumta, 
u la shu ong : " To, ngin da leit lapyrkhat 
sha shnong.” Bad ki la iamih-noh. 

Katto-katne sngi hadien, ynda la poi biang 
ha Sutnga, u Syiem u la lum-dorbar ia la ki 
bakhraw-batri, bad u la iathuh ha ki ia ka 
jingseisoh ka ri-thor bad katno u kwah ban ioh 
ia ka na ka bynta ban pahuh ka bam-ka-dih ia 
la u khun u hajar. Hynrei ban iohsngew ia u 
ba u ong: “Shistieh ka khyndew, shistieh ka 
tyngka,” ka la pynshaiong ngaifl ia ki baroh. 
U Syiem bad la ki bakhraw batri, ynda ki la 
iapyrkhat bun sngi, ki la iarai ba dei ban ioh 
jaka ha thor. Ki la lum ka tyngka shi*’tiehbah, 
bad ki la hiar biang sha J^intiapur. 

Tang shu poi ha ri-thor, u Mar Kuhain 
Lyngskor, u la wad uwei u mushi u ba-tbit bha 
ban tar-snieh. Ynda la shem kum uta u mushi 
uba ki mut, u Syiem bad ki bakhraw-batri jong 
u, ki la ialeit sha u Nabab, ki la iapynskhem ia 
la ka jingkular hakhmat la ki sakhi-satar bad 
ki bakhraw-batri na baroh arliang, bad ki la 
lathew ia ka tyngka ’shi-'tiehbah. U Nabab u 
la sngewbha shibun ban ioh kat kata ka pliah ; 

u la mynjur bad ai jaka hangnohangno rtth ka 
balait kat haba u mon u Syiem, namar’iarat 
shistieh ka khyndew, tang uwei u briew rub um 
pat long ban shong-ing! Bad u la pynlong ka 
jingkhawai ka bakhraw kuip ban leh burom 
ia u Syiem. 

Katba kata ka jingkhawai ka la nangi'aid la 
ka hud, u Mar Kuhain pat u la shu jah khlem 
don ba tip. U la leit sha uta u raushi bad u la 
phah tar ni haduh katta-katta ia kata ka stieh- 
snieh, hynrei, ka stieh ka sah hi la ka dur-stieh. 
Haba ka jingkhawai ka la wai, ki la ialeit ban 
thew sa ia ka khyndew. U Mar Kuhaifi bad 
kiwei pat ki noogbud-nongrap u Syiem, ki la 
iatan lun-pyllun ia kata ka stieh. Katba ki 
nangtan bad nangring, ka nangheh bad nang- 
iar. U Nabab u la dum la ka buit-ka-stad, u la 
thangiong ngaifi, bad um nang-kren shuh ; hyn- 
rei un leh kumno? la iasotsakular, la iakhlei la 
ka juban. Shistieh ka khyndew, shistieh ka 

tyngka. Ym long shuh ban kylla-dien. 

* 

Kumta, naduh kata ka por, u Syiem Sutnga 
u sa ioh hima ha ri-tbor ; u sa pynieng ka 
paki-dulan, u tih ka nap. ka pukri, bad u sa 
seng ka lew kaba sah-nam ka lew Jaintiapur; 
Bad hadien katto-katne, u sa leit shong-noh ha 
Jaintiapur. Bad suki-suki hadien, sa khot ia 
u, u Syiem Jaifitiapur. 



Ha Khatdum, ha Umtalen bad ha Borkhat, 
haduh kine ki sngi, don ki Jew ba la seng ban 
kynmaw ia ka jingiaid-lynti u Syiem bad ia ka 
jingshong-thait jong u ha kite ki jaka. Ha 
Borkhat, namar ka long ka jaka-pdeng ban leit 
ban wan na Sutnga sha Jaifitiapur bad na Jain- 
tiapur sha Sutnga, u Syiem u la phah tei kawei 
ka dulan maw-it. Ki miej ki shuki baroh 
hangta, ki long da ki maw-it. La kine ki dang- 
don lymbrum-lymbram haduh mynta, ki la shu 
sah tang kum ki kynja nongrim ha khlaw ha 
btap, ha sangam-sajah hapoh ki syrngiew jong 
ki diengbah. Kumjuh ruh kita ki jyntei ha 
Jaihtiapur ki la bun kiba la khyllem lyng- 
krang. 


( la kane ka jingiathuhkhaaa la ioh aa a Wok Kker Syrti. ) 

